
Elementele constitutive ale vechii Germanii. 

A fost un timp cînd se atribuia elementului germanic tot 
ce e nou, viu, curat, capabil de desvoltare în aşezămin- 
tele lumii moderne, după căderea, Imperiului roman de Apus. 

Acei cari judecau astfel, în cele dintăiu decenii ale se- 
colului trecut, aveau motivele lor, care nu sînt istorice—, 
pentru aceasta. 

De o parte, pe urma operei lui Jean-Jacques Rou- 
xseau, iubirea, fanatică pentru tot ce era străin de ci- 
vilisație, pentru tot ce aparținea umanităţii primitive, 
tberă de lanţurile sociale şi politice, ca și de prejudecățile 
morale. Pe acest barbar ideal, învăţător plin de mus- 
trări al civilisaților degeneraţi, Châteaubriand îl căutase 
în pădurile Americei-de-Nord și-l înfăţișase admiraţiei unui 
public entusiast în Afa/a şi René. Istoricii aceluiaşi timp 
au văzut; renașterea Germaniei zdrobite şi apăsate de Na- 
poleon, și ei preferau să-l descopere în trecutul seminţiilor 
germanice. 

Mai era însă un motiv pentru care, fără a se atribui 
Germanilor virtuţi extraordinare, li se recunoștea dreptul 
la instituțiile de căpetenie ale vremii noastre. Liberalismul 
din timpul Restaurației francese, represintat literar printr'un 
Augustin Thierry, se privia ca moștenitor, al populației 
romanice năvălite, sărăcite, subjugate. „Aristocraţii“, feu- 
dalii, erau descendenții trutașului Franc, şi astfel tot ve- 
chiul regim era al acestuia. 

In „Recherches sur quelques problèmes d'histoire?, ca şi 
în marea sa carte despre Instituţiile francese, pe la 1870, 
Fustel de Coulanges a tăgăduit cu cea mai mare hotărîre 
legitimitatea acestor teorii. 


Germanii sînt mai puţin numeroși decit se credea— spune 
el;—avalanșa, tăvălucul germanic e o închipuire. liste sigur 
— şi ştiinţa o dovedeşte — că în foarte multe teri, în mo- 
mentul acela de la început, Germanii erau atiţia cîţi în- 
căpeau întrun mare lagăr sau într'o serie de lagăre. Au 
stat o bucată de vreme isolaţi, şi populaţiile pe care le 
cuceriseră și-au păstrat cu desăvârşire caracterul lor. Ger- 
manii, din parte-li, şi-au păstrat caracterul lor militar, ne- 
luînd nimic din moravurile şi tradiţia celor peste cari 
domhiau. Aceasta, bine înţeles, în vremea de la început, 
de care ne ocupăm acuma. 

In cele ce zice, Fustel de Coulanges are cu desăvirşire 
dreptate. Da, așa-zisa degradare a societăţii antice și su- 
perioritatea morală, cu totul covirzitoare, a societăţii ger- 
manice sînt închipuiri. Viciile Germanilor reiese din chiar 
paginile lui Cesar şi Tacit, asupra cărora ne vom opri în 
acea parte care o să înfățişeze pe Germanii aceștia în 
cele mai veclii vremuri. 

În ce priveşte starea morală a populațiilor romanice, 
Fustel de Coulanges a adus, mai ales pe basa inscrip- 
țiilor, unele observații foarte temeinice. El a greşit însă 
cînd a întrebuințat orice inscripţie funerară ca să afirme 
că existau la această societate cele mai frumoase senti- 
mente faţă de defuncţi, Asemenea inscripţii, pentru un fiu, 
un soț sau altă rudă, sînd evident inscripţii de formulă, 
de datorii exterioare, și nu pe basa lor se poate sprijini 
dovada că cele mai minunate sentimente, îniloriau, pe 
vremea de care ne ocupăm, în mijlocul populațiilor supuse ; 
dar, întrebuințind și alte izvoare, și, putem adăugi: altele 
pe care istoricul frances nu le-a avut, se poate ajunge 
la conclusia că oamenii erau mult mai buni de cum 
se credea și că între Germanul cel mai virtuos și Romanul 
cel mai conrupt era foarte adese ori un avantagiu al 
acestui din urmă. OQiice am zice, nu se poate tăgădui că 
fie ce cultură, chiar greşită, aduce sufletului omenesc ele- 
mente pe care fără acea cultură nu le-ar fi putut avea. 
Cultura greșită poate să strice anumite principii foarte 
folositoare sufletului, dar e întrebarea dacă aceia ce se 
strecoară sănătos pe lingă ce e stricat și talş într'o 

cultură nu ajută să se vadă.chiar lipsurile și să se îm- 
drepte. Căci o cultură este şi o lumină, şi, chiar dacă 
lucrurile care se văd în această lumină, nu sînt tot- 
deauna bune, este în această lumină însăşi conștiința umană 
care ajută să se înlăture ce este rău în lucrurile puse 
supt raza ei crudă. 

Teoria a întîlnit, fără îndoială, foarte mulţi adversari, şi, 
în urma criticilor aduse, ce era greșit în ea a fost 
deci înlăturat, cu toată construcţia de fier a lui Fustel 
de Coulanges, unul dintre cei mai mari raționalişti 
istorici ai epocei. Dacă, deci, părţile defectoase din teoria 
lui au fost descoperite şi înlăturate, părţile celelalte rămîn 
un patrimoniu cîștigat pentru știință. 

Germanii, cari aveau interes să creadă altfel, au fost 
cîştigați ceva mai greu la admiterea acestor adevăruri, 
însă, din cele mai recente lucrări ale lor în timpul din 
urmă, — şi citez în special cartea lui Steinhausen, despre 
„Cultura Germanilor în Evul Mediu“ !, se poate vedea că 
Germanii au mai părăsit din pretenţiile lor de odinioară 
şi nu-și mai presintă strămoşii ca mari inovatori, revolu- 
ționari creatori ai unei stări morale, mărinimoși dăruitori 
ai unor instituţii care n'ar fi existat niciodată fără ge- 
niul lor etnic particular. Evident că, odată ce și Germanii 
renunţă la o parte din pretenţiile lor de pănă acum, sîntem 
pe cale să ajungem |a o înțelegere a tuturora în ceia ce 
priveşte datele cele adevărate ale problemei. 


Trecem astfel la partea introductivă istorică, nu încă 
explicativă, a subiectului. 

Cele mai vechi mărturii despre. Germani se găsesc, na- 
tura], risipite, nu în izvoarele germane, căci Germanii 
nau scris decit foarte târziu — cele dintăiu texte ger- 
mane datează din vremea carolingiană: se vede, deci, câte 
veacuri au trebuit să se strecoare pentru ca să; se simtă, 
nevoia de a lăsa mărturii scrise —, ci în operele vechi 
ale istoricilor romani, cari au scris în limba latină. Sînt 
astiel trei fase din viaţa Germanilor care se înfăţişează 
pe rînd în trei mărturii fundamentale romane. 


1 Kulturgeschichte der Deutschen im Mittalalter (formă prescurtată, după 
«Geschichte der deutschen Kultur“ în colecţia<W'ssenschaft und Bildung-). 

Este înrăiu Cesar, care a cucerit Galia şi a avut a face cù 
forțele germanice care năvăliseră în Galia, cu fărîmile germa- 
nice care trăiau amestecate cu masele galice, pe malul Rinu- 
lui, şi în sfîrşit cu semințţii germane care, în loc să vie în casa 
Galilor, au fost căutate în casa lor de Cesar însuşi. Acesta 
fixează, geograficește partea din poporul german pe care a 
ajuns să o cunoască, ceia ce nu se face de alţi scriitori ro- 
mani și din această pricină iese multe confusii. Căci pentru 
fie, care scriitor roman Germanul este acela cu care avenit 
el în contact direct, sau indirect: pe atunci scriitorii n 'aveau 
o întreagă literatură la îndemînă ca să se informeze 
despre lucruri pă care ei nu le văzuseră ori nu le afla- 
seră din gura marturilor înșii; totul se sprijinia pe expe- 
riența persânală a fiecărui scriitor. 

În al doilea rînd avem mărturia lui Tacit, Tacit însă, 
care a trăit mai tîrziu, pe vremea Imperiului, n'a fost nici 
general, nici om politic; avea legături de familie cu Agri- 
cola, care a jutat un rol în părţile Bretaniei şi a fost o 
personalitate foarte importantă, dar el, Tacit, în rolul lui 
strict roman, local roman, na avut nimic a face cu eve- 
nimentele militare și politice din vremea lui. Scriitor de 
oposiție, cu un stil, un condeiu foarte ascuţit, — și atita. 
Foarte adese ori — ceia ce nu mi se pare că se observă, 
în de ajuns—el este inspirat chiar de Cesar, pe care-l ci- 
tează, aşa încît unele note nu vin măcar din experiența 
contimporanilor săi, ci sint luate pe calea literară. Alte 
informațiuni îi erau date însă de Agricola şi de oamenii cari 
lucraseră, împotriva Germanilor în campaniile Imperiului. În 
stirșit, pentru a judeca bine cartea lui Tacit, micul lui 
trataţ „Despre Germania“, trebuie să se ţină samă de 
faptul că istoricul face puţin pe censorul lumii romane din 
vremea lui. Este natural, în anume stări de cultură, să 
se producă anume stări de spirit de oposiţie, de protes- 
tare, şi, precum secolul ai XVIII-lea a, provocat în Franţa, 
cugetarea și sentimentalitatea lui Jean-Jacques Rousseau, 
tot așa în lumea; Imperiului roman, evident o lume prea 
matură, o lume aplecată către fenomenele decăderii, era, 
natural să se ivească protestări asemenea. Astfel fiind, 

foarte adese orì ceia ce spune, Tacit despre Germani este 
negația virtuților şi calităților romane mai mult decit 
afirmația existenței unor virtuți şi calități de. felul 
acesta la Germanii însişi. O carte tendențioasă: între sa- 
tirele lui Iuvenal şi tratatul lui Tacit este de sigur o legă- 
tură, aceasta fiind o istorie satirică, o satiră în formă 
istorică. 

Mai tărziu, pentru secolul al IV-lea, pentru elementele 
-gotice şi pentru elementele alamane: gotice — din părţile 
noastre, alamane din unghiul pe care-l formează Rinul şi 
apele care curg latitudinal în fața lui—, are o însemnătate 
Amian Marcelin. 

Deosebirea între Amian Marcelin, Cesar și Tacit este 
aceasta: Cesar strînge laolaltă, ştirile lui despre Germani, 
pe care le pune alături cu ştirile despre Gali; Tacit vorbeşte 
numai despre Germani; la Amian Marcelin trebuie să mergi 
culegând ici și colo anumite ştiri complementare pentru 
Germani ca și în notele sporadice ale lui Tacit din „Anale“. 


Să venim acum chiar la ştirile care ni se înfăţişează”. 
dar nu presintîpdu-le pe rînd, după izvoare, ci căutînd 
să facem! dintrinsele, împreună, un tablou care să ţină 
samă de desvoltarea istorică, avind în vedere notele fun- 
damentale. 

Steinhausen, istoricul german de care am vorbit la în- 
ceput, face și el o observaţie dreaptă: anume că, în infor- 
maţiile care se cuprind la Cesar şi Tacit, sînt note ce se 
întîlnesc, foarte apropiat sau exact tot așa, şi la alte po: 
poare care sa aflau în aceiași stare culturală ca şi a Ger- 
manilor,—și noi căutăm aici numai ce e caracteristic pentru 
Germani. Se poate vorbi despre asâmănările ce ar exista 
între Germanii de atunci şi Pieile-Roşii, Indienii din America- 
de-Nord. Germanii, fără îndoială, măcar în parte, erau 
mai înnaintaţi ca Pieile Roşii, pentru că âceia n'aveau le- 
gături cu o civilisaţie mai puternică, de care Germanii au fost 
atinși. Romanii, în mai multe puncte pe Rin şi pe Du- 
năre, unde era /imesul, şi, în același timp, prin întinderea 
lor la Sudul regiunii centrale germanice, au întrat în 
legături cu Germanii: prin Boemia, prin Panonia şi asa 


nai departe, mai tărziu şi prin Dacia. Cind seminţii barbare 
sau coborit în Peninsula Balcanică, atingerea a fost 
şi mai puternică, pentru că Germanii au venit de-a 
dreptul în legătură cu Ținuturile Romei răsăritene. Anume 
descripții privitoare la starea Indienilor în secolul al 
XVII-lea şi al XVIIl-lea, cînd cei dintăiu colonişti euro- 
peni sau așezat în adevăr statornic prin regiunile ame- 
ricane, dau o sumă de note comune cu ale vechilor 
Germani. 

Dar la Cesar, — prin urmare, întru cît Tacit lucrează, 
după Cesar, şi la Taci —, sînt unele ştiri care privesc, 
nu numai pe Germani, ci şi pe Gali, cu cari Germanii 
erau vecini şi foarte adese ori amestecați. Atîţia Germani 
nu erau decît Uali germanisaţi, şi atâția dintre Gali erau 
grupuri germane supuse desnaţionalisării. Unele elemente, 
şi cele mai importante, ale vieţii Germanilor primitive se 
regăsesc, în caracterisările lui Cesar, şi la societatea galică;: 
astfel obiceiul de a se încunţura şefii cu un număr de 
clienţi, cari la Germani se numiau „comites“, de unde 
„comiţii“ şi „confi“ de mai tărziu; tot aşa orice șef 
de „cetate“ galică, avea în juru-i un număr de „tovarăşi“, 
de războiu, dar și de pace: la ospeţe, petreceri și în tovă- 
răşiile lungi de neactivitate,— fiindcă activitate de pace, cum 
am spus, la Germanii primitivi nu exista. 

Mai este, apoi, ceva care trebuie ţinut în samă înnainte 
de a merge înnainte. Noi facem astăzi o deosebire foarte 
strictă între diferiţii Germani, pentru că li cunoaştem et- 
nografia, cunoaștem limba deosebitelor naţiuni, avem in~ 
formaţii de istorie universală, şi noi fixăm deci deosebiri 
între barbarii germani şi barbarii negermani; fixăm o deose- 
bire între Germani, de o parte, şi între Slavi și popoarele: 
uralo-altaice, popoarele hunice, de alta. Dar deosebirile acestea 
pe care noi, cari cunoaștem graiul acestor neamuri, desvol- 
tarea lor istorică, cari avem noțiuni de etnografie, de an- 
tropologie, deosebirile acestea nu le putea face cineva din. 
vremea lui Tacit, Dacă ne uităm bine în Tacit, vom recu- 
noaște imediat, supt numele de Germani; pe care Celţii 
lau dat întăiu vecinilor lor de dincolo de Rin, aproape în- 
treaga lume barbară. La sfirşit, într'un loc, vorbind despre 

Fini, Peucini,—foarte probabilmai mult ori mai puţin Germanii 
amestecați cu Sciţi — şi Venezi (pănă astăzi o parte dintre 
Slavii coprinşi în Monarhia austriacă apăreau ca „Wenden“, 
şi, pe teritoriul lor, vechea Wendenland, se află localităţi ca 
Windischgrätz, cere înseamnă Gratzul Venzilor, al Slavilor), 
Tacit arată că nu ştie de sint Germani sau Sarmați ($ 46). 

Prin urmare, în lumea barbară, în afară de Ger- 
mani, pentru dinsul nu exista decît o vagă noţiune a 
„Sarmaţilor“, cari se puteau confunda şi cu elemente slave, 
ca şi cu toate elementele de un caracter ambiguu. Și, cînd 
e să facă deosebirea între ceia ce este german şi ceia ce 
este sarmat, el nu va şti să, spuie altceva decît că „Sar- 
mații wau case, nau scuturi, nu umblă pedeștri, ci-şi pe- 
trec toată viaţa în: căruţe sau călări“. 

Evident că aceasta este o trăsătură a popoarelor uralo- 
altaice, a unor popoare nomade, cum nu erau Germanii,— 
aceștia din urmă în veșnică mişcare cucesitoare fiindcă-şi 
căutau un sălaş definitiv tocmai pentru trecerea de la, 
vechea fasă de crescători de vite în fasa agricolă: își 
căutau ogoare şi fiindcă ei cultivau,larg, schimbau cîmpul 
pe fiecare; an, aşa încit li trebuia păm?at toarte mult; 
din partea lor, elementele urato altaice, dintro nevoie 
fundamentală a existenţei lor, şi nu din motive de des- 
voltare mai departe, cutreierau lumea. 

Dar, atunci, dacă Cesar face confusie între Gali şi între 
Germani, dacă, pe de altă parte, Tacit nu e în sare să 
deosebească ce este german de ce este sarmatic, evident 
că nu putem accepta caracterisările unuia şi nici pe ale 
celuilalt ca absolut exacte. Sint, la fiecare, elemente de 
luat, însă trebuiesc luate cu critica cea mai severă, ca 
nu cumva să punem în socoteala Germanilor lucruri care 
apar şi în viaţa altor popoare, a oricărui popor se gă- 
sește în această fasă. 

Dacă ţinem sama de toate acestea, vom putea. 
spune că, asămănînd culvura germană, pe de o parte cu 
cultura romanică, pe de altă parte și cu cultura Gali- 
lor, că Romanii și Galii ar formă o categorie, şi fată 
de această categorie sar găsi cea de-a doua, for- 
mată de Germani. Aceasta fiindcă Galii au fost mai de 

vreme în contact cu infiuența r mană şi grecească. Nu 
trebuie să uităm, în adevăr, că ei se serviau de literele 
greceşti, cum ni spune Cesar; apoi Sudul Galiei era ocupat 
de cetăţi grecești, din care vin azi Monaco, Antibes, Mar 
silia, Niţa. Așa încît Galia formează, față de cultura gre- 
cească aceia ce formă țara noastră față de aceiaşi cultură 
grecească, întinsă în Scythia Minor sau Dobiogea: Tomis. 
Callatis, — cetăţile de pe malul Mării Negre fiind faţă de 
interiorul locuit de Daci ceia ce Marsilia, Antibes, Monaco, 
Niţa erau, pe malul Proventei, față de interiorul galic. 

Galii, trăind în „cetăţi“, civilisafi, au pantide; îusă ce- 
tățile, partidele sînt lucruri ale lumii grecesti, în tot ce 
ea are mai caracteristic. Elementele de cultură generală, de 
cultură materială din părţile acestea galice sînt în legă- 
tură, strînsă, datînd de foarte multă vreme, cu cultura 
greco-latină. Evident că şi Germanii cari trăiau în apro: 
pierea graniţei romane sau influențat de civilisaţia romană: 
iar Goţii, cînd sau întins pănă la ţermul Mării Negre și 
au ajuns la cetăţile grecești de aici şi din părţile Crimeii. 
au luat atîtea elemente de cultură elenică. Tesaurul gotic 
de la Pietroasa, vestita „Cloșcă cu pui“ de la Museul 
nostru, își datorește elementele de formă şi tot ce priveşte 
tehnica numai culturii grecești. S'a constatat o întreagă 
artă scito-greacă, şi ea a trecut pe urmă de la Sciţi la 
Germanii așezați în locurile lor. În limba germană sînt 
apoi atitea elemente care vin de-a dreptul din limba la- 
tină. Tot ceia ce priveşte cultura mai înnaintată e de 
origine romană. Influența a fost așa de adincă, încît Ger- 
manii, cari socotiau după nopţi, au ajins să socotească 
după zile. Ba atit de mare a fost influența aceasta 
în pårțile Rinului, încît Sîmbăta ajunse și la Germani ziua 
lui Saturn, Saderdag, cum se zicea odinioară, sau, cum 
zice încă Englesul: Saturday, ziua lui Saturn. 

Cu toate elementele acestea, romane pătrunse în lumea 
germană, din fondul primitiv german an fost păstrate 
mulțime de părţi. Aceste părți, anterioare așezării Germa- 
nilor ca mase mai mari în provinciile Imperiului de Apus 
trebuiesc însemnate” acum. 


La German juca un 10l foarte însemuat, supt :aportul 

economic, un auume sistem dea lucra pămîntul, care n 
era roman, şi anume sistemul de a cultiva prin alter- 
nanță: ogorul care se muncia întrun an era părăsit 
pentru a se lucra alt ogor la anul. Aveau pământ destul. 
şi-şi puteau permite acest lux: 1ămînea săse îngraşe pă- 
mîntul nelucrat, trecut ca pășune. Pe de altă parte, este 
incontestabil, cu toate încercările de a nega acest fapt 
ale unor istorici germani mai noi, că la Germani pă- 
mîntul se lucra în obşte 

Acuma e îndoială dacă, Germanii în împrejurări obişnuite 
își mutau casa, — casa lor foarte rudimentară, de lemn, 
acoperită cu stuf, de care pomeneşte Tacit şi pe care 
o întîlnim în atîtea represintaţii -grafice. Marca, teri- 
toriul german, sau A//mende, teritoriul obștii, „al tuturor“, 
acela nu se putea schimba decit în casul cînd poporul 
întreg se deslocuia. Dar, în ce privește partea pe care o 
lucra fiecare, această parte era în proporție cu nevoia şi 
puterea. de muncă a fiecării familii. Lucrul nu e de mi- 
rare, de vieme ce ei nu capitalisau, ci strîngeau numai 
pentru nevoile lor curente, imediate, pregătind atîta hrană 
cîtă trebuia pentru ca să îndestuleze pe cei de acasă. 
Nici reserve de grine nu se făceau din an în an. Acesta 
este un element specific germanic, şi ni se mărturiseşte 
şi de Cesar şi de Tacit. Numai cît acest element a trebuit 
să, fie imediat părăsit, cînd Germanii au întrat în legătură 
cu alt sistem de lucrat cîmpul, cu uu sistem mai serios. 
mai înnaintat, cu o stabilitate agricolă pe care ei nu o 
cunoşteau înnainte de aceasta: în desvoltarea ulterioară 
a instituțiilor economice această parte originală germană 
nu putea să aibă niciun rost. 

Un alt aport german era în ceia ce priveşte ordinea, 
politică. 

E netăgăduit că regalitatea, la ei, era sau foarte nouă, 
cînd era politică, sau, dacă era foarte veche, n'avea ca- 
racter politic. Era cîte odată un rege coborit din zei, și 
regele coborit din zei, evident, are calităţi, să zicem, superi: 
oare regalității politice: în orice cas se deosebeşte de dinsa 
irau, pe de altă parte, regi impuşi de Romani, pentru in- 
teresele lor. Aceştia represintau condiţiunile particulare de 
viaţă în anume regiuni. 


Dar în afară, de toți regii erau conducătorii de războiu. 
E vestită, frasa lui Tacit: Reges ex nobilitate, duces ex 
virtute sumunt, „regii şi-i ieau după sîngele lor nobil, 
ducii după însuşirile lor personale“. La începutul fiecării 
expediţii războinice se  înrolau forțele care erau să 
ajute pe un anume conducător; pe acel conducător îl 
voiau, și nu pe altul; îl preţuiau, avînd încredere în pu- 
tinţa lui de a da biruinţa, şi mergeau după dinsul. 

Un fapt de alegere populară, de încredere individuală, 
al cărui caracter, şi nou, şi capabil de desvoltare istorică, 
nu se poate tăgăudi. Lumea romară era foarte bine fixată. 
în anume forme tradiţionale, şi alegerile individuale nu 
se puteau exercita, în aceiaşi lărgime, la momente aşa de 
importante, ca la Germani, deşi, cum se va vedea mai 
departe, cînd se va vorbi de Germanii aşezaţi în provin- 
ciile Imperiului roman, un rost de alegere exista și în 
societatea, romanică, ariume în partea pe care lumea nu 
o vede de obiceiu, şi care este Biserica. 

În afară de putinţa ostaşilor de a-și alege conducătorul 
— şi este ceva, „sovietist“ în această veche datină ger- 
manică — exista o adunare a poporului, pe o vreme 
cînd adunările poporului la popoarele mai vechi și 
mai bătrine dispăreau. În anume împrejurări se adunau 
Germanii, chiar neconvocaţi, venind: fiecare cum putea, 
unul astăzi, altul mîne. Tacit, deprins cu formele stricte 
ale adunărilor romane, își exprimă mirarea faţă de 
astfel de adunări în care fiecine nemereşte la ceasul 
lui. Era ceva asămănător cu dietele polone din evul mediu 
şi de la începutul timpurilor moderne, cînd pornia fiecare 
nobil din castelul lui şi ajungea la dietă cum îi -îngărluia 
lungimea drumului și felul în care ştia să-l mai lungească 
pe lmgă distanţele obişnuite. Germanii erau convocați în 
adunări, „thing“; cuvintul nu se găseşte la Tacit, dar ră- 
sare din cercetarea limbilor germanice vechi. Adunările 
acestea se fixau în anumite zile, după socoteala faselor 
lunii Se hotărau lucruri de importanță mare pentru se- 
minţia întreagă, (Germanii erau împărțiți pe grupe locale, 
care se chemau „vicus“, „pagus“, şi la un los alcătuiau 
„cetatea“, asămănătoare cu „cetăţile“ galice, dar fără, 


acelaşi sens politic, iar la capăt era națiunea, „Stamm “,. 
natio a scriitorilor latini). Pe lângă acestea, se făcea ju- 
decata: trădătorii erau spînzuraţi; cei incapabili de a în- 
deplini o funcţiune politică, ce era şi militară, precum 
şi acei „infami cu corpul lor“, erau înnecaţi în bălți şi se 
punea de-asupra lor o greutate ca să se scufunde. Se luau 
amenzi: cai, vite; o parte se dădea regelui, o parte „ce-: 
tății“ şi altă parte păgubaşului. ln sfirşit se alegeau aici 
şi judecătorii, „principes“, cari, spune Tacit, dau dreptatea 
prin „pagi“ şi „vici“ şi cărora i se adăugia şi cîte o 
sută de tovarăși aleși din mulțime, ceia ce corespunde 
cu instituţia juraţilor sau jurătorilor medievali, cari nu 
jurau fapta, ci credinţa pîritorului sau piritului. 


În mărturiile acestea latine despre Germani mai trebuie 
să se ţină samă și de rolul pe carel juca femeia în 
această, societate. 

Sînt evidente urme, nu numai de organisarea exclusiv 
familiară, grupările de luptă fiind alcătuite după rudenie, 
tovarăşii de sînge fiind tovarăşi de luptă. Și aceasta 
ne trimite la instituţia asămănătoare de la noi. Și la noi 
satele mergeau împreună și represintau un număr de rude. 
Se zicea satul Nepreştilor, şi aceasta însemna alcătuirea 
urmaşilor lui Negrea. Moșia însemna pămîntul moșului, 
al strămoșului, care întemeiase satul, și de la care veniau 
toți. Cei cari sosiau de aiurea şi se însurau îa satul unde 
se așezaseră, erau adoptați de comunitatea lui. Şi iarăși 
revenim la ce am spus înnainte: că multe instituţii ger- 
mane nu erau particular germane, ci aparţineau lumii 
barbare întregi, — prin urmare erau comune și Slavilor şi 
poate şi Tracilor de la început, strămoşii noştri. Atitea 
din lucrurile care se cred original-germane au fost îm- 
prumutate de Germani de la cei mai cultivați diatre barbari, 
acei cari stătuseră în legătură mai strînsă cu cultura an- 
tică, prin urmare de la Traci. 

Organisarea Germanilor pe basă de familie, prin urmare, 
este un adevăr, dar este un adevăr, nu numai pentru 
Germanii lui Tacit, ci şi pentru satele noastre pănă acum 
citeva decenii. Cînd astăzi se zice: Grigore al Marandei, 

aceasta înseamnă că el poate fi fiul unui Ion sau Vasile, dar 
că tatăl său a întrat în satul părinţilor Marandei, că moşia 
nu era a tatălui, ci a mamei; tatăl tiind adoptat de sat, 
nu el interesează, ci mama, care avuse pămînt acolo. 

Ca în orice organisație pe basa familiei însă, femeia 
trebuia să joace rolul mai important. Ea are aici și un 
rost sacru, anume dă deslegările în ce priveşte oracolele: 
profeţiile de viitor erau în atribuţia femeilor. Rudele de spre 
partea femeiască au aceiași însemnătate ca şi cele din 
partea bărbaţilor. În luptă femeile întovărăşesc pe ostaşi, 
şi presența lor nare numai caracterul sentimental, duios, 
care e firesc, dar, în acelaşi timp, și un caracter sacru; 
într'insele e „sanctum al'quid et providum“ („sfint şi plin 
de prevestirea viitorului“). 


Întrebarea, este acum dacă elementele acestea, pe care 
Germanii le puteau aduce în cultura generală a lumii, 
sau putut menținea în condiţiile particulare create de 
aşezarea 'n provinciile Imperiului de Apus; dacă, prin 
urmare, organisaţia aceasta pe familii putea să mai sub- 
siste atunci cînd barbarii veniau într'o societate care trecuse 
de atitea secole de la organisaţia familiară; dacă, prin 
hasardul cuceririlor şi împrăștierilor, al distribuirilor de 
pămînt, satul. germanio primitiv, care se strămutase în 
oaste, cu legăturile lui, dacă satul acesta se putea păstra. 

Evident că răspunsul este: nu. O societate nu se poate 
muta în mijlocul altei societăţi cu alt caracter şi cu o 
viaţă mai înnaintată, păstrînd toate legăturile primitivităţii 
pe care le-am constatat la- Germani. În ce priveşte ros- 
turile femeilor, nu se puteau păstra întro societate în 
care rolul femeii trebuie să fie fixat, nu de tradiție, fie 
ea romană, fie greacă ori germană, ci de calitatea specială 
pe carg creştinismul, care a dominat în acelaşi timp și 
pe cuceritor. şi pe cucerit, o atribuia femeii. 

Ceia ce putem spune este că de acum înnainte în 
instituţiile merovingiene şi anglo-saxone, care şi unele 
şi altele sînt foarte interesante, anumite deprinderi din 
vechea viaţă germanică, mai ales aceia a preţuirii fie- 
căruia după persoana în jurul căreia se găseşte, de care 


deci depinde, căreia-i e „recomandată“, faţă, de care face 
funcțiunea de comes, anume deprinderi, zic, au trebuit să 
rămînă, fiind în legătură cu desvoltarea normală a socie- 
tății amestecate: ele au tost păstrate. Dar nu putem 
admite că, în strămutarea aceasta a Germanilor pe teri- 
toriul roman, ei ar fi adus instituțiuni formate cu de- 
plină cunoștință din partea dor. 
Aici e nodul între al chestiunii. 


11. 


Aşezăminte romanice și germane. 

Venim la transformarea instituţiilor primitive germane 
ia momentul cînd barbarii ajung să se stabilească prin 
provinciile Imperiului roman de Apus, Acesta este 
tocmai momentul important şi critic, ca să se vadă ce 
au schimbat Romanii din datinile germane în urma con- 
tactului năvălitorilor cu o societate mult mai 'înnaintată, 
şi mai complicată, cum era societatea romană. 

Dar cred că, înnainte de a arăta în ce fel au întrat 
în contact cele două culturi şi cum una a ajuns să do- 
mine pe cealaltă, și nu societatea germană pe cea roma- 
nică, ci invers, trebuiesc date citeva precisiuni. Căci în 
domeniul istoric ele nu se dau totdsauna, şi de aceia se 
ajunge la resultate cît se poate de greșite: se generali- 
sează lucruri care nu se pot generalisa: se întind asupra 
unei epoci lucruri care au fost adevărate pentru altă epocă 
şi altă, regiune, dar pentru o anume regiune și o anume 
epocă nu sînt “adevărate. 

Să vedem deci în ce condițiuni sa făcut așezarea, sau, 
mai bine, cîte au fost categoriile după care sau făcut 
aceste aşezări în provinciile Imperiului roman de Apus. 


Întăiu, avem a face cu acei Germani cari au stat foarte 
multă vreme în legătură cu Romanii înnainte de a-şi găsi 
loc în deosebitele Tinuturi cae aparținuseră odinioară 
Romei, cu Germanii de multă vreme iniţiaţi, în mare 
parte, în rosturile societății romane. 

Erau, în adevăr, unii la cari cultura romană era de 
foarte multă, vreme cunoscută și cari putuseră primi foarte 
multe influențe din această cultură. Dintre aceştia, eliminăm 
de o dată, în legătură cu scopul particular pe care-l avem, 
pe acei cari sau așezat, fie individual, fie în grupuri mici, 

pentru că, evident nu de la cei veniți ca indivizi sau în 
mici cete de oştaşi, adauşi. armatelor romane, înlocuind 
une ori aceste armate, nu de la aceştia ar putea veni 
desvoltarea, instituţiilor primitive-germane, care nu era 
capabilă să vie decit de la „nationes“, de la „Stämme“, 
„seminţii“, aşezate în grămezi mari, îa blocuri, pe pă- 
mîntul roman. 

Din acele categorii pe care trebuie să le eliminăm fac 
parte, întăiu, oamenii îndrăzneți, viteji, capabili, pe cari 
Romanii i-au adus în societatea lor militară şi politică, 
i-au confundat în viaţa lor publică De aceştia sînt foarte 
mulţi, unii au ajuns şi Împărați, — doi se întîlnesc în se- 
colul al IV-lea, venind din părțile apusene, ale Galiei. 
Altul dintre dinșii, care era barbar, fără a fi German, din 
părţile dunărene, Aeţiu, a jucat un mare rol şi cînd a 
fost vorba să se apere Galia şi celelalte provincii din Apus 
împotriva năvălirilor lui Attila, iar Oreste, un „Panonian“, 
a fost tatăl celui din urmă Împărat roman de Apus, Ro- 
mulus Augustulus. 

Iar în Răsărit o situaţie cu desăvirşire importantă a 
avut-o Stilicon, de care a atirnat o bâcată de vreme acea 
Împărăţie orientală. El a avut două fete, care au fost mă- 
ritate amindouă, pe rind, cu Împăratul respectiv, Arcadiu. 
Pe lîngă aceştia dacă se adauge numele unui Ricimer şi ale 
atîtor altora, îşi poate da samă cineva de importanța pe 
care o aveau elementele acestea individuale barbare, germani 
sau în legătură cu Germanii, care au întrat în societatea 
romană pentru a da ceia ce tocmai lipsia acestei societăţi. 

În afară de ei erau, apot, Germanii cari veniau ca ajută- 
tori militari ai Romanilor în împrejurări foarte deosebite. 
Unii dintre dinşii se presintau singuri, alţii ca prinşi de 
războiu cari schimbau situația umilită a învinsului pentru 
a deveni, cum e casul Germanilor moderni cari au servit 
ieri în Rusia bolşevistă, forțe militare, potrivit chemării 
lor şi cerințelor de demnitate umană şi ostăşească. 

Alţi barbari erau aşezaţi pe pămîntul romanic — și cu 
aceștia ne apropiem de partea de care avem a ţinea 
sama —cu condiţie ca, aflindu-se la hotare şi primind 
un anume pămînt pe care-l lucrau, să îndeplinească în 

acelaşi timp sarcini de apărare ale hotarelor în contra 
cetelor germane sau a oricăror altor dușmani sar presinta. 
Această categorie deosebită se chema „leţi“ (laeti), — un 
rost germanic cu totul deosebit de celelalte. 

Forțele militare care veniau: supt steagul Romei, foarte 
adese ori supt conducerea şefilor lor proprii, pentru că li 
era greu să se depriudă a servi șefi cu cari nu aveau 
legături personale, - condiție de căpetenie în orice orga- 
nisaţiie germană—., ca și aceia dintre dinșii cari aveau pămînt, 
dar nu represintau o grupă mai importantă și n'aveau o con- 
ştiinţă politică, iar mai ales nu înțelegeau continuitatea 
acestei conștiințe politice, toți aceştia cad în afară de 
cercul nostru de cercetări. l-am pomenit fiindcă mulţi îi 
amestecă, din acea lipsă de precisiuni de care vorbiam, 
la început. 

Să venim la ceilalți cari au fost în măsură să joace 
un rol important în ce priveşte desvoltarea, progresivă sau 
regresivă, a elementelor primitive din viaţa germană şi 
prin urmare să contribuie la formarea instituţiilor Europei 
medievale, din care, într'o parte mult mai largă de cum ni 
putem închipui noi, vin așezămintele generalisate în toată, 
Europa şi America de azi. 


În ce priveşte pe acei barbari cari erau aşezaţi ca nas 
iune pe un teritoriu care la început li se dăduse de Romani 
în condiția, înșelătoare pentru Roma, pentru mîndria ro- 
mană, de federati, de aliaţi, şi, vorba merge, erau în- 
găduiți, potrivit unui anumit pact, care, dacă ar f, fost 
călcat, ei ar fi trebuit să fie izgoniți, —trebuie să, facem, 
iarăşi o deosebire. 

Sint unii dintre dînşii cari au stat mai multă vreme 
înnainte de a formă un Stat, înnainte de a înțelege cum 
se poate formă şi menținea un Stat, în atingere cu lumea 
romană. Și trebuie să se însemne în rîndul întăiu rolul 
foarte important pe care l-au jucat Goţii, din amîndouă, 
ramurile principale: de Răsărit şi de Apus, Ostrogoţii şi 
Visigoţii, cu seminţiile mai mici adause lingă dinşii, din 
care făceau parte şi Burgunzii după anumite socoteli et- 
nografice. 


Goţii aceştia trăiseră în anumite regiuni din stepa ru- 
sească, întinzindu-se pănă la Marea Baltică, de unde în- 
naintaseră către gurile Dunării și către peninsula Crimeii, 
despărțindu-se în două, pentru ca să unii meargă spre Est, în 
acea Crimeie, iar alţii spre Vest, către Delta Dunării. Cei 
din Crimea au deprins şi meșteșugul navigației și au avut 
o activitate de prădători pe Marea Năagră, asămănătoare 
aceleia pe care au avut-o mai tărziu Rușii din Chiev și 
apoi Cazacii, cari pănă prin anii 1620—30 au continuat 
o activitate 'mcepută în timpurile depărtate ale Goţilor, 
determinată, de necesităţi geografice. Numai cît Goţii crîm- 
jeni n'au avut dăinuire; o parte sau alipit tovarășilor 
cari au mers către Apus, iar acei cari au rămas, au de- 
generat în munţii peninsulei Chersonesului tauric: pe la 
1500 şi ceva, un călător a fost foarte mirat cînd, în anume 
părţi de acolo, pătrunzind prin munţi, a întîlnit oameni 
cari 'vorbiau o limbă gotică asemenea cu cea care ge vor- 
bise la anul 200 -400 după Hr. și a însemnat vre-o 
citeva cuvinte de acestea, care rămăseseră din graiul stră- 
moşilor. Fără îndoială că un antropolog ar putea desco- 
peri și acum în peninsula Crimeii descendenţi ai vestiţilor 
Goţi Tetraxiţi, cari aveau şi un episcop deosebit şi ani- 
mite rosturi speciale. 

Acești barbari însă nau nicio importanţă, pentru că, 
nici viața lor interioară nu o cunoaștem, şi nici nau 
fost în stare să alcătuiască un Stat. Cei cari au mers 
către Dunăre, au stat o bucată de vreme prin părțile 
noastre, supt judele Atanaric, şi poate că instituţia juzilor 
noștri, care a fost un element primitiv de organisare, 
se cere să fie pusă în legătură cu acest jude gotic, 
adecă în sensul că această formă de cîrmuire nu era go- 
tică, ci împrumutată de Goţi de la Romanii aşezaţi în 
această, regiune. Ai lui Atanaric au trecut şi Dunărea, și au 
pătruns în Peninsula Balcanică, prădînd o bucată de 
vrame, iar apoi ciocnindu-se cu Împăratul Valens, care a şi 
murit după vestita luptă de la Adrianopol, ars într'o căsuță 
unde se adăpostise ca fugar. 

Aceşti Goţi au străbătut toată Peninsula Balcanică, Erau 
prin urmare oameni cari nu căuțau un teritoriu, ci nişte 

bande militare fără niciun fel de tendinţe de a crea un Stat. 
De acolo au trecut, cu Alaric, în Italia, au prădat Roma, 
au pătruns pănă în Jtalia-de-Sud, .unde a murit, „regele“ 
lor, fiind înmormîntat în condiţiile tradiționale, romantice. 

Urmașul lui, Ataulf, a întrat în legături cu societatea ro- 
manică, sa însurat cu o principesă din Roma apuseană, 
iar apoi a încheiat, după atita trudă, timp de mai multe 
decenii, și după împuţinarea naturală a „poporului“ său, 
care se istovise în aceste peregrinaţiuni, a încheiat un 
pact cu Roma, potrivit cu care Visigoţii sau aşezat ca 
federaţi ai Imperiului în Sudul Galiei, formînd regatul de 
Tulsa, iar de acolo din Sudul galic, au trecut în Spania, 
unde foarte multă vreme a dăinuit regatul visigot. Pot 
zice că, Spania actuală se sprijină, în ce priveşte elementul 
barbar, pe acești Visigoti de odinioară, alți barbari, ca 
Suevii, Alanii, Vandalii avînd o însemnătate mai mică ori, 
ca Vandalii, trecînd în Africa. (De la Vandali a rămas în 
Spania numele provinciei Andalusia, de la Alani se crede 
că a rămas numele de Catalania, iar, în ce privește pe 
ceilalți, ei au dispărut fără să, lase urme.) 

In rătăcirile lor, Visigoţii au putut să prindă foarte 
puține elemente din viaţa romană. Ele nu sau putut că- 
păta decît numai în Sudul Galiei şi mai ales în Spania, 
unde Germanii sau așezat pe un fond romanoriberic, care 
represinta, față de dinşii o civilisaţie mult mai înnaintată 
şi o formă de viață capabilă de a schimba total tot ceia 
ce aduceau ai. ln special au întîlnit un factor istoric 
asupra căruia o să vorbim pe larg pentru că este esenţial 
pentru prelucrarea barbarilor: au întîlnit o organisație ro- 
manică bisericească, ce s'a făcut îndată stăpînă pe diînşii, 
pănă foarte tărziu. 

Goţii ceilalţi, Ostrogoţii, au venit ceva mai tărziu; ei 
au stat foarte multă vreme la Dunărea-de-Jos, însă nu 
pe malul nostru, ci pe malul opus, la Novae-Siștov. Teo- 
doric, vestitul rege — căci mai era un Teodoric, cel Mare, 
din familia Amalilor—, a stat prin urmare în preajma co- 
loniilor romane din părţile noastre, multă vreme. Tinăr, 
a fost trimis la Constantinopol, a învăţat latineşte și gre- 
ceşte, sa pătruns cu desăvîrşire de ideile romane, și apoi, 


<înd a ajuns să joace un rol, cînd Împăratul de Răsărit 
i-a, oferit să treacă în Italia, el a distrus aici Statul lui 
Odoacru, stăpînirea lui, care era o simplă aventură mili- 
tară, și a întemeiat un alt Stat, foarte respectabil, avînd 
toate aparențele de continuare a vieţii de Stat romanice. 

In deosebire de Visigoţi, cu cari aveau comun arianismul, 
eresia lui Arie, luată din Orient, de unde în graiul german 
sînt pănă acum anumite cuvinte privitoare la Biserică, ce 
vin din greceşte (Kirche, Kopazý, etc.), Ostrogoţii au avut: 
cu totul alt caracter în relaţiile cu locuitorii romani ai 
Italiei. Ei au fost cu desăvirşire dominați de influența 
aceasta romană. De aceia viața lor e cu totul particulară, 
Ideia Romei a pus stăpînire pe dînșii, și de această ideje 
nu se vor putea despărți nici în momentul cînd Iustinian 
era să vină împotriva lor şi să distrugă Statul ostrogot. 
Acest Stat a murit de vicii germanice, dar nu cu conștiință, 
germanică. Romanitatea legitimă şi autentică distrugea în 
felul acesta romanitatea derivată și usurpatoare a Ostro- 
goților în Italia. 

Altă undă germanică, pornind de la gurile Rinului sau 
din părţile vecine cu cursul acestui fluviu, sa îndreptat, 
nu către peninsula romană de Răsărit, peninsula bal- 
canică, nici către peninsula romană de Apus, către Italia, 
ci către Galia, încă foarte bogată, și înfloritoare. Aici s'au 
aşezat Burgunzii, pe cursul Rinului, în Savoia. Nau avut 
dăinuire multă La Burgunzi, arianismul domina, teia ce 
contribuie să ne facă a crede că întradevăr ei sînt din 
elementele alcătuitoare ale lumii gotice de Răsărit. 


In ce priveşte pe Franci,. cari au izbutit să întemeieze 
Statul cel mai puternic, ei veniau cu toată tradiția lor 
păgînă, cu toată originalitatea, vieții lor germanice, cu tot 
ce corespundea mai bine acestei vieți germanice aşa cum 
o întîlnim însemnată în paginile lui Cesar și Tacit. 

În general, faţă de titlul Franci, ca şi de titlul Alamani, 
pe care-l poartă Germanii stabiliți între Main şi Mosela, 
faţă de titlul de Suevi al unei alte grupe în aceiași regiune, 
nu trebuie să credem că avem a face cu forme naţionale 
adevărate, şi mai ales permanente. Era o -necontenită 
schimbare, şi un popor îşi lua un alt nume după cum 

ajungea o clasă dominantă sau alta a lua puterea. Era 
de ajuns deci ca elementul dominant să fie nou pentru 
ca un nume nou să fie dat înseși alcătuirii în fruntea 
căreia stătea acest element. 

Franciiș ca toţi cei cari se găsiseră lîngă Rin, avuseră. 
atingere cu Romanii. Foarte mulți Franci au trecut pe 
pămîntul roman, unii în silă, alţii prin bună învoială, 
Acum, între învoială și silă pe vremea aceia existau o 
mulţime de nuanţe intermediare; ceia ce era silă la Rin, 
se putea interpreta la Roma ca învoială, căci era . mai 
onorabil să se creadă la Roma că au stat de vorbă bar- 
barii înnainte de a se produce trecerea de graniţă și în- 
călcarea, de teritoriu. Chiar deosebitele împărțiri ale masei 
trance, care nu erau chiar aşa de mari, în Salieni, Ripuari, 
au tost poate determinate, nu numai de motive interne, dar 
şi de condiţia particulară în care ei stătuseră față de 
Romani, ca și de teritoriul pe care Romanii li-l atribui- 
seră. Ripa, malul Rinului era pămînt roman: erau două 
provincii foarte înfloritoare, cu centrele în Maienţa şi Co- 
lonia, şi afară de ele erau o mulțime de orașe adincite 'n 
unghiul care se formează între cursul superior al Rinului 
şi afluenții lui din stînga, și nume ca Augsburg (de la 
August), sau Regensburg-Ratisbona, arată cît de puter- 
nică era influența romană în această regiune. 

Francii aveau o mulțime de noţiuni de împrumut. În în- 
fățişared exterioară, în veșminte, în armele pe care le între- 
buințau, în podoabele lor erau atitea elemente care nu 
veniau de la cultura lor, ci de la cultura romană, fie 
dacă ei căutau această cultură romană venind la bilciu- 
rile de la graniţă ori că veniau la dinșii, în propria lor 
țară, negustori romani, pe cari-i pomenește și Tacit, căci 
întreprinderea comercială era și atunci îndrăzneață. Precum 
se bagă astăzi atiţia Americani, Englesi şi Francesi în 
Rusia sovietistă pentru a face afaceri, tot aşa în lumea 
germană, orice sar fi întîmplat, veniau negustori romani, 
sau cei din Răsărit, Greci gi Sirieni. Săpăturile din timpul 
nostru, cantitatea enormă de monedă romană care se des: 
copere, nu numai pe la malurile Mării Baltice, dar dincolo, 
în Scandinavia, toate arată cît de intens a fost acest 


comerț. Amestecul destul de important de bani de argint 
pe lingă banii de aramă dovedeşte şi cît de intensive au 
fost, aceste legături economice între lumea romană și popu- 
laţia germană. 

Prin urmare nu se poate zice că Francii veniau ca 
oameni noi nouţi în ce priveşte elementele civilisaţiei ro- 
mane; limba lor chiar, dacă am cunoaşte o în forma cea 
mai veche, încă trebuia să cuprindă cuvinte foarte numu- 
meroase şi esenţiale din limba Romanilor, cuvinte care 
sînt şi astăzi in limba germană, prin deosebite dialecte. 
Se poate face un întreg capitol de lexicologie germană, 
care să cuprindă pumai elemente pur romanice. N'avem 
noi, une ori, în limba noastră elemente slave mai carac- 
teristice decît elementele romanice pe care le-au primit 
Germanii în vorba lor încă din cele d'intăiu timpuri. 

Ce va resulta din condiţiile particulare în care Francii 
au avut contact cu lumea rcmanică şi din condiţiile 
în care ei sau aşezat în Galia, se va vedea pe urmă. 
Deocamdată stabilim aceste precisiuni, care ne pun în 
situaţie de a nu primi/pentru orice populaţie germanică 
lucruri care se potrivesc numai pentru altă populaţie. 


Întîmplarea face ca noi să avem știri în ce priveşte 
cele d intăiu așezăminte, prin veacul al Vil-a, al VII a. 
şi așa mai departe, ale unei părţi din lumea germanică 
ce s'a aşezat într'o provincie romană fără ca pentru aceasta 
să fi făcut un stagiu de pregătire iniţială în obiceiurile 
materiale și în concepţia morală a poporului roman. Dacă 
s'ar fi scris cu privire la Saxonii din interior, cari ocupau 
cea mai mare parte din Europa centrală, dacă misionarii, 
cari erau cei mai în posiție să însemne lucrurile acestea, 
ni-ar fi transmis pagini privitoare la viaţa Saxonilor în- 
nainte de Carol-cel-Mare sau dacă, atunci cînd Carol a. 
cucerit Germania centrală, nu numai ni sar fi povestit 
luptele, dar, în același timp, sa fi arătat şi stările pe 
care le-au întîlnit acolo, fără îndoială că am putea adăugi 
ceva la viaţa Germanilor rămași originari, neintluențațţi, sau 
cel puţin nu direct şi esenţial, la viața acestor Saxoni. Dar 
nu știm nimic nici despre acei Saxoni pe cari i-a bătut 


Carol-cel-Mare şi i-a silit să se boteze, nici despre semin- 
ţiile care duceau de sigur o viaţă mai înnaintată decit 
a Saxonilor și care aveau legături mai de aproape cu 
Romanii; nu ştim nimic în ce priveşte desvoltarea: Ala- 
manilor, a Bavaresilor, a Turingienilor, cari, Bavaresii și 
Turingienii, sînt alcătuiri mai nouă după cele, mai vechi, 
pe care le-am pomenit. Totuși Bavaresii mai ales trăiesc. 
pe un pămînt foarte străbătut de cultura romanică şi în 
care sînt atitea urme ale acestei culturi. Foarte intere- 
sant ar fi fost să ştim cum sau comportat înnainte de 
a fi fost confundați în Împărăția lui Carol, dar nu știm 
nimic. 

În schimb știm ceva despre viața, la începutul evului 
mediu, a unei părți dintre aceşti Saxoni, din această, ves- 
tită și mare familie saxonă, cari au stat pe coasta Mării 
Baltice și a Mării Nordului, de o parte și de alta a pe- 
ninsulei lutlandei, şi în această lutlandă însăşi, care a, 
păstrat numele unei grupe din alcătuirea anglo-saxonă: 
își ziceau luţi, și de la acest nume a venit cel de Iutlanda. 
Aceștia erau pirați, asemenea cu Normanzii cari intervin. 
mai tărziu în istorie şi de cari, iarăși, ne vom ocupa. 
Normanzii de mai tărziu sînt oameni din Danemarca, din 
Suedia și Norvegia; ei exercitau activitatea aceasta foarte 
periculoasă, dar aducătoare, întîmplător, de mari bogății, 
şi meseria aceasta, de hoți de mare n'avea pe vremea, 
aceia un caracter imoral, ci era o întreprindere ca ori- 
care alta. Lucru. firesc întro vreme cînd oricine nu făcea 
parte dintro naţiune sau dintrun grup legat prin sînge 
era dușman, căci Starea: de războin era perpetuă, şi psi- 
hologia poporului german întrun anume timp e dominată 
de perpetuitatea acestei stări de războiu: psihologia altora 
va fi perpetuitatea stării de pace, războiul fiind anormal și 
pacea starea normală, pe cînd pe atunci pacea era anor- 
mală, iar războiul normal, —răzbbiul dorit și folosit de 
ostași. 

Aceşti Anglo-Saxoni, deci, au venit și sau așezat în Bri- 
tania Mare. Ea fusese cucerită de Romani întăiu, pe vremea 
lui Cesar şi apoi, mai deplin, pe vremea lui Neron, în zilele- 
lui Agricola, socrul lui Tacit. Urmele vieții române aici sînt. 


mai. puternice decit şi le închipuie cineva. Cuvîntul stradă, 
pe engplezește: „street“, vine ‘de la „strata“, şi există un 
număr de localităţi care au păstrat finala aceasta, pe 
cînd vechiul nume celtic era „dun“, de unde London 
(de aici s'a făcut şi „town“): adaug că Isaccea noastră 
se chema Noviodunum, ceia ce înseamnă că era 0 aşe- 
zare celtă; era tot la Dunăre apoi Singidunum, care vă- 
deşte pe Celţi şi acolo. Alături de „dun“ se întilneşte 
însă și „castle“, care nu este decit „castrum“ al Roma- 
nilor. Alte localităţi cuprind terminaţiunea „coln“, — de 
pildă: Lincoln, — „colonia“; cutare localitate cum e Bath, 
care Înseamnă „baie“, e în legătură cu vechea datină ro- 
mană de a așeza, oriunde era un rost orășenesc, băi 
pentru populație. 


În ce priveşte desvoltarea Anglo-Saxonilor, cele d'intăia 
secole de la așezare sînt împodobite cu tot felul de le- 
gende şi fabule, care nu represintă nimic istoric. Primul 
şef se chiamă Henghist, ceia ce înseamnă armăsar; cel- 
lalt Horsa, cal. Aceasta nu e altceva decit interpretarea 
unor cîntece vechi pentru a fabrică dintr'însele mai tărziu 
istoria. După cum vechea istorie a Ungurilor, așa cum 
este înfățișată de „notarul anonim al regelui Bela“, pe 
la 1200, este întemeiată pe cîntece populare și pe fel de 
tel de explicaţii a numelor de localități, — precum şi, 
la noi, bourul, căţeaua și toate celelalte despre înteme- 
ierea Moldovei. 

Ca informație autentică, totuși știm ceva. Acel ceva e 
cuprins în scrieri de-ale părinţilor Bisericii, cum a fost 
Beda, care a trăit în veacul at VII-lea, sau se vede din 
actele, păstrate în număr destul de mare, ale regilor 
anglo-saxoni de pe la începutul veacului al VIII-lea, pănă 
ce regalitățile primitive sau strins în puterea unui 
Singur rege pe vremea lui Carol-cel-Mare, de a ajuns în- 
tăiu Kentul și pe urmă Wessexul să represinte elementul 
de căpetenie în această alcătuire politică din Britania Mare. 

Pe basa acestor pasagii din cronici și a actelor păstrate 
de la regii anglo-saxoni noi putem să ni dăm sama — și 
lucrul este deosebit de interesant — de ce sa petrecut în 


ce priveşte instituţiile pe un teritoriu în care și vechea civi- 
usaţie: celtică, şi noul aport de civilisaţie romanică erau 
totuși destul de supțiri. 

Roma şi-a retras legiunile de vreme, înnainte ca prd- 
vincia să se fi ridicat la o cultură superioară, şi ames- 
tecul cu elementele romane nu sa făcut deplin, aşa încit, 
cînd au venit Anglo-Saxonii, ei au găsit puţin Romani, 
a căror cultură s'a prăpădit foarte răpede, şi înnaintea 
Celţilor, cari în unele părţi trăiesc și pănă acum după. 
obiceiurile şi cu graiul lor de la început. Dacă Scoţia a 
fost cu desăvirşire desbrăcată de caracterul ei celtic, pe 
care l-a avut odinioară foarte puternic, în schimb aşa- 
numita Țară a Galiei, Wales, este un teritoriu în care 
şi acum se vorbește graiul strămoșesc. 

Obiceiurile primitive sînt aş lesne de recunoscut, încit, 
cînd treci în Țara Galilor, a conştiinţa că întri într'altă. 
lume, foarte arhaică, așa cum este cînd în Franța trec. 
din țmuturile francese propriu-zise în Bretania cu menhi- 
rele şi dolmenele străvechi, cu monumentele ei de piatră, 
îngrămădite unele peste altele şi cu un popor ce pare să 
aibă ceva din vechimea rigidă a pietrelor acelora. li 
un anacronism, cum îl formează Bascii din Pirinei ori 
Albanesii din Peninsula Balcanică: deși în Irlanda de la 
1800 încoace limba englesă a cucerit foarte mult teren, 
cu toate acestea și după 1800 trecutul se păstrează, iar 
înnainte de aceasta aproape totalitatea regiunilor din cen- 
trul şi Vestul Irlandei erau teritorii celtice. 

În astfel de condiţii, deşi legenda pomeneşte de eroii 
poporului supus, de Vortigern care a dus lupta împotiiva, 
năvălitorilor germanici, aceştia au putut desvolta insti- 
tuţiile lor aproape liberi de orice altă influeuţă Aceasta 
şi este împortanța mare a regatelor anglo-saxone, şi e 
păcat că nu putem ști mai mult cu privire la ele, fiindcă, 
aceste regate, şi de prin anii 800, şi măcar de prin anii 
900, au început să aibă necontenite aporturi de populaţie 
normanică, ce represinta alt stadiu al culturii germane, 
iar -influența bisericească, venită, din Irlanda, influenţa pa- 
palității, care a trimis misionari prin aceste regiuni. au 
stricat. aceste desvoltări originale. 


Dar, la început, vedem cum se putea desvulta cultura 
germanică aproape neinfluențată. 


În domeniul rural, în exploatarea pămîntului, —trebuie s'o 
mărturisim, din izvoarele pe care le avemişi din cîte mai putem 
vedea —, nu se observă ciîtuşi de puţin originalitatea pe 
care rasa germanică ar fi fost în stare să o aducă. După 
ce au venit Normanzii ceilalţi, de limbă francesă, din 
Franţa, la 1066, după cea fost romanisată partea aceasta 
de lume întăiu germanisată, tot a mai rămas ceva din 
vechea viaţă agricolă, care însă n'are nimic caracteristic; 
este o viaţă ce se putea observa în orice regiune a Eu- 
ropei: aportul germanic ori n'a existat, gri n'a avut niciun 
fel de importanţă. 

Trecînd acum de la aceste observaţii de ordin pur ma- 
terial, care privesc lucrafea pămîntului, la instituţiile po- 
litice, în forma heptarhiei anglo-saxone, ca şi în vremea, 
cînd ea se ‘preface în monarhie, nu observăm cituși de 
puţin că sar fi dat manifestărilor populaţiei o importanţă 
extraordinară Se aduna din cînd în cînd în jurul regilor 
un sfat: sfatul înțelepților, witenageinot. Bi bine, acest 
witenagemot, pe care-l găsim în citeva acte, era numai 
grupul de războinici şi clerici încunjurind pe rege, care 
însuși îadeplineşte funcțiunile fără a se preocupa peste 
măsură, de ce hotăra Consiliul înțelepților. Cînd se uită, 
cineva bine la această regalitate germanică din Britania 
Mare, ajunge foarte răpede la conclusia că mai curînd ea 
a fost influenţată de vechea regalitate celtică decit de 
obiceiurile germanice aduse de pe ţermul Mării Baltice sau 
al Mării Nordului. 

În ce privește Parlamentul engles, felul cum sa des- 
voltat şi partea pe care în această, desvoltare a adus-o teu- 
dalitatea continentală prin Normanzii lui Gulielm Cuceri: 
torul o să se lămurească mai tărziu. De acum se poate 
spune. că de sigur nu din witenagemotul primitiv sa des- 
voltat Parlamentul engles, care el însuşi este străbunul 
Parlamentelor, mai bune sau mai rele, mai disolvabile 
sau mai nedisolvabile, care sau dat tuturor Statelor din 
Europa, 

Să trecem acum la acel neam care se îniățișează în 
cronicile sale, în numeroasele acte păstrate, în foarte multe 
izvoare capabile de a da o icoană totală despre viața 
publică, să trecem la Franci. 

De Visigoții din Spania ne vom ocupa numai în legă- 
tură cu ce vom spune despre Franci; în ce priveşte pe 
Ostrogoți, am spus de la început ce era de spus. Ei n'au 
putut fi romanigaţi pe deplin. Cel dintăiu pas pentru 
aceasta ar fi fost să părăsească arianismul răsăritean și 
să se facă şi ei catolici: aceasta ar fi fost un mijloc de 
înțelegere cu populația romanică de acolo şi o partici- 
pare mai largă la viața ei, şi, atunci, în loc să fi avut 
astăzi o Italie, numită după amintiri clasice, am fi avut 
o Goţie, precum (alia a rămas Franța fiindcă, că barbarii 
aşezaţi acolo au trecut la creștinismul catolic și s'au 
putut înțelege în aceiași Biserică cu populaţia ce găsiseră, 
sau putut apropia de dinsa, sau putut confunda cu dînsa, 
și în felul acesta un nou Stat a răsărit pentru o nouă 
naţiune. 

Cînd au venit Francii în Galia, ei au găsit, nu, cum 
se spune de obiceiu şi cum se crede, interpretind greşit 
ce se spune de istorici, au găsit, zic, nu o populație roma- 
nică avînd o conștiință de inferioritate, nu una care g'ar 
fi socotit învinsă și să fi fost gata a primi toate condiţiile în- 
vingătorului, o populaţie foarte mulțămită că i se cruţă 
ceva din avutul ei — pentru că barbarii luaseră o parte 
din pămîntul galic, în unele locuri două treimi, într'alta 
jumătate din pămînt şi din tot ce se ţinea în legătură cu 
pămîntul—, nu o populaţie satistăcută că păstra măcar ceva 
din avutul ei, că mai avea cinstea vieții de familie şi dreptul 
de existență individual, ci au întîlnit o populaţie foarte bine 
organisată, avind șefii săi, cărora, şi şefilor, şi acelora cari 
stăteau în atirnarea. lor, li lipsia cu desăvîrşire sentimentul 
că sînt învinşi. Nu erau de loc umiliţi, ci aveau siguranța 
că, date fiind legăturile de la început între cuceritori și 
cuceriți, nimeni no să se atingă de pămintul lor decît în 
măsura în care ei înşii naveau ce face cu acel pămînt. 
Trebuie să ținem sama că erau domenii foarte întinse, 
pe care sclavii nu le lucrau bine sau le lucrau mai mult, 


ca stăpîni pe pămîntul acela, și, dacă era vorba să aibă cæ 
stăpîni ai pămîntului pe sclavii cari nu lucrau, tot așa 
de bine puteau să primească stăpîni deplini pe barbarii cari, 
apărîndu-se pe diînşii, îi apărau împotriva celorlalţi barbari. 

Prin urmare Francii au întîlnit în Galia o populaţie 
care avea conştiinţa superiorității sale asupra barbarilor, 
nu numai morală, dar și materială, și se va vedea îndată 
de ce, iar barbarii, — în loc să fie trufașii încălcători pe 
cari şi-i poate închipui cineva, în loc să fi căutat să 
lovească, populaţia supusă, şi nimic în izvoare nu arată. 
așa ceva, ci, din potrivă, unde e un act de violență, dacă 
ne uităin, se vede aplicarea legii germanice respective, pănă 
ce ea nu se tocise cu totul şi nu se amestecase în legea ro- 
mană —, prin urmare, în loc să fie dîrjenia cuceritotului care 
nu ţine samă de nimic, era marele respect al barbarului 
care se apropia, nu numai de sanctuariul religios, dar și de 
forma politică a șupusului prin care se putea înnălța și 
perfecționa. 

Acei cari sînt de altă, părere. se sprijină pe faptul că 
din legile germanice, redactate în limba latină, pe vremea 
lui Carol-cel-Mare, se vede că, în epoca lui Clovis, prin 
legile acestea, ale Ripuarilor, Salienilor, Frisonilor, Saxo- 
nilor, legi care erau o adunare de obiceiuri de drept popular, 
— precum ar fi astăzi dacă sar gîndi cineva să adune 
obiceiurile poporului nostru cu privire la moștenire, pentru 
că în materie de penalităţi sau înlăturat vechile obiceiuri 
populare —, se fixă o deosebire între „omul roman“ și omul 
franc și, pentru o lovitură dată omului franc, pentru 
uciderea omului aparţinind naţiunii france se stabilia un 
preț de răscumpărare superior; cum omul se plătia în 
folosul familiei jignite şi în folosul Statului, se fixa un 
wehrgeld mult mai mare decit cel fixat pentru uciderea 
unui om roman. Şi atunci se spune: iată conștiința su- 
periorităţii Francului și iată, pe de altă parte, că Romanii 
erau într'o situaţie cu totul inferioară. 

Dar se uită un lucru: că pe lingă legile acestea bar- 
bare, care funcționau pentru barbari, dăinuia pentru 
populația romanică dreptul ei propriu. Si se mai uită încă 
ceva: plata nu se făcea potrivit situației politice a omului, 


ci potrivit valorii militare a omului. Dacă omorai pe un 
Roman în vremea cînd populaţia invadată nu făcea, 
serviciul militar, paguba era foarte mică, dar, dacă 
omorai pe un Franc, deci pe un militar, aceasta însemna o 
pierdere foarte importantă gi care trebuia, să se plătească, cu 
preț mai ridicat. Și să se mai observe încă un lucru: nu- 
mărul Francilor era mult mai mic decît al populaţiei ga- 
lice, şi de aceia se cerea un preț mai bun pentru indi- 
vidul care dispărea, ca puterea militară — momentan, 
prin rănire, sau definitiv, prin moarte. 


Romanii aceştia n'aveau un Împărat, O bucată, de vreme 
avuseră un „rege“ local, de nația lor, pe Syagrius, dar 
ideia imperialistă, trăia în conștiința tuturor, şi toţi se 
simţiau legaţi, pe urmă, de Împăratul bizantin, ba încă 
așa de legaţi, încît Clovis a fost încîntat cînd i sa dat 
o demnitate bizantină: a fost o adevărată serbătoare na- 
țională. Iar Burgunzii, mai deprinşi cu Orientul gi cari se 
desfăcuseră din civilisaţia romană orientală, erau capabili 
să scrie, prin condeiul cutărui rege, că sint supuşii Romei 
Nouă: regele lor declara că e mai mindru să atirne de 
Împăratul bizantin decit că e cel mai mare peste oamenii 
săi. Veşmiîntul regal era roman, și pe monezi se înfăţi- 
ează, chipul Cesarilor romani; Curtea lor căutau regii franci 
să o organiseze după datinile romane. Prin urmare supt 
toate raporturile șefii cuceritorilor nu se ţineau ca nişte 
revoluționari față de starea, de lucruri dărîmată, ci apăreau 
ca nişte umili ucenici față de o înnălțime de viață cul- 
turală şi politică pe care se străduiau din toate puterile 
so atingă, și aveau părerea de rău că nu sînt în stare 
să o facă. 

Dar, în afară de această legătură de autoritate cu Bi- 
zanţul, pe care o împărtășia populația romanică cu în- 
siși Francii, mai era ceva care represinta Imperiul. Creş- 
tinismul crease o nouă formă romană, cu provinciile sale, 
cu ierarhii săi și, de la o bucată de vreme, cu monarhul 
său, care a fost Papa. Creştinismul nu este ceva care să 
fi trăit alături de Imperiul roman, ci ceva care, în cea 


mai mare parte, a înlocuit acest Imperiu roman în tot 
ce el avea mai esențial și mai efectiv ?. 

Se întîmplase că organisația provincială a creştinis- 
mului se potrivia foarte bine şi cu datinele galice din ve-- 
chile provincii ale Galiei. Galia avuse cetăți teritoriale, 
in fruntea cărora stăteau anumiți șefi. Aceste cetăţi au 
dăinuit, preschimbate, şi pe vremea Romanilor. După ce 
puterea politică romană a dispărut, ele au dăinuit tot așa 
supt autoritatea episcopilor creştini. Stăpîni adevărați ai 
Galiei erau astfel acești episcopi represintînd imperialismul 
sel nov, care era Biserica romană, catolică, şi ea nu era 
romană numai în ce privește numele, ci şi în ce privește 
tradiţiile, organisarea şi conștiința 2. 

Prin urmare, cînd au venit Francii, puţini, sfioși, fără 
organisație proprie, incapabili de a strămuta pe pă- 
mintul cel nou datinele lor vechi, care erau în legătură 
cu anumite așezări teritoriale și cu anume condiții de traiu, 
care acum nu mai existau, ei s'au găsit, nu în stăpînirea 
unei culturi politice pe care ar fi fost în stare să o şi im- 
pună învinşilor, ci desbrăcaţi, prin incapacitatea de a con- 
tinuă datina în împrejurările cele noi, de toată moștenirea 
lor istorică. 

Cetatea, episcopală însă a rămas pănă la capăt. Rolul 
episcopului față de rege a fost extraordinar, şi regele însuși 
şi-a dat sama de. la o bucată de vreme de forta ce 
i-o putea da episcopul. Aceasta o dovedește chiar crești- 
narea, din motive politice, a lui Clovis, creștinare care 
a fost și un act de supunere, un act omagial față de 
episcopul care-l făcea creştin. Să nu ne închipuim că a 
fost o simplă miruire, ca a unui Suveran din timpul 
nostru, care este astfel și fără, ca Mitropolitul sau cardi- 
nalul să:l miruiască pe frunte. Atunci nu era așa. Epis 
copul Remigiu, care a făcut creştin catolic pe păginul 
Clovis, îl făcea ‘omm, căci, după concepția creștină, pă- 
gînul nu era om, ci marfă pentru Iad. 

Și regele, după ce făcuse acest pact cu episcopul, 
imediat, şi-a dat sama cît de mare era avantagiul lui de 


1 V. cartea mea Observațiile unui nespecialist asupra istoriei antice, Bucu- 
reşti 1916, p. 19%. 
2, V. curtea mea Istoria poporului frances, capitolul I. 


a părăsi datina germană în folosul acelei concepțiuni po- 
litice pe care o represinta episcopul, și în calitatea lui 
de şef al Bisericii, şi în calitatea de continuator, de ve- 
ghetor permanent al ordinii politice romane, care altfel 
dispărea. După datina germanică, pe dinsul trebuia să-l 
aleagă potrivit cu sîngele lui nobil; după datina germanică 
trebuia să aibă, de cîte ori pornia la războiu, un duce, 
un herzog care să-i fie concurent straşnic. După vechile 
instituţii germanice, trebuia să cheme la oarecare hotă- 
rîri adunarea poporului, şi în această adunare să iea anu- 
mite măsuri. După vechile instituții germanice oricine avea 
dreptul să, spuie: legătura, personală care a existat între 
mine și tine sa desfăcut pentru că eu nu te mai cred viteaz, 
nu te mai cred capabil. Regele franc ar fi trebuit să 
n'aibă conştiinţa situaţiei lui pentru -ca, văzînd amintirile 
Imperiului roman, amintiri care trăiau în toată populaţia 
romană şi pe care episcopul era gata să le susțină prin 
toate mijtoacele culturale, prin toată autoritatea, lui dum- 
nezeiască pe pămînt, să nu-şi facă socoteala: ar fi mult 
mai bine să părăsesc obiceiurile vechi și să trec la cele 
noi, mult mai favorabile. 

In felul acesta aliatul de căpetenie al Bisericii repre- 
sintind romanitatea, cultura cea veche galo-romană, a fost 
însuși şeful societăţii germanice. 


Dar şeful acesta venise încunjurat de credincioșii săi, 
de conți, cum sau numit mai tărziu, și intimii regelui au 
găsit foarte mare avantagiu să se prefacă, din anfrustionii 
barbari de odinioară, în palatini, în oameni ai palatului. 
Atita vreme cit erau numai tovarășii de războiu ai re- 
gelui, situaţia lor nu era asigurată cu nimic, pe cînd, 
după normele romane, dacă exista un rege-monarh cu 
drept dinastic, o Capitală, o Curte, dacă exista o cultură, 
particulară, şi ei ajungeau să se bucure, nu numai per- 
sonal, ci neam de neamul lor, de avantagiile pe care, în 
vechea -ordine germanică, nu le-ar fi putut rivni niciodată. 

Femeia, pe de altă parte, îndată ce a văzut alte femei 
trăind altfel de viaţă, nu s'a mai înhămat la plug. Ele: 
gantă, respectată, în toată lumea romană, plăcută la în- 

fățişare şi la îmbrăcăminte, nu femeia romană era să în- 
ceapă a umbla nepieptănată, mai desbrăcată, şi să lu- 
creze ogorul, ci femeia germană a căutat să se apropie 
de cealaltă; femeia, sclavă, care existase mai înnainte, nu-şi 
mai avea rostul. 

Şi mai era ceva: ia începutul așezării Germanilor pe 
pămîntul galic, ei au căpătat, pretutindeni, o bucată de 
pămînt. Această bucată de pămînt, dacă sar fi păstrat 
vechea datină germanică, ar fi fost foarte greu să o 
stăpînească, căci era prea întinsă. Domeniul romanic, 
cu tot rostul lui de colonat, de oameni aduși de aiurea 
şi aşezaţi pe un pămînt ca să dea proprietarului un 
anume venit, a convenit foarte bine nobilimii germane, 
care încetul cu încetul sa prefăcut, din ţerani trăind în 
mijlocul altor ţerani de aceiași origine, în oameni părăsind 
cu desăvirșire datinele ţerănești ca să devie proprietari, 
cu tendinţa de a fi și mari stăpînitori de domenii, după tra- 
diția romană. 

După datina germanică era obiceiul de a se da cuiva 
pămînt pe o bucată de vreme, dacă făcea vre-o îndato- 
rire, iar, dacă nu făcea, i se lua înnapoi. Aceasta se 
chema beneficiul, În Galia era însă şi un alt sistem: 
acela pe care-l avea Biserica de a da unui particular o 
bucată de pămînt în condiţiune permanentă, şi chiar de 
ereditate, așa-numita precaria. Şi atunci au trebuit să se 
întrebe năvălitorii dacă nu este cu mult mai bine să se 
prefacă beneficiile în precarii, 

lată, prin urmare, cum toate elementele viteze, între- 
prinzătoare, inteligente, toate elementele de sus ale so- 
cietății germanice au trebuit să caute a înlătura -ceja 
ce era germanic întrînsele pentru a se preface în această, 
ordine romanică. 


jl. 
Elementele germanice păstrate după contopire. 


Să luăm în cercetare acum chestiunea legăturilor dintre 
lumea germanică năvălitoare şi dintre lumea romani`ă 
năvălită din celalt punct de vedere. 

Am văzut ceia ce lumea germanică a perdut din ori- 
ginalitatea ei fapt ce nu se recunoaşte de toată lumea— 
în folosul lumii romanice care fusese luată în stăpinire. 
Sa văzut că, totuşi, din apucăturile primitive, din obice- 
iurile sufleteşti, din deprinderile naţionale caracteristice 
ale populațiilor germanice a rămas ceva, şi acest ceva 
rămîne de definit acum. 


Dar înnainte de a încerca această definire care for- 
mează un punct esenţial al problemei, fiindcă din ce se 
recunoaşta aici Germanilor se poate trage partea aferentă, 
lor în desvoltarea ulterioară a așezămintelor lumii medievale 
și, prin legătură cu ele, și a lumii moderne, este bine să 
se lămurească încă o chestiune. 

Am văzut că timpul ce se scurge pănă în momentul 
așezării Germanilor în provinciile Imperiului roman este 
fără îndoială o perioadă bine distinctă din viaţa lor na- 
țională, şi numai după această aşezare pe teritoriul Im- 
periului roman de Apus începe o perioadă nouă. 

Întrebarea care se pune acum este: perioada aceasta, 
care începe din momentul aşezării Germanilor pe terito- 
riul Imperiului roman de Apus şi care se va continua în 
vremea carolingiană, pănă cînd ţine? Păstrarea origina- 
lităţii germane pănă în ce moment trebuie urmărită? Care 


este punctul de unde avem conștiința că începe o nouă 
desvoitare a elementelor rămase în acea! psihologie na- 
țională aplicată care este politica? 

Sar părea, ţinind samă de importanța. extraordinară pe 
care o are în mintea contimporanilor şi, pănă la oarecare 
punct şi în mintea urmașilor, ba, în foarte largă măsură, 
chiar şi pănă în momentul de faţă, Imperiul lui Carol cel- 
Mare, actul de la 800, cînd Papa a încoronat în basilica 
Sfintului Petru, în clipa isprăvirii liturghiei, pe Carol re- 
gele Francilor ca Împărat roman de Apus, că aici tre- 
buie să se oprească perioada de care ne ocupăm, 

Cu tot prestigiul pe care-l are şi merită săl aibă per- 
sonalitatea lui Carol-cel-Mare, cu tot caracterul impunător 
al actului desfăşurat în basilica Sfinţilor Apostoli în ziua 
de Crăciun a anului 800, cu toată faima legendară a 
Împăratului, cu toată importanţa, atît de mare, care sa 
dat acestei înnalte personalităţi istorice şi în Franţa, care-l 
reclamă pentru sine, și în Germania, căreia naţional îi 
aparține, prin sînge, dar, în ce priveşte ideile, tot așa 
de puţin șa și lunii romanice, cu toate acestea aş zice 
că putem trece peste Carol-cel-Mare, peste toată seria 
carolingiană şi să ne oprim, în ce privește păstrarea însuşi- 
rilor caracteristice ale poporului german, la o dată cu mult 
mai înnaintată din evul mediu. Anume atunci cînd tocmai 
se isprăveşte dinastia carolingiană, şi, trecînd dreptul de he- 
gemonie asupra popoarelor pur germanice cuprinse în Statul 
lui Carol-cel Mare, el se mută de la Franci, de la Frangoni, 
ca să întrebuințez un termen mai nou, la Saxoni şi se 
începe, pe basa’ saxonă, adecă germană interioară, mai 
de curînd ciștigată civilisaţiei şi unui rol istoric, o epocă 
nouă în viața poporului german însuşi. 

Pe lîngă aceasta, de pe la 900 se adauge un nou afiux de 
populaţie germanică, şi, prin urmare, chiar dacă este vorba 
de Germani, basa germană veche, ca. si desvoltarea normală, 
nu se mai pot menținea. Şi apoi în Britania Mare la 1066 
vin Normanzii, francisaţi cu desăvîrşire, și aduc ceva din 
viața continentului, care transformă într'o măsură neaştep- 
tată viaţa d'innainte. Căci în ce privește pe Normanzi, pe 
acei dintre Germanii de Nord cari au rămas fie în Dane- 

marca, fie în Suedia şi Norvegia, aceşti vestiți pirați din 
evul mediu nau fost în stare niciodată să întemeieze un 
Stat germanic, și, dacă sa întemeiat în interior un astfel 
de Stat germanic, potrivit datinelor germanice, dominat de 
concepțiile germanice primitive, întru cît ele sau putut 
păstra, a fost numai cînd o dinastie saxonă se stabilește 'n 
partea răsăriteană din fostul Stat carolingian. 


Mi se pare evident motivul acesta de împărțire crono- 
logică, fiindcă, atîta vreme cît Carol-cel-Mare și urmașii 
lui, nu numai că primesc toată moştenirea de romanisare 
a Merovingienilor, dar o întăresc prin legătura cu Papa, 
prin caracterul Imperial pe care l-au primit, oricît de su- 
perficial, oricît de transitoriu ar fi acest caracter, din mo- 
ment ce iubesc cultura latină și caută să o întroducă, î în 
„şcoala palatului“ ca şi în mijlocul' nobilimii france, din 
momentul ce-și fac din cultura antică un sprijin de că- 
petenie pentru autoritatea lor mondială, ei nu inovează 
în sens germanic, nu restituie lucruri care să fi aparținut 
moştenirii germanice, ci abundă încă mai mult în sensul 
trecerii de la germanism la romanism care începuse pe 
vremea, Merovingienilor. Şi astfel putem cuprinde în ace- 
laşi capitol ca și pe Merovingienii anteriori şi această re- 
galitate absolută, prefăcută în sens roman, al populaţiei 
romanice cucerite și stăpiînite. 

Să vedem acum și elementele germanice care sau păstrat. 


Am spus că, de sigur, la Germani legătura personală 
între om şi om era mult mai importantă decit legătura, 
care nu ţine samă de individ, ci de lege, de forme, de 
așezăminte, pe care populaţia romanică era deprinsă a o 
respecta. Germanul se credea obligat nimai faţă de altă 
ființă, omenească, de obiceiu alt German, dar mai tărziu 
puteau fi și descendenţii, întraţi în aceiași ordine politică, 
ai populaţiei romanice. Se simţia legat Friedrich de Clotar, 
pe cînd represintantul populaţiei supuse, un Lupus, un 
Martinus, se credea îndatorit, nu față de alt Roman pur- 
tînd alt nume din nomenclatura generală romană, ci, în- 
nainte de toate, față de o mulţime de legi, de forme, de 

aşezăminte, de necesități politice, de legături sociale, de 
tradițiuni seculare, de care nu se putea desface chiar 
dacă ar fi vrut. Lucrul acesta îl înțelegem cu atît mai 
bine, cu cît trăim înşine supt influența atîtor elemente 
din trecut, care ni se impun chiar cînd voim a ne des- 
face de dînsele. Toată limba noastră, toate cuvintele 
usuale ale ei sînt legate de desvoltarea istorică pe care 
o primim cînd învăţăm această limbă; spiritul nostru se 
formează, supt influența acestor cuvinte pe care le credem 
numai simple șunete, dar care duc şi o întreagă “lume 
de noţiuni ce rămîn în sufletul nostru. Cei mai revoluțio: 
nari oameni din timpul nostru se surprind întrun moment 
represintind unele lucruri foarte vechi, care aparțin mog- 
tenirii celei mai conservative a trecutului. Toată noutatea. 
vieţii noastre e astfel încunjurată, de dărîmăturile trecutului. 
Cum spuneam altă dată: sîntem pănă m gît în cenuşa, 
înnaintașilor, cenuşă străbătută fără, îndoială, de atitea în- 
demnuri morale care și folosesc, dar care, supt raportul 
material, ne împiedecă în mişcarea noastră. 

La Germani legătura individuală exista cu tot ceia ce 
ea poate să deie util pentru desvoltarea, societății, dar 
și cu tot ce aceste legături personale puteau să provoace 
ca element capricios, schimbător, ca factor de nesiguranță 
în desvoltarea însăşi a societății. 

Evident că, atunci cînd ești legat de un om, legătura 
e mai intimă, devotamentul ce resultă din asemenea, le- 
gături poate fi capabil de acte mult mai nobile, de fapte 
de vitejie mult mai extraordinare, decit atunci cînd se 
supune cineva unui consemn, unui regulament, unei legi, 
unui așezămiînt. Dar, iarăși, pentru ca legăturile acestea 
personale să aibă o mare valoare în desvoltarea unei so- 
cietăţi, se cere, fără îndoială, ca această societate se fie 
străbătută, fie și în forme de. civilisație simple, de o în- 
naltă conştiinţă morală, care, prin faptul că e înnaltă, 
trece dincolo de indivizi. Cîtă vreme societatea trăiește 
însă în lumea legăturilor individuale fără atmosfera mo- 
rală corespunzătoare, legăturile acestea personale își pierd 
foarte mult, din valoarea lor sau din însemnătatea lor 
pentru progresul societăţii în care se întâlnesc. 


De obiceiu se zice: Germanul ar fi putut să aleagă între 
ascultarea lui ca homo romanus şi între această relațiune 
personală, pe care el o prefera, o socotia mai mult decit 
orice şi era gata să-i sacrifice orice alt factor din viaţa, 
socială şi politică. 

Cred că a se pune în felul acesta chestiunea, este greșit. 
Germanii naveau să aleagă între concepțiunea romanică 
şi concepţiunea lor proprie, pentru ca noi să putem zice: 
iată oameni cari preferau tot ce este loaial tot ce este 
cavaleresc, tot ce este nobil şi viteaz în atîrnarea de bună 
voie a omului de om, tot ce este liber înnainte de toate, 
formelor, care cuprindeau mult subconștient şi inconştient, 
multe elemente netrebnice, putrede cu desăvîrşire, ale tre- 
cutului. 

Germanii erau în fasa 'm care legăturile personale se 
impun: erau într'o fasă de desvoltare foarte înnapoiată, 
în care nu puteau să existe alte legături decît aceste le- 
gături personale. 

Vorbim de aceste legături supt raportul politic. Dacă, 
e vorba însă de legăturile celelalte, care nu sînt numai 
umane, trebuie să ni aducem aminte de marea va- 
loare pe care o aveau la Germani legăturile religioase: 
orice femeie, o Thusnelda oarecare, ce se zicea inspi- 
rată şi avea apucături pitiene, o jumătate vrăjitoare, jumă- 
tate nebună, avea dreptul să impună întregii societăți ger- 
mane anume atitudini, războiul sau pacea, şi cine ştie ce 
manifestare tainică a naturii, capabilă de a fi interpretată 
întrun sens sau întraltul, devenia, alte ori, elementul di- 
rectiv. Şi atunci întrebăm: cine e mai ascultător dintre acela 
care ascultă de rațiunea omenească, de cea mai lămurită, 
rațiune omenească îmbrăcată în c:a mai definită formă 
de lege, ce înseamnă dreptatea în lumea pe care se basă 
societatea, romanică, şi dintre cine ascultă, de accesele de 
isterie ale unei femei preotese fără, canoane? 

„Prin urmare un element de legătură exista și în lumea 

aceasta germanică, și acest element nu era superior, prin 
faptul că era mai misterios, legăturilor de ordine umană 
din societatea romanică. 

Acum se pune întrebarea: din legåturile acestea de la 
om la om, din nexul acesta individual, din îndatoririle 
morale şi din consecințele materiale pe care le impun 
aceste deprinderi fundamentale ale națiunilor germanice, 
ce a putut să rămiie şi de ce a putut să rămîie? La 
amîndouă aspectele întrebării se poate răspunde în acelaşi 
timp. 

Atita vreme cît Germanii sau găsit întrun lagăr — şi 
lagărul nu presupune numai decît unitate de aşezare — 
şi societatea romanică trăia, ca înnainte, în aşezările ei 
vechi, plătind, în unele împrejurări, un bir regelui barbar 
şi numai foarte tărziu dînd şi contingente militare ace- 
luiaşi rege — mă gîndesc înnainte de toate la Statul franc, 
unde lucrurile se văd mai bine —, evident că relaţiile per- 
sonale au putut să dureze; dar după ce sa făcut creş- 
tinarea Francilor în formă catolică, în forma rituală 
a populației supuse, lingă elementele mai vechi ale ace- 
lejaşi provincii, relaţiile personale nu sau mai putut păstra. 
Luptătorul de odinioară s'a prefăcut în funcţionarul de 
palat, și atunci împrejurările impuneau alte legături, altă 
ierarhie; luptătorul acela era legat fără îndoială şi de tre- 
cutul său, dar înnainte de toate de misiunea pe care era 
chemat să o îndeplinească și care-i dădea, de voie, de 
nevoie, alţi auxiliar. In funcțiunile acestea el era deter- 
minat de toate amintirile lumii romanice, care-l siliau ne- 
apărat să facă altceva. decît ce făcuse înnainte. lar, cînd 
funcţionarul luptător de odinioară se prefăcea în proprie: 
tarul unui vast domeniu, ce putea să facă în exploatarea 
vastului său domeniu care-i căzusen stăpinire dintrun 
moment într'altul, cu tovarășii de odinioară, cari nu voiau 
să, ştie de altceva decît de vaste războaie, de întreprin- 
deri care aduc o necontenită pradă? Aşa încît, legătura 
individuală degfăcîndu:se, și ordinea, economică, se schimba. 

Sînt în istorie anumite posibilităţi materiale, izvorite 
dintr'o stare- morală, care posibilități materiale dispar, iar 
starea morală rămîne. E o pornire dinnăuntri care nu 
poate să aibă aceiaşi manifestare ca înnainte; şi această 
pornire, organul fiiud suprimat, tinde să creeze alt organ, 
iay, dacă organul nu se poate crea, atunci organele exis- 


tente sînt influențate de asemenea porniri interioare. Ei 
bine, şi la Germani starea aceasta de spirit a existat după 
formele dispărute; oamenii erau deprinşi să socotească 
tot cu relaţiile individuale şi, fiind deprinşi cu acestea, 
oricît de mult s'ar fi schimbat împrejurările, erau mai 
aplecaţi să lucreze în acel sens. 

Astfel, primind instituţiile romanice, ei au trebuit să 
transforme aceste instituţii. Şi transformarea se putea face 
înnălțindu-le, îndreptîndu-le către progres sau falsificîndu-le 
pentru a le distruge, mai la urma urmei, în propria lor 
esență, fără să fie în stare a da ceva nou în loc. 


Lucrul acesta s'a putut observa foarte bine în aşeză- 
mintele Imperiului lui Carol-cel-Mare. y 

După proclamarea din anul 800 a lui Carol ca Im- 
părat, el na întemeiat un Stat cum fusese vechiul Jm- 
periu roman de Apus și nici unul cum era Imperiul bi- 
zantin A fost o Împărăție fără funcționari, fără legi spe: 
ciale. Carol-cel-Mare a dat edicte, dar pentru lumea lui 
francă, nu pentru generalitatea membrilor Bisericii. Aşa- 
numitele capitulare ale lui sînt privitoare une ori la ches- 
tiuni bisericeşti şi alte ori la chestiuni de gospodărie. Este 
un vechiu obiceiu al regelui franc de a considera țara pe 
care a cucerit-o și pe care o administrează ca o moşie, 
ca o parte din prada pe carẹ o administra în calitate de 
particular, pe care o și împărția, printr'o divisio regni, 
între fiii săi, întocmai cum împărția aurul și argintul, 
pietrele scumpe, caii, armele şi alte elemente de bogăţie 
pe care le căpătase prin luptă. 

Prin urmare nici funcţionari, nici legi, nici guvernare 
directă şi consecventă. Carol:cel-Mare a fost; în Italia, după 
încoronarea sa ca Împărat, numai de trei ori. Une ori 
venia ca pelerin, ca să se închine la pragul Apostolilor, 
ad limina Apostolorum. Avea cîte-un păcat pe care ți- 
nea să | mărturisească Apostolilor de-a dreptul, ca să ca- 
pete cea mai autenti'ă, iertare, şi pentru aceasta făcea 
drumul la Roma. 

In ce privește autoritatea lui aici, ea se exercita 
pymai cind era cine știe ce conflicț local între Papă și 

„popor“, adecă de fapt aristocrația romană. Imperiul, deci, 
a existat în teorie, şi în evul mediu acesta însemna mare 
lucru, fiindcă oamenii de atunci erau foarte teoretici: ma- 
terialitatea lor e totdeauna în legătură cu o situație mo- 
rală, pe cînd astăzi teoria fiecăruia este în legătură foarte 
evidentă și cu interesele lui materiale. Supt raportul au- 
torităţii, era lucru mare că exista Imperiul; supt raportul 
organisării şi al manifestării sale efective, Imperiul se ve- 
dea însă foarte puţin. 

Şi cărui fapt să-i atribuim aceasta? Unei hotăriri a 
lui Carol-cel-Mare ? Era o hotărire conştientă a lui? Sau 
era numai un efect imediat, involuntar, instinctiv al psiho; 
logiei lui şi a tuturor acelora cari-l încunjurau? 

Răspunsul trebuie să fie. de sigur, acesta: fără să-şi fi 
propus a fi cît: mai puţin Împărat, Carol era influențat 
de psihologia lui germană, care vedea oamenii, și nu aşe: 
zămintele; care vedea individualităţile, și nu formele de 
guvernămînt; care vedea datina, frămîntată necontenit de 
fel de fel de capricii, și nu simţia aşa de mult nevoia 
legilor. Tot aşa trebuie să zicem de întreaga, societate ger- 
manică, ce simţia ca şi dinsul Dacă Imperiul lui ar fi 
fost întemeiat de un komo romanus, dacă el ar fi fost 
încunjurat de „homines romani“ ca şi dînsul, dacă, prin 
urmare, şi dregătorii lui ar fi aparţinut populaţiei roma» 
nice, am fi avut fără îndoială un vast Imperiu întru toate 
asămănător Imperiului bizantin, poate cu deosebirea că, 
în Orient lumea era deprinsă să asculte de un rege ab- 
solut, cu caracter religios, mistic-religios. 

Deci el, Carol, lucrînd aşa cum lucra, nu făcea altceva 
decit să vădească, printrun eflux firesc, ceia ce mai ră- 
măsese din vechiul suflet germanic, cu tot contactul pe 
care-l avause cu societatea romanică. 

Dar și din acest punct de vedere nu este nicio crea- 
țiune: este o împiedecare a unei încercări de reacțiune, 
splendidă ca înfățișare numai, din partea, societăţii roma- 
nice; se stricau lucruri care ar fi putut fi realităţi vii, 
dar nu se creau în loc altele nouă, 


Cînd Statul lui Carol|-celsMare, care nu sa putut men- 

tinea ca Împărăţie, cum exista monarhia Imperiului bi- 
zańtin şi cum era dorința multora din populațiile roma- 
nice, cînd Statul acesta s'a sfărîmat, cînd s'a format întăiu 
o grupă lotaringiană pentru fiul fialui său, Ludovic Smeritul 
sau Piosul, iar, pe de altă parte, sa despărțit teritoriul 
care a fost mai tărziu basa Franciei, cînd apoi la Est 
sa format un imens teritoriu rău determinat care a fost 
mai tărziu vatra Germaniei, cînd, în sfîrşit, Italia a ajuns 
osebită, doar în atîrnare supt raportul material cu partea 
lotaringică, atunci. peste trecere de cîţiva ani, sa trecut la 
împărțiri şi mai mari: Germania sa sfărimat în ducate, 
iar ducii de acolo n'aveau niciun fel de autoritate față 
de stăpiuitorii de pămînt mai mici, şi același proces, 
fără existența ducilor, de veche tradiţie germanică, sa 
întîmplat şi în foasta Galie, unde au persistat aceste mici 
formaţiuni sociale şi politice ale puternicilor cari erau să 
fie mai tărziu feudalii. 

Era oare în acest fapt ceva de ordine germană? 

Foarte mulți zic: evul mediu este epoca feudalităţii, şi 
aceste instituţii medievale vin din vechile cbiceiuri ger- 
manice; deci lumea germanică primitivă este aceia care 
dă întreaga basă a evului mediu. Cînd spune cineva lucrul 
acesta, nu ţine samă de următoarea explicaţie, decisivă 
şi dominantă. Că exista la Germani o anume stare de 
spirit, am văzut; că această stare de spirit tindea să se 
manifeste prin anume acte, se înțelege foarte bine, precum 
apa, cînd se rupe un zăgaz, caută să și găsească o nouă 
albie. Dar întrebarea este: oare și condiţiile în care se 
manifestă acest instinct germanic, care se păstrează totuşi, 
au fost determinate de ce rămăsese germanic în societatea 
veacului al IXa și a Xa? Sau, în chip întîmplător, ceia 
ce zăcea în fundul sufletului germani: a fost răscolit şi 
întrebuințat ? 

Pentru aceasta să urmărim puţin iesirile: Întăiu 
să observăm ceva: dacă din însăşi partea rămasă ger- 
manică a societăţii carolingiene sar fi putut desvolta în- 
stituţiile care au dus mai tărziu, în forma lor mai deplină, 
la feudalitate, atunci mai -de curînd sar fi întîmplat acest 
lucru. încă din vremea Merovingienilor say din cele dintăiu 


timpuri de existenţă, de desvoltare tot în mai rău și în 
mai slab ale Statului carolingian. Numai cît lucrul acesta 
nu e adeveriţ. A fost un timp în care Germanii, cu tot 
ceia ce aveau în sufletul lor mai adînc, mai în legătură, 
cu trecutul, sau acomodat cu starea de lucruri în care 
legătura personală, menținerea individualităţii şi îndepli- 
nirea Singurelor acte politice pe .care individualitatea le 
îingăduia, n'avea niciun rol. Intre atitudinea pe care o 
avea un urmaş al vechilor duci, al vechilor conți germa- 
nici, între atitudinea pe care o avea un palatin de sînge 
războinic barbar sau un antrustion făcînd parte din inti- 
mitatea militară a regelui, față de rege, faţă de regat și de 
Imperiu mai tărziu, față de toate aşezămintele împrumutate 
de la, Romani, şi între atitudinea, oricărui Roman, cleric 
sau laic, bogat sau sărac, nobil sau de rind, nu era nicio 
deosebire, 

Unii istorici procedează foarte comod în ceia ce privește 
deosebirea dintre lumea romană și cea germană. Ei spun: 
e foarte uşor să ştii unde sînt unii și unde sînt ceilalți. 
N'ai decît să cercetezi numele găsite în cronicari, în Gri- 
gorie de Tours, în Fredegariu şi atții: individul pe care-l 
vei găsi că se chiamă, de pildă, Lupus va dovedi astfel 
că e Roman, iar, dacă se va găsi un Clotar, un Frederic, 
va fi dovada că ai a face cu un German. Dar într'o so- 
cietate amestecată nu există o deosebire în ce priveşte 
nomenclatura, şi un fel de nume nu se aplică numai 
membrilor unui singur popor. Numele creştine de la o 
bucată de vreme sau întins, aplicîndu-se de o potrivă şi 
celor de sînge germanic şi celor de sînge romanic. Odată 
ce populaţiile sau amestecat, ce mai putea hotărî originea, 
și aportul necontenit al femeilor din generaţie în generaţie 
nu ajungea să transforme definitiv esenţa, fisică a omului 
numit întrun anume fel? 

Navem niciun motiv să osebim în societatea merovin- 
giană şau în cea carolingiană o atitudine germanică de 
o atitudine romanică. Də la o bucată de vreme este o 
singură societate, în care se amestecaseră oameni veniţi 
de o parte și de alta. În această societate amestecată, 

deşi sufletul germanic dăduse fără îndoială o notă nouă, 
nota cea nouă nu putea fi și semn de vreme nouă. 

Cu toate acestea, de la un timp și veche ordine me- 
rovingiană şi cît se adusese prin creștinare, prin influ- 
ența episcopilor, prin învăţătura cărturarilor, prin călăto- 
riile în Italia, prin încoronarea lui Carol-cel-Mare, prin tot 
ceia ce Carol luase din ordinea romanică, toate lucrurile 
acestea au ajuns să fie fărimiţate, prefăcute în puzderia, 
de stăpîniri mărunte care represintă substratul material 
al feudalităţii. De ce? 


După tot ce sa spus înnainte, lucrul se înţelege foarte 
bine: nu din causa progresului necontenit al stării de spirit 
german, care să fi izbutit a înlătura ceia ce era roman, 
— şi trebuie să ne ferim foarte mult de a întrebuința, 
pentru vremurile acelea norme care reiese din desvoltarea 
societăților moderne. Toţi acei cari fac să se coboare in- 
stituția feudală, prin urmare esența însăşi a veacului 
de mijloc, de la instituţiile primitive germane nu pot să 
înfățișeze o linie dreaptă de desvoltare a unui singur or- 
ganism. Dacă sa ajuns la sfărîmarea Statului carolingian, 
la, crearea acelor mici insule cu hotare așa de puţin lă- 
murite, aceasta se datorește, nu pornirii dinnăuntru a 
acelora cari mai puteau fı socotiți ca fiind mai mult Ger- 
mani decit Romani, ci se datorește desvoltării îrnprejură- 
rilor politice. ' 

Statul lui Carol-cel-Mare n’a existat niciodată, în ce 
priveşte o autoritate supremă, exercitată permanent și 
normal, conștient, după anume norme de drept; n'a existat 
ca organisarea acestei puteri supreme; n'a avut capitală, 
n'a avut armată în sensul nostru. Era o chemare în armată 
a întregii naţiuni germanice întâiu, la care se adăugă și 
elemente romanice, așa-numitul heribannurn. Exista, o con- 
vocare în Cîmpul-lui-Marte, primăvara, obiceiu care se în- 
tiineşte de alminteri şi în vechile obiceiuri militare ale po: 
porului nostru. Dar cu „heribannum“ și cu Cîmpul-lui-Marte 
n'ăre cineva o armată adevărată. Ceia ce se chema schara 
francica („scara“ e Schaar, nemțeşte: ceată) are foarte 
adese ori un caracter determinat de împrejurări şi, fiind o 


— 43 = 


legătură personală, se putea foarte bine ca anume contin- 
gente la un moment dat să nu se presinte, în urma unor 
intrigi sau neînțelegeri, 

Dar Statul carolingian na avut nici măcar un hotar în 
adevăratul înţeles al cuvîntului. Ceia ce este pentru timpul 
nostru un hotar, care e întărit şi păzit, în afară de faptul 
că e recunoscut de protocoalele atitor conferințe, era încă 
în pregătire. 

E adevărat că aceasta nu resultă din Viaţa lui Carol- 
cel-Mare a lui Eginhard şi nici din alte cronici ori anale 
carolingiene. Multe lucruri nu resultă însă din cronicile ofi- 
ciale, In izvoarele scrise de clerici, stăpîniţi -de ideia unităţii 
Bisericii, trebuia, să se afle şi unitatea de Stat, de formă 
politică. In cronicile acestea se caută să se arăte că în- 
tradevăr Imperiul ea Imperiu, că avea hotare, că toată 
lumea era legată. de ei prin aceleaşi legături. N'are decit 
să urmărească însă cineva istoria campaniilor lui Carol- 
cel-Mare împotriva Saxonilor, campanii cu mult anterioare 
încoronării sale ca Împărat, ca şi a unor campanii pos- 
terioare încoronării, pentru ca să se'vadă cum supusul 
de astăzi era revoltatul de mîne, și cu drept cuvint is- 
toricii germani observă că, după ce Witukind, șeful Sa- 
xonilor, a fost silit să se boteze, cu cea mai mare parte 
a poporului său, cu toate acestea Saxonii au continuat 
să se ducă în pădurile sfinte şi să se închine idolilor, 
pentru că poţi sfărima un idol, dar nu se distruge în su- 
flete ceia ce a legat de dînsul. 


Cînd sa miîntuit cu Saxonii, au venit apoi Nortmanii. 
Pentru a-şi da samă cineva într'adevăr de ce au însemnat 
aceşti Normanzi, n'are decît să urmărească analele france 
o bucată de vreme an de an. Normanzii stricaseră cu 
desăvîrşire graniţile Imperiului lui Carol-cel-Mare; înnain- 
tarea lor se făcea pe toate coastele după rîuri. O flotă 
carolingiană exista, dar numâi în Marea Mediterană, iar, 
în Oceanul Atlantic ori în Marea Nordului nici nu se po- 
menia. Flota care exista în Marea Mediterană era ca să 
împiedece pe alți pradători, pe Saracinii cari veniau dia 
Spania și Africa, sau ca să stea în faţa Bizantinilor, cari 

aveau flota cea mai importantă, absolut dominantă fn 
această Mare. Prin urmare o flotă contra Normanzilor, 
contra celor mai îndrăzneți pirați pe cari-i cunoaşte is- 
toria, nu exista. Dar Nortmanii mai procedau şi altfel: 
ei urcau pe gurile râurilor şi înnaintau pănă unde voiau; 
dar, cînd ajungeau să străbată țara pe linii foarte adînci, 
ce mai putea să însemne hotarul dacă ei îşi stabiliau şi 
așezările lor, la care se întorceau în anul următor? 

A fost deci o stare de nesiguranță desăvirșită în Împă- 
răţia aceasta, străbătută 'n toate felurile prin apariţiunea 
unor barbari schimbători. Cînd sa ajuns la sistemul 
acesta de penetraţiune a Imperiului carolingian, hotarele 
nu mai aveau niciun rost. Pe de altă parte, Nortmanii, 
evident, nu stăteau în locul unde debarcaseră, ci porniau 
în cete răzlețe, care prădau pănă foarte adînc în interior, 
Şi, fiindcă erau păgini, nu respectau nimic. Lucru foarte 
important. Regalitatea merovingiană se sprijinia foarte 
mult pe garanţia ce i-o oferia respectul „faţă de bi- 
serici, de mănăstiri şi de episcopi; Statul lui Carol-cel- 
Mare era chiar o formă a Bisericii, o formă laică stră- 
bătută însă de caracterul religios al Bisericii. Dar, cînd 
elementul pe care se basaseră toţi pentru a avea, ordinea 
publică şi siguranţa, a fost atacat de oameni cărora nu 
li păsa de acest element, și cînd nu era, nici forța ma- 
terială care să-l poată înlosui, se poate închipui ce era 
să resulte. 

Ceva, asemănător vedem în timpul nostru: ceia ce ne 
leagă pe toţi acei cari facem parte din societatea veche 
este un anume respect faţă de ce se numeşte civilisaţie, 
religia cea mare a timpului nostru. Acum, au fost fel de 
fel de partide, pănă în ultimele decenii, care aveau puncte 
de vedere deosebite în atitea chestiuni esenţiale, dar cînd 
era vorba de „patrimoniul civilisației europene“, se în- 
chinau adînc cu toţii. Însă iată că masele populare au 
trezit bolşevismul, .care zice: ce-mi pasă de civilisația 
voastră, e toată un moft; progresul noi îl suprimăm cu 
totul, căci noi întemeiem de-odată o altă civilisaţie, pu- 
nînd pe măturător să predea în locul profesorului de Uni- 
versitate și pe profesorul de Universitate să măture ștrada, 

Nu ştiu dacă profesorul. de Universitate va deveni un mă- 
turător bun şi, în tot casul, de va face treabă bună, el 
va fi plătit, dar mă îndoiesc dacă măturătorul devenit 
profesor va face șă se nască altă civilisație; lucrul cel 
mare însă a fost cînd, în lupta dintre partidul socialist 
şi partidele burghese, a apărut un nou factor, care nu 
respecta elementul moral ce lega pe toţi. 

Aşa; era şi cu Normavzii păgîni: ce li păsa lor de 
Biserica creștină! Atunci, nepăsîndu-li de dînsa într'o or- 
dine de lucruri sprijinită înnainte de toate pe această, 
Biserică, ni putem închipui ce a resultat şi ce a făcut 
fiecare. 

Ce a făcut omul mai slab, care n'avea o cdtate a lui, 
care nu veghiă dintr'un castel — şi castelele încep să se 
întemeieze pe vremea, aceasta —, el care nu era deprins 
că se lupte, care n'avea aptitudini deosebite pentru aceasta, 
bietul „homo romanus“, întru cît mai rămăsese neames- 
tecat cu Germanii? Ce făcea şi călugărul de care Nor- 
mandul nu voiă să ţie samă? Ce făcea obştea călugărilor, 
mănăstirea, preoţii, episcopii? Nu li rămînea decit să 
caute pe cineva care să poată îndeplini funcțiunea de 
apărător, şi i se recomandau. 

Aceasta este vestita commendatio. „Te recomandai“, 
însă, împreună cu toată averea, prin urmare împreună 
cu pămîntul şi, după aceia, ca o consecință mai depăr- 
tată, legătura omului putea să dispară, dar legâtura cu 
pămîntul rămînea, și orice se găsia pe acest pămînt „re- 
comandat“ avea aceiâși legătură pe care cel dintăiu o 
crease faţă de acel cu pămînt mai mult și cu situaţia 
mai mare, căruia îi făcuse închinarea Noi toţi sintem 
oamenii societăţii din care facem parte, în înțelesul că 
sîntem închinaţi acestei societăţi. Toate interesele noastre, 
toate cerinţile, toate speranţele noastre de viitor sînt legate 
de existența şi desvoltarea acestei societăţi. Facem mare 
cas de libertatea noastră, dar, de fapt, sîntem foarte puţin 
liberi, pentru toate avantagiile de ordin material şi moral 
care derivă din această legătură. Ei bine, închinarea pe care 
o facem faţă de ordinea Statului poate că în ea însăşi nu 
ni place; cu toate acestea fiecare acceptă constituţia terii 


lui, ori de-i place ori nu o sumedenie de legi, din care 
unele absurde, pe care el nu le-ar fi votat, căci aceasta 
constituie singura garanție pentru avere, viață şi onoare, 
pentru tot ce constituie fondul omului civilisat. 


Se zice: în evul mediu se „recomandau“ pentru că aşa 
e obiceiul german. Nu. Fiindcă aceasta era o necesitate 
neapărată în momentul acela. 

In felul acesta se taie încă un element principal de 
sprijin al pretenţiei germanice faţă de ordinea, socială şi 
politică a evului mediu cu toate consecinţele sale pentru 
timpurile moderne. Să nu fi fost Normanzii, să fi fost 
dușmani de alt caracter, mai puţin capabili de infiltraţie 
şi de penetraţie, duşmani cari să se poată preveni şi răs- 
pinge, de sigur că fenomenul acesta nu sar fi întîmplat; 
dar fenomenul se întîmplă în rîndul întăiu din causa ne- 
siguranței generale, datorită amestecului unui factor care 
nu ţinea samă de însuși elementul de legătură. 

Că este aşa, o dovedesc o mulţime de fapte paralèle 
din istoria universală: pe vremea, Revoluţiei francese, cînd 
orice fel de ordine dispăruse, cînd legile se votau ca să 
nu fie aplicate, cînd capriciul indivizilor sîngeroși, une ori 
monștri umani sau bolnavi, înlocuia ordinea socială şi 
politică obişnuită, nu s'au creat tot felul de legături, 
unele mai curioase decît altele, pentru ca omul să poată 
păstra puţinul care se putea în astfel de împrejurări? 
Na fost o commendatio a întregii societăţi aceia către 
generalul Bonaparte, din care au făcut pe Napoleon Liu 
numai fiindcă nimeni altul nu putea să âsigure rămăşița 
de stăpînire asupra lucrurilor şi persoanei fiecăruia, aşa 
cum ieșise din Revoluţia cea mare? Nu sa repetat fe- 
nomenul acesta,după Revoluţia de la 1848, după scenele 
sîngeroase din lunie, cînd un tînăr fără nimic napoleonian, 
care fusese un ofiţer inferior în armata elveţiană, conspirator 
de două ori fără noroc și puţin cam ridicol, care se distin- 
sese ca sportsman în Londra, ca vestit curtesan cu mus- 
tăţile ceruite şi barbişon mai mult de salon decît de coman- 
dant, cînd toată societatea francesă, zicem, s'a „recomandat“ 

lui Ludovic Bonaparte, din care a făcut pe Napoleon al 
III-lea ? 

Lucrurile acestea sînt naturale, şi ele se repetă în anume 
fase ale istoriei, iar, dacă se întîmplă de se potriveşte ceva 
din motivele morale ale unui timp cu vre-un alt motiv 
moral din altă epocă, ce a trăit în alte împrejurări, nimeni 
n'are dreptul să-şi atribuie în primul cas paternitatea in- 
troducerii acelui motiv moral, dacă el nu se întîmpină și 
în al doilea, 

Rămiîne să vedem, în acest ev mediu caracterisat, un 
lucru de cea mai mare importanță pentru ce vine pe 
urmă, adecă: instituţiile pe care le avem acuma sau des- 
voltat ele pe pămîntul cel mai caracterisat german ori s'au 
desvoltat pe pămîntul care nu era caracterisat german 
şi prin urmare sta supt alte influenţe decit supt influența 
germană? 


IV. 
Ordinea feudală. 


Atingem astfel un alt element care a contribuit esen- 
țial la alcătuirea instituțiilor evului mediu. 

Am văzut cum sa ajuns a se trece de la legăturile 
cele vechi, mai mult de origine romanică, din provinciile 
ocupate de Germani în Imperiul roman de Apus la legă- 
turile cu caracter particular, care nu erau ale legii, ale 
tradiţiei, ale dreptului roman și nici ale ordinii politice 
imperiale, ci erau legături determinate de împrejurările mo- 
mentului. O legătură e acea commendatio, pe care o im- 
punea primejdia contimporană: sfărîmarea, Imperiului ca- 
rolingian, slăbirea necontenită a regalității, trecerea, puterii 
in mina acelora cari aveau un castel şi mijloace de apă- 
rare contra  infiiltraţiei nortmane, care, pătrunzînd pe 
rîuri, făcea apărarea mult mai grea decit dacă, duşmanul 
ar fi înnaintat pe uscat, venind de la hotarele Imperiului. 
Vom adăuga că acea „commendatio“, fără să se poată 
zice că nu exista în obiceiurile Germanilor de odinioară, 
fiindcă, evident, cînd cineva alegea pe un duce pentru a 
merge la războiu, îşi recomanda persoana față de capa- 
citatea şefului aceluia, era și de origine galică, făcînd 
parte din instituţiile pe care Germanii le-au găsit, mai 
mult sau mai puţin frămîntate cu romanism, în însăși 
Galia ocupată „de dinșii. Dacă ne gîndim la partidele cari 
au existat în vechea Galie, la regimul „cetăților“ politice, 
în care erau clientele, cu clienţi şi şefi de clienţi, înțe- 
legem foarte bine că o astfel de „recomandaţie“ a indi” 
vidului cătră alt. individ ar fi putut să existe chiar dacă 

War fi apărut niciodată Germanii în desvoltarea istoriei 
universale. 

Venim acum la cellalt element, acesta de ordin medieval, 
anume la elementul care venia din moștenirea unor dom- 
nități și funcțiuni deşi cuvintul „demnitate“ nu e pe 
deplin potrivit cu concepţia particulară germană despre 
cahtatea unui conte, duce, sau marchis (Markgraf, „că- 
pitan de margine“, cum se zicea odinioară la noi) şi, ia- 
răși, acei cari dețineau astfel de situaţii nu se considerau 
ca funcţionari în sensul în care se considera astfel cel 
care îndeplinia o funcţie publică pe vremea romană sau în 
sensu'n care „funcţionar“ se înţelege astăzi. 

De la o bucată de vreme, pe lîngă închinarea persoanei, 
din care a 1esultat, imediat, închinarea pămîntului, este 
și transmisiunea pe cale ereditară a rosturilor politice și 
administrative în noua viaţă care nu era așa cum sîntem 
aplecaţi a o înțelege noi. 


În afară de o organisaţie militară care mavea nimic 
permanent și nimic definitiv, Germanii nu cunoșteau decît 
o regalitate de drept divin şi o adunare a poporului care 
se strîngea pentru lucrurile mai importante. Seneşalul, 
mareșalul, maiordomul, cari se întîlnesc pe urmă, cu nume 
germanice sau romanice, nu represintau la, început decit 
un element din domesticitatea regelui „german: cei ce se 
îngrijiau de, cal, de casă, de altele în preajma. acestui 
rege. Evident că regele vechiu n'avea astfel de slujbași 
pe lingă dînsul, dar, îndată ce regalitatea germană sa 
apropiat de hotarul Imperiului roman, a devenit mai 
luxoasă, mai complicată. Regele avea un palatium, deci 
o Curte, cu ceia ce este absolut indispensabil pentru exis- 
tența ei, dar nu şi o ordine de funcţionari, și mai ales pe 
departe nu una care să se poată asămăna cu acea întinsă, 
variată şi efectivă ordine de funcționari din Roma apu- 
seană și răsăriteană. 

Ni sa păstrat din vremea lui Constantin-cel-Mare o 
„Notitia dignitatum“, o însemnare a funcţiunilor, care cu- 
prinde pe toţi cei ce îndepliniau un rost public într'o 
parte sau într'alta din această Impărăţie unică în esenţa 

ei dublă. Își poate cineva, închipui că Germanii ar fi tost 
în stare să înlocuiască pe toţi cei cuprinși în „Notitia 
dignitatum“? Oricît am admite că un popor e în stare a da 
şi ceva spontaneu, putem noi admite: că ei ar fi putut să 
întemeieze imediat o ordine de lucruri tot aşa de întinsă, 
de felurită și de practică precum era ordinea veche ro- 
mană? Şi, iarăşi, aşa cum era regele german, chiar după 
ce se cufundase în baia miraculoasă a romanismului, el 
nu era în stare să manieze de sus un aparat aşa de 
complicat ca aparatul roman, şi poate în unele casuri 
— n'aş putea zice în general — nici navea încredere în 
mulți din oamenii vechiului regim, deşi nu se pomenește 
în niciunul din ţinuturile ocupate de Germani.o revoltă, 
romană împotriva stăpînirii germanice, luată ca factor 
naţional deosebit. i 

Şi explicaţia este că şi în Apus ca şi în Răsărit 
— precum mai tărziu în Siria ocupată de Arabi —, pro- 
vincialii înșii preterau pe Germani în locul Romanilor, în 
puterea calculului, foarte primitiv, pe care orice populaţie 
în astfel de împrejurări îl face cu privire la regimul care cere 
biruri mai mici, ajutoare mai puţine și mai rari și care, 
în schimb, asigură mai multă liniște, mai multă putinţă 
de desvoltare şi fericire. Regimul fiscal roman era foarte 
apăsător; sarcinile acestui regim se îngreuiau din ce în 
ce, și se ajunsese în cele din urmă timpuri la greutăţi 
mai mari ca niciodată, Lumea sărăcise, magistraţii mu- 
nicipali erau siliți să-și ocupe tuncţiile; naveau voie să 
deserteze, și ei păstrau sarcina să garanteze plata birului 
populaţiei, așa încît mulți se refugiau în Biserică ori fu- 
giau la barbari, numai să nu rămiie în situația de oa- 
meni cari răspund pentru o populaţie sărăcită, ce nu 
ştie cum să scape de imposite. Roma cerea tot mai mult 
și dădea tot mai puţin, pe cînd barbarii naveau uici 
funcţionari, n'aveau nici edilitate, drumuri, băi, apeducte, 
circuri şi tot ce o îrnaltă civilisaţie putea să ceară, şi, 
neavînd Curte, neavînd griji edilitare, neavînd armată 
care să se întreţie cu bani, ei pretindeau numai hrana unui 
număr relativ restrins de oameni, asigurînd în schimb li- 
niștea pe care o garantă teroarea numelui lor, Ca și mai 


tărziu „Romanii“ din Siria, cum am spus, ca și locuitorii 
din Dacia, din Panonia, mai bucuroși de barbari decit de 
dregătorii Împăratului din Constantinopol, provincialii din 
Galia şi alte părți ale fostului Imperiu de Apus erau mai 
bucuroşi de Germani decît de Romani. 

Prin urmare, închizind această parenteză, regele barbar, 
deși mavea niciun fel de antipatie împotriva ordinii ro- 
mane, dar navea mijloacele trebuitoare pentru a cînta 
dintr'un instrument așa de complicat. 

Administraţia veche germană era o administraţie prin 
delegație, prin delegaţie momentană sau prin delegaţie 
permanentă, ca isprăvnicia cea veche de la noi, cînd is- 
.pravnicul n'avea rosturi administrative teritoriale. 


În Statul merovingian funcțiuni de felul acesta au fost 
încredințate, natural, singurului dregător, civil și militar în 
acelaşi timp, pe care-l cunoștea vechea viață germanică, 
conții şi ducii. Aceştia aveau chemări foarte întinse și 
foarte puţin desluşite, în care se puteau amesteca ne- 
contenit pentru a transforma sau măcar opri în loc rega- 
litatea însâşi. Unde se aşeza un duce ori un conte? Aceasta 
atîrna după teritorii, după amintiri și nevoi locale: în acea 
lume germanică niciun lucru nu era definit fără putinţă 
de a-l schimba. 

“Cînd a venit Carol-cel Mare, el şi-a dat sama de ur: 
mătorul lucru: că acești oameni cari vin din trecut aduc 
ceva dintrun timp anterior monarhiei absolute, după 
datina romană, şi că ei încep să aibă o evoluţie contra 
intereselor acestei monarhii. Şi iată de ce: conții sau 
ducii aceștia, şi mult mai adese ori, fireşte, conții decît 
ducii, au văzut foarte răpede că importanța lor ade- 
vărată nu poate sta în funcţii, ci că ea poate să 
steie în averi, şi anume în acea formă de averi care 
e pămîntul. Pe de altă parte, ei au mai înțeles ceva: 
că însemnătatea lor în afară de această stăpînire de 
pămînt poate fi, nu în certificatul de bune servicii pe 
care li l-ar fi dat Suveranul, ci că nu poate să steie decit 
în elementul uman care ajunge să atârne de dinşii personal, 
după vechea datină germanică. 

Cum căutau ei să capete pămînt? O mulțime de oameni 
fugiau, o mulțime erau pedepsiți pentru vre-o vină po- 
litică: erau deci atitea putințe deschise noului proprietar 
de pămînt. 

Sar zice că atunci pămîntui era bogăția şi că prin 
urmare într'acolo trebuia să se îndrepte luarea aminte 
şi lăcomia dregătorului doritor să-și asigure o situație 
materială. 

În privința aceasta însă ar fi citeva reflexiuni de făcut. 
ntăiu nu se poate zice că în acest timp bogăţia mobi- 
liară n'avea oarecare rost. Se făcea foarte mult comerț, 
legăturile cu Orientul n'au fost întrerupte niciodată în 
Statul carolingian; o dovedesc și multe din stofele care 
gau găsit prin morminte: mătăsurile, brocardele foarte 
frumoase, cu lei, cu flori, cu frunze de caracter particular, 
şi care vin din Bizanţ. Erau colonii întregi de Evrei, de 
Sirieni chiar prin oraşele Galiei. Putea să fie cineva bogat 
şi fără pămînţ, deşi bogăţia pămîntului era socotită, 
ca mai nobilă decît celelalte. Pe de altă parte Germanul, 
care nu venise în calitate de proprietar de pămînt, care 
abia apucase să ajungă proprietar individual, nu putea 
să aibă faţă de acel pămînt sentimentul pe care-l avea 
vechiul locuitor gal. Dar mi se pare că partea cea mai 
însemnată a înţelegerii cerute se poate căpăta altfel: dacă 
şe ţine samă de faptul că aceiaşi concepție pe care regele 
însuşi o avea față de Stat o avea fată de oricare parte 
a teritoriului Statului și agentul în subordine care era 
contele sau ducele. El trebuia să-și zică: am cucerit ceva, 
care e prada meritului mieu, a valorii mele; importanța, 
mea va fi determinată de partea pe care o pot avea în 
această pradă. Este şi un element psihologic barbar, care 
nu trebuie neglijat. 

Dregătorii aceștia ajungeau astfel să fie proprietari de 
pămînt în domeniul însuși al autorităţii lor de adminis- 
tratori în numele regelui. Dar, odată ce omul avea pă- 
mînt întrun anume loc, el era legat de locul acela. Pe de 
de altă parte, el vedea necontenit şi altceva: vedea, vechea, 
familie galo-romană, în legătură cu bătrînele tradiţii, cu 
importanţa ei locală. N'are cineva, decît să cerceteze, nu 

numai Galia, dar și, mai ales, Italia, Roma de pe vremea 
Papilor, în secolul al VII-lea şi mai ales al VIll-lea pănă 
la al X-lea, pentru ca să vadă ce mare importanţă păstrau 
în oraşele acestea antice familiile cele mari. Roma, — o 
spunem în treacăt — în momentul criselor papalității a 
fost dominată cu desăvîrșire de elementele istorice și 
de aceia a trebuit ca Papa să ceară sprijinul: Carolin- 
gienilor pentru ca să se deslacă de această strivitoare 
tutelă a familiilor „senatoriale“, aristocratice. Se ştie că 
şi Galia era foarte bogată în ce priveşte astfel de familii 
senatoriale. Clerul, o mare parte din represintanţii cei mai 
însemnați ai lui se desfăceau din asemenea familii cu 
străvechi rădăcini. Nume cunoscute din generaţie în ge- 
neraţie, oameni iubiţi de toată lumea, avînd nesfirşite le- 
pături, nu numai datorită funcţiei lor, dar și importanţei 
sociale, — legături bănești, economice și, în acelaşi timp, şi 
legături morale, deprinsă fiind lumea să considere auto- 
ritatea morală, a cutării familii şi să i se adreseze în 
nevoie. Erau și vechi partide, cu funcțiuni care continuau. 

Şi deci contele, care ajungeă să aibă pămiînturi întinse, 
în legătură cu aceste domenii, izbutia să aibă relaţii 
nouă, determinate de aceste legături teritoriale. El, care 
vedea, pe de altă parte, ce înseamnă în societatea galo- 
romană —: pe care căuta s'o.imite pentru că în fundul 
sufletului o admira, chiar cînd căuta să o înlocuiască — 
importanţa. aceasta locală, căuta, în chip firesc, să trans- 
forme și situaţia lui de funcţionar potrivit cu situaţia lui 
nouă ca proprietar de domenii Şi, de oarece ce domeniul 
era al lui și-l lăsa copiilor lui, pe cari-i creștea pentru dînsul, 
ce era mai natural decit să dorească acelaşi lucru, cu 
privire la funcțiunea lui? Cu atita mai mult, cu cît, dacă 
1 se lua funcţia, situaţia lui ea proprietar- de pămînt 
scădea. 

Tendinţa funcţionarului, deci, era să rămiie neapărat 
acolo în calitatea lui de funcţionar. Și, de alminterea, în 
starea de civilisaţie a oamenilor din secolul al „IX-lea şi 
era foarte greu omului să osebească deosebitele rosturi pe 
care le avea. 

Cererea aceasta de a se moșşteni funcțiunile se mani- 

festă astfel şi instinctiv. Dar regelui carolingian, care nu 
era degeneratul, paralisatul, imobilisatul rege merovingian, 
ci o forță activă, îndreptată către cuceriri, hrănită» de 
mari ambiţiuni, înnălţată prin chiar aceste ambiţiuni, nu-i 
convenia de loc acest fapt, şi el încearcă o revoluţie: 
aceia de a lăsa pe conți și pe* duci unde sînt şi de a in- 
troduce un fel de inspectori extraordinari, cari se chemau 
„missi dominici“: dominus era împăratul, iar missus, tbri- 
misul împărătesc, delegatul, „ispravnicul“ domniei. Acești 
„missi dominici“ nu erau nici ei bine definiţi în ce pri- 
veşte atribuţiile lor. Aveau de sigur sarcina să vadă ce se 
petrece într'o provincie, să cerceteze primejdia care vine 
de la anume dușmani, dar, în acelaşi timp, pe lîngă casa 
Împăratului, să facă sototeli din acelea pe care în timpul 
nostru le fac numai vechilii de moşie. De alminteri și 
Capitularele — legile lui Carol-cel-Mare, numite astfel pentru 
că “erau împărțite pe capitole, precum Capitulațiile pe care 
le-au încheiat puterile Apusului cu Poarta erau numite tot 
după această împărţire; la noi se zicea, odată: ponturi — 
au şi un caracter domenial privat şi un caracter politic 
public. 

Acești „missi dominici“, trebuie să se recunoască, n'au 
putut dăinui. E o încercare pentru care se glorifică foarte 
mult Carol-cel-Mare, dar care, făcută în pripă, n'a reușit 
să dea roadele ce se aşteptau de la dinsa, între altele şi 
pentru că aceşti agenţi nu puteau fi aleşi decît tot în 
lumea acelora cari trebuiau Să fie inspectaţi, controlaţi: 
cite un conte, cîte un cleric, şi pe vremea aceasta lumea, 
clericilor şi a couţilor se confundase cu desăvirşire; din 
aceleași familii, în deosebite grade de înrudire, de prie- 
tenie sau de interese comune, se găsiau şi unii și alţii. 
Aşa încît Carolingienii, neputîndu se servi de vechii func- 
ționari, nau fost în stare să creeze funcţionari noi, fiindcă, 
elementele lipsiau cu desăvîrşire. Barbarii nọ se civilisa- 
seră atita cit să se poată crea cu ei o nouă ordine ro- 
mană; aceia cari fuseseră în legături cu ordinea romană 
scăzuseră așa de mult în ce priveşte cunoştinţile şi .ca- 
pacitatea lor admistrativă, încît se confundau cu barbarii. 
Avunci iată că și fără vestitele Capitulare, care nu recu- 

nosc ereditatea în funcțiuni, se ajunge, prin însăşi des- 
voltarea lucrurilor, la această situaţie. 

Vom adăugi un lucru. $i populaţia, de sigur, voiă așa. 
Se deprindea cu omul: foarte mnlţi conți nici nu erau de 
origine germanică, sau erau odraslele unei mame ce 
aparținea vechilor familii locale Schimbările dese puteau 
avea efecte şi mai rele decit cea mai apăsătoare perma- 
nență Marele proprietar, iubit adesea, era apoi mai indicat 
decit oricine pentru a conduce administraţia în Tinutul pe 
care-l cunoştea aşa de bine. 

Pe de altă parte, Biserica, al cării rol era aşa de 
mare în Stat pe vremea aceia, Statul însuși nefiind 
decit cealaltă față a Bisericii, care însemna societatea, 
tovărăşia tutmor credincioşilor, — şi partea socotită ca 
inferioară în tovărăşie era, Imperiul, pe cînd partea cea 
mai veche, cea de căpetenie, era Biserica —, Biserica, 
zic, avea o mulțime de pămînt. Pămiîntul acesta îl căpătase 
în deosebite împrejurări; unele părți fusese cumpărate, 
altele dăruite. Pe umă oamenii făceau păcate, şi pentru 
ispășirea lor e! căutau să încheie tot felul de conven- 
țiuni cu Dumnezeu: un păcat mare, o biserică mare, un 
spital mare. Astfel şi în Apus ca și în lumea bizantină 
bisericile au făcut averi imense prin astfelde donații. 

De şi nu sau impus aici măsuri ca ale Impăraţilor 
iconoelaşti în Apus dom_niile Bisericii erau foarte întinse 
şi creşteau necontenit: se părea nepios ca Statul să-și 
trimeată funcţionarii pe pămîntul episcopului sau pe pă- 
mîntul egumenului.’ De alminteri, asa era și la noi: 
toate daniile pe vremea lui Mircea-cel Bătrîin, pe vremea, 
lui Alexandru-cel-Bun prevăd că satele care sînt ale Vlă- 
dicii, ale starețului, să nu sufere niciun amestec din partea 
Domniei, să nu aibă nici sarcini faţă de Domnie, şi nici 
judecata oamenilor de pe acele păminturi să nu se facă, 
de oamenii Domniei, nici gloaba să nu se iea pentru 
Domnie, ci toate să fie numai pentru sfinta biserică, 
p-ntru sfintul lăcaş de acolo. Prin urmare se crea ceia 
ce se numeşte Stat în Stat, cu deosebirea că acel Stat 
care se forma în Stat era anterior Statului însuși și mai 
presus de dinsul, menit fiind să dureze chiar dincolo de 

maţgenile Statului trecător, căci Biserica era eternă, de 
la Dumnezeu Aceasta se numia imunitate, şi un teritoriu 
ajuns în mîna Bisericii devenia imun. 

De la o bucată de vreme — cum am spus — societatea 
laică și cea clericală sau tot amestecat în ce privește 
persoanele: un frate din aceiaşi familie era conte, altul 
stareţ sau episcop; aceiaşi persoană putea să treacă din 
ordinea laică în ordinea bisericească. Aşa fiind lucrurile, 
şi fiindcă totuşi oamenii se considerau ca făcînd parte 
împreună din Biserică, laicii sau întrebat dacă imunitatea, 
nar fi de dorit şi pentru dînşii. 

Să nu uităm aceia că, dregătorii lipsind, orice stăpi- 
nitor -era bucuros a primi pe cei cari reieşiau din însăși 
desvoltarea, liberă a societăţii. Pentru a da un exemplu 
din altă parte: Turcii, cu Mohammed al II-lea, au cucerit 
Asia Mică și Penirisula Balcanică. În timpul nostru luarea 
în stăpinire a unui teritoriu înseamnă înlocuirea Vve- 
chilor funcţionari cu funcţionari noi: cel puţin a persoa- 
nelor dacă nu a legilor, a așezămintelor, a întregii or- 
dini politice. Turcii m'au făcut nimic din toate acestea. 
Cînd mai tărziu Soliman a decretat legi, ele sînt imitate, 
întru cît nu atîrnau de Coran, după legile bizantine, şi cu- 
legerea legislativă, a lui Soliman, care avea înnaintea ochilor 
pe lustinian însuși, se chiamă Canun-namă, „culegere 
de canoane“. Şi cuceritorii nau fost îndemnați de loc să 
caute a distruge Biserica, grecească, prezum se crede, ei 
nau pornit vre-o persecuție teribilă împotriva . ierarhiei bi- 
zantine, ci àu lăsat pe creștini în tosturile lor, adoptind 
toate formele Bisericii pentru ca prin ea să stăpinească și 
fără nici-o cheltuială de oameni şi fără nicio risipă de 
bani să îndeplinească rosturile Statului, Vlădicii au fost 
funcţionari otomani din cele dintăiu momente, făcîndu-și 
funcțiunea, gi în folosul lor, şi în folosul Statului. 

Exact acelaşi lucru a trebuit să, se întimple și dincoace. 
Prea ni închipuim, după ideile timpului nostru, pe Caro- 
lingieni simțind primejdia aşa cum putea so simtă un 
stăpînitor din timpurile noastre. La dînșii caracterul public 
prea era mult amestecat cu caracterul politic şi lucrul de 
domeniu politic cu lucrul de domeniu privat, 


Vorba, e că la un moment dat au găsit această situ- 
aţie: pe orice bucată fărîmițată, desfăcută, din ansam- 
blul Statului carolingian, pe orice bucată din pămînt era 
acelaşi om care avea şi pămîntul şi care avea şi autori- 
tatea politică asupra acelui pămînt. De exemplu „pre- 
fectul“ era.proprietar indirect, prin închinarea celorlalţi, e 
al judeţului; „subprefectul“ era proprietar în: ordine feu- 
dală al plășii lui; „primarul“ proprietar pe comuna lui, 
în sensul că toţi oamenii cari erau acolo aveau anume 
pårți de teritoriu din teritoriul care în cea mai mare parte 
era al lui iar cealaltă parte lui îi era închinată. Nu se putea 
autoritate fâră proprietate şi nici proprietate fără autoritate. 
Aceasta e basa evului mediu, iar, îa ceia ce priveşte 
desfășurarea, piramidei, închinarea aceasta determina gra- 
dele. Cine a fost la început, acel de la care totul a pornit, 
din închinare în închinare e lă virf, iar ceilalți vin, 
încetul cu încetul, tot.mai mult, până se ajunge la totali- 
tatea teritoriului, care formează basa piramidei. 

Pe lingă cel ce are pămîntul la început şi este su- 
zeran, pe lingă cel care vine cu pămîntul lui pe urmă 
de-l închină, și e vasal — cuvîntul vassus, de unde vine 
„vasal“, nu e germanic, ci galic —, erau şi şerbii, ţeranii 
neliberi, din deosebite categorii. Ei avuseră pămiat şi-l 
vînduseră, sau li se luase; ori veniseră de aiurea, fără, 
pămînt, şi li se dase în anume condiţii. Unii atîrnau mai 
mult prin pămîntul lor, alţii mai mult prin persoana lor, 
după împrejurările speciale în care veniseră 'n | legătură, 
ori cu moşia, ori cu rmoşierul. 

Această, categorie socială datează, de altfel, îneă din 
vremile romane. Alături de sclavi şi de liberţi, erau pe 
vechiul teritoriu imperial propriețari de pămînt sără- 
ciți cari-şi vînduseră moşia; erau oameni cari recurgeau 
așa de des la marii proprietari, vecinii lor, încît deve- 
niau prin obiceiu oamenii lor; erau colon, şi sistemul 
colonatului e foarte bine cunoscut pe așa-numitele „fandi“, 
pe moşiile cele întinse, „latifunâiile“ ultimei epoci de stă- 
pînire romană; erau, deci, oameni aduşi de bună voie, cum 
a adus Ştefan-cel-Mare în Moldova sau, de la Mircea-cel-Bă- 
trîn, Domnii din Muntenia. Căci toate formele acestea le-am 

avut si noi ori din vechea, ordine romană, ori supt influ- 
ența noii ordini bizantine, ori prin desvoltarea firească a 
împrejurărilor. Sînt lucruri generale omenești, nu speciale 
unei societăţi şi unei bucăţi de pămînt. 

Pănă acum, prin urmare, nu vedem altceva decîţ, des- 
voltaea normală, cu un aport germanic apreciabil, dar 
nu hotăritor, a unui lucru care se îatîinește în societatea 
veche galică, căci aceia a servit drept basă. 


Să vedem acum ce sa petrecut în partea saxonă a 
acestei Germanii pănă în secolul al XI-lea, 

Încă înnainte de Carol-cel-Mare, pe vremea Merovingi- 
enilor, în secolul al Vil-lea, dar mai ales în vremea ca- 
rolingiană s'a întreprins cucerirea Germaniei centrale şi 
răsăritene, locuită de aşa-numiții Saxoni, din cari, întrun 
sens, făceau parte şi Nortmanii, cari, după ce Saxonii 
din interior au întrat în Imperiu, au 1ămas pe din afară 
şi au fost numiţi „oameni de Miazănoapte“. 

Saxonii, deci, au fost atacați pentru a fi creștinați, ci- 
vilisați, înglobaţi ìn Statul carol ngian, în puterea drep- 
tului imperial și prin înnaintarea birpitoare a oștilor france. 

Războiul acesta, care a ocupat cea mai mare parte din 
Domnia lui Carol-cel-Vare, sa încheiat prin succesul de- 
finitiv al „cetelor “ fiance, care în primăvară porniau ca să 
mai supună o parte din ţinuturile rămase dincolo de mar- 
genile „creştinătăţii“. Saxonii sau botezat, au depus ar- 
mele, au îngăduit să, se așeze cpiscopi printre dînșii, să 
se întemeieze mănăstiri şi Să se înnalţe pentru 'apărarea 
lor de alți barbari, rămaşi necreştini, Slavi sau Turanieni, 
cetăţi, burguri als regelui carolingian, supt conducerea , 
unui burggraf, sau pircălab 

Multe din burgurile acestea există şi astăzi, ca orage 
importante geimane: Magdeburg (cf. Brandenburg), Ko- 
burg, etc., pe cînd alte oraşe, acestea în Germania inte- 
rioară, sau făcut la vadui, precum se vede din desi- 
nența furth (Frankfurt etc.; tot aga la noi sînt localităţi 
numite în legătură cu „vad“, de pildă „Vădanii“). 

Alte oraşe  - fiindcă, acum vorbim de oraşe — sau în- 
temeiat apoi unde era un sfint vestit și lumea venia din 


cînd în cînd să-i aducă daruri, la hramuri mai ales. Cu 
acel prilej se clădiau anume prăvălii şi negustorii rămi- 
neau, cum se întîmplă și astăzi în oraşele balneare, unde 
prăvăliile se închid, odată stagiunea încheiată, dar unii 
negustori totuși iămîn, şi în felul acesta se înjgheabă 
orașul nou. Alte oraşe, încă mai tărziu. sau fundat din 
intenţia de a se îmbogăţi a unui proprietar de moşie, 
precum sa făcut la noi în tîrguri, mai ales cele din 
Moldova, pe la 1830—40, Mihăileni, Bereşti, Panciu, etc., 
cu deosebire în partea dintre Siretiu şi Prut. Dar despre 
acestea, mai tărziu 

Pentru a ne întoarce la Saxoni, dincolo de burgu:i, 
vechea, lor viaţă se păstra neatinsă. Dacă Germanii aşezaţi 
în Galia nu erau fá stare să menţie nivelul de civilisație 
pe care-l întiln seră, de unde erau să abă prisos pentru 
ca regiunile de esenţială şi îndărătnică barbarie să fie 
transformate de diînşii? Dacă America-de-Nord a putut 
să fie europenisată în veacul al XVil-lea şi al XVIII lea, 
aceasta, înseamnă că în Anglia nu mai încăpea lumea; 
existau atiţia cari, cum se zice, își luau lumea în cap, 
aducînd cu dînşii toată energia politică şi toate calită- 
ție morale ale unor oameni făcînd parte dintro mare 
civilisație;, acelaşi lucru cu Burii aşezaţi în Sudul Africei. 
Dar. dincoace, evident că oamenii rămîneau în satele lor 
primitive, cu totul deosebite de satele mediteraneene, de 
satele greceşti şi latine, şi chiar de satele și cetăţile Ga- 
lilor; satele saxone erau în multe privinţi asămănătoare cu 
satele de la noi, cu cele din Peninsula Balcanică, pe basă 
tracică, apoi cu satele slave din stepa rusească pănă 
departe în regiunile stepei, şi ele întemeiate pe o. basă 
pe care o putem numi a Tracilor vechi 

O paralelă se presintă în Ardeal: regele unguresc înte- 
meiază, în părțile acestea ardelene „ultransilvane“ cetăţi, 
el trimite Vlădici, aşează în jurul acestora, coloni veniți de 
aiurea, sau populaţie locală supusă; toate acestea nu erau 
decît o imitație în mai mic a instituţiilor făcute între 
Saxoni de Carolingieni, precum Statul unguresc însuși nu 
nu era decit o copie, după modelul, mai apropiat, al Sta- 
tului morav din Panonia, a Statului carolingian de pe 
vremuri, cu aceiaşi ocrotire a Bisericii romane. Dar din- 


colo de aceste cetăţi de aceste reședințe de episcopi, dia- 
colo de Ținutul cedat Cavalerilor Teutoni, cum era regi- 
unea Braşovului, se întindeau satele romăneşti, aşa cum 
trăiseră din vremurile cele mai vechi, de şi din centrele 
militare şi bisericești ale cuceririi şi colonisării nu sa 
putut exercita aici o influenţă aşa de tare ca aceia exer- 
citată în Germania din centrele corespunzătoare şi satul 
romănesc a dăinuit în formele lui bătrîneşti pănă în zi- 
lele noastre. 

Dar, dacă Saxonii, neputind primi de aiurea, elemente 
superioare de civilisaţie, nau fost în stare a da de la ei 
forme noi pentru evul mediu, aceasta e dovada cea mai 
vorbitoare despre neputinţa poporului german de a crea 
civilisație prin propriile sale însușiri. 

Dincelo de jumătatea veacului al X lea, pe la 960, Otto 
Iiu a întemeiat din nou o Împărăţie cu toate că a Ca- 
rolingienilor n'a dispărut pe deplin niciodată, ci trăia în 
forme modeste, mai mult italiene. Otto na găsit însă în 
Saxonii lui nici măcar atita cît găsise odinioară Carol-cel- 
Mare în Statul franc moştenit de la Merovingieni, şi aceasta 
pentru o rațiune foarte uşoară, de înțeles: fiindcă. vechea 
Împărăţie a lui Carol avea, la îndemină tot cei se lăsase 
civilisația galo-romană, pe cînd Otto, care nu mai avea 
Galia, căci aceasta ducea acum o existenţă, deosebită a ei, 
desvoltindu-se în spre Franţa din timpurile medievale, 
el, care avea numai ceva din Franconia renană și nu 
dispunea, altfel, decit, de elemente saxone, rurale, neîn- 
naintafe și incapabile de a înnainta, nu era de fapt stăpîn 
nici peste mulţimea aceasta, ci stăpînii erau acei duci de 
Lotaringia, de Bavaria, de Saxonia, de Suabia, cari nu 
făceau în secolul al X-lea, decit să continue vechea viaţă 
deosebită a seminţiilor germane înnainte de mișcarea către 
Apus, înnainte de aşezarea lor în provinciile Imperiului 
roman de Occident 

Inceputul așezămintelor anglo-normande. 





Dacă Germania Împăraţilor din secolul al XI-lea, Ger- 
mania saxonă, centrală, interioară, nu arată prin nimic 
că e în stare să desvolte principiile cele vechi ale vieții 
sale istorice, e interesant să se vadă cum sau desvoltat 
aceleaşi principii pe alt teritoriu ocupat în regiunile de 
Vest, cu caracter insular, de aceiaşi Germani, în epoca 
migraţiilor. Trebuie să urmărim adecă ce sa petrecut cu 
aceste așezăminte străbune ale seminţiilor germane în 
Britania Mare. Căci Anglia, în vremea aceia, era consti- 
tuită numai din insula Britaniei Mari. 

Să vedem aici lucrurile care vin din trecutul celto- 
roman, anglo-saxon sau, într'o formă mai deplină, anglo- 
saxon şi danes, iar, pe de altă parte, ce s'a putut adăugi 
pe urmă, de la năvălirea lui Gulielm Cuceritorul, venit cu 
Normanzii lui din Franţa la 1066 spre a fi victorios în lupta, 
hotăriîtoare de la Hastings, aducînd distrugerea vechiului 
regat al Anglo-Saxonilor, pe care-l înlocui printr'un nou regat 
al cărui caracter se va cerceta, supt un rege care e, în 
acelaşi timp, duce al Normandiei, 

Deocamdată, în ce privește lucrurile din trecut, care 
aparțin moştenirii germanice, am putea spune fără gre- 
șeală că pănă la sfîrşitul secolului al X-lea sau începutul 
secolului al XI-lea, chiar pănă în momentul năvălirii lui 
Gulielm, nu -se observă niciun fel de desvoltare a ele- 
mentului primitiv; ceia ce, pus în alăturare cu faptul, 
constatat și în lumea centrală germană, în lumea centrală 

germană, în Saxonia, arată că așezarea primitivă ger- 
mană nu se arăta capabilă de desvoltare. 

Incă odată, aceste aşezăminte, indiferent de locul unde au 
fost stră mutate şi de popoarele aborigene venite în legătură 
cu ele, sînt sterpe în sine chiar. Foarte potrivite pentru vre- 
murile mai vechi, pentru societățile de alcătuire slabă şi 
de viaţă economi:ă, socială şi culturală foarte restrînsă, 
ele nu pot evolua în condiţii superioare de existență. 
Intradevăr nimic nu arată schimbare, nici în ce pri- 
vește rolul pe care, pe lingă regalitate, îl joacă acea 
adunare, care, am spus, nu era propriu-zis populară, 
pentru că participau la dîusa numai fruntașii laici şi ecle- 
siastici ai ţerii, care este witenagemotul. Lucrul e cu atât 
mai interesant și conclusiile care se pot sprijini pe dînsele 
cu atît mai temeinice, cu cît la fondul anglo-saxon, care 
la început n'a fost .din cale afară de bogat, nu mai bogat, 
în orice cas, decît fondul etnic franc în Galia, sau adaus 
şi alte elemente, iar de la un timp sau alipit aceluiași 
fond german cele din urmă, foarte numeroase, care, aşezîndu-se 
pe lîngă cele vechi, au contribuit în felul acesta să întărească, 
rostul germanic al țerii. E vorba de așa-numiții Danesi 
sau Dani, cari veniau din Danemarca şi din Norvegia, 
foarte puţini din Suedia. Lupta împotriva lor ţine foarte 
multă vreme, decenii întregi — Dauesii sînt întăiu răs- 
pinși de trupele regilor anglo-saxoni, dar pe urmă, Anglo- 
Saxonii fiind puţini, ei se uşează în aceste lupte ne- 
contenite, şi se cîștigă teren de către năvălitori, pănă ce 
în cele din urmă aceștia izbutesc să alcătuiască în Bri- 
tania Mare un lagăr permanent. 

Această aşezare a Danesilor în mijlocul societăţii anglo- 
saxone corespunde foarte bine cu aşezările primitive ale 
Francilor în Galia. Stăteau în cetăţile lor, boroughs, de unde 
porniau din cînd în cînd la prădăciuni, ajungînd să fie ne- 
suferiți de toată lumea: se organisează deci o vastă con- 
spiraţie împotriva lor şi, atunci, la anul 1002, Danesii 
sînt măcelăriți, războinicii ca și femeile pe care le adu- 
seseră cu dinşii şi copiii cari erau în tovărăşie. Atunci 
numai șeful Danesilor, Svein, Suenon în latinește, este 
proclamat rege, și nu în alt sens decit în acela n care 

era pentru războinicii Jui. Înnainte oastea numia rege pe 
cel care stătea în fruntea, cetelor năvălitoare; după 1002, 
proclamarea lui Svein ca rege are caracterul că el își 
atribuie rosturile unui rege al întregului teritoriu și al în- 
tregii lumi barbare de pe dînsul. Nu mai e de acum 
înnainte regele Danesilor, ci singur rege în margenile pă- 
miîntului pe care la ocupat şi e în stare să-l apere îm- 
potriva oricui. 

Ceia ce nu însemna că această așezare a Danesilor, cu 
regele lor în frunte, nu va suferi schimbări. Schimbări se 
întîmplă şi după aceia; Anglo-Saxonii nu sînt încă aşa 
de umiliți şi zdrobiţi, încît să nu poată reveni la o 
situație mai bună. Şi, prin urmare, alături de regele nă- 
vălitorilor, alături de regele barbarilor celor proaspeţi, pă- 
gîni, regele Anglo-Saxonilor,—de multă vreme supt influența, 
Romei, căci Papa Grigorie L-iu trimisese misionari, și anume 
pe Sf Augustin, ca să-i aducă la credinţa creștină —, era 
regele creștinilor. Pe de o parte era Suenon cu Normanzii, 
Nordleute, pe de altă parte era. Ethelred, care se cobora 
din vestitul rege Alfred. dătătorul de cultură şi moralisa- 
torul Anglo-Saxonilor. După moartea lui Ethelred, soția 
lui, Ema, care era Normandă, iea pe Canut, urmașul lui 
Suenon. În momentul cînd Canut Danesul izbutește să iz- 
gonească pe moștenitorul lui Ethelred, pe fii Emei cu 
regele anglo-saxon, cînd Eduard și Alfred, acești moşte: 
nitori ai regalității anglo-saxone, trec pe continent, unde 
vor rămiînea multă vreme, adapostiți la Normauzi, în mo- 
mentul cînd acelaşi Canut, ca usurpator, dar cu aclamaţia 
ostașilor să și cu recunoașterea tacită a populaţiei su- 
puse, iea singur coroana, se poate zice că Anglia capătă 
o înfăţişare cu totul deosebită de aceia pe care o avuse 
pănă atunci. Ea iese oarecum din marginile chemării ei, 
— şi momentul este întradevăr foarte important în des- 
voltarea întregului ev mediu. 

Dar faptul că acest moment, adus de împrejurări speciale, 
e trecător, arată iarăşi stîrpiciunea politică a Germanilor 
în evul mediu. 

În adevăr, Canut are în mîna lui, în acelaşi timp, şi 
Suedia, şi Norvegia, şi Danemarca, şi această Anglie, pe 
care Suenon a cucerit-o după măcelul de la 1002. 

Acest Stat se poate numi Statul cel mare nortman. 
Nortmanii, cari foarte multă vreme se manifestaseră 
numai ca element distrugător de civilisaţie, dar introdu- 
cător de energie în puţina -organisaţie pe care evul mediu 
o putuse realisa supt Carolingieni, Nortmanii aceştia al- 
cătuiesc de-odată o formă politică ce poate pe dreptate 
să fie numită, deşi lipsia orice consacrare din partea Papei, 
un Imperiu. 

Avem, prin urmare, la începutul secolului al XI-lea și 
Imperiul nortmanic. Dacă, pe lîngă calităţile de energie, 
vitejie, loialitate şi cavalerism, pănă la oarecare punct, ar 
fi existat la Nortmani şi capacitate politică, Imperiul acesta 
putea îndeplini lucruri foarte mari. În faţă cu cel carolin- 
gian, întemeiat de Frangi, consacrat de Papa, întărit prin 
autoritatea umană, cu totul superioară, a talentelor, a ge- 
niului militar şi politic al lui Carol-cel-Mare, dar decăzut 
din ce în ce mai mult, se iveşte Imperiul cellalt. 

Am văzut cum Statul carolingian a fost sfărîmat în bucăţi 
tocmai prin năvălirea Nortmanilor: aceştia au acum toată, 
putinţa de a întemeia un Stat al lor. Dar Imperiul franc, spri- 
jinit pe Germani, trăgind atita, vlagă din tradiţiile primitive 
germane, a primit cultura romană şi, în acelaşi timp, 
tot ceia ce putea da Biserica, creştină. Un Stat german care 
primeşte, prin urmare, tot ceia ce populaţia romanică poate 
să deje în toate privinţile, un Stat; german care recunoaște, 
dorește şi îndeplinește Imperiul în sens roman, unul care, 
întrînd în contact cu Biserica, primește o.misiune de cru- 
ciată împotriva păginilor, un astfel de Stat poate să du- 
reze un veac, cum a durat Imperiul carolingian pănă la 
Carol-cel-Gros și, chiar după ce dispare, el lasă atitea 
elemente care vor fi încorporate în conștiința politică, a 
evului mediu, unele din ele continuînd pănă în epoca 
noastră, Astfel îndată ce întră ca aport romanismul 
şi elementul bisericesc trecut prin filiera romanică, poate 
fi coesiune, poate fi statornicie şi se poate păstra, chiar 
după dărimarea, formei politice, ceva care să folosească, 
constructiv: în viitor. Cînd însă un lucru se întemeiază, 
ca Statul lui Canut, numai pe ce puteau da Germanii, 
numai pe ce oferia puterea lor militară și ce se găsia 

ca element moral în tradiţiile lor, se vede, — şi se va 
vedea îndată şi mai bine —, cît de laxă şi trecătoare 
este o asttel de formaţie. Carol-cel-Mare a creat pe acei 
„missi dominici“ despre cari am vorbit, a întemeiat „şcoala 
palatului“, a contribuit prin educaţie să creeze o conşti- 
inţă nouă în oamenii generaţiilor următoare; el a căutat, 
cît de cît, să schimbe în sens teritorial caracterul ve- 
chilor conți şi duci pe carii moștenise de la Merovin- 
gieni şi de la înnaintaşii lui, maiordomii carolingieni; în 
ce priveşte pe Canut însă, nu putem constata nimic din 
toate acestea. Un om foarte drept, foarte bisericos, pu- 
tîndu-se hotărî, la un anume moment, să dea spectacolul de 
a veni pe 4ermul Mării și de a porunci valurilor să se re- 
tragă pentru ca să spună celor adunați: iată, eu care am 
patru regate, cẹ puțin însemnez față de puterea lui Dum- 
'nezeu, care singur trimite valurile şi poate să le retragă 
în clipa cînd înțelepciunea și ordinea creată de dînsul 
o hotărește. Canut a putut să se ducă la Roma, să dea 
asigurări de credinţă, să se închine la pragul Apostolilor, 
să recunoastă în unele privinţi autoritatea Papei, să-i asi- 
gure anumite venituri. Toate acestea sînt lucruri care pot 
fi date de sufletul religios și drept al marelui rege nordic, 
dar influenţa lui se oprește aici. Deşi a străbătut Galia, 
în drumul său către Roma, deşi a stat, acolo, la Roma, 
deşi, acasă la dînsul și cu cultura lui, a întîlnit atîtea lu- 
cruri de care se putea folosi pentru a întemeia un Stat 
pe alte base, el nu face nimic. Nicio operă legislativă nu e 
legată, de dînsul. Cînd sau gîndit locuitorii Britaniei Mari 
la creatorii în ordinea, politică şi socială, totdeauna a fost 
vorba de regele Alfred; cînd sau gîndit la legi, totdeauna 
au invocat pe Eduard Mărturisitorul, urmașul lui Canut,— 
ambii numai din Aypglia şi din vechea descendență anglo- 
saxonă, după ce Statul acesta nortman se dovedise că nu 
poate să existe, 

Prin urmare această așa de puternică organisaţie nort- 
mană, danesă, septentrională, scandinavă, venită la un 
moment aşa de fericit al desvoltării relaţiilor militare şi 
politice din evul mediu, nu oferă decît un interes personal; 
parcă e o pagină de legendă germană,: un cîntec smuls 

dintr'o veche epopeie nordică. În orice cas, Canut n'a cu- 
prins întrînsul nimic din vechea conștiință a Angliei, a 
terii care de la o bucată de vreme ajunsese a se numi 
Anglia; el n'a putut să pregătească nimic din viața vii- 
toare a locuitorilor de origine deosebită, mai mult sau mai 
puțin amestecată, cari se găsiau în hotarele acestei Anglii. 
Este un simplu accident, foarte impunător, foarte solemn 
din istoria evului mediu, dar nu un punct de plecare 
pentru o desvoltare istorică nouă. 

Era lucru firesc ca el, Canut, să-și împartă moştenirea 
între fiii săi, aşa cum făcuseră și stăpinitorii Francilor, 
Ja împărțirea Imperiului, încă din ultimii ani ai stăpînirii 
lui Carol cel-Mare, cîțiva ani abia după. încoronarea aces- 
tuia la Roma: un obiceiu, oricît de desastros supt ra- 
portul politic, de care niciun rege german nu putea să 
scape. Nu putuseră să scape Carolingienii după trei secole 
de aşezare a Francilor în Galia, cu atit mai puţin regele 
nortmân, care avea numai citeva decenii” de dăinuire a 
poporului său în margenile Britaniei Mari. Totuşi ar fi 
fost cu putinţă, între aceşti fii cari-i împărțiseră moște- 
nirea, oarecare legături de conştiinţă comună, măcar ca 
acea conştiinţă care a dăinuit între elementele răzlețe ca- 
rolingiene şi care a făcut ca acest Stat carolingian să 
poată dură dincolo de mijloacele sale, să se poată per- 
petuă ca amintire, ca un simț moral al nevoii de unitate 
pănă la sfîrşitul evului mediu. Cu urmașii lui Canut lu- 
crurile nu sau întîmplat așa: fiecare dintr'înşii a luat 
o parte a erii: unul a luat Norvegia; Hardcanut Dane- 
marca; Harold a căpătat Anglia, pentru ca, pe urmă, după 
moartea lui Harold, să ajungă în stăpînirea lui Eduard 
Confesorul, care nu e decît fiul lui Ethelred şi al Emei, 
refugiat pe continent, unde trăise foarte intensiv din viața 
normandă. 

De la suirea pe tron a lui Eduard Confesorul (1042 — 
1066), pănă cînd Statul cade în puterea lui Gulielm Cu- 
ceritorul, nu era nic: timpul, nu erau nici împrejurările 
pentru ca aceia ce nu putuseră face Anglo-Saxonii, cînd 
erau în deplinătatea puterii lor, ceia ce nu se putuse adăugi 


de Danesi, cînd aveau toată conştiinţa triumfului şi toată, 
patima. năvălitorului, să se poată face acum. 

Din fondul primitiv german a rămas, pe lîngă regali- 
tate, pe lingă instituţia witenagemotului, apărind în mo- 
mente de crisă și pe care regele putea să-l convoace sau 
nu, putea să-l asculte sau nu, și care avea mai mult un 
rol la recunoaşterea regilor noi, ca în principatele noastre, 
— căci o ordine de succesiune la Anglo-Saxoni nu exista — 
împărțirea teritoriului în comitate, acele shires, care 
aveau în fruntea lor conți, earls, la cari sau adaus de 
la o bucată de vreme alţii, cari aveau mai mult caracter 
dregătoresc, pe cînd cei dintăiu represintau mai ales dem- 
nitatea, aşa numiții șerifi, cu atribuţii judiciare și poliție- 
nești. Şi în ce privește vechea ordine judiciară a Germa- 
nilor, putem zice că ea se păstrează întreagă, cu prețul 
răscumpărării, wehrgeld, cu obiceiul „jurătorilor“, ca, la 
noi, cari nu erau martori ca să dovedească faptul întîm- 
plat, ci ca să ateste că partea susținută de ei este de 
bună credință. Tot aşa sa păstrat şi obiceiul „încercă- 
rilor“, care la noi n'a existat; în afară de instituţia 
duelului, rămasă pănă foarte tărziu în evul mediu, şi pe 
care poesia, populară pare a o arăta că în unele împreju- 
rări am primit-o și noi, era încercarea cu confundarea 
minii în apa clocotită sau apucarea unui grătar de fier 
înroșit, — ordeal sau „ordaliile“. 

Dar, cu privire la clasele sociale nimic în secolul al 
XI-lea nu arată un progres asupra condiţiilor primitive: 
erau nobili, în fruntea cărora stăteau conții — aici duci 
nu existau, pentru că ducii se transformaseră în regii 
eptarhiei; supt acești fruntaşi ai lumii libere — fiindcă, 
mai era şi clasa clienţilor —, supt așa-numiții thani, era şi o 
populaţie liberă, cu pămînt puțin, şi era și o populaţie 
neliberă, căreia i se da pămînt în exploatare. „Germania“ 
lui Tacit, păstrată după trecere de atitea secole, fără 
niciun fel de schimbare, deci fără putință de desvoltare, 
şi la Germanii așezați în Britania Mare. 


Acum, în tot acest timp în care fondul german nu 
poate să producă o înflorire nouă, Anglo-Saxonii ames- 
tecați cu Danesii au suferit influențe de pe continent, 

care nu erau germane sau, de şi erau germane, fuseseră 
transformate supt presiunea, populației celto-romane din 
Galia, care, astfel, și față de Anglia joacă, în felul acesta 
indirect, uu rol foarte important. 

lată o serie de acte politice sau de legături de familie 
care arată înrîurirea continentală ce sa exercitat încă 
din veacul al VIII-lea asupra Anglo-Saxonilor. 

n seria regilor păgîni ai eptarhiei anglo-saxone, este 
unul care presintă o fisionomie particulară prin ferocitatea 
lui extraordinară, regele Offa din Mercia, cu care vecinii 
regi „creștini au avut foarte multe lupte. Offa a avut o 
fată, Badburga, măritată, cu un rege vecin. Această Eadburgă 
trece însă în Franța și Italia. 

Puţină vreme după aceasta, Ethelwulf, rege anglo-saxon 
de Wessex, iea în căsătorie pe Iudita, fiica regelui franc 
pentru Galia, Carol, şi însemnătatea, acestei legături de 
familie a fost așa de mult preţuită, încît după moartea, 
lui Ethelwulf ea a luat în căsătorie şi pe urmașul aces- 
tuia, Ethelbald, căutindu-se, deci, a se păstra acest pre- 
ţios element de autoritate care era înrudirea cu Carolin- 
gienii; ludita sa mai măritat, de altfel, şi a treia oară, 
luînd pe un conte de Flandra, ceia ce arată că, deși stră- 
mutată, în regatul engles, deşi soţie a doi regi pe rînd, 
cu toate acestea firea ei rămăsese cea de acasă. 


Cine cercetează de aproape acest regat de Wessex el 
însuşi, va vedea, de altfel, că alcătuirea lui, întru cît în- 
trece vechile regate ale eptarhiei, e determinată de jimi- 
taţia Statului franc. Egbert, care asigură regatului de 
Wessex, nu .numai hegemoniâ; dar putinţa dea con: 
funda în el celelalte regate, petrecuse la Carol-cel-Mare nu 
mai puțin de paisprezece ani, ceia ce însemna că, întors 
în Statele sale, va aplica sistemul politic pe care-l cu- 
noscuse la Curtea lui Carol. Putem asămăna pe Egbert 
cu Teodoric, care, în tinereță, fără îndoială, nu se deo- 
sebia de ceilalţi fii de nobili sau regi ostrogoți, dar prin 
faptul că stătuse la Constantinopol multă vreme, în mij- 
locul celor mai bune familii bizantine, se transformase 
în sens roman și, mai tărziu, cînd a ajuns. în Italia 
și a întemeiat o stăpînire, a reprodus insttuţiile superi- 


oare ştiute de el. Nu cunoaştem, stăpînirea lui Egbert 
în Anglia cum o cunoaștem pe a lui Teodoric în Italia, 
dar avem tot dreptul să presupunem că regele de Wessex, 
om foarte capabil, foarte receptiv pentru cultură, nu a 
domnit în Anglia fără să aducă o mare parte din ceia ce 
Carol-cel-Mare adăugpise la capitalul regalității germanice. 

Așa încît regatul de Wessex, ca şi toată Anglia, avea 
basa romană, care venia de la cetatea, romană de odini- 
oară, de la influența Imperiului roman și de la autoritatea 
Sfîntului Scaun, dar, pe de altă parte, el purcedea politi- 
ceşte din Imperiul roman creştin al lui Carol; şi între ur- 
mașii lui n'a fost unul care să nu caute să stiîngă mai 
mult legăturile cu Franța. Adăugim că între mănăstirile 
din Galia și între mănăstirile din Anglia şi Irlanda legă- 
turile erau de fiecare clipă. Întrun timp cînd misionarii 
din lumea anglo-saxonă, ca şi cei din Irlanda, veniau pe 
continent să -predice Frisonilor, Saxonilor, cîte una dintre 
principesele anglo-saxone se refugia, în nenorocire sau în 
suferință, prin mănăstirile de femei, vestite, ale Francilor 
din vremea carolingiană. 

Şi Alfred, care după Egbert este fără îndoială persona- 
litatea cea mai importantă dintre regii anglo-saxoni, gu- 
verna după Biblie, pe de o parte, şi, pe de altă parte, 
după amintirile lui Carol-cel-Mare, ` incontestabil. Dorinţa, 
lui, în acel secol al IX lea îa care a trăit, era să repro- 
ducă pe cît mai exact şi cu o mai mare strălucie ceia, 
ce exista pe continent în Statul carolingian. Şi poate chiar 
că formațiunea comitatelor, stabilirea earlilor, a conților, 
cu atribuţiile pe care le-am arătat înnainte, poate că deo- 
sebirea care se face între situaţia, acestor „earls“ admi- 
nistrativi şi a şerifilor, mai mult judecători; că despărțirea 
ordinii civile de ordinea militară, nu veniau din desvoltarea 
normală a, fondului german, ci din instituţiile care se sta- 
biliseră în regatul franc şi în Imperiul carolingian de 
Carol-cel-Mare și de urmaşii lui. Cu această deosebire 
foarte importantă, și care explică multe lucruri, că şi 
Carol-cel-Mare și urmaşii lui ar fi vrut să facă acasă la 
dînșii o mulțime de lucruri, dar mau putut, pentru că pe 
țeriţoriul lor întins existau duci, existau conți, în stare 


să stea în faţa regalității şi a Impăraţilor, fiind tinu- 
turi care se bucuray tradiţional de oarecare autonomie, 
pe cînd în lumea, mult mai restrinsă, a Anglo-Saxo- 
nilor, astfel de piedeci nu puteau sta în calea regalității. 
Şi apoi Statul carolingian era necontenit în războiu 
cu păginii, cu Saxonii, cu barbarii cari stăteau la Răsă- 
ritul Saxonilor, în Panonia, şi. regele- Împărat; avea nevoie 
de a-şi chema, armata în fiecare an pentru expe liții, pe 
cînd regele anglo-saxon n'avea nevoie de oştire împotriva 
nimănui: Irlanda, nu se gîndia s'o cucerească, iar Scoţia trăia 
o viaţă patriarhală asemenea aceleia a Domniilor noastre 
din veacul al XIV-lea, 

Regele putea face, deci, mult mai mult față de oameni 
de cari n'avea nevoie decît Carolingienii față de luptători 
necesari în fiecare moment. Pe lîngă faptul că regele 
carolingian sau Împăratul nu se găsește pretutindeni în- 
trun teritoriu care ar fi fost cucerit imediat, dispărînd 
toate urmele trecutului, pe cînd regele anglo-saxon se 
găsește într'un teritoriu recucerit asupra Danesilor, că, 
prin urmare, în astfel de condițiuni se poate impune 
puterea centrală mult mai uşor decît într'o lume cu 
vechi tradiţii, care se cer respectate, Eduard Confesorul. 
regele legiuitor, are un caracter vădit normand în sensul 
pe care cuvîntul „ncrmand“ poate să-l aibă în Franța 
de Nord 


Şi iată, anume în ce sens. La începutul secolului al 
X-lea, regele Angliei, ducele normand Rollo, Rudolf sau 
Rou, cum a fost cîntat în limba romanică, în „le Roman 
du Rou“, întră’n legături cu Carol Simplul, un Carolingian, 
rege al Franciei, şi consimte să nu mai prade dacă i se 
dă un teritoriu de locuință, transtormîa lu și lagărul în 
element de colonizare. Teritoriul i sa acordat, prin tra- 
tatul încheiat în localitatea cara astăzi se zice Sainte-Claire- 
sur Epte. Ducele normand se așează pə pămînt galic, în 
regiunea care şi astăzi poartă numele de Normandia, îm- 
preună cu toți războinicii lui. Aceşti războinici se pot re- 
cunoaşte 'n populaţia normandă de astăzi, cu totul deo 
sebită de populaţia francesă din alte ţinuturi: oameni îa- 
nalți, voinici foarte mulţi, blonzi-roşcovani, avînd o'pre- 


dilecție specială pentru livezi, mai mult docît pentru agricul- 
tură, căci Normandia este patria cidrului Normanzii aceştia, 
foarte energici, destul de egoişti, extraordinar de îndă- 
rătnici, avînd ceva din psihologia răzeşilor moldoveni, în 
stare să se judece timp de mai multe generaţii pentru o bu- 
cată de pămînt, ei cari au dat din secol în secol cel mai mare 
număr de oameni de legi, de advocaţi şi jurisconsulți, de 
represintanți sau adăugitori ai dreptului frances, aduc 
nota lor distinctă în toată desvoltarea evului mediu. 

Eduard Confesorul petrecuse între Normanzi nu mai 
puțin de douăzeci și şapte de ani; de copil mic trecuse 
canalul și se așezase în Franţa; cînd sa întors, era om 
de oarecare vîrstă și incapabil să judece lucrurile politice 
altfel de cum le învățase între Normanzi. De aceia el este 
marele legislator al Angliei. 

Pe vremea lui, intluenţa normandă, pe care o adusese 
Ema, se întărește din ce în ce mai mylt prin legăturile de 
familie de care avuse nevoie în pribegie pănă în ceasul 
cînd a putut să-și capete moştenirea. Că Eduard era mai 
mult Normand decît Anglo-Saxon, o dovedește atitudinea 
populaţiei rămase anglo-saxonă față de dînsul. Ea începu 
de la o bucată de vreme să fie nemulțumită de cineva 
care guverna altfel de cum cerea tradiţia naţională și datina 
locală. Acelaşi lucru ca şi oposiția ce se observă la noi 
în desvoltarea, istoriei naţionale față de Domnii cari adu- 
ceau prea multe norme bizantine sau de aristocrație feudală, 
din Ungaria sau Polonia: mulțimea cerea să se respecte 
obiceiurile strămoșești, şi se putea ajunge chiar la răs- 
coala țerii împotriva aceluia care câta să introducă 
inovaţii. 

Oposiţia anglo-saxonă, se înfăţişează în persoana lui 
Godwin, care, deşi înrudit cu familia domnitoare printr'o 
fată a lui, soția lui Eduard, se ridică, cu toată hotărîrea, 
împotriva Normanzilor tutori ai Angliei şi e susținut de o 
largă parte a populaţiei Cînd Eduard dispare, Harold, 
fiul lui Godwin, ajunge rege. 

Acum, Eduard jurase cîndva pe Evanghelie că la moartea, 
lui va recomanda pe Gulielm ca rege al Angliei. Fapt 
este că acesta na considerat niciun singur moment pe 

Harold ca rege legitim al Angliei, şi, cînd ducele a de- 
barcat, el s'a presintat în calitate de stăpînitor legitim 
care vine să-şi iea moştenirea împotriva celui care -se 
furișase pe trun împotriva ordinii legale a succesiunii Se 
poate întîmpla ca în succesul lui Gulielm, care na fost 
uşor, căci se înregistrează un moment de nesiguranţă în 
rîndurile Normanzilor, Anglo Sâxonii avînd o admirabilă 
infanterie, să fi contribuit şi oarecare conștiință de legi- 
timitate, „cel puţin la cei inițiați în legăturile dintre Gu- 
lielm și Eduard şi cari, prin urmare, vedeau dreptul la 
oastea străină și usurpația la oastea indigenă, În felul 
acesta, Gulielm Cuceritorul, biruind pe Harold la Hastings, 
într'o singură ciocnire, hotări soarta întregului războiu. 


Gulelm, ajungind acum stăpîn Angliei, creà o stare de 
drept determinată de războiu. Tot pămîntul îl socoti ca 
al lui, sau cel puţin tot pămîntul care aparținuse oame- 
nilor ce-i stătuseră în faţă, muriseră, fugiseră sau se 
astunseseră, și prin urmare nu mai aveau drept la 
stă pinire. 

În felul acesta se întemeiază pentru întăia oară în evul 
mediu o regahtate care poate să creadă că nu datorește 
nimic supușilor săi, carei are în mînă pe toţi, împreună cu 
tot pămîntul. Si atunci Gulielm împarte, cum nu împăr: 
țiseră nici vechii regi năvălitori, tot teritoriul engles între 
acei cari-l ajutaseră a-l cuceri. Şi-i imparte aşa cum a 
vrut el, nu cum voiseră împrejurările pe vremea vechilor 
regi merovirgieni, cari nu erau în stare să vie cu un plan 
bine fixat de acasă, după norme, am zice, de contabi- 
litate. Atunci se scria, se judeca mai puţin, pe cînd acum, 
după obiceiul normand, Gulielm vine cu un plan întreg, 
cu, sistemul lui desăvîrșit şi aplică, normand, fără cea mai 
mică cruțare, fâră cea mai mică îndoială sau milă, planul 
său față de supuși. Ia trecut pe toţi la catastif. Înseamnă, 
în două volume, care sau păstrat pănă acuma, pe toți 
acei cari pierduseră pămîntul şi pe toți aceia dintre Nor-: 
manzil lui cari căpătaseră acel pămînt fără stăpîn. 

Toţi aceștia atîrnau de rege, sînt „tenanţi“ ai lui, cu 
deosebire că unii sînt „tenanți“ direcţi ai regelui (fe- 

nants in chief), iar ceilalţi, indirecţi. Nu erau numai 
pentru pămînturi întinse, dar şi pentru cele mai res- 
trînse, căci Normandul şi-a fost făcut imediat socoteală 
negustorească: nu era bine să atîrne de dînsul prea mulți 
oameni mari fără oameni mici, şi atunci a creat de 
la început un antagonism între oamenii mari şi, cei mici, 
Și omului mare nu i-a dat tot pămîntul întrun loc, ci i 
l-a dat împrăștiat, pentru ca să-i neutraliseze puterea 

În acelaşi timp regele şi-a creat un domeniu imens, în care 
a clădit castele, a făcut; păduri de vinătoare, pentru că, 
după. vechi datine sălbatece, Nosmandul a rămas un iu- 
bitor fanatic al vînătoni. Ținuturi întregi au fost expro- 
priate, distrugindu-se case, sămănături, ca să se creeze 
asemenea new forests. Cine întra în „păduiea regelui“ era, 
pedepsit în chipul cel mai crud: i se scoteau şi ochii; o 
adevărată groază încunjura acel teren, ceia ce în unele 
împrejurări putea să aibă foloase militare. 

Regele acesta aduce însă, alături de dreptul lui: de cu- 
ceritor, şi obiceiuri normande, şi încă, ceva: anume, cum 
era natural la cineva stăpîn pe un lagăr la început şi 
care se consulta cu căpitanii săi, cu ostașii săi, datina 
consultării cavalerilor, clericilor și oamenilor liberi din 
jurul ‘su. Acest obiceiu nu trebuie confundat cu vechea 
datină anglo-saxonă a witenagemotului, care avea și 
atribuții mai mari, dar și atribuţii mai vagi, pe cînd ces- 
tălaltă avea atribuţii mai mici, dar foarte bine de- 
finite, ca orice întîlnim la Normanzi, și atribuţii perma- 
nente, fixindu-se anume data şi momentul adunării. , 

In aceasta însă trebuie să se găsească cea d'intăiu ori- 
gine a Parlamentului engles, care pe urmă s'a adoptat de 
alte popoare. 


VI. 


Germania veacului al XI-lea oglindită în 
instituţiile sale. 





Vom u'mări acum desvoltarea instituţiilor germane în 
legătură cu fondul germanic pe care aceste instituții 
Lau putut găsi în Germania centrală a Împăraţilor din 
Casa de Saxonia, cam de la 1000 înnainte, în tot cu- 
prinsul secolului al XI lea, pentru a vedea ce se poate 
admite, din formele constituţionale juridice ale acestei 
Germanii, că aparține fondului primitiv german şi ce vine 
de la instituțiile romanice vechi, ca să se desfacă apoi 
ce se poate pune în socoteala evoluţiei proprii a acestei 
părţi din societatea medievală. 

Din viaţa Germaniei centrale, ca și din viaţa acelei 
părți vestice a așezărilor germanice care e Galia, devenită, 
prin aceste aşezări Francia, sau arătat cele petrecute 
pănăn vremea de decădere a Carolingienilor, pănă, la acea 
depunere a lui Carol cel-Gros sau cel Gras (Crassus) în 
dieta de la Tribur, care înseamnă un moment însemnat 
în schimbarea formelor de viaţă ale epocei. 

Să vedem acum viața ținuturilor desfăcute supt autori- 
tatea unui singur stăpîn, fie şinumai de formă. 


Din felul obişnuit de a se înfățișa istora universală, 
capătă cineva o impresie care nu corespunde împrejură- 
rilor. Dacă este un domeniu în care trebuie să se ție samă 
de nuanțe, este de sigur domeniul istoric. De cîte ori e 
vorba, de sufletul omenesc, tot ceia ce se găseşte în or- 
dinea materială nu e “decît aducerea la îndeplinire a lu- 
crurilor care se găsesc înnainte de aceasta, ca putință, 


în sufletul omenesc. Şi în lucrurile acestea trebuie tot- 
deauna să se observe, nu numai liniile drepte şi luminile 
clare, ci şi tot felul de linii șovăitoare, tremurate, şi tot 
acel clar-oEscur care nu se cade să fie numai în obiectul 
culturii, ci și în stilul ei, căci, altfel, impresia este brutal 
falșă,. 

Carolingienii de fapt au fost ei desființaţi din sufletul 
omenirii medievale în momentul depunerii lui Carol-cel- 
Gros? Fenomenele sufletești se produc cn foarte mare 
greutate și se înlătură iarăşi cu foarte mare greutate. 
Formele slăbesc necontenit, dar substratul moral al acestor 
forme se păstrează foarte multă vreme, după ce formele 
nu mai au claritatea, din trecut. Aceasta este mai ade- 
vărat în evul mediu decit în timpul nostru, căci noi. 
ne am „formalisat“, ne-am deprins”cu forme, ne-am lăsat 
stâpîniţi de aceste forme mult mai tare ca oamenii de odi- 
nioară. Şi am putea zice, în general, că viața 'oricării socie- 
tăţi omenești aparține uneia din aceste trei fase de des- 
voltare: ori celei de creaţiune spontanee, ca în America de 
azi, ori celei de autoritate morală care derivă din creaţia 
aceasta spontanee, ori fasei formelor, care e lungă, — 
dovadă civilisaţia chinesă. 

Închizînd această explicaţie de caracter general, nu se 
poate admite că actul de la Tribur a însemnat sfîrşitul 
erei carolingiene, supt raportul influenței exercitate de 
spiritul lui Carol-cel-Mare asupra umanităţii medievale, şi, 
deci, anume forme au trebuit să se menţină, Sprijinindu-se 
pe autoritatea care nu dispăruse. 

In adevărul lucrurilor, aşa-numita depunere a lui Carol- 
cel-Gros nici nu înseamnă o depunere, ci numai o pără- 
sire de serviciu. N'a fost măcar o deserțiune, căci pre- 
supușii desertori nu şi-au dat sama că îndeplinesc un act 
ilegal, imoral, legat de oarecare răspundere și care putea 
fi fatal și pentru dinşii; cei cari au părăsit pe Împărat 
au crezut că sînt în drept a tace lucrul acesta. Legătu- 
rile deveniseră din ce în ce mai personale, și, atunci cînd 
calitatea persoanei nu corespundea așteptărilor puse în- 
trînsul, misiunii ce i-a fost încredințată, se putea de- 
clara că legăturile cu el au devenit imposibile, iar el ră- 


mînea singur. Şi Carol-cel-Gros a fost lăsat în așa grad 
singur, încît trebui să se hrănească din mila, din tainul 
ce i se acorda: a resistat cîteva luni numai şi a murit. 

Cum se vede, nu e îndeplinirea unui act constituțional 
împotriva unei situaţii constituționale, ci nume determi- 
narea unui act care e individual pentru toţi cei ce l-au 
îndeplinit, în dauna unei stări de lucruri sprijinită şi ea 
numai-pe o acceptare individuală. 


Dacă aici întîlnim lumea germanică, în acest incident 
dramatic din istoria universală, nu vom întilni aceiaşi lume 
germană și cînd este vorba ca instituţiuni noi să se 
creeze. Asistăm numai la acest spectacol: că lumea ger- 
mană  deprinsă a trăi în anume forme romane, îndată 
ce aceste forme romane se găsesc întrun moment de 
crisă, le părăseşte și se îutoarce la sentimentele sale fun- 
damentale Dar întoarcerea la sentimentele fundamentale 
ale unei societăţi nu înseamnă și crearea de condiţii de 
viață nouă. Pasiunile prmitive sînt în legătură cu interese 
primordiale care stăpînesc sufletul individual în anume 
momente, dar ele sînt întrerupătoare, nu creatoare; este 
un fond al sufletului care apare de-odată fără voie, dar 
care nu este determinator de situaţii nouă și durabile, fie 
în restrînsa viaţă individuală, fie în larga viaţa a unei 
societăți. 

Îndată după acest moment de la Tribur, nu societatea 
națională, — pentru că, doar, conștiință naţională pe 
vremea aceia nu exista; conştiinţa națională, căre ni pare 
aşa de firească astăzi, este foarte complicată, şi atitea lu- 
cruri trebuiau să, se îndeplinească, în ordinea materială ca 
și îa ordinea morală pentru ca să se poată vorbi de o 
conștiință naţională —, dar o conștiință locală a trebuit 
să se creeze, pe basele legăturii individuale ca și pe ale 
unei necesităţi evidente, dar nu mai puţin pe basa amin- 
tirilor carolingiene, care nu se puteau desființa, şi a mai 
vechilor amintiri romane, pe care sa întemeiat, și ordinea 
de lucruri carolingiană. Lumea ieșită dintro formă acum 
învechită n'a recăzut în hasard, deci în haos: ea a fosţ 


silită să creeze și forme mai vaste decît legătura, singură, 
între indivizi. 

Prin urmare nu se poate zice că s'a sărit de la ordinea 
carolingiană în feudalitate, pentru că nici ordinea caro- 
lingiană n'a dispărut imediat, dar nici feudalitatea nu 
era gata să primească moștenirea ei; .și, chiar cînd va 
fi gata, ea va trebui să fie încadrată în ceva mai mare 
ca dînsa. Această oportunitate permanentă care este feuda- 
litatea nu putea să existe de sine, cum niciodată o opor- 
tunitate nu poate exista de sine, Căci cea mai mare gre- 
şeală în politică este a crede îri principiul pe care lau 
proclamat mulţi: că, politica însemnează urmărirea, împre- 
jurărilor de fiecare zi pentru a trage conclusiile lor; nu: 
politica însemnează urmărirea realităţilor potrivit unor anu- 
mite principii şi ţinind samă de anumite stări sufletești. 
Dar realitatea nu trebuie observată în fiecare zi, pentru că, 
atunci nu se înțelege nimic dintrinsa: această ar în- 
semna a se ceti o carte în literele ei, un rînd azi şi altul 
mîne: din cea mai sublimă carte de poesie sau din cea 
mai înnaltă de filosofie nam înțelege în felui acesta 
nimic. În desvoltarea lucrurilor umane realitatea momen- 
tului: nu e mai mult decît litera desfăcută, care nare 
niciun înțeles. lar cartea nu se poate fără legătura între 
aceste litere, pe care o dă permanenţa principiului, ce 
vine de la subiect, dar unește și explică obiectul, lipsit 
de lumină în sine. 


După Tribur, îndată sau puţin mai tărziu, sau creat 
regi, sa trecut, din nou la ordinea regală, la una nouă. 
Regii aceștia erau, firește, cu totul deosebiți de regii anti- 
chității şi ai Orientului, ca și de regii barbari, de Konig-ii 
al căror nume înseamnă „cei ce' pot“, „puternicii“. 

Cei răsăriți în veacul al IX-lea, își datoresc situaţia mai 
multor împrejurări. Începuse, către sfirşitul Statului caro- 
lingian, să fie regi numiţi de Împărat. Este un cas cînd 
Carol-cel-Pleșuv face pe un conte al Provenţei, și cronica 
spune că o face cu un drept care fusese al vechilor Îm- 
părați, Este fără îndoială un moment interesant acela 
cînd Împăratul își atribuie calitatea de a crea regi. Alţii 
erau proclamati de mulțime, alcătuită în rîndul întăiu 

din fruntașii ordinii politice şi bisericești. Alţii în sfîrşit, 
se făceau regi mai mult singuri, își atribuiau, de la ei, 
această calitate regală, pe care o anumită lume era gata 
să li-o recunoască. 

Acum, în ce priveşte forma dintăiu, ea este determinată 
de anumite concepțiuni ale Imperiului roman şi nu în- 
seamnă decît un fel de feudalitate încoronată. In ce pri- 
veşte forma, a doua, fără îndoială că aici este ceva din 
vechiul suflet germanic. care se manifestă în dreptul de 
alegere al poporului, după formula lui Tacit „reges ex 
nobilitate“. 

Nici regele de cea dintăiu categorie, nici cel de a doua 
şi a treia n'aveau însă un caracter absolut legal, şi nu 
li se deschidea, nicio perspectivă de viitor, cum o do- 
vedește desvoltarea însăşi a împrejurărilor. 


În Franţa a fost foarte multă vreme luptă între acei 
cari represintau sîngele carolingian (Carol ce! Simplu, Lu- 
dovic de peste Mare, Lotar, Ludovic al V-lea), pentru ca după 
seria aceasta, de „legitimi“ să se așeze un Capeţian, Hugo, 
pe tronul Franciei, la capătul unui ultim conflict între repre- 
sintantul Casei carolingiene, Carol de Lotaringia, care a avut 
şanse întrun anume moment, și între acei cari represintau o 
situaţie locală şi dispuneau de o organisaţie militară per- 
manentă E vorba de teritoriul care se află între rîurile 
ce curg în mijlocul Franciei, „lle de France“, „Ducatul de 
Franța“, cum i se zicea, în fruntea căruia a stat familia 
care, în rivalitate cu aceia, înrudită, din Burgundia, de 
la o bucată, de vreme a izbutit să se impuie. Intre altele 
şi fiindcă Sudul frances, Provența, Burgundia de dincolo 
de Jura, au fost atrase în spre Italia, căutind a da regi 
în acele părți italiene. far în Nord — care se elimine 
astfel din concurență — se așezaseră Normanzii, răpede 
francisaţi, dar ţinînd încă de altă lume și tinziînd tot către 
Nordul nortmanic. Pe cînd, astfel, Sudul tindea către Italia şi 
Nordul se îndrepta, potrivit originii scandinave a stăpînilor 
săi, către teritoriile scandinave înseși, pănă ce va găsi, 
în veacul al XI-lea, o basă fundamentală în Anglia, re- 

giunea centrală a Galiei era natural să-și aleagă ùn rege 
definitiv din Casa, care-i e specială, a Capeţienilor. 

Dar, odată ce teritoriul acesta este cel care va da or- 
dinea cea nouă, ea va fi determinată înnainte de toate 
de acea populaţie care, în părţile acestea, represintă cel 
mai mare număr de indivizi şi are tradițiile cele mai 
îndepărtate şi mai importante —, o populaţie pur roma- 
nică. Suirea, Capeţienilor pe tron înseamnă deci întoarcerea 
Galiei întregi la ordinea romană, din care nici invasia, 
francă, nici regatul merovingian, nici Împărăţia carolin- 
giană nu o putuseră desface definitiv. Se poate zice astfel 
că poporul frances, în îngusta lui formă primitivă, este 
îatemeiat la sfirşitul veacului al X-lea, fiindcă sînt trase 
acuma margenile în cuprinsul cărora se alcătuieşte viața 
lui viitoare. 


În ce priveşte temeiul alcătuirii carolingiene, acest te- 
meiu, cu linia Rinului întreagă, rămîne dincolo, la Ger- 
mania. Există deci o Franconie, Franken, „Francii“, care 
e germană, şi o Frankreich, care este „regatul Francilor“ 
dar nu mai represintă înnainte de toate pe Franci, ci 
lumea romanică ieșită de acum din acel cerc germanic 
din care făcuse parte. 

Si adaug ca termini de comparaţia că, dacă şi noi am 
fost, geografic, alipiți, la o Goţie, o Hunie, o Avarie, 
pe rînd, nam colaborat, ceia ce e lucrul de căpetenie cu 
barbarii: Galo-Romanii au colaborat cu Francii și şi-au 
perdut numele; noi nam colaborat cu acei cari ni luau 
tributul, nam creat nimic împreună, nam cedat nimic în 
favoarea, lor, şi, deci, nu ni-am schimbat numele, rămînînd 
Romiîni. Fără a reveni la vechiul lor nume, cei din Apus 
au revenit la ordinea romanică după ce au ieșit din cercul 
larg al formaţiei carolingiene. 


Din acest moment, în noua Franţă se desvoltă şi mai 
departe, alături de o feudalitate care a răsărit pretu- 
tindeni, forme de viaţă locală, care-şi găsesc toate, dacă 
observă cineva, cu atenţie lucrul, rădăcina în vechea ce- 
tate a Galilor trecută la Romani, schimbată de Romani 


și găsită de Franci în secolul al VI-lea, așa cum, în linii 
esenţiale, există și după anul 1000. Dacă ar face cineva 
abstracţie de stăpînirea francă, n'ar lipsi elementul fun- 
damental pentru explicaţia ordinii de lucruri care sa, 
desvoltat d» pe la 980 înnainte pe basele cele mai vechi, 
create de populaţia indigenă sau aduse cu acel aport de 
civilisație superioară care se putuse confunda cu viaţa 
însăşi a acelei populaţii indigene E aşa de adevărat lucrul 
acesta, încît Normanzii, așezîndu-se, pe vremea lui Carol- cel- 
Simplu, în partea de Nord a Galiei, unde au creat un ducat 
baibar, german, opus, fireşte, regalității — așa cum aiurea 
Imperiului lui Carol îi era opus Imperiul scandinav al lui 
Canut, şi, în această, oposiție dintre ducatul germanic al Nor- 
dului și cel romanic din centrul Galiei — Sudul fiind, 
cum am spus, înlăturat prin legăturile cu Italia —, acesta, 
din mmă a biruit foarte răpede în cîteva decenii. El a 
fost acela care a dat caracterul viitor, separatist, Nor- 
manzilor, şi Nurmanzii, cînd au venit în Anglia cu Gu- 
lielm Cuceritorul, aveau încă germanismul în trupurile 
lor, dar, în ce priveşte ideile lor ca și limba lor, erau cu 
desăvirșire “Francesi, — Francesi în sensul populaţiei ro- 
manice; 


Trecem acum la Germani, ca să vedem ce sa petrecut 
în țara care nu se numește încă Germania: este regatul 
Bavariei pentru unii, — Italia fiind pentru Bizantini acum 
regatul Longobardiei; este Saxonia, este Alamania pentru 
atiţia dintre vecini; este pentru Papa în luptă cu pretenţiile 
imperiale un regnum Theotonicorum, al  „Teutonilor“ 
consideraţi ca nație. „Rex Saxoniae et Alamaniae“ i se 
va zice lui Otto Iiu în texte contimporane. lar, bine în- 
țeles, dacă regii aceștia au calitatea de Împărații, ei nu 
sînt Impărați germani, căci nu se putea să fie cineva 
Împărat german. Mai tărziu sa zis: „Împărați roman! de 
nație germanică“, dar la început se zicea numai „lmpe- 
rator“, cu drepturi asupra acelui „regnum Theotonicorum “ 
ca şi asupra „Italiei“, fără nicio determinare naţională. 
Cum este absurd să se vorbească în Orient de un Im- 
periu bulgar sau de un imperiu sirbesc, căci, ds fapt, nu 


exista decit un singur Imperiu: Imperiul român, pe-care-l 
servesc pe rînd populaţiile care în desvoltarea, lor istorică 
oferă serviciile lor pentru sprijinirea acestui Imperiu, aşa 
Și în Apus nu poate fi decit un Imperiu roman, cu. orice 
fel de colaboraţii naţionale. 

Germania aceasta n'are nicio unitate geografică și po- 
litică, și, nu numai că nu există o formaţie politică 
sau teritorială, dar nu există nici măcar o naționalitate 
germană. Naţionalitatea germană începe să se formeze 
abia, în acest secol al XI-lea, deşi terminul de „theodiscus“, 
deutsch, se întîlnește, prin oposiţie cu terminul de roman, 
încă din veacul al X-lea, cînd regii germani, cari au mor- 
miîntul lui Carol-cel-Mare, la Aachen, cred că posedă și 
dreptul de supremație asupra tuturor ţerilor ce făcuseră 
parte din Statul marelui Împărat şi se amestecă dincolo 
de Rin, pentru a sprijini în Franţa pe descendenții caro- 
lingieni împotriva Capeţienilor sau, în secolul al XII-lea, 
năvălesc cu oaste, cum a fost casul lui Otto Liu, trezind 
în sufletul populaţiei instinctul unei resistențe quasi-na- 
tionale. Dar, dacă lucrul se vede din partea Romanilor 
din Vest fată de Germanii din Răsărit, el nu se vede și 
din partea, Germanilor din Răsărit fată de Romanii din 
Apus: ei atacă pentru ideia carolingiană, nu pentru cali- 
tatea lor naţională, pe care so opuie calităţii naţionale 
a celorlalţi 1. 

Dacă supt flamura sacră a Sfintului Dionisiu, regele 
Franciei poate strînge, la uñ moment dat, pentru a se 
opune năvălitorului, toate forțele populaţiei amenințate, 
care se simte instinctiv una singură, niciodată nu vom 
întilni în aceiași vreme, în conflictul dintre Papă şi Im- 
părat, ori în lupta regilor germani contra Ungariei, în 
campaniile contra Boemiei, o unitate de conștiință ger- 
mană. Biruința lui Henric al III-lea față de regii aposto- 
lici ai Ungariei, rebeli fată de autoritatea lui, care înţe- 
legea, a-i fi creat, n'a fost niciodată privită ca o biruință 
naţională, cum nici biruința mai veche a lui Henric Pă- 
sărarul față de Ungurii, păgini, neaşezaţi, fără regi, cari 


1) V, Istoria poporului frances, p. 184 şi urm. 

nâvăliseră pănă în Bavaria, biruinţă apreciată de conteni-- 
porani numai din punctul de vedere al siguranţei publice, 
nu din acela al ciocnirii între doua rase. Cînd, mai tărziu, 
Henric al IV-lea va merge la Canossa să se umilească 
înnaintea lui Grigorie al VIl-lea ca să fie scos de supt 
excomunicare, Germanii nu sau simţit umiliţi de lucrul 
acesta; era o chestie de conștiință, de rivalitate între două 
autorităţi, dar Germanii nu se credeau atinşi nici de ex: 
comunicarea regelui lor şi nici de pocăința acestuia, căci 
n'aveau niciun fel de conștiință comună. 


Dar, dacă această, conștiință n'a existat nici în secolul 
al XI-lea, cu atît mai puţin o vom întîlni în secolul pre- 
cedent. In acest secol al X-lea, Germania trecuse după 
Carol-cel-Gros printrun regim de Carolingieni bastarzi: 
Arnulf şi ful său Ludovic, dintre cari Arnulf era mai 
mult de jumătate Slav, după ce avuse necontenite lupte 
cu Slavii din Răsărit, iar copiii lui umîndoi poartă nume 
slave, morave. După ce a dispărut copilul Ludovic, după 
Conrad de Franconia și Saxonul llenric Păsărarul, supt 
Otto chiar Germania se afirmă din ce în ce mai mult ca 
un simplu conglomerat de ducate: ducatul de Lotaringia, 
ducatul de Pavaria, ducatul de Saxonia și, în afară de 
acestea, teritoriul suab, teritoriul trison, Marca de Răsărit, 
unde se poartă lupta cu Slavii. Ducii aceştia sînt tot atit 
de stăpîni pe teritoriul lor, cum e ducele de Franța în 
Franța, ducele normand în Normandia, cu acea deosebire 
că ducele de Franţa poate crea altă ordine, pe cind 
aceștia nu. Ducele de Franţa poate să ajungă rege fără 
să întrebe Sfintul Scaun, dar ducele de Franconia nu 
poate să ajungă, să rămiie Impărat; el nu poate introduce 
o ordine de succesiune, fie supt forma coiaborării, fie supt 
forma asocierii la tron, cum a tost în Franţa, fără ca şi 
Roma să aibă dreptul de a vorbi. Dacă trei prinți din 
aceiași familie de Saxoni, tatăl, fiul, nepotul de fiu, Otto 
Miu, Otto al Il-lea, Otto al III-lea, se pot menținea pe 
tronul imperial, e numai întrebuinţînd tot felul de subter- 
fugii, pentru că succesiune dinastică nu exista, n'avea 
dreptul să existe. Şi aceasta se datorește, nu rosturilor 


germanice, ci unor anume legături pe care şi familia 
aceasta le contractase în alte teritorii, cu alte puteri, cu 
alte naţiuni, avînd alte îndreptări în viaţa de Stat și care 
duc, în iond, tot la vechea ordine romană. 

Otto Iiu a funcţionat, atîta vreme cît na avut contact 
cu Italia, mai mult ca rege german, în sens vag, întru 
cît îl acceptau ducii. Elemente nouă de sprijin pentru 
această regalitate se caută numai ceva mai tărziu, şi 
anume în Ítalia. Aici, în Italia, fusese o bucată de vreme 
o luptă pentru regalitate, care era totdeauna concepută 
în legătură, cu coroana imperială: se făcea un rege, pu- 
ternic sau slab; imediat el căuta să fie încgtonat de Papă. 

Astfel în Italia a fost un şir de regalități de origine 
locală: din Spoleto în Toscana, din Friaul în margenile 
Longobardiei, din lvreia, în regiunea, mai centrală, pe lîngă 
ducatul din Sudul Italiei, care avea o viaţă deosebită, 
şi principatele de acolo, în legătură cu Longobardia de 
odinioară. Un şir întreg de mici stăpiînitori se succedă 
astfel în peninsula italiană. La un moment dat, o principesă, 
văduvă a unuia dintre dînșii, Lotar, e peţită de unul 
din acești marchisi cu pretenţii regale, de Adalbert, şi nu 
vrea să-l ieie. Atunci ea chiamă în ajutor pe regele 
german. 

Arnulf însuși fusese chemat în Italja, şi cutare Papă 
a fost condamnat în conştiinţa publică italiană pentru că el 
ehemase pe „barbar“. Obiceiul nu era deci, nou. Chemat 
de Adelaida, Otto o iea în căsătorie, la 951. După uns- 
prezece ani se întoarce, și e încoronat Împărat. 

E încoronat întăiu în calitate de succesor al regilor 
longobarzi, în legătură cu rosturile italiene; e încoronat 
împreună cu Adelaida, și, cînd se uită cineva bine, vede 
că încoronarea se face mai mult din causa Adelaidei decit 
a lui Otto. Otto intră în ordin>a politică italiană, iar 
nu Adelaida în ordinea politică germană: acesta e lu- 
crul de căpetenie. Fiul lor, Otto al II-lea, născut dintr'o prin- 
cipesă bizantină, fata Împăratului Roman, Teofan, aduse- 
la Curtea soţului ei toate concepțiile bizantine, fără niciun 
fel de schimbare. Şi bărbatul acestei Romane de Răsărit, 
dar cu atît mai mult fiul lor, Otto al Ill-lea, sau consi- 

derat asemenea Împăraţilor bizantini. Infățișănile artistice, 
portretele acestui din urmă îl represintă purtînd cununa 
Cesarilor, veșminte împărăteşti, ținînd în mînă sceptrul 
şi globul, — fel de fel de figuri alegorice arătînd că lumea 
întreagă stă la picioarele lui. Şe poate zice că nici Carol- 
cel-Mare şi niciunul din Carolingieni na fost așa de adînc 
în ordinea romană cum au fost Otto al Il-lea și Otto al 
Îll-lea. Dacă acesta ar fi avut urmaşi, cine ştie în ce 
sens absolut romanic sar fi îndreptat Germania! 

Un simplu accident a smuls-o însă din cufundarea 
aproape totală în vechea ordine absolut negermanică. Cînd 
a dispărut, înnainte de vreme, Otto al [ll-lea, au rămas 
evident ducii, cari în ordinea feudală atirnau de dinsul. 
Alături de duci erau arhiepiscopii, cari alcătuiau adevărate 
dinastii: erau și însuraţi, în orice cas unii aveau copii, şi co- 
piii căutau să-şi păstreze rosturile tor. Un arhiepiscop își avea 
provincia în aceiaşi calitate în care un duce își avea te- 
ritoriul lui ducal Astfel lumea germanică a ieșit din nou 
la suprafaţă, a izbucnit de-odată, căutînd să recîștige te- 
renul pierdut o bucată de vreme. Sar putea asămăna fe- 
nomenul cu ceia ce sar întîmpla dacă sar tăia o pădure 
şi sar sămăna grîu pe locul vechiului codru fără a se fi 
scos însă rădăcinile copacilor: e de ajuns ca un număr 
de ani să nu se mai facă ogor sau să se facă imperfect, 
pentru ca pădurea să iasă din nou la iveală și să facă 
orice cultură cu desăvirșire imposibilă. Toată vegetaţia 
aceasta veche a germanismului, ale cării rădăcini rămă- 
seseră adînc cufundate în pămînt, a ieşit din nou la iveală. 


Ce au făcut Împărații germani noi, Salienii, Conrad al 
II-lea, Henric al II-lea şi Henric al IV-lea, ca să scape de 
această, situaţie? 

Orice stăpînire de ordin material trezeşte anumite am- 
bițiuni. Amintirea încă proaspătă a Francilor i-a. făcut pe 
toți să caute a imita pe Carol-cel-Mare; ei voiau să aibă 
alt rost decit rostul unui preşedinte tolerat al societăţilor, 
ducilor și arhiepiscopilor, şi cu atît mai mult,. cu cît în 
tradițiunea, lor era acum influența italiană. Dar în Italia 
însăşi regele Germaniei nu putea să aibă stăpînire ca lm- 

părat fără o armată, şi aceasta nu se putea căpăta fără 
colaborarea ducilor şi arhiepiscbpilor. Atunci, de o parte 
Impăraţii au întrat în conflict cu Papa, cerînd acestuia 
să cedeze ceva din dreptul pe care-l avea, faţă de Biserica, 
germană, drept de care Biserica era conștientă numai de 
la o bucată de vreme. Căci a fost un timp cînd Biserica, 
„naţională“ nu suferia niciun' fel de amestec din partea 
papalității; acest amestec se întilneşte doar din secolul 
al XI-lea, supt influența unei mișcări, foarte importante, 
a spiritului, care pleacă, însă, nu din Germania, ci din 
Franța, şi anume din mănăstirea burgundă de la Cluny. 
După această concepție, unitatea societății medievale era, 
înțeleasă supt raportul Bisericii, nu supt acela al Impe; 
riului: Împăratul e delegat al Papei, iar Papa este ur- 
maşul lui Hristos, şi evident altceva, este să fie cineva re- 
presintant al Mintuitorului și altceva să fie vechil al repre- 
sintantului Mîntuitorului. Mănăstirea de la Cluny impusese 
dogma că toată societatea este Biserica, moștenitoare a lui 
Hristos, şi asupra întregii moşteniri se întinde autoritatea 
Papei: unde el nu poate exercita singur autoritatea, de- 
leagă pe Împărat, şi o delegaţie se poate totdeauna mär- 
geni ori retrage. 

Dar soţia, lui Henric al II-lea a fost Francesă: Agnes 
de Poitou, convinsă cu desăvirşire de doctrina de la Cluny; x 
Henric al IV-lea, minor foarte multă vreme, a avut de 
tutor pe maică-sa. 

Pretenția Papei de a stăpîni, de fapt si direct, toată 
Biserica, Împăratul nu o putea admite, și atunci sa dat 
lupta cea mare pentru ca să se împartà între Împărat Şi 
Papă în rîndul întăiu dreptul asupra feudalităţii eclesias- 
tice din Germania, rămînînd ca la urmă unul să dea, inelul, 
Papa, cellalt cîrja Impăratul. 

Pe de altă parte, feudalii cei mari ajunseseră a moșteni 
şi pămîntul lor şi demnitatea lor, dar supt dinşii erau 
feudalii mai mici, 'cari puteau să fie şi ei moștenitori ai 
pămintului Şi ai demnități lor. Cei mari nu-i lăsau Atunci 
sa făcut față de feudalitate ceia ce, supt alt raport, față 
de oraşe, au făcut regii Franciei în Franța: anume Impă- 


ratul a recunoscut pe feudalii cei mici ca moștenitori ai 
situaţiei lor, legîndu-şi-i împotriva. celor mari. 

n Sfirşit, Împărații aveau în domeniul lor pe aşșa-nu- 
miţii ministeriali. 

„Ministerial“ înseamnă servitor, acel care îndeplinește 
o funcţiune casnică. „Ministerialii“ aceştia, cari nici nu 
erau oameni liberi la început, au fost ridicați din ce în 
ce mai mult ca demnitate: li s'a dat pămînt, li sau creat 
rosturi şi au fost puşi în fruntea feudalilor, creîndu-se altă 
ordine de demnitari noi, privilegiați. 

Toate acestea, sau îndeplinit însă numai în secolul al 
XI-lea, şi desăvîrgirea acestei ordine de lucruri s'a, petrecut 
abia în al XIi-lea, supt Frederic Barbă-Roșie, care de aceia 
a avut putere, armată, tesaur, fiindcă instituţia care în- 
cepe a se tormă acum se desvoltă atunci. 


Astfel ne găsim în ajunul cruciatelor, aproape de sfir- 
şitul veacului al XI-lea, fără ca instituţiile primitive ger- 
mane să fi putut crea de la sine ceva în desvoltarea, 
evului mediu. Pretutindeni avem a face, sau cu basa ro- 
mană actuală, sau cu ceia ce resultă în chip natural din 
concursul însuși al împrejurărilor fără nimic din influenta. 
raselor. 


VII. 
influența cruciatelor asupra instituţiilor medievale. 


Cruciatele, inițiate de Papă, nu de Împărat, purtate de 
elementele naţionale romanice în rîndul întăiu, au introdus 
în desvoltarea instituţiunilor medievale factori noi, pe cari 
trebuie să-i vedem de unde pornesc 

Acum, se ştie că din cruciate au resultat pentru viaţa 
evului mediu două fapte noi, de ordine materială și mo- 
rală întrunite. Unul din aceste fapte a fost viața de 
castel, cu consecința acestei vieţi, care a fost cavaleria, 
iar, de altă parte, ivirea, desvoltarea şi în mare parte 
luarea în stăpinire a lumii medievale de către comune, 
prin urmare apariția regimului municipal. 

In ce priveşte viaţa de castel, incontestabil că această 
viață, în toată puterea şi strălucirea ei, cu valoarea ei 
socială şi intelectuală, sa desvoltat înnainte de toate 
în ţerile romanice, prin urmare în Franţa și Italia, şi cu 
mult mai puțin în Spania formată atunci din regatele 
Castiliei și Aragonului, din Navara și Portugalia — căci 
Portugalia a fost multă vreme o parte a Spaniei şi Por- 
tughesii își ziceau cîndva Spanioli, pănă cînd sa făcut 
osebirea care există şi astăzi. 

Pentru a se vedea de unde a venit viața de castel, 
trebuie să ne coborim destul de departe în timp și, pe 
de altă parte, trebuie să înnaintăm foarte mult în spaţiu. 
In ce priveşte coborirea în trecut, să ni înfățișăm din nou 
timpul necontenitelor năvăliri nortmane. Nortmanii au 
prădat la început în toată voia; mijloc de a li resista, 
cum am văzut, nu èra; autoritatea regală francă, oricîţ 


de mult împodobită cu titlul imperial, nu era efectivă: ea 
se sprijinia mai mult pe datini, pe existența nevoilor lo- 
cale, capabile de a se apăra înseși, decît pe ce se nu- 
rneşte administraţie. Deci necesităţile locale, în lipsă de 
autoritate centrală, de aparat administrativ, de organişaţie 
militară, au luat asupra lor sarcina de apărare. În cro- 
nicile carolingiene din epoca mai tărzie, din secolul al 
IX-lea, se întilnește de la o bucată de vreme menţiunea 
acelor întărituri care erau înjghebate, cum se presintau 
împrejurările, întrun loc sau într'altul. Se întemeiau, în le- 
gătură cu un munte, cu o înnălţime oarecare, în legătură 
cu o insulă ori cu alte circumstanțe determinate de natura 
însăşi, astfel de centre de împotrivire. Aceste centre au 
dăinuit şi după ce primejdia nortmană dispăruse. 

Se clădiau prin urmare castele, pe așa-numite mottes, 
ridicături de pămînt, sprijinind o împrejmuire de lemn ori 
un zid de piatră. Şi aceste castele care se întîmplau să 
rămiîie după ce primejdia trecuse exercitau, fireşte, o in- 
fluență foarte puternică asupra vecinătăţii. Făcute ca să 
apere ținutul împotriva dușmanului, ele au servit apoi ca 
să domine ţinutul el însuşi, pe oamenii cari fuseseră, apă- 
rați şi cari mine, cine ştie în ce împrejurări, puteau fi 
apăraţi din nou contra altor.pericole. Ei au căzut, deci, 
în dependenţă faţă de acel care ţinea castelul. Bine înțeles 
castelele acestea n'au fost întemeiate de o conştiinţă clară, 
şi iarăși na avut nimeni în vedere să atingă prin ele un 
scop politic, cînd răsăriră pe deosebite puncte ale terito- 
riului frances, dar din ele a trebuit să iasă o nouă or- 
dine de lucruri. 

Ca să se vadă ce au fost castelele la început, nare 
cineva decit să observe asemenea întărituri de refugiu şi 
de apărare care se întîlnesc şi astăzi în Ardeal; de jur 
împrejurul bisericii sînt ziduri groase, dedesupt pivniţi 
foarte întinse pentru păstrarea provisiilor, în vederea, unui 
asediu mai îndelungat; familii întregi din vecinătate, fu- 
gind înnaintea duşmanului, puteau găsi adăpost în cu- 
prinsul acestei biserici-cetăţi. Dar, evident, nu-s organisaţii 
adevărate de castele, căci, de oare ce Saşii erau ţerani sau ne- 
gustori și n'aveau o clasă militară care să trăiască numai 

pentru războiu, ei nau putut produce fenomenul acela al 
cavaleriei apusene, care este o notă aşa de distinctă a 
evului mediu: 

Năvălirile Nortmanilor sau întins, nu numai asupra 
teritoriului galic, ci şi asupra părţii sudice a Italiei: 
aproape pănă în suburbiile Romei au venit adese ori pi- 
raţii. În părţile germane însă năvăliri nortmane nu se 
pomenesc. Nortmanii erau aici Danesii, şi împotriva Da- 
nesilor sa făcut și un 'zid de apărare din partea re- 
galităţii carolingiene. Danesii, în orice cas, aveau mult mai 
mult interes, decit să se coboare în interiorul Germaniei, 
decit să se cufunde în păduri, unde haveau ce prăda, 
sau decît să fure oameni săraci şi mai puţin civilisaţi 
decît dînșii, să între în legături cu tovarășii lor scandinavi 
pentru ca împreună cu ei să se îndrepte spre Anglia, unde 
am văzut ce au întemeiat, pentru cîtva timp măcar. 

Neexistind deci primejdie nortmană în Germania, ne- 
existind o civilisaţie care să se apere împotriva unui popor 
mai puțin- civilisat, care în chip firesc caută să profite 
din munca și economia celorlalți, na putut exista nici 
necesitatea de a se crea aceste puncte de apărare care 
sint castelele. Astfel de castele s'au creat în Anglia 
chiar, după 1066, cînd au venit Normanzii deprinși de 
acasă cu viața de castel: și aici este deci o importaţie, 
iar nu un fenomen produs pe solul britanic însuși. 


Venim acum şi la fenomenul moral al cavaleriei, care 
sa produs mai tărziu, nu numai în legătură cu acea viaţă, 
de castel, dar cu cruciatele înseși. 

Ce făcea un feudal —ca să întrebuințăm un termin 
cam vag și destul de banalisat —, ce făcea un membru 
al societăţii militare din Apusul european înnainte de cru- 
ciate? Luptele pe care le dădea aveau foarts adese ori 
un caracter personal, un caracter de diletantism, am zice. 
Era un mijloc de a întrebuința și foarte adese ori de a 
pierde vremea. Un rol politic, în înțelesul timpurilor 
noastre sau al timpului mai apropiat de noi, nu putea 
să-l joace cine știe cine din cine ştie ce colţ de provincie. 
In ce privește ocupațiile intelectuale, ele erau cu desă- 

virşıre dincolo de cercul de interes al contemporanilor. 
Omul era zdravăn, avea arme la îndemînă, şi atunei căuta 
harță în dreapta și în stînga. Dovadă casul, citat dese 
ori, al cavalerului apusean care, pe vremea cruciatei întăiu, 
ajunge la Constantinopol și e primit, împreună cu alți ca- 
valeri, întro audiență de Împăratul bizantin, după pro- 
focol. Cavalerul nostru s'a simtit jignit să stea în picioare 
înnaintea unuia care nu dovedise însuşiri superioare de 
vitejie, şi el a vrut să se aşeze, pur şi simplu, pe tron. 
Grecii, natural, au protestat. Şi au căpătat cam acest 
răspuns: sînt gata să-mi apăr dreptul de a şedea pe tron; 
să se măsoare Imparatul cu mine la luptă! La noi e cite 
o bisericuță lar ăscruce, și orice cavaler caută ocupaţie se 
aşează, acolo, sfidînd pe cel ce vine din dreapta. sau din: 
stînga, de jos sau de sus. Cine învinge, e mai mare. 

lată cum se înțe'egea viaţa feudală în Apusul Europei. 
Această viaţă n'avea un scop, nu era consacrată unui 
ideal, și orice viaţă de activitate fisică, oricite virtuți ar 
produce, care nu e îndreptată către un scop, care nu ur- 
măreşte un ideal, nu creiază fenomene morale la acei 
cari i se consacră 

Deci din organisația feudală, pe care acum o cunoaştem, 
în împrejurările date nu sar fi putut desvolta cavalerismul. 
Pentru ca el să se desvolte a trebuit alt lucru. A trebuit 
ca, pe lingă putinţa de a se luptă, pe lingă însușirile de 
războinici pe care le avea clasa conducătoare din evul 
mediu apusean, să se întilnească un scop capabil de a 
schimba firile încă așa de aspre, aşa de sălbatece, inca- 
pabile de unitatea de direcţie şi de conştiinţa țintei spre 
care merg. $i trebuia, nu numai ca acest scop să existe 
la un moment dat, dar ca el să se perpetueze foarte 
multă vreme, să fie, în acelaşi timp, un scop foarte înnalt, 
în legătură, nu numai çu realitatea lumii, dar şi cu lumea 
supranaturală, cae exercita în evul mediu mult mai multă, 
influenţă, în fiecare moment asupra omului. Omul evului 
mediu atîrna în orice privire de ceruri, toate le lăsa în 
voinţa lui Dumnezeu, pe cînd noi căutam să despovărăm 
pe Dumnezeu cît mai mult de grija noastră şi, cu cît 

sintem oameni mai de ispravă, cu atit aşteptăm mai 
puțin de la Dumnezeu însuși. 

Dar toate aceste lucruri noi s'au produs numai în 
vremea cruciatelor, și prin cruciate. 


La un moment dat li sa spus oamenilor din evul mediu 
că mai presus de tot ce pot face acasă, de tot ce pot 
săvîrşi pentru dînşii şi de tot ce poate servi mîndria sau 
interesul lor este datoria cea, mare față de Isus al cărui 
trup zace în mormîntul din Ierusalim, profanat de stă- 
pînirea păgînilor. Un bun creştin nu poate sta acasă atita 
vreme cît partea omenească din Mintuitor se găsește ân 
robia Musulmanilor, a credincicşilor. 

Musulmanii însă, — întăiu Arabii, pe urmă Turcii —, 
nu erau de loc dispuși să accepte stăpinirea creştină, să 
părăsească pe lîngă dominaţia Locurilor Sfinte şi toate 
„veniturile care curgeau de la pelerinii din toate părţile 
lumii, cari alergau către Pămiîntul Patimilor. Prin urmare 
au fost lupte, care au ţinut, fără niciun resultat cu ade- 
vărat durabil, aproape două veacuri. In această vreme 
de două veacuri a existat înnaintea tuturor luptătorilor 
creștini din Europa apuseană, din Europa catolică, o ţintă 
care era foarte înnaltă, şi care se menținea necontenit în- 
naintea ochilor. Ea cerea și garanţii de viitor. Pe de altă 
parte, la Ierusalim, după cîștigarea cetăţii sfinte de ar- 
mata lui Godefroy de Bouillon, prințul loren pe care îm- 
prejurările l-au pus îu fruntea cruciatei întăiu, a trebuit 
să, se facă anume organisaţii pentru menţinerea ordinii 
de lucruri care acum se dobîndise, ca şi pentru a servi 
anume relațiuni anterioare cruciatelor: spitalele dm Ieru- 
salim, casele de găzduire, de adăpost, de îngrijire a bol- 
navilor, întîmplător chiar ca să poarte şi grija înmormiîn- 
tării celor cari, răpuşi de oboseală, muriau în Locurile 
sfinte. Musulmanii au avut în privința aceasta o grijă 
mult mai mare decît Apusenii față de străinii veniţi în 
pelerinagiu: caravanseraiuri, hanuri, după „xenodochiile“ bi- 
zantine, existau în părţile acestea orientale în număr mare. 
Averi întregi se consacrau de Biserică și, mai ales, de. 
foarte mulţi particulari bogaţi pentru acest scop. 

Acum acolo, în aceste spitale, în aceste ospicii, se chel- 
tuiau zilnic sentimentele cele mai nobile ale cavalérilor apu 
seni ca să se ajute bolnavii, femeile rămase fără apărare, 
copiii rămaşi orfani de pe urma greutății, a primejdiei acestor 
călătorii în depărtatul Răsărit. Prin urmare o fibră care 
nu vibrase pănă atunci —și cine știe cîte fibre are omul 
în sufletul lui, din care atitea nu vibrează; pentru că ma 
cerut nimeni ca ele să vibreze! —a inceput să tremure 
în sufletul acesta aspru, care putea fi socotit chiar săl- 
batec: sentimentul de milă faţă, de cel în suferinţă, por- 
nirea de a ajuta pe cel ce se găseşte în lipsă și nevoie, 
tendința de sacrificiu pentru a sări în sprijinul celui ce 
singur nu-şi poate folosi. 

Acest element nou a răsărit în chip firesc în sufletul 
părţii din societatea medievală care sa dus la Ierusalim. 
De aici au venit Ordinele cavalerești, Ordinul Templie- 
rilor—pentru că Templul lui Solomon era locuinţa lor —, 
Ordinul Cavalerilor Teutoni, pentru că au stat la spitalul 
Sfintei Marii a Germanilor—, Ordinul Sfintului loan sau al 
Spitalului Sfîntulu loan, de unde numele lor de loaniţi 
sau Ospitalieri. Să, ne gindim că, oamenii aceștia se întor- 
ceau în Apus cu o altă mentalitate, că atîţia alții aflau 
de la dinșii cele petrecute în Locurile Sfinte, şi atunci de 
la astfel de ajutători ai tuturor miseriilor, de la astfel 
de îndeplinitori ai tuturor lipsurilor omeneşti, de la astfel 
de apărători ai tuturor nedreptăţiților a venit starea, de 
spirit, generală, a cavaleriei. 

Dar, am spus-o, cruciatele au fost făcute prin Francesi, 
ideia, cruciatelor a fost predicată la Piacenza; ea a ajuns 
la îndeplinire, la acceptarea de societatea contemporană, 
în sinodul de la Clermont, tot într'o ţară romanică, în 
mediu roman; cei mai multi cari sau anunțat pentru a 
merge în Răsărit au aparţinut iarăşi societaţilor romanice; 
acei cari au pus la disposiţia cruciaților corăbii erau sau 
Francesi din Sud sau, în rîndul întăiu, cetăţeni ai oraşelor 
înfloritoare pe care le avea Italia din această vreme. Sau 
adaus cîțiva Germani, mai mult din părţile renane. E ade- 
vărat.:că mai tărziu regii germani, în calitate de regi sau 
de Împărați, s'au simţit datori să meargă în Orient; Conraă, 

Frederic Barbă-Roşie, Frederic al II-lea, al cărui tată în- 
suşi, Henric al VI-lea, plănuise o cruciată, dar, în afară 
de influența, și în Germania, a Sfintului. Bernard, aceasta 
era natural din momentul ce regii Franciei ajunseseră să 
o tacă, în urma curentului care prinsese întreaga socie- 
tate pe care o domina coroana lor. Este deci un act po- 
litic, nu unul naţional; este un răfpuns, nu o miţiativă, 
o acţiune derivată, nu o acțiune primară. 

De aceia foarte multă dreptate a avut adunătorul cro- 
nicilor francese despre cruciată, la sfirşitul veacului al 
XVI-lea, Bongars, cînd a întrebuințat Wentru a numi cu- 
legerea. lui: „Faptele lui Dumnezeu prin Francesi“, „Gesta 
Dei per Francos“, cuvînt care pe urmă a fost citat 
de cîte ori Franţa sa amestecat în rosturile răsăritene 
sau în general în orice discuție neînarmată, pe temeiul 
unui principiu sau unui sentiment nobil. 

Şi în ce privește literatura, răsunetul sufletului faţă de 
acţiunea însăşi a cruciatelor, ea a venit, nu “din ţerile 
germanice, ci din cele francese. Chansons de geste, atît 
de esențialmente francese, nu sînt mai vechi decît vremea 
cruciatelor. Figura lui Carol-cel-Mare a fost utilisată, 
ca a unui erou caracteristic, luînd-o dir trecutul lui de- 
părtat pentru a folosi acţiunea liberatorie creştină în- 
deplinită acum în Răsărit. lar tot ceia ce Germanii au 
tăcut în această privință e de o dată mai recentă, între- 
buințindu-se vechi legende, dar tratîndu-le, nu în spirit 
germanic, ci în noul spirit tăsărit în Franţa, în momentul 
de așa de bogată înflorire a spiritului frances, încît, în 
același timp, a dat pentru cruciate Chansons de geste 
și, în domeniul artei, a dat arhitectura care a fost fără 
dreptate numită gotică, pe cînd e pur francesă, 


Trecem Ja partea a doua a acestei expuneri, cea pri- 
vitoare la, întemeierea comunelor. 

Dacă, ar putea fl discuţie în ce priveşte partea elemen- 
tului germanic în viața de castel și în cavalerism, de 
sigur hu poate fi niciuna asupra dreptului unora sau al- 
tora cînd se consideră fenomenul social şi politic, cu con- 
secințe” cultirale foarte întinse și foarte îndepărtate, pe 

care-l represintă comuna. Întăiul titlu de drept al socie- 
tăţii vechi romanice se întemeiază pe faptul că, în ce 
priveșfe deosebitele origini ale vieței orăşeneşti libere, ga- 
rantată și capabilă de spontaneitate creatoare în toate 
domeniile, cea mai veche este evident romanică. Italia a 
păstrat totdeauna vechile ei oraşe. Se poate zice că n'a 
existat oraș roman important care să fi dispărut cu de- 
săviîrșire în evul mediu, oricare ar fi fost soarta-i viitoare, 
unele putîndu-se desvolta, altele nu. Iarăşi, tot ce exista 
în vremea romană ca oraşe a fost păstrat, în proporţii 
mai vaste sau mai restrinse, și în Sudul Galiei. Ceva a 
rămas apoi din vechea ordine orășenească romană și 
pe țermul spaniol, iberic al Mării Mediterane. Acestea sînt 
cele trei provincii, am zice, unde sa perpetuat ordinea 
municipală romană, 

Publicaţiile de documente făcute în secolul al XIX-lea 
arată, în cele mai însemnate centre dih Sudul frances și 
chiar în oraşe relativ depărtate de acest Sud, Bourges de 
exemplu, cum sau păstrat datinile romane de odinioară. 
la oraşele mai către Miazănoapte, evident că a fost mai 
mult imitație ulterioară, decît basă romană autentică, dar 
în oraşele din Sud, cum e Orange, Arles, Nimes, sau păs- 
trat vechile, amfiteatre, apeducte, urmele vechilor ziduri, 
bisericile au fost făcute une ori din temple păgîne. 


Cînd am vorbit de începuturile vieţii francese, am spus 
că familiile de frunte, care ocupaseră demnități senato- 
riale, au continuat și mai tărziu să aibă cîrmă și înrîurire 
în fiecare din aceste oraşe; am arătat atunci că episcopul 
local, sprijinindu-se pe datinile de acolo, a luat în miînile 
lui puterea pe care o pierduse societatea Jaică, că el a 
conceput în chip absolut roman autoritatea lui, el în- 
suşi represintind adesea, în ce priveşte singele și tradiţiile 
familiei sale, tot ce anticitatea avuse mai ales în aceste 
păiți. Pentru oraşele italiene, informația é mult mai bo- 
gată: Ravena are cronici neîntrerupte din timpul evului 
mediu; Roma, fiind reşedinţa Papei, toate actele ni-au fost 
păstrate; avem informaţii destul de îmbielşugate în ce pri- 
vește orașele Amalfi, Neapole, cetăţile siciliene, din care 

vedem foarte bine cum ordinea antică s'a, perpetuat, cum 
familiile senatoriale sau menţinut la cîrmă, și a fost un: 
moment cînd papalitatea era să fie prisoniera acestor fa- 
milii în stare să impună şi un Papă de zece, doisprezece 
ani. Pe de altă parte, erau, între oraşele acestea italiene, 
unele care se găsiau pe malul Mării, care erau în comu- 
nicaţie cu ordinea romană, nu numai în timp, dar şi în 
spaţiu, avînd legături cu Bizanțul, în care tradiţia romană 
era păstrată cu desăvirşire, în forma ca şi chiar în esența 
ei; Veneţia, de exemplu, era un oras pur bizantin: aceasta 
se vede şi acum din atitea, elemente ale artei ei, dar odată 
totalitatea vieții venețiene avea un caracter bizantin ab- 
solut, deplin: ducele nu era decit un duce bizantin, bise- 
rica San- Marco e întocmită după modelul celor constan- 
tinopolitane, eticheta era cea obişnuită la` Curtea Împă- 
raților răsăriteni; toată bogăția Veneţiei se căpătase de 
pe urma drumurilor necontenite făcute în aceste părți 
orientale. Și Veneția nu e singură în această privință, căci 
atitea alte oraşe italiene de. pe coasta cealaltă; a Mării 
Tireniene, se găsiau în aceiaşi situație în ce priveşte des- 
voltarea lor politică, socială, economică şi culturală, 


Ce se petrecea în centrul Germaniei? Acest centru german, 
cum am văzut, continuă încă vechea viaţă saxonă de 
violență, de nesiguranţă, de lipsă de organisare şi de ne- 
putinţă a oricărui ideal statornic, fie în ordinea materială, 
fie în cea morală. Mai tărziu numai legături economice 
sau înjghebat de-a lungul Rinului cu alte ţinuturi mai în- 
naintate pe coastele Mării Baltice. Legăturile pe malul hi 
nului însă sint determinate de desvoltarea vieţii italiene, 
pe de o parte, şi de desvoltarea vieţii irancese, pe de 
altă parte; Rinul, putem zice, este mai mult o arteră 
franco-italiană, mai ales în circumstanţele din evul mediu, 
decit un element esențial de viaţă germanică; Rinul, pentru 
lumea aceasta franco-italiană, era un mijloc de comuni- 
“care permanentă către lumea germanică, pe cind pentu 
lumea germanică era mai mult un hotar către Apus, iar 
drumui Mării Baltice, cum se va vedea, a fost trezit de 


altă, viață decit de viaţa veche a punctelor de plecare și 
de pradă ale Nortmanilor. 

În afară de orașele care s'au păstrat încă de pe vremea 
romană, alte orașe sau desvoltat în legătură cu necesităţi 
de ordin material sau cu împrejurări de natură politică 
ale &vului mediu însuși, mai mult pe alt teritoriu decit 
pe cel german. 

A fost un timp cînd, în veacul al IX-lea și al X-lea, 
comunicațiile erau foarte grele pentru negustori, chiar în 
regiunile asupra cărora se întindea mai puternic _ autori- 
tatea împărătească, cu cîte garanţii putea să ofere. Sa 
spus cu dreptate că, pentru a merge de la Paris la Pon- 
toise, localitate foarte apropiată, trebuia cineva să-și facă 
testamentul. Într'adevăr fiecare evita drumurile mai lungi, 
unde întilnia atîtea vămi, unde înfrunta atîtea primejdii, 
unde risca să-și piardă averea, dacă era negustor, viaţa, 
dacă era particular. 

Cu toate acestea, negoțul de la o bucată, de vreme luase 
un nou avînt, şi chiar în epoca merovingiană şi carolin- 
giană veniau — am spus-o — Greci, Sirieni, Evrei cari se 
așezau pentru negoţul propriu-zis sau pentru operaţii ele- 
mentare de bancă în deosebite oraşe din Galia, Bani de 
dur bizantini răsar pretutindeni de supt pătura superfi- 
cială a pămîntului. Însa, cînd e negoț, aceasta înseamnă 
că sînt şi popasuri pentru negustori, sînt răscruci de dru- 
muri, sînt porturi la care negustorii trebuie să se oprească. 
Toate acestea creiază anume aglomeraţii, care ajung de la 
o bucată de vreme să se desvolte de la sine. Pentru ne- 
gustorul care trece numai printr'o localitate trebuie să fie 
un debitant permanent; pentru purtătorul de mărfuri care 
vine şi se duce, trebuie să fie o garnisoană în locurile 
mai primejduite; unde se trece o apă, pănă să-şi aștepte 
cineva rîndul — și une ari trebuia să aștepte mai multă 
vreme, iarăşi se formează aglomerațţii. lată, prin urmare, un 
șir întreg de așezări urbane, pe care le hotăresc necesită- 
tile elementare ale oricărui comerț. Dar, de oare ce co- 
merțul s'a purtat mai mult în regiunile italiene, francese, 
romanice în general, decit în cele germane, natural că 


a SC) sia 


orașele au trebuit să fie: mult mai numeroase aici decit 
dincolo. 

In Germania se găsește de exemplu un Saarbrücken: 
aceasta arată că acolo era un pod peste Saar, unde cu 
vremea sa întemeiat un oraş; se găsesc localităţi ca 
Frankfurt, „vadul Franconilor“, ori Schweinfurt, pe unde 
se treceau porcii. În terile romanice însă, numele de lo- 
calităţi care cuprind în ele însemnarea unui pod sînt mult 
mai multe: Pont-Vlveque, Pontoise, Pontarlier, etc. 

Pe lingă centrele de vaduri şi de punți existau tîrgurile, 
de unde vine în (Germania marele număr de localităţi al 
căror nume se termină cu „Markt“. Numai că viaţa, 
orășenească care sa desvoltat din tîrguri e și mai tărzie 
şi mai slabă decit; celelalte, și foarte adese ori .un tîrg 
rămîne imobilisat întrun stadiu de desvoltare incapabil 
de a merge mai departe. În privința aceasta caracteristic 
este ce sa petrecut în tîrgurile din Moldova, ìn comparatie 
cu oraşele ardelene Oraşele ardelene au fost odinioară 
sate: şi Braşovul şi Sibiul și celelalte. Cind au venit 
Saşii, ei erau terani, lucrători de pămînt, şi numai după 
o bucată de vreme, din îndemnul Cavalerilor Teutoni şi 
al regalității ungurești, satele sau prefăcut în oraşe Dacă, 
nu sar fi schimbat împrejurările la graniţă, oraşele acestea 
ar fi căpătat o și mai mare importanță decit aceia pe 
care o dovedesc admirabilele biserici din mijlo-ul lor şi 
rămăşiţele de artă, cu adevărat uimitoare, care se în- 
tilnesc în ele. Tirgurile noastre din vremea lui Mihai 
Sturdza au fost intemeiate în relație cu interesele unui 
proprietar de moşie, — cu nevoile unor negustori, dar mai 
ales cu interesul proprietarului de moșie. Tirgusrile acestea 
însă nu sau desyoltat. Ela au rămas cu strada lor prin- 
cipală, cu prăvăliile de o parte şi de alta, cu populaţia 
străină aşezată acolo, dar n'au fost în stare să creeze 
nimic în ordinea culturală sau în ordinea politică. 

Prin .urmare, în regiunea aceasta francesă, pe lîngă ve- 
chile oraşe de origine romanică, pe lingă cele care erau 
de origine galică, dar se romanisazeră, de la Rouen pănă 
la Bordeaux şi de la Agens pănă la Rennes, afară de 

aceste orașe vechi sînt altele pe care le formează, spontaneu 
necesităţile comerciale şi care, natural, desvoltă nevoi co- 
meiciale mai mari. Dar comerţul Germaniei cu Răsăritul 
slav, comeiţul acesta nu s'a, desvoltat din interior pe linii 
interioare, ci sa desvoltat de la ţermul Mării Baltice, cu- 
fundindu-se tot mai adînc în această lume slavă, de la 
Hamburg, Brema, Lübeck, oraşe de o însemnătate comer- 
cială mult mai n vă, din secolul al XI-lea mai ales, 
către Novgorodul rusesc şi alte centre ale vieții Slavilor 
răsăriteni. 

Mai erau maşe ce se creau în legătură strinsă cu 
viața religioasă, care juca un rol așa de important în 
evul mediu, și supt raportul politic, şi supt cel militar. 
Episcopii stăteau lîngă o cetate, sau o.cetate se întemeia 
ca să apere pe episcopi. În privinţa aceasta, atitea nume 
de locahtăţi din regiunile romaue arată caracterul de oraş 
episcopal (Pont llvcque). Sau, de multe ori, numai faptul 
că o biserică avea o icoană făcătoare de minuni sau 
moaşte deosebit, de efective în ce priveşte ajutorarea su: 
ferinţelor omenirii facea ca lumea să îngrămădească acolo 
şi oraşul să iea naştere. 

În ce priveşte această organisaţie orăşenească în legă- 
tură cu hramul religios, se poate zice că Germania are o 
parte ceva mai largă decît în ce priveşte orașele înteme- 
iaten relaţie cu alte necesităţi ale evului mediu. Dar 
oraşele acestea, au fost multă vreme pierdute în interior, 
exploatate şi de regalitate şi de seniorul local și de du 
cele care stăpinia întreaga provincie: nau putut stabili 
legături între ele, spre a se pune la adăpost prin asoci- 
area lor, și astfel wau cîştigat prea mare importanță Aveau 
importanţă mai mult prin faptul că Împâratul venia ȘI-ȘI 
tinea Curtea acolo cînd gi cînd, şi această petrecere a 
Curţii într'o anume localitate este încă un element care 
a contribuit la alcătuirea orașelor. Ca exemplu din țara, 
noastră, sînt unele oraşe, mai ales în Moldova, care au 
fost întemeiate înnainte de toate prin aceia ca Vodă fă- 
cuse acolo o biserică sau o mănăstire şi avea și o Curte 


unde locuia, şi, cum oamenii veniau la judecată la dînsul, 
de aici a resultat mai tărziu orașul. 

În veacul al XI-lea însă, în viaţa generală a evului 
mediu, s'a întrodus supt raportul oraşelor ceva nou: ele 
au răsărit cu putere, ca un factor politic, şi au căpătat 
o conştiinţă pe care nu o avuseră înnainte de aceasta. 
n legătură cu această conştiinţă, foarte capabilă de o 
desvoltare, pe care orașele tradiţionale sau întemeiate în- 
timplător mau avut-o niciodată, se văd oraşe care se în- 
temeiază de la sine: un număr de oameni simt nevoia de 
a se organisa într'o comunitate, nevoia de a se sustrage 
prin răscumpărare sau prin răscoală ori violență de supt 
autoritatea seniorului local; ele caută să încheie sau să 
smulgă un pact de la omul care pănă atunci avuse 
toate drepturile şi pe care și cruciata, cu cheltuielile ei, 
îl slăbise economic. Acei cari făceau lucrul acesta puteau 
să fie şi din sare care lucrau pentru stăpînul moșiei și 
care de la o bucată de vreme se simțiau destul de tari 
și destul de bogate pentru a voi să plătească stăpînului de 
moșie un anume venit odată, pe an, iar restul timpului oa- 
menii să fie liberi a lucra pentru sine, iar nu să fie supăraţi 
necontenit de stoarcerea stăpînului şi agenţilor lui (métier 
vine de la ministerium, care însemna serviciul de clacă, 
cum se făcea pe moşiile noastre, cînd țeranul trebuia să 
se ducă să lucreze lucruri de caracter industrial la Curte). 

Alte ori un feudal, vrînd să ‘cîştige, și avînd o .parte 
din drumul de pe moşia lui bătut de negustori, îi atrăgea 
din împrejurimi, dintrun oraş mai vechiu poate, care se 
găsia în apropriere, şi se formă iarăşi un oraș. Dar oa- 
menii de la o bucată de vreme ajungeau să se înţeleagă 
între sine și să vadă că lucrurile ar merge mult mai bine 
fără să se îndrepte necontenit la curte pentru fel de fel 
de permisiuni, şi atunci ei se răscumpărau, în întregime 
sau parțial, plătind odată, pentru totdeauna ca să nu mai 
fie niciun amestec din partea proprietarului, sau dînd 
proprietarului ceva pentru ca el să ieie numai o categorie 
de venituri și să cedeze o parts din drepturile sale. Sînt 
unele casuri, ca în Polonia, de exemplu, cînd existau două 

autorități: autoritatea orășenească, de o parte, pentru 
anume lucruri şi, de alta, autoritatea pîrcălabului regal. 
Si în Italia au fost multe oraşe cu jurisdicție dublă. 

Se mai întîmpla iarăşi ca întrun oraş, oricare ar fi 
fost originea sau formațiunea lui, la un moment dat, faţă de 
anume perspective de cîştig sau de o anume situație cul- 
turală, oamenii să nu mai voiască a şti nimic de au- 
toritatea veche. Fra un fel de savietism: noi de noi, Sfatul 
nostru, sîntem În stare să ne conducem şi să ne apărăm. 
Atunci cu sila sau prin bună învoială cel care avea dreptul 
pănă atunci era înlăturat. 

În felul acesta, prin atitea curente venite din izvoare 
aşa de deosebite, sa fixat acea grandioasă viață mu- 
nicipală în evul mediu, care a contribuit foarte muit la 
crearea instituţiilor moderne în toate ţerile. 

liste evident că această viaţă vine, în toate izvoarele 
ei, mai ales de la sccietatea romană, şi în special de la 
societatea italiană a secolului al Nl'lea. O parte din ora- 
sele acestea ale ltaliei-se îmbogăţiseră prin comerțul cu 
Răsăritul, ajungind la importanţa pe care o avură Veneţia, 
Genova, Pisa, Amalfi, Neapole, mai tărziu Florenţa, și 
prin urmare nevoia independenței era absolută pentru oraşe 
atit de desvoltate. 


Dar mișcarea vine şi din alt fapt, care trebuie menţinut 
ca explicaţie.. La un moment dat, Biserica s'a ridicat îm- 
potriva laicilor, în legătură cu acele idei, pornite din mă- 
năstirea de la Cluny, că societatea, medievală aparține în- 
nainte de toate moștenitorului lui Hristos și numai în al 
doilea rînd delegaților cari iean puterea, de la acesta. În 
luptă, oraşele italiene s'au găsit interesate. Papa, în Italia, 
avea nevoie de aliaţi. și pentru aceasta s'a adresat unor- 
factori teritoriali, cum a fost contesa, Matilda de Toscana 
sau Normanzii din Sudul peninsulei, Afară de aceasta, 
Papa, am văzut, pentru a se împotrivi regilor germani 
cari căutau să vie de dincolo de Alpi, are nevoie de oraşe. 
n orașe cra autoritatea episcopală, care, cum s'a spus, 
înlocuise puterea laică şi une ori a mers şi împotriva 

Papei. Unii dintre episcopi erau străini, germani; atîția 
“îşi datoriau autoritatea şi situaţia lor regelui german: 
Papa, prin faptul că era episcopul episcopilor, supăra 
puţin pe acei cari erau numai episcopi, şi în special pe 
cei din Scaune mai mari, care rivalisau cu Scaunul roman, 
cum erau arhiepiscopii din Ravena și Milan, cari vedeau 
de mult în el un concurent. Atunci, împotriva arhie- 
piscopilor şi episcopilor, Papa susținea foarte adese ori 
comunele locală De aici dezvoltarea Lombardiei, cu vestita 
ligă lombardă care s'a luptat contra Împăraţilor germani. 
Ca element germanic, în această desvoltare a oraşelor, 
poate fi considerat numai unul singur, care şi el a fost 
foarte mult modificat prin condiţiile generale de viață ale 
evului mediu. lată despre ce e vorba: în Anglia şi păr- 
tile vecine. în Nordul Germaniei exista o organisaţie nu- 
mită ghildă (industrială). Negustorii sînt strînși în ghilda lor. 
Ghildele flamande, ghildele englese au fost de mare impor- 
tanţă pentru desvoltarea civilisației economice și a insti- 
tuţiilor medievale. Ghilda este o frăţie, o breaslă, în sensul 
pe care-l avea la noi, aici, de mult acest cuvînt breaslă, care 
vine din bratsvo slavon, „brat“ însemnind frate; prin urmare 
între confrăţie, între „confrérie“, cum zic Francesii, între 
această, Bruderschaft, cum zic Germanii, și breasla noastră 
nu este nicio deosebire. Ghildele acestea contribuiau fără, 
îndoială să unească elementul orăşenesc care fără de 
ele avea un caracter risipit. Indivizii făcînd parte din ghilde, 
cînd ghildele s'au unit și ele într'o federaţie, evident că seni- 
orul sau şuveranul care avea drepturi asupra orasului sa 
găsit înnaintea unei forțe capabile să-i resiste. Atunci, pe 
această basă a ghildelor s'a organisat în Nord, adecă pe 
coasta septentrională a Franciei, pe coasta flamandă, la 
Marea; Baltică, în Anglia, într'o măsură foarte mare, o 
viață municipală care şi ea a contribuit la desvoltarea supt 
toate raporturile a societăţii medievale. Dar, pentru mo- 
ment, la, sfîrşitul veacului al XI-lea, partea pe care o au 
ghildele în libertatea oraşelor" flamande, Sainf-Quentin gi 
atitea altele, e mult mai mică decît partea care vine din 
trecutul roman, prin orașele păstrate în ţerile romanice 


VIII. 
Imperialism sterp în Germania secolului al XII-lea 


Ce sa putut introduce în ordinea politică şi socială a 
evului mediu de la această adăugire a vieţii materiale și 
morale medievale prin cavalerie, prin viaţa de castel, prin 
acest nex feudal pănă la anul 1215, care, nu în realitatea 
lucrurilor, ci în închipuirea unei tradiţiuni care s'a păs- 
trat încă, este socotit ca un punct important în desvol- 
tarea instituţiilor medievale? 

La 1215, se ştie, regele loan al Angliei, Lackland, cum 
îi zic Englezii, „fără-de-ţară:, acordă vestita Magna 
Charta libertatum de care va fi vorba acum. Scopul 
nostru întru aceasta este, nu numai să se vadă întru cit 
au contribuit deosebitele naţiuni medievale, în sensul în 
care terminul de „naţiune“ se poate întrebuința în evul 
mediu, la alcătuirea instituţiilor pe care le avem, dar, 
pe lîngă aceasta, să vedem de unde pleacă întradevăr 
această, instituție represintativă pe care o avem astăzi, 

Cruciatele au produs fără îndoială o adîncă înriurire în 
lumea medievală. Au participat la dînsele mai mult re- 
presintanţii naţiunilo romanice: Francesii în calitate de 
cavaleri, Italienii în calitate de corăbieri 'și de negustori 
cari se așezară în contoarele răsăritene. Dar cruciatele au 
contribuit, firește, mai mult la desvoltarea popoarelor care 
au participat mai ales la dinsele, iar cele care au parti- 
cipat mai puţin au avut și în viaţa. lor interioară mai 
puţine schimbări, 

Participarea Germanilor la întăja cruciată a fost res- 

trînsă; întradevăr, ea e „o faptă a lui Dumnezeu în- 
deplinită prin Francesi". La cruciatele ulterioare, a putut 
să participe regele german Conrad, care nu fusese în- 
coronat în Italia: el însă na făcut decît să imite în 
calitate de suveran ceia ce făcuseră alţi represihtanți 
de căpetenie ai lumii medievale în acel mediu romanic 
de care am vorbit. Mai tărziu, Frederic Barbă-Roșie, 
la sfirşitul veacului al XII-lea, dacă a luat parte la cru- 
ciată ca o consecință a unui fenomen politic medieval, 
care nu interesează aici, a luptei dintre Papă şi Împă+ 
rat, dacă s'a pus în fruntea cruciatelor, pe cînd 'cru- 
ciatele la început fuseseră inițiate de Papă, aceasta în- 
seamnă că Împăratul a biruit pe Papă întratita, încît era 
în stare să i se substituie ?n rolul esenţial pe care pa- 
palitatea era chemată să-l joace. 

Nu putem admite însă concepţia, curentă la istoricii ger- 
mani, cari, dacă, regele german se duce în Italia și Papa-l 
unge Împărat, pentru ca acești reg: astfel unşi să joace 
un rol mai mare, socot, că însăşi națiunea germană joacă 
un rol mare. Dacă Imperiul luptă cu Papa, dacă totuși 
se menţine supt Henric al IV-lea, se impune supt Henrie 
al V-lea, dacă reiea din nou lupta supt Hohenştaufeni—și 
Frederic Barbă Roşie ajunge la cea mai mare însemnătate 
mondială ; dacă supt fiul lui, Henric al VI-lea, Imperiul 
acesta rivnește să anexeze și pe cel bizantin și să do- 
mine la Ierusalim, dacă toate aceste lucruri sînt adevărate, 
de aici nu urmează, că națiunea germană din aceiași vreme 
a făcut o evoluţie corespunzătoare cu evoluţia Imperiului. 
Imperiul a evoluat ca formă universală, sprijinită numai pe 
tentoriul german, iar națiunea germană, în loc să profite 
de pe urma, întinderii Imperiului, a păţit cum au pățiy 
multe naţiuni cind au fost prinse la un enorm car străin, 

ln privinţa aceasta e interesant să întrăm în oarecare 
amănunte pentru ca adevărul acestor idei generale să, fie 
pe deplin fixat. 


Cit timp, în a doua jumătate a veacului al XI-lea, Îm- 
păratul Henric a IV-a luptă împotriva celui ma: mare Papă. 


== 104 


medieval, care a fost Grigorie al Vil-lea, Hildebrand, cîtă 
vreme sa dat lupta aceasta în care Canossa e humai un 
incident, situaţia Germaniei în secolul al XI-lea este aşa 
cum sa înfățișat mai sus: adecă, ducii sînt acei cari string 
în minile lor puterea, peste teritorii foarte întinse care o- 
dinioară însemnau şi deosebiri naționale. ln fruntea du- 
catelor acestora sînt, de multe ori, vechi familii cu foarte 
mare intiuenţă, cu însușiri de rasă deosebite, cu energie 
politică nebiruită. 

Dacă regele germanic ar fi stat totdeauna în Germania 
lui, dacă nù lar fi apăsat moştenirea lui Carol-cel-Mare, 
dacă n'ar fi fost datoriile acestuia şi moştenirea, lor asupra 
Ottonilor, fără îndoială, că el, avînd mijloacele pe care le avea, 
de altfel, orice regalitate medievală, ar fi ajuns la un 
capăt cu aceşti duci: pe urmă ducii, încetul cu încetul, sar 
fi confundat în ordinea teritorială, mai vastă care să poată 
pregâti ordinea națională din timpurile moderne. Regii 
Franciei, la început, aveau un mic dumeniu. cîteva re- 
şedinţe pe care le schimbau şi lîngă ele moşii mult mai 
puţin întinse: autoritatea regelui frances în aceiaşi epocă, 
nu era ca a unui Suveran din timpul nostru, ci el era mai mult 
represintantul unei vechi tradţii de origine romanică şi. 
pe lingă aceasta, şi „advocatul“ Sfintului Scaun. acel 
care avea singur dreptul să vorbedscă în numele Bisericii, — 
şi Biserica îl susținea, pentru că, se susținea şi pe dînsa, 
pe acest cruțător al lăcaşurilor bisericeşti, apărător al să- 
racilor, văduvelor şi orfanilor. lar cavalerismul cînd a 
venit de sa adaus celorlalte elemente ale evului mediu, 
regele a fost în sensul direcțiuuii lui: el a ocrotit tot 
ce era slab în lumea medievală. Fără a mai pomeni că, 
pe lhngă acestea, regele e cel mai vechiu feudal, de la 
care pornia toată, seria de autorităţi care nu -se isprăvia 
decit cu cel din urmă vasal. 

Dar, mai mult sau mai puțin, aceleaşi calități le avea şi re- 
gele german. Dacă regele Franciei sar fi coborit, în puterea 
tradiţiei carolingiene, şi el în Italia şi ar îi găsit un Papă care 
să-l încoroneze, evident că el putea tot așa de bine să fie 
mpărat în ordinea generală medievală, cum au fost regii 

germani. Germania wavea doar privilegiul unei Împărății 
în legătură cu hptarele sale şi cu poporul care trăia acolo, 
ci acest rege german era şi el coboritor, cel puțin politic, 
dacă nu de rasă, al Carolingienilor, la care fapt se adă- 
ugia că, pe cînd regele frances nu era continuatorul Otto- 
nilor, dincoace regele german era în același timp și con- 
tinuatorul acestei dinastii împărăteşti —, încă o superio- 
ritate faţă de ceilalţi. 

Şi aici, în Germania, era, pe de altă, parte, o Biserică 
avînd nevoie de ocrotire, de apărare în domeniul militar; 
şi aici era atîta lume slabă care nu putea să se ţie prin 
sine însăşi. Si aici în Germania a fost o înflorire a ca- 
valerismului, deşi mai tărzie şi imitată, nu spontanee. 
Pentru toate acestea, deci, şi aici, în Germania, curentul 
timpului tindea să susțină autoritatea regală. Si cu toate 
acestea regele Franciei a putut să pe în dependență de 
dînsul pe cei mai puternici feudatari, cari avea mai 
mult pămînt, mai tari castele, mai mari venituri, mai 
multe oraşe cu circulație comercială; un conte de 
Flandra sau feudalul care avea Maine, Anjou și Poitou 
sau ducele Normandiei, care era în același timp şi rege al 
Angliei. Şi mai tărziu et a reușit, şi prin căsătorii, și prin 
certe interioare .în familia cutăruia sau cutăruia, şi prin 
alianțe făcute cu șefii acestor case, să ajungă a lı aplica 
dreptul feudal, codul nescris, dar foarte respectat, al da- 
toriilor feudale. 

Dacă îusă regele germanu nu ajungerla niciun capăt și 
rămîne slab şi faţă de feudalitatea laică a ducilor, şi faţă 
de feudalitatea bisericească a arhiepiscopilor de la Rin, 
de la Paltică şi din partea răsăriteană a regatului ger- 
manic, acesta se datoreşte tocmai acestei persecuții, 
am zice, a minţii tutulor regilor germani de către ideia, 
Imperiului. 


Aici, în Italia, ei nau întîlnit niciodată o chemare ge- 
nerală către diînșii, o încredere universală în rolul lor; 
totdeauna a fost ceva în Itala care a stat împotriva sta- 
bilirii reale și definitive a autorității regilor germanici. De 

multe ori chiar acei cari aveau nevoie de dinşii, a doua 
zi după folosirea sprijinului lor se înfățișau ca adversari 
tată de cei cari-şi făcuseră datoria. Împotriva Impăraților 
era adesea plebea romană, totdeauna, neascultătoare şi gata 
de agitaţie; împotriva Împăratului era cellalt Împărat, de 
la Constantinopol, care se gîndia la Ravena, la vechiul 
exarhat, la Basilicat, la Sicilia, la influenţa de o dată în 
Marea, Mediterană şi stătea astfel în calea Cesarului german. 
Impotriva regelui germanic venit de dincolo de Alpi au fost 
Saacinii, cari o bucată de vreme au ocupat Sicilia şi prădau 
necontenit partea de Sud și centrală a Italiei. Pe urmă, 
cînd s'a început era lui Ilildebrand, a fost conștiința ge- 
nerală bisericească, ridicată împotriva Împăratului, tăgă- 
duindu-i dreptul de a se amesteca în anumite lucruri ale 
Bisericii, şi se poate zice, în casul acesta, că toată viața 
morală a Italiei, că viaţa morală a Bisericii întregi sa 
ridicat împohiva stabjlirii autorităţii imperiale în Italia. 

Ma: tărziu, cînd oraşele italiene s'au întănit, evident că 
nu-l convenia niciunuia din aceste oraşe, niciunuia din por- 
turile aşa de înfloritoare, niciuneia din cetațile interioare, 
lombarde în special, ca Împăratul să-şi aşeze autoritatea, 
pentru că aceasta ar fi însemnat ca orașele să nu se mai 
poată guverna, singure, însemna ca asupra cetăților să se 
întindă autoritatea, asa-numiţilor „potestați “ ai Impănatului. 
Şi geografia şi istoria şi curentul însuși al timpului luptau 
împotriva acestei încerccări: geografia, care punea Alpii la 
mijloc, istoria, care păstra toate marile amintiri romane 
în alt sens decit sensul în care voiau să le întrebuinţeze 
regii de dincolo de munţi, iar curentul general al timpului, 
evident, tindea către osebiri teritoriale, şi mai tărziu naţi- 
onale Un Stat hibrid, în care Germania ar fi stat alături 
də Italia, era contra curentului timpului. 

Ultima încercare ce se părea că va crea ceva sta- 
tornic şi cae a fost distrusă numai prin faptul că acela 
care a făcut-o na avut viaţă mai lungă, e de la sfirşitul 
secolului al XI-lea: într'o situaţie cu totul particulară, 
Henric al VI-lea, fiul lui Frederic Barbă-Roşie, acest tînăr 
Impărat caie era sotul Constanţei, moștenitoarea Norman- 

zilor din regatul celor două Sicilii, rîvnia, cum am spus, la, 
stăpînirea Imperiului bizantin, la indeplinirea funcţiunii de cru- 
ciată şi la dominaţia asupra, lumii întregi. Residînd însă în Ita- 
lia-de-Sud, rosturile lui de căpetenie erau acolo şi, mai tărziu, 
din causa acestei calităţi italiene, fiul și moștenitorul lui, 
Frederic al H-lea, a căpătat fisionomia sa pur italiană, 
meridională, de loc germană. Henric fusese un German care 
locuia în zestrea, nevestei sale; Frederic (şi Roger) a fost un 
Italian cu nume german, care locuia în moștenirea mamei 
sale înseși. Astfel, cînd negii germani ajung să se înfigă 
în Italia, ei încetează de a fi Germani şi devin Atalieni. 
Omcit de întinsă ar părea harta Germaniei, oricît de mic, 
relat v, era acest Sud italian, totuşi, prin cultura, prin 
-bogățiile, prin legăturile lui, prin rolul de istorie univer- 
sală, prin vecinătatea cu Roma Papilor, care din Germania 
nu se putea supiaveghia, Regatul celor Două Sicilii, acest 
regat care e de origine romani“ă, de caracter normand, 
frances, ajunge a tomina viaţa politică a Germaniei întregi. 


Dar din toate acestea resultă o neglijare continuă a 
rusturil: r germane. „Germania“ nu poate să progreseze, 
fiindcă factorul principal nu se găseşte în cuprinsul ei şi 
nu lucrează asupra ei; aici el e numai regele abia recu- 
noscut de duci, care se gîndeşte numai cit mai curînd să 
adune o armată, încheind tot felul de compromisuri cu fa- 
milile mari g rmane, şi să se coboare în Italia. Dar fie- 
care dn aceste compromisuri nu face decit să întărească, 
autoritatea ducilor. cari lasă fără apărare pe rege şi apasă 
foarte greu feudaltatea mai mică de supt dînșii, oprind, 
în acelaşi timp, o mai răpede desvoliare a vieţii orăşeneşti. 
Germania ar fi putut să se desvolte, fie prin progresele 
unei regalităti devenite naţionale, fie prin înnaintarea ele- 
mentelor de jos, care ar fi crescut normal. Dar ducatul 
e forma nenorocită care împiedecă şi regalitatea de a în- 
nainta şi forțele naționale de jos de a căpătă o impor- 
tanţă reală. El e în legătură cu trecutul care nu mai tră- 
iește- naţional şi nut poate trăi economic. Legitimaţie na- 
naţională nu are, iar, pe de altă parte, granițile findu-: 

foarte capricioase şi întîmplătoare, nu se formează blocuri 
economice şi se împiedecă necontenit circulația comercială. 

Au început a se formă şi în Germania, de la -o bucată 
de vreme, drumuri de comerț: unul pe linia Rinului, altul 
pe țermul Mării Baltice, ducînd pănă în adîncul Rusiei. 
Niciunul însă nu trece pe teritoriul unui singur stăpîn. 
Cineva care ar fi vrut să. urmeze linia Rinului trebuia să 
treacă prin teritoriul suab, prin cel lotaringian, pentru ca 
la gurile hinului să se înfunde într'o ordine politică ce 
aproape nu mai era germană, ci din ce în ce devine mai 
mult legată de Franţa: Flandra. Dacă voiă cineva să 
meargă pe ţermul Mării Baltice, oraşele libere erau necon- 
tenit în legătură cu hinterlandul, “cu teritoriul interior, 
care nu aparţinea unei singure puteri. 

In afară, de aceasta, tocmai fiindcă sînt necontenit 
ocupati în Italia, regii germani nu pot să îndeplinească 
tuncţiunile lor fireşti la Răsăritul lumei germanice. Aici 
dispăruseră Avarii, dar rămăseseră Slavii. Ei au întemeiat, 
pe locul mărcii carolingiene, ceia ce se numește o „Crăie“, 
după a lui Carol, al cărui nume rămînea titlul însuşi al 
demnităţii supreme. A fost un timp cînd regatul morav 
era să fle cucerit de Germani, un timp cînd era posibil 
ca, păstrîindu-se legături bune între Papă și Imperiul 
german, să ajungă, acesta pănă la linia Dunării. Aceasta 


înnainte de venirea Ungurilor. Ungurii — chemaţi, se asi- 
gură, de regele german Arnulf contra Moravilor — au 


venit însă, aproape de anul 900, și, îndată, au sfârîmat 
în aceste regiuni unitatea slavă, amenințind, ca unii cari 
erau veșnic în rătăciri războinice, de pradă, şi ordinea, in- 
terioară în Germania. În a doua jumătate a veacului al 
X-lea se ştie că Germanii au trebuit să-şi încoarde toate 
puterile pentru a răspinge pe Unguri din Bavaria, pănă 
unde ajunseseră, în același timp cînd bandele lor apăreau 
în Italia. Atunci Papa a creat însă cu ei un Stat „apos- 
tolic“. Căci Ungaria veche n'a fost un Stat naţional; na- 
ționali erau Ungurii pe vremea prădăciunilor, dar, îndată, 
ce sau organisat, ei au încetat, de a fi astfel, creîndu-se 
cu dînșii un Stat comanditat de Sfintul Scaun: acesta. 


— 109 — 


avea nevoie de o miliţie apostolică şi, creştinîndu-se Un- 
gurii, li-a dat mandatul permanent de cruciată. 

Cînd sau organisat Ungari în Panonia, chestiunea ră- 
săriteană pentru regalitatea germană şi pentru națiunea 
germană, a ajuns să aibă două înfăţişări: pe de o parte, 

- atitudinea regalității germanice şi a germanismului față 
de Slavi; pe de altă pante, atitudinea lor faţă de Unguri. 
Chestiunea slavă ea însăși după dispariţia regatului morav 
căpăta, de la o bucată de vreme, o îndoită înfăţişare: o: 

arte din ceia ce fusese Moravia, partea pe care n'o ocupa- 
seră, Ungurii, a trecut la ducatul Boemiei, format după 
normele ducatelar din Germania și supus la atitea influenţe 

: germanice, primind cultura şi religia sa din Germania. Pe 
urmă, din acest ducat al Boemia: sa format la Răsărit 
alt ducat al Poloniei, şi el Stat „latin“, catolic, cu ele- 
mente împrumutate necontenit diu lumea germanică., 
Fără a mai vorbi, ceia ce e totuşi interesant, de altă parte, 
dacă nu din teritoriul morav, cel puțin din ambițiile şi 
influenţele morave, care sînt Slavii din Peninsula Balcanică. 
Căci poate că totuși ar fi existat numai o Bulgarie în le- 
gătură cu Bizanțul, dacă nu sar fi sfărimat Statul morav, 
dar fără scăderea Statului lui Sviatopluc niciodată nu ar 
fi existat o Serbie în Peninsula Balcanică; Moravia sar 
fi întins pe coasta Mării Adriatice, cuprinzînd tot ceia ce 
aparținea sferei de influenţă catolice, latine, occidentale. 
Acesta ar fi fost Statul slav legat, nu de Bizanţ, ci de 
Roma. 

Dacă n'ar fi tost magia drumului italian, evideat că. 
problema de căpetenie pentru națiunea germană ar fi fost 
aceia de a suprima ducatele slave şi, în acelaşi timp, de 
a se impune autoritatea imperială față de regatul apos- 
tolic unguresc. Ocasia se înfăţişează cu atit mai mult, cu 
cît un rege german în luptă cu Papa avea dreptul să 
bată pe clienţii Papei cari erau Ungurii, cu regele lor. 
apostolic cu tot. De sigur că şi în Ungaria, şi în Boemia, 
indirect şi în Polonia, au fost încercări de impunere din. 
partea regilor teutonici; numai cît ele sau tăcut în mo- 
mente libere: au fost încercări de vacanţă, nu lucruri ur-- 

mărite necontenit. Se va ajunge astfel pentru Germania 
din a doua jumătate a veacului al XIII-lea la competițiuni de 
principi străini, doritori de tronul regal german tocmai fi- 
indcă Imperiul era legat"de dîasul, Din causa acestui continuu 
amestec cu rosturi imperiale va veni un Engles, Richard 
de Cornwall, un principe din Spania, regele Alfons de 
Castilia, şi-şi vor pune candidatura, pecetluind, după o 
izbîndă contestată, şi unu! şi altul cu pecetea cea mare 
a regatului german. Din punctul de vedere german va fi 
-astfel un străin; din punctul de vedere al istoriei univer- 
sale e numai continuarea firească a stării de lucruri pro» 
duse de „imperialisarea“ regalității germanice. 

Germania, era considerată ca o basă pentru Imperiu, şi 
numai ca o basă pentru Imperiu, care, deci, putea, singură, 
deschide drumul cui rivnia la acest Imperiu: el căuta 
să-şi asigure întăiu această basă germană. healităţile 
timpului nau îngăduit ca regalitatea germană a unui Ri- 
chard sau Alfons să continue, dar faptul însuși este ex- 
trem de caracteristic pentru a se vedea unde a putut 
ajunge, din causele arătate, Germania pe această vreme. 


Deci fără îndoială că nu din această Germanie se pu- 
teau desvolta mai departe instituţiile medievale. Germania. 
avea un trecut, care, departe de a sprijini desvoltarea ul- 
terioară, formà o piedecă mare pentru orice sforţare în 
direcția acestei desvoltări. Neorînduită înnăuntru, ea era 
îucunjurată de vecini a căror situație însâși devenia ins- 
tabilă din causa instabilității hotarului germanic la hă- 
sărit. Misiunea de a pregăti timpurile noi trebuia să treacă, 
dacă n4 asupra societăţilor romanice, prea tradiţionaliste, 
în simţul lor de veche ordine romană, asupra acelei An- 
glii, avînd un rege rormand, o civilisație politică francesă, 
care se formase la 1066 şi care, în împrejurările ei cu 
desăvirşire favorabile, îngăduise a se începe înjehebarea 
unor instituţii în adevăr originale. 


IX. 


Drept feudal şi drept regal în „Magna charta“ 
englesă. 





Am văzut cum instituţiile primitive germanice n'au 
putut evolua în Germania şi din causa stirpiciunii princi- 
piului, fără îndoială dar şi din causa împrejurărilor spe- 
ciale în care a trăit această Germanie medievală. Impă- 
raţii din Casa de Franconia, Salii, Henric al lll-lea, Henric 
al IV-lea și Henric al V-lea, aceia cari, în secolul al XI lea, 
se luptă împotriva. pretenţiiior Papei de a se substitui au- 
torităţii lor şi oricării autorităţi exercitate de un rege sau 
împărat, se continuă şi în ce priveşte politica lor italiană 
cu regii germani din secolul al XII lea: Lotar, care și el 
se amestecă în rosturile de dincolo de munți, și mai ales 
cu Hohenstaufenii, mici seniori din Suabia, cari tocmai din 
causa acestei situaţii modeste locale sar fi părut că. vor 
fi mai mult reţinuţi în Germania, dar cari cu atît mai 
mult se vor lăsa prinşi de scopurile universale, de marile 
ținte mondiale: cruciata, întăiu, și împrejurările italiene, 
pe urmă. 

Am arătat cum, văzînd că regalitatea, francesă, care la 
început nu se amestecase în cruciate, iea un loc tot mai mare 
întrînsele, regele Conrad al III-lea sa dus și el la Locurile 
Sfinte, iar urmaşul său, Frederic Barbă-Roșie, a avut con- 
tinuu înnaintea ochilor ideia aceasta a cruciatelor, puind-o 
în aplicare la sfirșitul vieții sale, cînd, simţindu-şi mînile 
cu totul libere, a pornit în Orient, unde a perit în apele 
rîului rece din Anatolia. 

Dar de ce, pe cînd în Germania însăşi vechiul element 
germanic nu se desvoltă, în Anglia, ţară unde au fost 
Ang!o-Saxonii, unde peste ei au venit Danesii, unde, în 
rindul al treilea, sa suprapus ca putere dominantă rega- 
litatea normandă, care represinta totuşi oameni de sînge 
germanic, aducînd şi unele obiceiuri germanice, fondul 
germanic a evoluat, ajungînd. prin evoluţia sa, ca la în- 
ceputul secolului al XIil-lea să dea „Magna Charta“ cu 
urmările ei, respectarea libertăţii fiecăruia, cu datoria de a 
se convoca la anume date Parlamentul, de a se vota de 
dînsul subsidiile necesare regalității, ceia c înseamnă 
o pagubă pentru această regalitate absolută şi un cîștig 
pentru cei ce se va numi represintanța naţională,» 

Oricine urmăreşte însă istoria Angliei, de la cucerirea, 
lui Gulielm Cuceritorul, la 1066, pănă la 1215, cînd sa 
dat Magna Charta, va ajunge la resultate cu totul deo- 
sebite də acelea pe care le admitea pănă mai ieri şi ro- 
mantismul politic european şi mîndria naţională germană. 


Pentru ca să se înţeleagă bine caracterul loial al 
acestui act şi, mai ales, caracterul lui foarte medieval, 
aparținind unei lumi absolut deosebite de lumea noastră, 
și sprijinind, nu libertatea împotriva privilegiilor, ci, din 
potrivă, privilegiile împotriva, jbertăţii — căci în evul mediu 
cuvintul „libertate“ exista, dar el nu avea acelaşi sens 
ca acel de astăzi —, ca să se deslușească de ce Magna 
Charta este înnainte de toate un document menit să asi- 
gure, cu totul în afară de noţiunea generală de libertate 
umană, dreptăţile unei anumite clase, care tindea să ṣe 
perpetueze ca o castă, nare decit să urmărească tot ce 
sa petrecut în Anglia de la tulielm Cuceritorul încoace. 
Dar mai cu samă trebuie să-şi dea sama încă o dată de 
caracterul însuşi al cuceririi Angliei de către tăulielm Nor- 
inandul 


Era venit îndemnat de motive cu totul personale. Nu 
e nimic naţional în expediția lui, cum sar crede; nu e 
o oposiţie între două neamuri, o ciocnire între Anglo-Sa- 
xorii învinşi și Normanzii învingători; nu o organisaţie 

politică deosebită, care întră în luptă cu altă organisație 
politică şi izbutește so distrugă; nu e un principiu care 
porneşte împotriva altui principiu, ci, cum sa arătat, Gu- 
lielm, în puterea unei învoieli particulare, unui jurămînt 
care i sa făcut, crede că are dreptul să ocupe Anglia. 
Se presintă cu armata lui, invocând judecata lui Dumnezeu, 
care era lucrul de căpetenie în evul mediu; se presintă 
cu acest drept al lui cu care apelează la Dumnezeu, așa, 
cum se presintau, întro ceartă, întrun conflict, doi ca- 
valeri pentru un singur duel. Era o chestiune personală, 
prin urmare, aceia pe care o urmăria ducele Normandiei, 
prin mijlocul obișnuit medieval al due/u/ui, cu acea deo- 
sebire că, în loc ‘să fie numai sabia lui proprie, sînt pentru 
dreptatea lui atitea săbii unite împreună supt ordinele lui. 

Anglia e, prin urmare, cucerirea lui personală, prada lui, 
şi el o dă tovarășilor lui, înlăturînd orice stăpînire nu 
vine de la dinsul ori nu e recunoscută de dînsul; mulţi 
dintre vechii proprietari anglo-saxoni fiind înlăturați, ră- 
măsese atita pămînt, încît regele, păstrînd o parte din pă- 
miîntul acesta pentru dînsul, administrîndu-l întocmai cum 
administra moşiile lui, făcînd păduri de vinătoare pe te- 
renuri imense, restul îl împărția între nobilii cari atîrnau 
de el și cari şi ei aveau dreptul să împartă teritoriul ce 
l-au fost primit la alţii, cari nu rămîneau însă niciodată 
în legătura numai cu dinsul, ci, prin el, stăteau în le- 
gătură tot cu regele cuceritor !, 

Aga încit aiurea sa putut formă piramida de atîrnări de 
la om la om, cu regele în frunte şi cu cel din urmă feudal 
la basa piramidei; aici însă nu e vorba de piramida.care 
se formează de la sine în cursul timpului, ci de una pe 
care o desemnează o singură mînă în momentul cînd o 
voiește. E, putem zice, un cas unic în istoria evului mediu 
creaţiunea aceasta a unei ţeri prin decret. Ţara e creată, 
cu toate organele ei, prin hotărirea care pleâcă, exclusiv 
de la voința cuceritorului. ` 

Cuceritorul acesta are aparența unui om atot puternic: 


1 Cf, ca o expunere mai nouă, Georg Brodnitz, Englische Wirtschaflege- 
chiohte, I, Jena, 1918. 

ùy e nimic în Anglia care să nu atîrne de voința regelui 
normand. Şi Normandul din acel timp era un tempera- 
ment cumplit —, şi fiul lui Gulielm Cuceritorul, Gulielm-cel- 
Roşu, a petrecut toată viața lui în mijlocul fiarelor săl- 
batece, mai mult vînător decit rege, ṣi a isprăvit asasinat, 
omorît de unul din adversarii săi umani ori animali, un 
mistreţ ori un nobil. Cel puțin două generaţii înfățișează 
niște temperamente de o extraordinară pasiune brutală. 
Cine-și închipuie pe Gulielm Cuceritorul ca pe un fel de 
rege Canut sau un fel de Eduard Confesorul, un fel de 
Alfred, nu înțelege nimic din ceia, ce deosebia așa de fun- 
damental o rasă de alta, o putere de alta. Puterea aceasta 
nouă nu se inspiră decît de la strămoșii barbari cari sau 
așezat în Franța; niciunul din vechile drepturi anglo:sa- 
xone cîștigate prin oarecare sforțări de-a, lungul veacurilor 
nu e respectat formal de regalitatea nouă. 

Regalitatea aceasta a găsit mici proprietari ţerani și 
oameni cari aveau pămînturi mai întinse, a găsit un cler 
foarte vechiu și bine organisat, care jucase un rol impor- 
tant, căci, ca și clerul irlandes, cel anglo-saxon a cucerit 
atitea pămînturi păgîne, între altele al Saxonilor din mij- 
locul Europei; a găsit pe lîngă aceasta, o viaţă orășenească, 
ce avea une ori o origine foarte depărtată. 

Ei bine, de nimic din toate lucrurile acestea regele normand 
nu vrea să ţină samă decît în margenile interesului său. 
Şi, înnainte de orice, el ţine sama de un lucru: de dreptul 
feudal aşa cum acest drept îl avea acasă, la dinsul, cum 
el se desvoltase pe pămîntul frances și în forma specială 
normandă, formalistă, pedantă, advocăţească, am zice. El 
se considera ca şeful unei ordini feudale; singurele înda- 
toriri pe care le are de fapt sînt acelea față de partici- 
panții la această ordine feudală, pe care el a adus-o, el 
a impus-o, el a organisat-o în momentul cuceririi, restul 
pe dînsul nu-l interesează, 

Nam putea zice că Anglo-Saxonii au rămas faţă de 
Normanzi în aceiaşi situaţie în care au rămas Rominii 
din Ardeal după ce regele Ungariei a trecut dincolo de 
munţii Bihorului, după ce a instalat pe Sași în satele 
care erau să devie oraşe și după ce a chemat pe Cava- 

ferii Teutoni la Braşov, la începutul veacului al XIII-lea. 
n'aș zice că populațiunea anglo-saxonă se coborîse așa, 
de jos; cu toate acestea era, la început măcar, ceva din 
această, situaţie: altfel populaţia anglo-saxonă n'ar fi avut 
atitudinea pe care a avut-o față de Normanzi, pe cari 
nu-i puteau suferi, întrebuinţindu-se toate mijloacele pe 
care, le are omul la îndemiînă pentru a se apăra indivi- 
dual, neorganisat împotriva puterii organisate. Si s'au luat 
atunci măsuri atroce pentru a opri aceste acte de răsvră- 
tire şi asasinat: responsabilitatea colectivă pentru omo- 
rîrea unui singur Normand, dacă se găsia cadavrul lui 
pe pămînt anglo-saxon —, măsură care nu se iea de obi- 
ceiu decit în vreme de războiu, dar aici a fost războiu 
permanent între clasa normandă suprapusă și populaţia 
anglo-saxonă supusă. 

Evident că în mediul acesta de continue lupte între 
două rase care represintă și două drepturi, nu se pot des- 
volta instituţii comune, ci fiecare rămîne cu instituțiile 
sale: supușii cu aceia, ce fuseseră, odinioară instituţiile lor 
de Stat și sînt acum numai obiceiuri populare, iar supra- 
puşii cu instituțiile pe care le-au adus de acasă și care 
în pămîntul acesta cucerit se pot desvolta mai greu. 


Acum, cînd și cînd cîte un rege normand e silit să is- 
călească un privilegiu, o chartă. Privilegii de acestea se 
întîlnesc şi în vremea lui Henric I-iu. Astfel de carte de 
privilegii îşi găsise explicaţia ïn faptul că, oricît de puternici 
ar fi fost regii aceştia normanzi, puterea lor scădea în 
-anume 'momente prin aceia că o ordine normală de suc- 
cesiune la tron nu exista de la început. Au fost lupte 
pentru coroana englesă între Ştefan de Blois, de exemplu, 
care a luat parte şi la cruciata întăiu, şi între Henric al 
Ilea, luptă în care a jucat un rol aşa de mare Matilda, 
fiica lui Henric Iiu şi din care a resultat stăpînirea di- 
nastiei celei nouă, venită din Franţa, a Plantageneţilor, 
care era în legătură cu familia Cuceritorului numai prin 
temei. Conflicte de felul acesta, înnainte de sfîrșitul vea- 
cului al XI-lea, chiar, apoi în tot decursul veacului al 
XII-lea, favorisau, evident, elementele nemulțămite cu stă- 
pînirea absolutistă, necruțătoare a regilor normanzi. Se 

presintau momente în care trebuia să se facă și conce- 
siuni, nu numai personale şi orale, ci generale şi în scris. 

Cine cercetează celelalte privilegii, celelalte hrisoave, care 
sînt cu totul uitate fată de importanța atribuită privile- 
giului celui mare, așa-numitei Magna Charta, îşi dă sama, 
foarte răpede de legătura foarte restrînsă feudală, pentru 
o singură clasă, pe care o au asemenea acte, şi prin 
aceste acte, acordate în timp de aproape un veac, nu se 
poate zice că viaţa constitutione” englesă a înnaintat 
cîtuși de puţin. 

Şi a mai fost un motiv pentru ʻe înstituţiile englese 
nau putut înnainta. Prea mult timp Henric al H-lea 
a fost judecat, închipuindu-se o oposiţie între Franţa, de 
o parte, și Anglia, de altă parte, parcă ar fi fost vorba 
de două State perfect organisate, cuprinse în limite natu- 
rale şi sprijinite pe o naţiune deosebită: aici Eaglesi, din- 
colo Francesi; Francesul numai în Franţa lui, Fnglesul 
numai în Anglia lui. 

A considera, lucrurile așa, este a se hotări cineva să nu 
înțeleagă nimic din legăturile care au existat în veacul 
al XI-lea între Franţa şi Anglia. De fapt nici Anglia n'a 
existat ca atare, și cu atit mai puţin Franța.. Gulielm Cu- 
ceritorul și urmaşii lui sîat şi duci de Normandia şi rămîn 
astfel pănă la începutul veacului al XII-lea; aşezarea, lor 
de căpetenie nu e Anglia, ci Normandia de unde au plecat. 
Acolo au locul lor cel mai iubit, venitul cel mai sigur, 
fiindcă în Normandia nu se obișnuia niciun fel de privi- 
legii; acolo sînt clădirile cele mai frumoase în legătură cu 
desvoltarea familiei lor; cînd moare unul dintr'inşii, dorinţa 
cea mai scumpă-i este de a fl îngropat, nu în Anglia, ci 
la dînsul, în Normandia. Limba pe care o vorbesc nu e 
limba englesă — limba englesă sa. impus, în viaţa de Stat 
ca Şi în literatură, de alminteri, abia în secolul al XIV-lea— 
ci limba francesă, puţin cam sălbătăcită prin amestecul 
cu elemente străine. În viaţă, şi în moarte regii englesi sînt 
atrași de pămîntul frances, în această regiune normandă 
care îi produsese şi care-i chema înnapoi, întocmai după 
cum pămîntul din care a răsărit arborele chiamă la dînsul 
frunzele ce cad de pe acelaşi arbore. 

În secolul al XII-lea, cînd familia Plantageneţilor iea 
tronul, ea vine din Anjou, Maine și Poitou, feude francese; 
dinastia englesă avea încă, din vechea Galie, coasta, de 
Nord, Normandia, căreia, peste Bretania liberă, i se adauge 
acum acest ţerm al Oceanului Atlantic. Plantageneţii sînt 
regi angevini, şi ei aduc în viaţa englesă un nou aflux 
de conștiință şi de datină francese. Așa încît, chiar dacă 
vechea dinastie ar fi fost în primejdie de a se naţionalisa, 
de a se localisa supt raportul engles, venirea acestor 
străini pe tron are efectul de a întoarce lucrurile la un 
punct de vedere pur frances, cum fusese la 1066. Pe de 
altă parte, Henric iea în căsătorie, nu pe a Englesă, ci, 
firește, pe o Francesă, pe cea mai bogată moștenitoare 
francesă, soția divorțată a regelui Franciei Ludovic al 
VIl-lea, Eleonora de Aquitania. Şi, astfel, prin căsătoria cu 
Eleonora, prin copiii născuţi din această căsătorie, cel 
ce are Normandia şi Anjou, Maine, Poitou, dispune și de 
Aquitania, de tot Tinutul sudic frances pănă la Provența. 
Pe de altă parte, sînt legături strînse, cum era şi natural, 
între Angevini şi toate feudele francese vecine. Regele 
Franciei era încunjurat din toate pârţile de Plantageneti, 
prin posesiunile lor, ca și prin interesele politice sau le- 
găturile familiei lor, 

n sfîrșit trebuie să adăugim şi faptul, foarte impor- 
tant, că lIlenric al II-lea a dorit o situaţie imperială. Nu-i 
ajungea Anglia lui; ea era numai punctul de plecare, un 
teren de unde-şi stringea banii şi din care nici nu se 
gîndia să-şi scoată soldaţii. Anglia este pămîntul cucerit, 
pămîntul de exploatare, care-i poate servi pentru alte pla- 
nuri, mult mai mari. Pe o vreme cind regalitatea ger- 
manică este în plină crisă, cînd sint dispuși și alţii, din 
vecinătate, fără să fie Germani de sînge, a cere coroana 
țerilor germane, Henric este cel dintăiu care se infăţişează. 
Nu poate fi nimic mai natural decit ca acel ce stăpîneşte, 
cu Anglia, trei şterturi din Franța, şi cele mai bune regiuni, 
țermul Mării tot, și care, pe de altă parte, domină țermul 
Flandrei, ce avea atitea interese industriale și comerciale 
cu Anglia, depinzind supt raportul economic de Britania 
Mare, nu poate fi nimic mai natural decît ca regele Henric 


să pretindă demnitatea regală germană, şi cu ea situaţia 
de Împărat în Roma. l 

Henric al Illea a tins deci la dominația imperială. Dar 
în tot acesta timp Anglia, supt raportul ei național, special, 
care ne interesează pe noi în rîndul întăiu, nu se poata 
desvolta pentru acelaşi motiv pentru care politica italiană, 
politica mondială a Hohenstauteniloc împiedecă' de a se 
desvolta, în Germania, instituţiile pur germanice. Cind 
moare Henric, după luptele cu fiii săi, provocate de tem- 
peramentul imposibil al Eleonorei, după un conflict cu 
Sfîntul Scaun, care şi acela l-a reţinut o bucată de vreme, 
— vestita ceartă cu Thomas Becket, arhiepiscopul de 
Canterbury, care a fost omorît după provocaţia lui, aduc înd 
în felul acesta împotriva, regelui excomunicarea—, cînd, zic, 
Henric moare, el lasă tronul fiului său Ricard Inimă-de- 
leu, care și de Englesi se numia „Cœur de lion“, cu nu- 
mele frances Căci Ricard e un cavaler frances întru toate 
asemenea cavalerilor francesi, şi cu nimica engles întrâînsu . 

Cînd iea parte la cru iată alături de Filip August, regele 
Franciei, cel mai Frances din doi nu e Filip, ci Ricard, 
și, dacă ar fi fost vorba de simpatii naţionale, cruciații 
s'ar fi îndreptat mai mult către regele engles, fiul unei 
principese din Sudul Franciei decit către regele unei re- 
giuni nordice, care, mai la urma urmei, era mai germană 
decît regiunea din care răsărise Eleonora de Aquitania. 
Ricard făcea parte dintre poeţii Provenţei din acest timp, 
și pare că soarta a vrut ca partea cea mai mare dia 
activitatea lui să fie cheltuită în tovărăşia Francesilor, 
pe pămînt frances. La întoarcerea sa din cruciată, tot în 
părțile acestea a fost reţinut, pănă ce moartea i sa în- 
tîmplat în Franţa, la asediul unei cetăţi, unde a fost 
străpuns de un arcaș. l 

Fratele şi urmașul său, loan fără-Ţară, Lackland, numit 
aşa pentru că, la împărțirea de teritorii care sa fácut de 
Henric al il-lea, el rămăsese fără avuție de pămînt, n'avea 
nimic din caracterul cavaleresc şi din talentele şi virtuțile 
fratelui său Ricard. Nam putea zice că, lipsindu:i tem- 
peramentul frances, avea temperament engles; avea tem- 
peramentţul amb țiun i şi insuliciențai lui. Şa amestecat 

în toate conflictele 'n care se amestecase şi tatăl lui, cu 
deosebire -că acesta ştia să iasă bine din ele, pe cînd el 
le încurca pe toate și, la un moment dat, i-a avut pe toţi 
în capul său, şi nimeni ca să-l apere. Fiindcă regalitatea 
aceasta normandă se sprijinia numai pe elementele de 
năvălire, şi, îndată ce aceşti tenants in chief se hotărau 
împotriva. regelui, acesta n'savea niciun mijloc să se apere; 
din moment ce societatea feudală refusa să-l asculte, din 
acel moment el era pierdut şi trebuia să facă orice con- 
cesie ar cere aceştia 

n legăturile acestea feudale temperamentul înseamnă 
foarte mult lucru: de acolo pleacă autoritatea de cele mai 
multe ori; el însă navea nici temperament, nici ăutori- 
tate, și atunci feudalii l-au constrîns să primească Magna 
Charta, care a fost redactată de adversarii săi (1215). 

Nu este un mai bun mijloc de a dovedi că judecata 
exprimată de noi cu privire la acest mare privilegiu al 
feudalităţii este întemeiată şi că n'avem a face cu un do- 
cument de unde să plece viaţa parlamentară din timpurile 
mai nouă, decit să întăţişăm un resumat al acelor zece 
clause principale ale actului. 

1) La început se declară că Biserica nu va fi supărată, 
Biserica, fiind considerată în rîndul întăiu supt raportul 
eudal al şefilor ei.) 

2), Regele nu se va amesteca în viaţa feudelor pentru 
a stringe bani, ci se va mărgeni la ceia ce e prevăzut 
în drept. El nu poate să ceară ajutoare de la acei cari 
atîraă de dînsul decît în cele trei casuri ştiute: atunci 
cînd era făcut prisonier, cînd își mărită o fată și cînd 
face pe fiul cel mai mare, cavaler. 

3) Nu va ridica în zădar, fără motiv legitim, admisibil, 
ajutor şi scutaj, aide și €cuage. Şi cu privire la această 
clausă se adauge: cînd regele are nevoie de bani nepre- 
văzuţi, cu privire la cari nu există nicio măsură nescrisă 
în vechiul drept. feudal, atunci el să cheme la dînsul 
pentru sfat pe supușii săi, anume pe tenants in chief per- 
sonal şi pe ceilalți prin sherifi ca să se arate pentru ce 
scop se cer banii, 

Aici sa văzut începutul Parlamentului. Oricine va în- 
țelege că între această consultare a lumii feudale singure, 
nu pentru a ieși din drepturile feudale, ci pentru a duce 
mai departe aceste drepturi, şi între crearea unui Parla- 
ment este a deosebire enormă. Parlamentul se adună gi în 
afară de voia şi nevoia regelui, pe cînd aici este vorba 
de nevoile extraordinare ale regelui, care se satisfac după 
o convocare cu voia acestuia. 

4) Regele avea obiceiul că nu judeca la o Curte bine 
fixată, întrun anume loc, ci, cum n'avea reşedinţă sta- 
tornică, cînd ici, cînd colo. Se hotărăşte ca judecăţile să 
se facă întrun singur loc fixat odată pentru totdeauna. 

5) Judecăţile ambulante să fie desființate. 

6) Se stabileşte că regele nu va da dreptatea pe bani. 

7) E vorba acum de a se înlătura abusul pe care-l 
putea săvirși regele în calitatea lui de judecător feudal. 
În acest articol se vede garantarea libertăţii fiecăruia. Dar 
aici nu e vorba de așa ceva, ci regele garantează anume 
libertăţi, de caracter privilegiat, acelora cari atîrnă de 
dînsul. La sfîrşit e clausa că şi aceștia trebuie să acorde 
supușilor lor aceaşi situație pe care au căpătat-o ei de 
la rege. Niciun om liber nu va fi arestat sau închis, des- 
poiat de țara sa, scos din lege fără a se ținea samă de 
părerea celor de o samă cu el, cari-l judecă, fiindcă, oa- 
recum, el garantează. Nu era nimic nou; totul cum e 
prevăzut în dreptul feudal. 

8) Regele nu va lua nimic fără plată: cai, căruţe, etc., 
nu va tăiă nimeni lemne pentru rege. 

9) Oraşele vor avea libertăţile cele vechi și sint datoare 
să întrebuinţeze aceleaşi măsuri în toate. 

Cum vedem, acelaşi amestec de clause de drept cu 
altele de gospodărie, ca în Capitularele, foarte barbare, din 
vremea, lui Carol-cel-Mare. Nu e mai multă distincţiune în 
mintea oamenilor din Anglia secolului al XII-lea decit 
exista în mintea Franco-Romanilor din secolul ai VII-lea 
sau al IX-lea. 

10) Negustorii străini să aibă voie a veni în Z şi 
numai în vreme de războiu să poată fi arestați. 

La urmă se dă voie oamenilor liberi a părăsi regatul, 

şi se hotărăște ca penalităţile teribile împotriva acelor cari 
călcau pădurile regale să fie puţin îmblinzite, iar, cînd se 
va întîmpla o încălcare de proprietate, să se facă o an- 
chetă de douăsprezece persoane. 

În sfirșit mai e vorba de bani luaţi fără dreptate, de 
relaţiile cu Tara Galilor și Scoţia. 


Nicio ordine, niciun sistem, niciun punct de vedere nou, 
nicio egalitate între elementele care participă la acest 
drept, ci numai clause de ordine feudală, în ceia ce or- 
dinea, aceasta avea mai caracteristic şi mai elementar în 
trecut. Este o suprimare de abusuri, la care se adaugă 
cîteva puncte de utilitate publică. Acei cari au ridicat ar- 
mele, aceia au căpătat ce li se cuvenia de pe urma revoltei 
lor victorioase. Națiunea englesă na căpătat însă nimic 
pentru motivul cel mai elementar: pentru că, nu numai 
nu ceruse nimic, dar ea nu exista încă în calitatea ei de 
națiune englesă Cum oare ar fi putut, cu o sută de ani 
înnainte de naşterea ei, să repurteze o victorie aşa de 
strălucită? 

Într'o lucrare germană recentă — pe care o citam şi 
mai sus — despre Istoria economică a Angliei, se observă 
cu dreptate că „Magna Charta“ din 1215 nu cade numai 
în desvoltarea dreptului feudal din evul mediu, fiind fi- 
xarea foarte precisă, a dreptului feudal pe basă normandă, 
ci, în același timp, este în legătură și cu procesul de 
distrugere a societăţii feudale în folosul regalității şi, sub- 
sidiâr, în al vieţii orășenești şi al tuturor celorlalte ele- 
mente de viață mai nouă care apar atunci. Codificarea 
de drept feudal vine într'un moment în care regalitatea 
căuta, în folosul comunelor și al claselor inferioare mai 
tărziu, să-și validiteze autoritatea. 


De la un timp în adevăr regalitatea normandă, urmind 
impulsului imens de voinţă care a creat Anglia supt re- 
gele cel nou de la 1066 caută, —n'aş zice după pro- 
gram, ci instinctiv, să-şi întindă atribuţiile. Atunci feudalii 
și-au dat sama de primejdia spre care mergeau şi ei, cari 
la început erau dependenţi de regalitatea care-i crease, 
căci, dacă feudatarii erau ce erau pe pămîntul vechiu al 

Normandiei, dar pe pămîntul cel nou toţi erau de creaţiune 
regală, toți datoriau situaţia lor actului de cucerire fâcut 
de Gulielm Cuceritorul. Atunci, de la, protestări isolate, de 
la ameninţări individuale, — de la încercări de răscoale, 
nam zice, pentru că aceasta ar presupune o colaborare 
cu clasele populare și ea era imposibilă, sa ajuns la o înţe- 
legere a feudalităţii laice cu cea eclesiastică, participînd 
şi anume elemente, mai mărunte, care nu aparţineau lumii 
baronilor, dar participau la privilegiile situaţiei create de 
crdinea feudală Şi, în felul atesta, printr'o mişcare ge- 
nerală, s'au împiedecat abusurile care se făcuseră în dauna 
tuturora, Dar, dacă lucrurile sînt aşa, atunci trebuie să 
atribuim actului care poartă numele de „Magna Charta“ 
un alt caracter decit acel al unui act constituțional din 
timpul nostru. 


Sînt acte constituţionale ofensive şi acte constituţionale 
defensive. Actele constituţionale ofensive sînt cele care, 
în lupta pentru înlăturarea unei stări de lucruri și crearea, 
unei stări de lucruri nouă se codifică pentru a crea tocmai 
condițiile societăţii viitoare. În felul acesta măsurile ce 
s'au luat în timpul revoluției de la 1789 fac parte dintre 
măsurile constituționale ofensive. Nu se alcătuise deplin 
lumea care trebuia să îndeplinească în secolul al XIX-lea 
socjetațea burghesă, dar atunci oamenii Revoluţiei au laat 
ei măsuri care nu corespundeau întru toate ordinii de lu- 
cruri existente, ci tindeau să organiseze ordinea, de lucruri 
viitoare potrivit cu intențiile lor. Dacă lucrurile se far pe 
calea revoluției, evident că nu se obţine acelaşi avantagiu, 
fiindcă, atunci măsurile luate de revoluționari nu anga- 
jează decît numai pe aceștia şi, cînd revoluţia cade, îm- 
preună cu ea cad și măsurile lor. Dar, cînd măsurile 
acestea se ieau păstrînd măcar formele anterioare, cînd 
ele se adoptă cu asentimentul, mai mult sau mai puțin 
deschis și sincer, al celorlalţi, ele angajează, continuînd 
vechea, ordine constituţională, şi pe adversari. 

Cu „Magna Charta“ e altfel. Sînt casuri, cînd o clasă 
e atacată, cînd clasa aceasta simte că-i piere terenul 
de supt picioare, cînd vede că alte timpuri se pregătesc 

împiedecind-o să joace același rol ca pănă atunci, şi atunci 
clasa aceia impune anumite măsuri preservative pentru 
drepturile sale, de caracter conservativ, corespunzînd mai 
mult ordinii de lucruri din trecut. 


O măsură analoagă la începutul veacului al XIII-lea 
nu se întîlnegte aiurea. la ce privește lumea germanică, 
am văzut motivele pentru care ea era stearpă supt ra- 
portul producţiei constituţionale, a inițiativei în dome- 
niul instituţiilor. ln Italia era, afară de tradiția romană 
din oraşe și o amintire foarte vie a regatului longobard, 
foarte asămănătoare cu amintirile regatului fcanc în Galia, 
și faptul că peste Longobarzi sa aşezat stăpînirea francă 
a lui Carol-cel-Mare, cu marchisii cari au moştenit pe Ca- 
rolingieni: nu întîlnim în acest domeniu germani de viitor. 

Altfel va fi doar în Ungaria. 

Înnainte de a ajunge însă la această escepție a Un- 
gariei, care merită întradevăr să fie studiată, pentru ea 
însăși şi pentru singularitatea caracterului, absolut special, 
pe carel are în lumea instituţiilor medievale, mai trebuiesc 
atinse două puncte. 


În mișcarea, aceasta trebuie să se vadă şi un curent 
general către dreptul precisat şi scris, curent care pănă 
atunci nu exista, căci lumea se mulțămia cu lucruri 
ştiute de toţi, primite şi transmise din generaţie în gene- 
râţie, ea se mulțămia cu interpretarea, foarte largă, a unor 
idei mai mult sau mai puţin vagi. Acesta este chiar ca- 
racterul evului mediu. El a lăsat un mare număr de acte 
scrise, dar de sigur n'a scris atita cît a scris anticitatea 
ŞI cît vor scrie timpurile moderne, Nevoia aceasta de asi- 
gurare prin literă poate că nici nu era necesară într'o 
vreme cînd avea aşa de mare însemnătate legătura de la 
om la om 

Şi ne gîndim şi la alt fapt caracteristic pentru această 
vreme: desvoltarea şcolii de drept. Această şcoală, în forme 
tradiționale foarte modeste, a existat totdeauna și în lumea 
apuseană și în cea răsăriteană. Imperiul bizantin n’a pierdut, 
niciodată obiceiul învățămîntului legilor: au fost şcoli de 
drept roman multă vreme, în limba latină, nu greacă; limba 

Statului ajunsese a fi acolo cea greacă, dar şcolile de drept 
predau şi mai departe în limba latină. De la un anume mo- 
ment însă şcoala aceasta modestă, tradiţională, în jurul unor 
personalități isolate, sa prefăcut într'o școală mare, într'o 
Universitate de drept: aşa a fost şcoala din Bologna, pe 
care a ilustrat-o Irnerius. Ea înfloria în veacul al XII-lea, 
și Frederic Barbă-Roşie, cînd va da pentru Italia normele 
cele noi de viaţă juridică, o va face prin așa-numitele 
constituţii ale dietei de la Roncaglia, care sînt inspirate 
de dreptul roman. 

Tot aşa în Franța, de şi Francesii aveau în Universitatea 
lor din Paris numai teologia, scolastică în legătură cu 
dînsa, — medicina era predată în altă şcoală —şi dreptul nu 
figura în program, anumite norme de drept se vor impune 
în viața politică a Statului frances, și regele consultă, 
din ce în ce mai mult, pe vremea Sfintului Ludovic și 
după Sfintul Ludovic, tot mai des pe oamenii cari cu- 
noşteau ‘dreptul, pe așa-numiții legiști cari vor juca un 
rol aşa de mare în politica lui Filip-cel-Frumos, con- 
ducînd regalitatea în această vreme. 

Ludovic al 1X-lea aparţine unei epoce mai noi decit Magna 
Charta, totuşi distanța nu e așa de mare ca să nu se poată 
scoate din viaţa lui cîteva elemente lămuritoare. În această, 
viață, aşa cum e povestită în Joinville se veden fiecare 
clipă grija, nu numai de a face lucruri morale, dar de a 
face lucruri legale, întrun timp cînd, mai ales în Franţa, 
deosebirea între legal şi moral nu era așa de mare ca în 
timpul nostru. Se observă la Sfîntul Ludovic că a doua 
zi după o biruință el 'renunță la foloasele ei, nu numai 
din scrupul religios, dar, mai ales, din scrupul de drept. 
Se adauge astfel o obsesiune a dreptulpi la elementele 
care existau mai înnainte și în regalitatea francesă.. 

Dar mai e un motiv. La începutul veacului al XIII-lea 
papalitatea a cîştigat definitiv, pentru citeva decenii măcar, 
procesul pe care l-a purtat atita vreme împotrivu rega- 
lităţii. Papa face rege pe cine vrea, şi regii aceştia noi 
nu se consideră că au dreptul de a cîrmui decît atunci cînd 
Sînt recunoscuți de Papă. Aceasta resultă dintr'o mișcare 

cu adevărat revoluţionară: „Împărăţia Sfintului Petru“ fn- 
locuieşte Împărăţia lui Carol-cel-Mare, Sanctus Petrus 
Imperator. Această Împărăţie sacră îndeamnă lumea la 
dușmănie împotriva regalității. E o zguduire a autorităţii 
regale în chiar acest privilegiu al Sfîntului Petru pe care 
un Papă ca Inocenţiu al Ill-lea va izbuti să-i impună 
lumii medievale. Atunci regii, cari, înnainte, ca urmași ai 
Împăraţilor ori ca unii cari aveau parte la moștenirea 
Împăraţilor, se sprijiniau şi pe autoritatea Sfîntului Scaun, 
rămîn avisaţi la propriile lor mijloace; în ei, acum, există, 
un drept superior, care este în afară de diînșşii şi în contra 
lor. De altfel în lumea universitară, francesă din ce în ce 
mai mult pornește o mișcare întru toate asămănătoâre cu 
cea bolșevistă și comunistă, din timpul nostru. Cetind ci- 
neva partea a doua din Roman de la Rose sau alte 
produse ale literaturii din această epocă, întilnește o ne- 
gațiune tot așa de radicală, tot așa de revoltată, tot așa 
de brutală cum sînt negaţiunile care se pot întilni în 
orice „pravdă“ din timpurile noastre. 

Da sigur că şi aceasta este o slăbire a autorităţii regale, 
şi, pănă ce această slăbire va fi în folosul viitorului, de- 
ocamdată elementele de trecut cred că se pot folosi din 
ea. E un fenomen general: cînd intervine slăbirea, fie du- 
rabilă, fie accidentală, la un factor din viaţa unui popor, 
cei d'intăiu cari cred că a venit vremea lor nu. sînt oa- 
menii viitorului, ci oamenii trecutului. 


X. 


O formaţiune politică originală: Ungaria arpadiană. 





Venim astfel la actul regelui Andrei al II-lea. Cu această 
ocasie se va face și istoria Ungariei pănă la începutul 
veacului al XIII-lea. 

Felul obişnuit de a se presinta istoria, Ungariei este destul 
de obositor și nu presintă interes: el nu poave fi decît 
punctul de vedere al acelor cari au interes să-l susţie. 
Există şi un fel german de a trata istoria Ungariei, care 
insistă numai asupra influenței atotputernice pe care lumea 
germanică a exercitat-o necontenit asupra Ungariei. După 
această concepție, Ungaria de la început și pănă la 
sfîrşit a fost supt Germani; Ungaria a tras toată cultura 
ej superioară din lumea germană. 

Afară însă de aceste puncte de vedere poate să mai 
fie unul: acela este în legătură cu elementele originale ale 
vieţii de Stat unguresc, care nu presupun calităţi de rasă, 
eminente ale poporului maghiar însuşi. Numai în felul 
acesta mișcarea constituţională de la începutul veacului 
al XIII lea va apărea mai clară. 


Este bine ca să se înțeleagă desvoltarea Statului în- 
temeiat de Maghiar: în Panonia, puindu-i alături de cellalt 
Stat, avînd o origine asămănătoare, care este Statul bulgar 
din Peninsula Balcanică. * 

Şi în casul Bulgarilor şi în casul Ungurilor, are cineva 
a face cu o populaţie care nu e nici de origine germană 
nici de origine slavă, care vine din regiunile răsăritene ale 
Europei, din stepă, și se așează printrun accident istoric 

fără caracter de invasiune în noile 'Ținuturi. Legendarul 
Arpad na urmărit, cu tovarășii săi, şefi de seminţii, niciun 
fel de plan cînd împrejurările l-au adus de sa așezat în 
Panonia. Un hasard a determinat aşezarea lor în mijlocul 
unei lumi mult mai vechi, neasămănat mai înnaintată şi 
atinsă, de o parte, de cultura pe care o represinta, creş- 
tinismul, de alta, de cultura de tradiţie romană care 
fusese, în timpuri mai nouă, a Imperiului lui Carol-cel- 
Mare sau a Imperiului bizantin. Un conflict al Bulgarilor 
cu Maghiarii stabiliţi întăiu în Bugeac, în partea de Sud 
a Basarabiei, a adus strămutarea. 

Intre Bulgari și Maghiari este o asămănare de rasă, 
sînt elemente comune, însă ar face cineva o greșeală cînd 
ar crede că această însemnează și o identitate de rasă. 
Bulgarii uralo-altaici cari au venit cu Asparuh, fiul lui 
Cubrat — care nu înseamnă decit: Curt, nume ce se în- 
tilnește la. Turci pănă în timpul nostru —, erau exact de 
acelaşi neam ca şi toate seminiiile turanice care au 
venit în regiunea Dunării ce se chiamă Panonia înnainte 
de ultimul șfert al veacului al VII-lea. Prin urmare între 
Huni, între Avari şi între Bulgari nu e absolut nicio de- 
osebire. Bulgarii cei vechi, cari se întîlnesc mai înnainte 
de acest ultim şfert al veacului al VIl-lea nu sînt decit 
una din seminţiile care alcătuiesc marea masă uralo-altaică 
din stepa răsăriteană a Europei. 

În ce priveşte însă pe Maghiari, este o distincţiune: Ma- 
ghiarii sînt un popor ugro-finic. Ei au legături mult mai 
strînse decit cu barbarii care se întîlniau în stepa pro- 
priu-zisă, cu aceia, cari, trăind prin păduri, hrănindu-se din- 
pescuit, ocupau regiunile păduroase și lacustre ce se întind 
de-asupra, stepei. 

In Rusia, de ieri sînt trei bande de teritoriu cu totu ldeo- 
sebite: una, foarte roditoare, care se întinde de-asupra Mării 
Negre, avînd o vădită asămănare cu Ținutul nostru însuși; 
după aceia stepa, în care se fac în April buruieni care 
sə coc în lunie, și după aceia rămîne pustiu pănă la 
zăpadă, şi, în sfirșit, regiunea de păduri, de mlaștine a Fi- 
nilor. În această parte se întîlnesc popoarele de origine 
ugro-finică din care au făcut parte și Maghiarii cei vechi, 


— 128 — 


cari sînt astfel în cea mai strîinsă legătură cu Samoiezii și: 
cu populaţiile celelalte care se întîlnesc în Nordul Sibariei. 

Chiar între religia maghiară primitivă şi între a Sibe- 
rienilor autohtoni este o foarte mara asămănare. Zeul 
păgin al Ungurilor, pe care creştinii de mai ps urmă l-au 
păstrat, se numeşe Isten, și zeița cea mare, care exista 
ca o corespondentă femenină a lui Isten, e Boldog Aszony. 
Aceşti doi zei, unul masculin, altul feminin, sînt în foarte 
strînsă legătură cu cultul șamanist sup rstiţios din Nordul 
Siberiei, 

Prin frămîntările care sau întimplat în stepă sa făcut 
un gol în partea centrală, și golul a fost umplut de elemente 
care au venit mai din Nord Prin urmare Maghiarii sau 
strămutat către Marea Neagră, păstrînd însă puritatea lor 
de rasă ugro-finică, o anumită tragere de inimă pentru 
ocupațiile lor vechi — şi au fost foarte bucuroşi să se 
aşeze lingă Dunăre şi Tisa pentru ca să poată întemeia 
sate de pescari ca în timpurile vechi: au fost foarte bucu- 
roşi că au găsit păduri mari, care să li permită a continuă. 
vechea lor ocupaţie de vinători 

Constatăm acuma, cu privire la așezarea lor, o altă 
deosebire, şi anume: Bulgarii, cînd au venit în regiunile 
moesice, erau organisaţi ca o singură bandă militară, -nu 
tocmai numeroasă. Ei s'au găsit în fața unei populaţii 
trăind o viaţă patriarhală, neavînd tendințe de Stat şi 
împotriva câreia, prin urmare, nu era nevoie să se poarte 
războiu, deci, să se tragă toate consecințile din acest 
răzbpiu. Nu a fost o oposiţie naţională care să se fi pre- 
sintat Bulgarilor turanieni cind au venit pe malul drept al 
Dunării: populaţia, slavă de aici nu formă un Stat; erau. 
șapte seminţii slave, numite după riurile principale, pentru 
că Slavii se orînduiau astfel, sistem tare a trecut și la 
noi și pe care lam păstrat. Pe unele chiar știm cum le 
chemau, pe altele mai puţin: astfel Timocanii, lincă Timoc. 

Dar acești Slavi erau supuşi ai Imperiului bizantin, ne- 
mulțămiți de un regim care li cerea contribuţii foarte im- 
portante şi li dădea. în schimb o asigurare foarte slabă, 
pe cînd ceilalți li dădeau o asigurare militară foarte efec- 
tivă, fiind temuţi de toată lumea, și, în schimb, ca unii 


ce trăiau foarte patriarhal, cereau un ajutor foarte mic 
populațiilor supuse. In felul acesta legătura dintre Bulgarii 
năvălitorii și Slavii din Peninsula Balcanică — și, cînd zic: 
Slavi, înţeleg pe lîngă dînșii o mulțime de elemente care 
rămăseseră încă romanice şi care erau întru toate asemenea 
elementelor noastre de pe malul stîng al Dunării —au 
fost bune: cînd sau așezat Bulgarii, ei au fost bine primiți 
şi salutați aproape ca liberatori din sclăvie de populaţia 
siavă. 

Așa încît, relaţiile fiind foarte bune, de la început 
s'a întîmplat acest lucru: Bulgarii, puţini la număr, au 
pierdut în scurtă vreme limba lor naţională, păstrînd doar 
numele lor cel. vechiu, care era un nume de glorie, ce 
amintia cucerirea, și inspira spaimă vecinilor, mijloc ofensiv 
şi defensiv față de acei cari stăteau în jurul lor. Ei și-au 
păstrat dinastia veche, o bucată de vreme, pentru ca să 
o părăsească pe urmă, înlocuind-o cu altă dinastie uralo- 
altaică;, au păstrat anumite obiceiuri de războiu, anumite 
elemente în îmbrăcăminte, anumite aşezăminte, cum a fost 
și așezâmîntul boierilor, dar au devenit vorbitori de limbă 
slavă. Prin aceasta au participat, nu numai la civilisaţia 
slavo-bizantină, dar şi la conștiința slavă: dacă nu sar 
fi întîmplat ca pe malul Mării Adriatice să se întindă in- 
fluenţe catolice, latine şi italiene, venite din Apus, fără 
îndoială că toți Slavii din Balcani ar fi făcut parte din 
„Bulgaria“, care sar fi întins pănă la apele Mării apusene. 

Cu Ungurii a fost însă altfel: ei au venit în regiunea 
panoniană, nu ca, o singură bandă, nu ca o armată, ci 
ca un popor. Erau mai multe seminţii, care aveau şefii 
lor deosebiți, pe cînd nimic de felul acesta nu se observă 
la Bulgari, cari formează un singur corp de invasiune, cu 
un singur stăpînitor. Maghiarii s'au strămutat însă în chip 
fărîmițat, și așa au rămas un secol și mai bine după așa- 
zarea lor în Panonia. Ceia ce se spune despre șeful lor 
de pe vremuri, aparţine legendei, pentru, că despre înce- 
puturile Ungurilor n'avem știri contemporane, ci numai ce 
spun povestiri care nu sînt mai noi decit anul 1200 şi 
se sprijină pe poesia populară în rindul întăiu și apoi pe 
înterpretarea numelor unor localități. Si poesia aceasta 

a 'fost scrisă într'o vreme cînd se făcuse o concentrare a 
poporului unguresc, cînd exista o unitate care nu existase 
la început; deci ea a căutat o singură persoană căreia 
să-i atribuie meritul tuturor acelora cari participaseră. la 
opera de năvălire și de instalare în această regiune. 

O altă deosebire foarte importantă este aceasta: Ma- 
ghiarii fiind pescari şi vînători, pe cînd Bulgarii nu erau 
nici pescari, nici vînători şi nici agricultori, ci numai ostaşi, 
stînd în lagăre cum au stat Francii cînd s'au așezat în 
Galia, n'au rămas în taberele de la început, ci, din primul 
an al așezării lor, şi-au căutat sălaşe la cîmp. 

Astfel pricepem în sfîrşit fenomenul, foarte important, 
că Bulgarii turanici, aşezindu-se în Peninsula Buicanică 
şi-au pierdut limba şi au ajuns a voibi limba slavă a 
supușilor, iar Maghiarii aşezaţi în Panonia, deşi au în- 
tilnit populaţii slave vechi şi importante, cu toate acestea 
au păstrat limba primitivă. Fiindcă, erau mai mulți decît 
Bulgarii, fără îndoială, dar şi fiindcă Maghiarii, aşezîn- 
du-se la faţa locului, trăind întradevăr o viață naţională, 
şi nu numai militară, pe pămîntul acesta nou, erau cu 
mult mai capabili de a se menținea, şi în limba, şi în in- 
dividualitatea lor naţională, decit ceilalţi. 

Dar mai este ceva: Maghiarii, cînd au venit în Panonia, 
au apărut, cum am spus, ca adversarii unui Stat, chemați 
de alt Stat. In regiunile panonice și în toate parţile vecine 
fusese Statul morav, un Stat de cea mai mare importanţă, 
a cărui putere se întindea pănă în pădurile Boemiei şi 
Poloniei, pănă departe în Peninsula Balcanică și spre tre- 
cătorile Alpilor; aceşti Moravi amenințau pe Germanii ră- 
săriteni cu desnaţionalisarea slavă. După înlăturarea dr 
nastiei carolingiene, acei cari sau ridicat ca să conducă, 
popoarele germane au încercat să resolve problema aceasta 
moravă, şi Arnulf, cel dîntăiu care dă Germaniei o orîn- 
duire deosebită, stă o bucată de vreme între Slavi. Se 
pare că el a încercat să cîştige pe Slavii aceștia din 
Moravia pentru germanism, slavisîndu-se el însuși şi fa- 
milia lui, aşa de mult încît să poată fi acceptat de Moravi, 
ca gef al lor. Na izbutit. A întîlnit o resistență la Moravi 
cari aveau ambiţii foarta mari. Ambiţiile acestea în mare 

parte se inspirau tocmai de la tradiția lui Carol-cel-Mare; 
era ceva din concepția carolingiană şi la regii aceștia 
moravi. Atunci Arnulf chiamă în ajutorul lui pe Maghiari, 
și aceștia, foarte bucuroși de pradă, se aruncară asupra 
provinciilor încă neașezate ale Statului morav şi le tratară 
în chipul cel mai sălbatec, distrugînd toată viața `po- 
litică mai veche din această regiune, care pe urmă sa 
retras în Boemia şi Polonia, la Nord, iar, la Sud, aminti- 
rile morave creară, prin ducatul, apoi regatul croat, viaţa 
slavă în Peninsula Balcanică. În locul însă unde prin pră- 
dăciunile năvălitorilor se făcuse un gol, s'au așezat ei, 
Maghiarii. 

Acum, e cu totul neadmisibi: ca populaţia slavă, foarte 
numeroasă, din aceste regiuni să fi fost distrusă de noii 
stăpîni: nici n'aveau interes la aceasta, ci se bucurau să 
aibă un număr cît mai mare de oameni cari să muncească, 
pentru dînşii, să li dea tribut, să-i ajute în vreme de răz- 
boiu. Prin urmare atitudinea Maghiarilor față de Slavii 
supuși na fost întru nimic deosebită de aceia pe care față 
de alți supuși au putut s'o aibă în alte timpuri alți cu- 
ceritori, barbari sau civilisaţi. Din potrivă, nu s'ar înțelege 
o mulțime de lucruri în limba urgurească, în cultura Un- 
gurilor primitivi, dacă nu sar admite că Slavii din Panonia, 
cari făcuseră parte din regatul morav, au dăinuit mai 
departe, avînd oarecare importanţă chiar în viaţa Statului 
nou. Sa făcuț socoteală, de istoricul frances Sayous, cît 
de multe cuvinte din domeniile cele mai esenţiale ale limbii 
maghiare sînt împrumutate de la Slavi: tot ce este noțiune 
de cultură superioară în această, limbă nu face parte din 
vocabulariul vechiu fino-ugrice, ci din acest împrumut pe 
care Maghiarii au trebuit să-l facă imediat de la cultura, 
slavonă. Sînt, apoi, alte cuvinte pe care Ungurii le-au 
împrumutat de la Germani: chiar noțiunea de cîmp e 
luată de la aceștia (föld hu e decit Feld german). Dacă 
se înlătură tot ceia ce s'a luat de la popoarele supuse și 
de la, popoarele vecine, rămîne atunci pentru capitalul de 
cultură al Maghiarilor primitivi foarte puțin. 

O întrebare, în treacăt, ar fi: de ce nu întîlnim şi cu- 
vinte romănești, fiindcă e ridiculă părerea, interesată, că 

Rominii au venit din Peninsula Balcanică întrun fel de 
alaiu ţigănesc, la o dată oarecare din veacul al XIV-lea, 
cum susţin Ungurii şi unii Germani. Problema este cu 
atît mai interesantă, cu cit Saşii din Ardeal, mai ales cei 
din părţile Bistriţei, au luat foarte mult din graiul nostru. 
Ar fi iar de cercetat dialectul secuiesc ca să se vadă ce 
se poate socoti luat de la noi, 

Explicaţia e aceasta: Ungurii sau aclirnatat în Pa- 
nonia cu cel puţin două veacuri înnainte de â veni în 
Ardeal; ei şi-au alcătuit limba lor, potrivit împrejurărilor 
noi de viață în care au trăit două sute de ani, înnainte 
de a vedea pe Romini în ochi. Dar un popor, avindu-şi 
limba absolut isprăvită, dacă nu întilneşte la alt popor o 
cultură superioară, nu împrumută nimic de la acel popor. 

Presența și mai departe a elementului slav în Panonia, 
însemnătatea lui se dovedeşte şi prin alt lucru: cultura 
pămîntului la Unguri, felul lor de a face case după vechea. 
datină traciră, afară de casul unui împrumut de la Ger- 
mani, felul de a-și construi fintînile, puţurile cu cumpănă, 
ce se întîlnesc din pusta lor ṣi pănă departe, și alte amă- 
nunte sînt absolut slave. În sfirşit şi antropologul poate 
interveni în această chestiune: el va spune că între tipul 
unguresc de astăzi, care în foarte multe casuri e foarte 
frumos, la bărbaţi, dar mai ales la femsi, şi tipul vechiu 
fino-ugric este o deosebire foarte mare. Aceasta arată că 
năvăhtorii sau contopit în mare parte cu masa slavă pe 
care au întilnit-o: Secuii însă nu samănă cu Ungurii din 
pustă și e foarte explicabil, Ungurii din pustă cuprinzind 
în cea mai mare parte elemente fisiologice slave, pe cînd 
Secuii cuprind în cea mai mare parte elemente fisiologice 
romănești. 


E interesant a ae urmări această problemă şi din 
puactul de vedere al instituțiilor. 

După ce Ungurii sau aşezat în Panonia, după ce s'au 
arnestecat cu poporul slav şi au căpătat toată întregirea 
culturală necesară de la populaţia supusă, sa pus pentru 
ei, în ce priveşte instituţiile, o întrebare foarte importantă: 
în ce sens se va îndrepta cultura aceasta maghiară» 

Ea putea să apuce în mai multe direcții. Evident că 
Ungurii nu puteau păstra ca instituții ceia ce aduseseră, 
cu dinșii. Împrejurările în care: erau meniți a trăi nu li 
îngăduiau aceasta. Vechile aşezăminte nu erau suficiente 
pentru stadiul istoric la care se ajunsese Pe de altă parte, 
cine crede că o cultură inferioară, incapabilă de desvol- 
tare, se poate păstra între culturi superioare ? În materie 
de cultură, noțiunea de vecinătate este înlocuită prin aceia . 
da continuitate. Cultura merge de-asupra hotarelor şi peste 
toate mijloacele puse pentru a păzi aceste hotare. 

Prin urmare, hotărît, Ungurii nu puteau să rămiie ceia, 
ce fuseseră. Atunci întrebarea era: vor rămiînea ei cu moş- 
tenirea de instituţii a supuşilor slavi, vor continua să fie, 
cu altă limbă, supt alt nume, ce fuseseră înnainte de 
dînșii pe acelaşi pămînt Moravii, continuatori şi ei ai ordinii 
carolingiene? Sau vor trece dincolo de fasa acestei civi- 
lisaţii politice a Slavilor supuşi şi vor primi una din cele 
două influenţe care trebuiau să solicite pe oricine se găsia 
în aceste regiuni: adecă influența. bizantină din Sud-Est 
şi influența germanică din Vest și Nord-Vest? 


După ce Ungurii au luat instituţiile Slavilor supuşi, cu 
Vcevozi cari continuau pe vechii daci carolingieni, poate 
şi cu cnezi, al căror nume ar veni de la germanicul 
König, cu o foarte mare scădere în ce priveşte atribuţiile 
— Ştefan-cel-Sfînt, adevăratul . întemeietor al regalității un- 
gare, el care a făcut săritura cea máre din împrejurările, 
cu totul patriarhale, păgine în împrejurările creştine, mult 
mai înnaintate, a fost, înnainte de a fi însărcinat cu o 
misiune permanentă de Scaunul roman, Voevodul Voicu —, 
păstrindu-se din trecut numai, o bucată de vreme, tra- 
diţiile păgine, cu tot ce puteau să deie, asupra păturii 
pur slave se întinde o influență bizantină. Cronicile Bi- 
zanţului arată că, înnainte de creștinarea lui Ştefan, doi 
șefi ai Ungurilor, cari pe vremea aceia trăiau supt Voe- 
vozi, au cerut la Constantinopol, cum ceruseră și Bulgarii, 
misionari cari să-i creştineze: Bulosudes şi Gylas, ceia 
ce însamnă Bulcs și Gyula. „Romanii“ Răsăritului au fost 
bucuroși să asculte această cerere. Şi, astfel, cea d'intăiu 

formă a creştinismului pe care au cunoscut-o Ungurii a 
fost forma bizantină. 

Şi influenţa bizantină n'a dispărut cu totul de la Unguri 
nici la începutul veacului al XIII-lea: și după ce sa impus 
influența cea mai nouă germanică, acâasta a întîlnit la 
fiecare moment oposiția influențelor răsăritene venite, dacă 
nu din Constantinopol, din lumea rusească a Chievului, 
din Galiţia, unde ea se continua. 

Dar în secolul al X-lea, vre-o sută de ani după aşe- 
zarea Ungurilor în Panonia, ducele Gheza iea în căsătorie 
pe sora ducelui polon, pe Adelaida. Adelaida era Slavă, 
însă trăise în mediu de cultură germanică. Prin ea se 
introduc misionari apuseni, din Germania sau din părţile 
slave stăpinite de germanism. Cel dintăiu răspînditor 
supt forma catolică al creştinismului între Unguri, Adal- 
bert, era episcop de Praga. El petrecuse o parte din ti- 
nereţa lui în ltalia-de-Sud, la Monte-Cassino, ceia ce era 
o îndrumare către regalitatea apostolică, supusă Sfîntului 
Scaun, a Ungurilor. Resultatul propagandei lui Adalbert, 
ca şi al silinţilor Adelaidei, a 'fost că fiul acesteia a de- 
venit, cum am spus, regele Ştefan, — o nouă situaţie regală 
fiind creată, întru toate, de papalitate şi în interesul 
special al papalității, 

Ştefan iea în căsătorie pe o principesă germană, din 
Bavaria, Ghisela, fiica ducelui Henric. Aceasta înseamnă 
însă biruința germanismului asupra Bizanțului în Ungaria. 
O soră a lui Ştefan, creștină şi ea, e măritată cu Bo- 
leslav de Polonia, iar alta iea un Veneţian, pe ducele 
chiar al Veneţiei, Pietro Orseolo. Ungaria creștinată ajunge 
astfel în legătură, simultan, şi cu Germania și cu Italia. 

Opera de creștinare urmează foarte răpede. Una din 
cele dintăiu mănăstiri care se întemeiază e a Sfintului 
Martin; dar acesta e sfintul cel mai popular în Franţa: 
Martin de Tours. Acela care conduce opera de convertire 
pe vremea, lui Ștefan-cel-Sfint este Astricus, arhiepiscopul 
de Kalocsa, un Italians Dar, în acelaşi timp. educaţia 
fiului lui Ștefan este. încredințată unui Gerhard, German, 
care joacă şi el un rol foarte împortant în noua cultură 
religioasă a Ungariei. 


Cine ar fi crezut însă că vechiul fond păgîn a fost dis- 
trus prin botezul lui Ştefan sar fi înșelat, fiindcă imediat 
se formează un partid păgîn împotriva partidului creștin, 
şi acest partid păgîn are, la un anume moment, în. fruntea 
sa o rudă a familiei domnitoare, pe Samuil Aba. Vine un 
timp cînd o luptă se dă pentru moștenirea lui Ştefan între 
acest Samuil Aba şi Petru Veneţianul,. fiul surorii lui 
Ştefan măritate cu ducele Veneţiei. 

Cînd ea se isprăveşte, influența bizantină revine ca să 
stea în calea. influenţei germane şi italiene. Andrei Liu, 
(1046—50) regele Ungariei, a fost crescut la Chiev, şi 
chiar numele lui este un nume bizantino-rus. Urmașul lui 
Andrei, Coloman, iea în căsătorie pe o principesă rusă, 
Eufemia. 


Legăturile acestea cu Rusia se vor continua și mai de- 
parte. Deocamdată însă Ungaria, care nu se poate indi- 
vidualisa supt raportul politicei sale externe, e din nou 
atrasă către Vest. Croaţia a format, o bucată de vreme, 
un Stat deosebit. Statul acesta a trecut priutro crisă şi 
sa ridicat dintrînsa; o a doua crisă însă la doborit. De 
Croaţia se ținea însă Dalmația, malul Mării Adriatice. 
Cînd regalitatea trecătoare a Croaților a dispărut, regele 
Ungariei, care avuse și legături de familie cu ducii și mai 
tărziu regii Croaţiei, tinde natural către țermul Mării 
Adiiatice. 

În felul acesta însă el e smuls de la tendința, care se 
observa pe vremea lui Andrei, de a se îndrepta către 
Dunăre şi Nipru. Putem spune că aceasta a fost un noroc 
foarte mare pentru noi. Dacă tendinţa bizantino-rusă, re- 
presintată prin cel dintăiu Andreiu, ar fi biruit, toată 
atenția regalității ungurești, care avea misiune de cruciată, 
catolică în părţile noastre, sar fi îndreptat asupra noastră, 
şi ar fi împiedecat putinţa vieţii noastre naţionale. Pe 
cînd, aşa, Ungurii au fost atraşi către Marea Adriatică, pă- 
răsind Marea. Neagră, fără să poată face ispravă nici la, 
Marea Adriatică. . 

Pentru că, în momentul cînd ei au venit acolo, la Marea 
Adriatică, regele Coloman (1095—1114) încoronîndu-se la 
Biograd, ca rege al Croaţiei şi Dalmației, la începutul 

veacului al XJI lea, Veneția era acum o mare Putere ma- 
ritimă, și ea avea nevoie de amîndouă malurile Mării Adri- 
atice. A fost o întreagă luptă pentru litoralul dalmatiù al 
acestei Mări între regele unguresc şi republica Veneţiei. Ea 
s'a hotărit în favoarea acesteia: cînd s'a făcut cruciata a 
patra, Venețienii întrebuințară pe cruciați ca să desâvir- 
şească opera, lor de instalare în Dalmația, cucerind Zara, 
Capitala, provinciei. 


În acelaşi timp cînd erau atrași către Dalmația, Ungurii 
găsesc c nouă cale de expansiune către Sud-Vest, depăr- 
tîndu-se și în felul acesta de Orient, de Marea Neagră. 
Anume Siîrbii încep a se organisa. Dupâ Serbia de pe 
malul Mării Adriatice, din Diocleia, cieatiune a influen- 
țelor latine, catolice, se întemeiază în Rascia, în San- 
geacul din timpul nostru, ua Voevodat sîrb, care, mai 
tărziu, prin concesia Papilor, va deveni şi el: regat apos- 
tolic, fără să poarte acest titlu pe care-l păstrau, exclusiv, 
regii Ungariei. Aceștia încearcă a-și anexă Serbia nouă, 
ceia ce era natural odată ce ei luaseră Croaţia şi Dal- 
maţia, hinterlandul dalmatin fiind format de această 
Serbie. La 1135 Bela al II-lea se încoronează rege de Rama; 
fiul lui, Ladislas, poartă titlul de duce al Bosniei (tara e 
numită, ca şi Moldova, după rîul care o străbate, şi 
Bosnia stă în faţa Serbiei ca Moldova fată de Tara-Romă- 
nească, iar Croaţia, e faţă de amîadouă ca Ardealul faţă 
Principate!. Legăturile de familie între Sirbi şi Unguri 
se fac foarte strînse. O principesă sîrbă, liena, e mama, re- 
gelui Gheza al II-lea, pe la jumătatea veacului al XII-lea, 
și fratele Elenei, Bieloş, e regent al Ungaris. Ungurii s'au 
amestecat, deci în lumea aceasta slavă din Balcani; dar 
a fost un timp cînd lumea slavă din Balcani, superi- 
oară prin anume însușiri lumii ungurești, încearcă să-și 
adauge Ungaria însăşi. 

A doua soţie a regelui Coloman este însă o Rusoaică, 
Predslava, şi la 1126 vedem pe Unguri luînd parte la un 
asediu al Chievului. În sfirșit fol ivi Coloman, Boris, pă- 
trunde în părţile ruseşti, în legătură cu Polonii. La ju- 
mătatea veacului al XIII-lea Gheza al Il-lea, care este fiul 

Sirboaicei Elena, isa în căsătorie pe princesa rusă Eufto- 
sina. Din nou vine lumea aceasta rusească, dar de astă, 
dată nu aşa de mult în funcţiune de religie ortodoxă, cît 
în funcţiune de rasă slavă; e ca o încercare de a se sla- 
visa Ungaria. 


Atunci iată ce sa întîmplat pentru a localisa Ungaria 
în hotare mai fireşti: Imperiul bizantin, care avea drep- 
turi şi asupra teritoriului sîrbesc, se trezeşte la o viaţă, 
nouă. Avem dinaștia, admirabilă, a Comnenilor, care, de 
la sfirșitul veacului al XI-lea, învie în toată vitalitatea 
lui, Constantinopolul. Comnenii au ambiția de a stăpini 
Marea Adriatică şi Marea Neagră, fiind domni astfel pe 
toate aceste teritorii balcanice. Serbia li trebuie neapărat. 
Atunci, pentru Serbia, începe lupta între ei şi regii uuguri. 


Se dau lupt? învierşunate, nu numai la Branicevo şi Bel- 
grad, dar chiar în Banat, și este un moment cînd Bizan- 
tinii pătrund pe la noi în Ardeal spre a surprinde pe 
Unguri de cealaltă parte. Luptele acestea se dau aproape 
în tot decursul secolulului al XII-lea. Ungurii, de obiceiu, sînt 
învinși. Şi este chiar un timp cînd cel mai puternic dintre Com- 
neni, acea superioară personalitate politică şi militară care 
a fost Manuil, dă Ungariei regele pe care-l vrea el, un rege 
pe carel crescuse şi-l însurase ei; Manuil sprijină pe 
Gheza al II-lea, pe fratele acestuia, Ştefan, și-i dă de ne- 
vastă pe nepoata lui, Maria. Pretendentul Ladislas e sus- 
ținut de acelaşi arbitru al Balcanilor. Regele Stefan al 
IV-lea vine cu armată bizantină și stăpineşte după, voia 
Împăratului, purtînd acea coroană a lui Ştefan-cel-Sfint, 
care nu e decit două coroane bizantine lipite împreună. 
Pretendantul ungar Bela îşi schimbă şi -numele la Cons- 
tantinopol, davenind Despotul Alexie, şi el e însurat cu fata 
lui Manuil Aită fată alui Manulil e crescută anume în Un- 
garia ca să fie soția lui Ştefan al II-lea. 

Şi legăturile acestea vor dură pănă la sfirşitul vea- 
cului. Răscoala Romînilor din Peninsula Balcanică, a Vla- 
hilor lui Petru și Asan, s'a făcut din causa cheltuielilor 
pentru căsătoria Împăratului bizantin Isac Anghelul cu 


fata lui Bela al Ill-lea. De altfel și mama lui Manuil fu- 
sese Maghiară, şi temperamentul acestuia, nestăpiînit, in- 
capabil de a se menținea într'o singură direcţie, doritor 
de strălucire, de faimă, de zgomot, e mai mult tempera- 
mentul zbuciumat unguresc decît temperamentul rînduit, 
ceremonios, așa de supus etichetei, al celor din Bizanţ. 
Manuil poate fi privit chiar ca acel care a distrus eticheta 
bizantină în ce avea ea mai solemn: iubirea lui pentru 
acte cavalerești, eatusiasmul pe care-l arată .pentru caii 
lui — şi atunci pentru prima oară apare un cal împără- 
tesc, ca al lui Alexandru Machedon, în analele bizantine—, 
toate acestea sînt lucruri care trimit la Apus, şi în special 
la Ungaria. 

O ultimă încercare a regalității ungurești de a juca un 
rol în Galiţia se sfarămă prin anii 1210—20: Coloman, 
fiul regelui Andrei al ll-lea, însurat cu fiica regelui polon, 
încearcă să fie rege la Haliciu, în Rusia Roşie (de aici 
veniră şi pretenţiile Austro Ungariei asupra Galiției şi 
anexarea mai tărziu a terii). Şi alt prinț unguresc, An- 
dre, stă cîtăva vreme în Galiţia și e apoi înlăturat 


Ungaria se găseşte, prin urmare, în urma, acestor încer- 
căn neizbutite și a contra-ofensivelor ce au urmat, redusă, 
în hotarele în care va rămînea de acum înnainte. Astfel 
regalitatea, ungurească este îndemnată — ceia ce nu fu- 
sese pănă atunci — să fixeze şi condiţiile ei de viață in- 
terioară, căci un Stat care se găseşte în continuă expan- 
siune dincolo de hotarele sale nare atenţia trebuitoare 
pentru resolvirea, chestiunilor interne. 

Se poate zice cå Ungaria :nnainte de secolul al XII-lea, 
cu toată calitatea, de rege apostolic a suveranului ei, nu 
exista. Un Stat există atunci cînd are conștiință de ade- 
Vărata sa misiune, și pentru întăia oară această consti- 
inţă a adevăratei misiuni pe care o poate îndeplini rega- 
litatea ungurească se capătă după ce încercările către 
Vest, către Sud-Vest şi către Răsărit sînt zădărnicite. 
Ungaria și-a găsit configurația sa geografică permanentă; 
găsind-o, ea încearcă, prin bula lui Andrei al Ilea, să, 

găsească şi ordinea interioară corespunzătoare acestei con- 
figuraţii geografice. 


E necesară, acum, o privire asupra Statelor slave care 
se formează în Răsăritul Europei, State care nu sînt de 
religie ortodoxă, cum a fost casul Rusiei din Chiev, Smo- 
lensc, Rostov și Moscova, ci de religie catolică latină. 
Aceste State sînt Boemia şi Polonia. 

Şi un ducat şi cellalt, — căci coroana regală, de do- 
nație papală, a venit mai tărziu numai —, sînt întemeiate 
pe basa provinciilor de odinioară ale Statului carolingian. 

Faţă de ducatul Boemiei, lumea germanică a avut 
aceiași atitudine pe care a avut-o faţă de Unguri, cu deo- 
sebire că Ungurii erau mult mai puternici supt raportul 
militar decit Cehii şi că ei represintau un element na- 
țional cu totul nou, cu care Germanii navuseră a face 
pănă atunci. l 

Pe cînd Slavii încă pe vremea Moravilor erau supuşi 
necontenit influenței germanice. Cu toate că Statul morav 
— un ducat, nu un regat pe atuncea, — a avut legături 
strînse cu Papa, pe vremea cînd acesta era în luptă cu 
Impăratul, regele germanic căuta, deosebit de Papă, să 
aibă influenţă şi asupra regiunilor acestor slave. Iar, atunci 
cînd, în locul Moraviei mai mari, a fost o Boemie mai 
mică, pretenţiile regalității germane față de aceasta Bo- 
emie au fost cu atît mai mari. 

Dar şi în Boemia influenţa regalitaţii germanice a 
fost contrabalanțată, de la început, de influența papală. 

n momentul din evul mediu la care am ajuns, în se- 
colui al XII-lea, nimeni nu mai credea că regele german, 
Impăsratul are calitatea de a face alt rege. Şi-o atribuia 
Papa, în puterea, teoriei că adevăratul Împărat e Sfintul 
Petru, Sanctus Petrus Imperator, care e represintat pe 
pămînt prin vicariul său. Deci acesta poate face, el singur, 
regi. Aşa fiind, toate tegalităţile cele nouă care se întil- 
nesc după 1200, sînt creaţiuni papale, apostolice: regatul 
Sîrbilor, chiar regatul bulgar, care şi-a zis Țarat şi a avut 
pretenții imperiale supt Ioniță, regatul Armeniei Mici, în 
Asia occidentală; şi tot craaţiune papală va fi regatul 

Boemiei întăiu şi după aceia regatul polon. Ba, citva 
timp, a fost şi un regat al Rusiei Mici sau al Rusiei 
Roşii, de la Haliciu. : 

Fărîmătură din vechiul Stat morav, isolată prin năvă- 
lirea ungurească, cu influenţe carolingiene, mai vechi co- 
rectate de influenţe germanice, mai nouă, Boemia, ca să 
se consolideze, ca să între în ordinea normală a lucruri- 
lor din evul imediu, a avut nevoie de recunoaşterea din 
partea Soaunvlui apostolic, și această recunoaştere ca- 
pătă forma ei cea mai caracteristică prin acordarea co- 
roanei regale. Astfel pe cînd, în secolul al XII-lea, încă, 
se văd contingente boeme luînd parte, în Italia, la cam- 
paniile regilor germanici, în lupte care n'aveau niciun fel 
de interes pentru Boemia însăși, — ducele Bretislav tre- 
cînd pe calea Brannerului ca să ajute pe .regele german 
Lotar, venit să urmărească interesele lui imperiale, spe- 
cific g&rmane, în peninsulă —, de la o bucată de vreme 
Boemia se organisează deosebit. Ungaria e, în feul acesta, 
mărgenită, la Nord, rămiîind deschisă numai la Răsărit, 
căci noi nam fost în stare să ne consolidăm decit foarte 
tărziu, de abia pe la 1250-1800. 

Această, Boemie însă, care pe la 1200 se poate zice 
că exista, nare, la rîndul ei, o graniță orientală sigură. 
Numită după populaţia Boilor, care e de origine probabil 
celtică şi păstrindu-şi numele chiar după ce ajunge pa- 
tria Quazilor şi Marcomanilor în luptă cu Împărăţia ro- 
mană a lui Marcu-Aureliu, ca ţară de păduri, ea are în ho- 
tar șesul, Polonia (cf. numele finic al Finlandei, Suomi, 
care înseamnă Tinut de păduri mlăștinoase). 

Aici locuiau mai multe triburi răzlețe, care, la un mo- 
ment dat, păreau că vor întra în ordinea politică ru- 
sească, ce se întindea și către Vest şi către Nord-Vest. 
Căci a fost o necontenită luptă între influenţa bizantină 
şi influenţa germană, între forma religiei ortodoxe şi între 
torma cealaltă, a religiei catolice, asupra masei Slavilor ră- 
săriteni, de unde a resultat o Rusie şi o Polonie, ale căror 
“hotare variau necontenit după cum erau mai multe forțe 
de o parte sau de alta!. Cînd zicem astăzi: Rusia sau Po- 

1, V. cartea mea Istoria Slavilor răsăriteni, Bucureşti 1919. 

lonia, înțelegem, din nou, anumite hotare; cînd zicem Rusia, 
şi Polonia pănă în secolul al XVIII-lea, vedem iarăşi hotare 
trase pe hartă; dar în evul mediu trebuie să se înţeleagă 
hotare flotante, necontenit schimbătoare. Sar fi putut 
foarte bine ca Rusia din Chiev să cuprindă, şi Ținuturile care 
mai tărziu au format Polonia îatrebuirţind scrisul latin 
şi închinîndu-se Bisericii catolice, şi, altă dată, a lipsit 
foarte puţin pentru ca, în Chiev şi chiar în Moscova să 
dispară literele chirilice şi religia ortodoxă, iar influența, 
apuseană catolică, introdusă în, Galiţia, să fie întinsă pănă 
la cursul Niprului şi în depărtata stepă răsăriteană. 

Am văzut că Poemia era o rămăşiţă a Statului caro- 
lingian, o restrîngere a ducatului carolingian; în Polonia 
însă nu era nimic decît vechea viață patriarhală a se- 
mințiilor slave orinduite după uri. Deci, pe cînd dincolo 
se cerea numai transformarea unei vieţi de Stat mai 
vechi, aici, în ceia ce era să fie Polonia, erau numai 
două posibilităţi ; sau să se creeze un Stat pe basa lu- 
crurilor existente pe acel teritoriu, ceia ce e foarte greu, 
mai ales pentru o rasă lipsită de spontaneitate politică, 
așa cum e rasa slavă, sau să se transplanteze aici una 
din vieţile politice din vecinătate. 

Dar transplantarea cea mai usoară era cea din Boemia. 
A fost astfel, cel puţin un veac, nu o Boemie de o pate 
și o Polonie de a!tă parte, ci o viaţă boemo-polonă, avid, 
după cum se desvoltau împrejurările, centrul său la Pr. ga 
sau întrun oraş polon. Sa întimplat ca un rege boem, 
chiat după ce se corstituise ducatul polon si ducele a fost 
căpătat şi de la Papa calitatea regală — definitiv mult mai 
tărziv, în a doua jumătate a veacului al XII-lea, — să aibă 
stăpinire în Polowa, aceasta primindu-l drept şef al ei, și 
sa întîmplat, în schimb, ca pe vremea, lu: Boleslas-cel Vi- 
teaz (Hrabri) Polonia să-şi întindă ea influenţa în Vest, ca 
regele din Gnesno, cea mai veche Capitală a Statului polon, 
să poruncescă în Praga. Numai de pe la 1300 se face o 
despărțire definitivă între un Stat şi cellalt. 


Aceste explicaţii sînt necesare pentru că în regiunea 
orientălă a catolicismului europeait se creiază o altă formě 

a vieții feudale decîţ cea din Apus. În Vest avem a face 
cu un proces istorie neîntrerupt şi încet, în care ceia ce 
hotăreşte este viaţa cea mai veche a acelor 'Ținuturi. Sa 
arătat aici că nu Francii au creat Franţa, ci că ei au dat 
doar un nume unei ordini de lucruri care se desvoltase foarte 
încet, avînd basa ei în vechea cetate celtică și în forma, 
pe care această cetate galică a primit-o sub influența ro- 
mană. Chiar și în Anglia, unde a fost. o cucerire care a 
schimbat vechea ordine de lucruri anterioară cuceririi şi 
consolidării, ea a existat. In regiunile acestea răsăritene nu 
sa întîlneşte însă nimic din acestea. Aici vine Francul şi 
găseşte seminţii slave neorganisate, găseşte năvălitori tu- 
ranieni cari sînt distruși sau aruncaţi din nou în stepă. 
Aici se poate porni o viaţă istorică nouă, întiiu prin Franci 
şi pentru Franci, iar, pe urmă, pentru Slavi; şi, mai tărziu, 
tot pe urma Francilor, dar pentru Maghiari, se poate în- 
cepe o nouă viaţă, care să nu ţină sama de trecut decit în 
ce priveşte acele instituţii patriarhale ce s'au păstrat în 
lumea satelor, dar nu se puteau ridica pînă la un gràd 
mai înnalt în ordinea politică. Şi atunci toată acea gradare 
înceată care face ca de la un rege pănă la ultimul mem- 
bru al societăţii feudale să fie o scară întreagă de influ- 
ente, de privilegii, de îndatoriri, de situaţii reale și de 
drepturi care determină acestă situaţiuni reale, această, 
scară nu se poate stabili. 

Aici totul a venit prea de odată, am zice: neorganic, 
catastrofal, pe cînd, dincolo, ordinea de lucruri s'a făcut 
organic, încet şi natural. Regalitatea, în Apus, nu se gă- 
sește, chiar și în Anglia, ca întemeietoarea unor lucruri 
care nu existaseră înnainte de dinsa—în casul Angliei, Qu- 
lielm Cuceritorul lucrează cu obiceiurile pe care le aduce 
din Normandia, unde nu le crease el —, pe cînd dincoace, 
în Răsărit, regalitatea vine fără, desvoltare istorică ante- 
rioară, de care ar fi benificiat, ci dintr'un ducat cu atribuţii 
regale: împodobită cu coroana apostolică, ea vine pentru a 
crea însăşi, potrivit, nu cu dreptul d'innăuntru, ci numai 
cu influențe din afară. Abusul care e în Franţa foarte 
greu, abusul, care în Anglia e ceva mai uşor, dar îndată 
se ridică anume factori politici şi sociali pentru a zice: 

pănă aici!, abusul acesta este însăși norma în viaţa aceasta 
aşa zisă feudală din Europa răsăriteană. 

Regalitatea instalează aici un bun plac împotriva că- 
ruia nu se pot manifesta decit în chip elementar nevoile 
de viaţă liberă pe care orice categorie omenească, orice in- 
dividualitate le simte într'o anumită, fasă a desvoltării sale. 

Aici nu e feudal mare şi feudal mic; nobilii nu atîrnă 
unul de cellalt, pentru ca la virf să se găsească puterea 
regală; aici, chiar dacă unul are terenuri mai întinse și 
altul mai puţine, chiar dacă unul e mai bine înzestrat 
şi altul mai puţin bine înzestrat, dacă unul a avut mai 
mult noroc și altul mai puțin, dacă unul aduce glorie și 
cellalt se ridică din mijlocul obscurităţii ori rămîne cu- 
fundat în aceiaşi întunecime, toți se presintă pe același 
plan în fața regelui. . 

Aceasta se observă în Boemla şi în Polonia. lar, dacă 
yom întilni în Polonia unele lucruri cu alt caracter, a 
ceasta se datoreşte numai faptului că în secolul al XIV-lea 
în viața polonă se amestecă, influențele lituaniene, prin 
unirea dinastică. 


Și trebuie să mai relevăm încă un lucru comun şi Un- 
gurilor și vecinilor lor cari se împărtășesc de aceleași con- 
diţii sociale şi politice. Şi anume că nici Ungurii, nici 
Boemii şi Polonii, în patriile lor deosebite, wau o viaţă 
națională completă. 

O burghesie nu se poate distruge fulgerător, cum își în- 
chipuie socialiștii, dar încă mai puţin o burgheşie se poate 
crea spontaneu, cum își închipuiau liberalii de la noi, ge- 
nerația de la 1848. A crea o burghesie era însă o nece- 
sitate pentru regiunile acestea răsăritene, o necesitate tot 
mai mare, în măsura în care se deschideau drumurile de 
comert, și mai ales drumurile de comerţ ale Tatarilor, 
cari nau fost numai distrugători, ci şi creatori, dìdd din 
Carpaţi pănă în Așia centrală acelaşi sistem de drumuri, 
acelaşi sistem de imposite și de vămi. Trebuiau să existe 
deci și oraşe care să deservească acest comerţ şi să fie 
capabile de a folosi de pe urma desvoltării lvi. Fiecare dintre 
regalitățile catolice din Răsaritul Europei simția necesi- 

tatea; dar cu elementele indigene, cu elementele naţionale 
ele nu se puteau funda. Regele însă avea interese fiscale 
aşa de puternice, încît era bucuros să recurgă la specia- 
jiştii vieţii orăşeneşti, cari erau, mai aproape de noi, Ger- 
manii, ei îaşii învăţaţi de Itulieni. 

Sau adus deci în centrul şi Răsăritul, Europei colonişti. 
Toate oraşele întemeiate în Ungaria, Boemia şi Polonia au 
fost clădite cu material uman capabil de a le asigura şi 
duce înnainte. Precum oraşele italiene au creat anume 
oraşe și în Balcani, cum e Ragusa, şi celelalte de pe coasta, 
Mării Adriatice, tot aşa oraşele germane creará la rindul 
lor oraşe şi în stepa rusească, şi în cuprinsul acestor regate. 
Pressburgul, Buda, Pesta, Cracovia, Larabergul, Praga, 
Ojmiitz, etc,; sînt astfel creațiuni ale burgheziei germane. 
Ba regii Ungariei, neavînd la disposiţie elemente orăşe- 
rești, au luat, în masa germanică, țerani din părțile Ri- 
nuini, pe aşa-nuriţii „Flandri“, cărora, li sa zis Saşi, 
— după, vechii mineri germani în Orient — şi i-au aşezat 
în Ardeal dar, drumurile economică, -marele comerț tre= 
cînd lîngă satele lor, acești ţeraui sau prefăcut în oră- 
șehi. Sibiiul, Braşovul, au fost-la început aşezări sătești, şi 
după aceasta s'au prefăcut în oraşe: Hermannstadt, Kron- 
stadt, 


Dar influența aceasta apuseană nu venia uumai în această, 
formă, ti încă pe două canaluri importânte. Am văzut 
că, un timp, creştinismul unguresc a fost tăspindiţ şi 
consolidat də prelați dintre cari unii, mai puţini, au 
venit dm Itala, iar alţii, cei mai mulţi, din lumea ger- 
raanică, anume din acea Bavarie în căre, la o anume 
epocă, se putea. cuprinde şi Austria, — pentru că Austria nu. 
e decît o excrescenţă răsăriteană a Bavariei, un surogat 
german de Stat moravy, precum un surogat 'slav de Mo- 
rave era Boemia.. În cele d'îatăiu timpuri au pătruns 
astfel străini, mai ales Germani, în ordinea cisericească, dar 
mai tărzin străinii au răsbătut şi attfel decît ca misionari 
sau stareţi şi episcopi. Anume, — cum se va mai arăta— 
Ordinele religioase, create -pebtru Răsăritul asiatic, nau mai 
putut găsi un rost în Palestina gi au veniti înnapoi în Eu- 

ropa, unde au fost aşezaţi în deosebite Tinuturi Astfel Or- 
dinul teutonic a stat în Sudul Ardealului, unde a creat Bra- 
soval şi pe urmă, la noi, Cimpulungul. Un alt Ordin cavaleresc, 
Ospitalierii, care număra mai mult represintanţi ai naţiilor 
romanice, a găsit un rost trecător în Ungaria, și, precum 
Ardealul era să fia teutonic, dacă regii Ungariei, din gelosie, 
n'ar fi izgonit pe cavalerii Sfintei Marii germane, tot aşa, 
Dalmația şi părţile vecine erau să fie ale savalerilor fran- 
cesi rătăciţi pe aceste meleaguri și cari apoi sáu încercat 
şi la noi, în părţile oltene. 

În sfirşit, pe lingă influențele acestea occidentale, în- 
făţișate prin negustori, prin clerici, prin cavaleri cu ca- 
racierul de represintanți înarmaţi ai Bisericii, lume străină, 
pătrundea în Ungaria și prin înrudirile regilor unguri, prin 
relaţiile de familie ale reginelor, ca şi prin anume èle- 
mente îndrăznețe de feudalitate, mai ales germană, care 
veniau şă se așeze aici. Precum în Vestul Ungariei, pe care 
acum îl reclamă Austria ca să se complecteze, e o ţe- 
rănime de origine germanică, așa-numiții Hienzen, și oraşe 
absolut, germane, sint și vechi Case feudale, tot germanice. 


„Bula de aur“ e dată astfel de regele Andrei al II-lea, 
după răscoala nobilimii lui, după omorirea reginei şi a 
străinilor aduși de fratele ei și aşezaţi în Ungaria, pentru 
aceste două, motive: să se creeze, în desordinea unei stări 
de lucruri formate prin cucerirea de sus, și nu organic 
de jos, o ordine de drept fără ca dreptul acesta să fi 
existat, ca în Anglia, înnainte, şi — aici am întrevedea 
începutul timpurilor moderne: ivirea, ideii naţionale întăiu 
supt forma instinctivă — să, se păstreze această Ungarie 
pentru Unguri şi împotriva acelor străini, de deosebite 
categorii, pe cari terminologia ofictală latină îi numia 
„oaspeţii regelui“. 

Şi iată cum se văd aceste două tendinţe în cuprinsul 
acestui document însuși: Regele, pănă în momentul acela, 
n'avea o Capitală, cum n'avea, de alminteri, nici regele 
engles. Începuse să aibă o Curte, după exemplul prinților 
germani, și Curtea avea nevoi și pretenţii: ea săvirgia abu- 
suri, cerînd cheltuieli tot mai mari pentru întreținerea ei; 

pe de o parte, ea jignia şi, pe de alta, ruină. Regele în- 
suşi, ca și regii normanzi din Anglia, venia necontenit pe 
drumul oricui, peste ogoarale oricui, în pădurea oricui și, 
cum se făceau vînători regale pe vremuri cu o adevărată 
armată după rege, se poate închipui pagubele ce se pri- 
cinuiau. 

Dar prin această constituţie smulsă de feudalii regelui 
se impune ca în ziua de Sfintul Ştefan — căci totul pleacă, 
în 'Ungaria de la amintirea sfintului rege, singurul punct 
de sprijin faţă de răul obiceiu de atunci — să se gă- 
sească el sau Palatinul — care îndeplinia funcțiunile pe 
care în Statul franc le îndeplinia majordomul — în Ca- 
pitală, Szekesfehârvâr, Stuhlweisseiuburgul german, Ce- 
tatea-Albă ungurească, un vechiu Belgrad unguresc, pentru 
a judeca orice pricină li sar înfățișa. Regele să se fe- 
rească de a trimite pe pămîntul supușilor săi, în sa- 
tele 'n legătură cu dînșii, pe vizitiii săi, pe îngrijitorii 
de cîni și pe şoimarii săi. 

n afară de condiţiunile acestea sînt altele care se re- 
feră la situaţia faţă de rege a celor cari i-au impus con- 
dițiile cuprinse în Bula de aur. Aici, bine înţeles, nu e 
vorbă de o feudalitate de mai multe grade, ci este o 
singură clasă, aşa-numiţii servientes, ceia ce ar însemna 
romăneşte „slujitori“, cu anumite îndatoriri faţă de rege. 
Era naturală întrebuințarea acestui termin, fiindcă ei fu- 
seseră tovarășii de cucerire ai ducelui de odinioară, pe 
vremea fabulosului Arpad. Aceşti „servientes“ cereau re- 
gelui să nu mai fie puși în închisoare, să nu se iea de 
la dînșii niciun bir, „collecta“, şi să nu se ceară niciun 
fel de peșcheș, ci, din cînd în cînd, doar „liberi denarii“. 
Regele nu va veni pe moșiile sau în casa lor. Să nu se 
ceară „collecta“ nici «de la cei cari atîrnau de Biserică: 
feudalitatea bisericească, se unise şi aici cu cea laică 
pentru a căpăta aceiași situaţie. Mai departe, Regele să-şi 
atribuie ceva din averea supușilor săi numai cînd familia 
se va stinge. 

El avea la îndemiînă, pentru a administra, pe Palatin 
Şi, în anume Ținuturi de Sud, supt influența' Slavilor, 
și pe Ban, — de unde Banul nostru de Severin —, iar 

în afară de aceasta pe span, ungurește „ispán“, care 
vine din cuvintul slav „jupan“ (de unde şi „jupînul“ 
nostru), fără intermediarul avar care a dat pe „ban“, 
Pe aceștia documentul nu ştie cum să-i traducă şi li 
zice „comites parochiali“, sau conții Curții pentru „pa- 
robii“, fiindcă organisaţia d'întăiu a Ungariei s'a făcut pe 
norme bisericești, Ținuturile fiind echivalate cu parohiile. 

Să nu se turbure nobilii decit cînd e vorba să se impună 
moneda şi să se culeagă o anumită dijmă. Să nu se abu- 
seze de judecare. Dregătorii regali au voie să judece pe 
hoţi şi pe furi, pe tilharii mari şi mici, dar nici întrun 
cas, dacă o comunitate ar comite o greșeală, ea nu poate 
fi tratată ca un individ care a comis un delict. 

„Servigntes“ aceştia erau, în ultimul timp, întrebuințaţi 
şi în expediţii depărtate. Regalitatea era foarte ambiti- 
casă, și regii făceau și cruciate, dar, pentră că nobilii nu 
voiau să meargă la cruciată, se spune că nu vor f siliți 
a servi peste hotar decît numai cu plată şi dacă pri- 
mesc. Se face o escepţie pentru casul cînd unul dintre 
dinşii devine şpan. 

Şi, iarăși, la războiu sînt îndatoriţi a merge acâia dintre 
membrii societății militare ungurești cari, după un exemplu 
luat de la Pecenegi şi Cumani, formau păzitorii castele or 
de graniță, așa-numiții iobagi, — cuvînt care a decă.ut, 
căci, de unde la început însemna cavaler, ajunge să în- 
semne şerb, om legat de pămînt. Singuri iobagii să mearr 
la războiu. 

Afară de aceste cereri se mai prevedea — şi acesta 
este ultimul punct, după elasarea noastră a documen- 
tului, — ca rosturile Ungariei să fie ale Ungurilor, și nu 
ale străinilor. O clausă din cele mai importante. 

Întrun punct se spunea ca oaspeţii să nu fie înnaintaţi 
în onoruri fără să se ceară sfatul aristocrației ungurești, 
peatru că mulți dintre tîrgoveţi erau înnobilaţi şi între- 
buinţaţi în servicii regale, astfel ridicați, deci, mai presus 
de fruntașii societăţei indigene, 

Mai departe, tot în legătură cu străinii, se specifică în- 
lăturarea așa-numiţilor Ismaeliţi sau Filisteni—o populație 
păgină care se așezase în Ungaria—,cu cari populaţie se 

confundă pe urmă Pecenegii și mai ales Cumânii, cári, cu 
toată interzicerea coprinsă în actul pe care-l înfățisăm, 
au fost aşa de puternici, la sfîrșitul sezolului, încît cutare 
rege al Ungariei crescut în mijlocul lor, trăind supt da- 
tinile lor, a rămas cunoscut supt numele de Ladislau 
Cumanul. 


Evident, actul are mai multă importanţă pentru a a- 
răta abusurile care existau decît pentru ca în puterea cla- 
uselor lai să se creadă că aceste abusuri au fost înlătu- 
rate. 


XI. 


Codificări de drept feudal și începuturi de regim 
representativ în Orientul cruciatelor. 

Întrebarea se pune: numai în Anglia secolului al XII-lea, 
şi în Ungaria s'a întîmplat o astfel de codificare a datelor. 
feudale sau şî în alte părţi ale Europei contemporane? 

Anumite lucruri lămuresc chestiunea cu desăvirşire şi 
întăresc încă mai mult conciusia finală, la care am ajuns, 
că nu spiritul germanic din Anglia a creat actul care ar 
fi fost o adevărată Constituţie cu caracter parlamentar, ci 
că din spiritul romanic al evului mediu și în legătură cu 
desvoltarea, nu a unei singure societăţi, ci a mai multora, 
a ieşit o altfel de instituţie. 

La sfirşitul veacului al XI-lea o mare pârte din lumea, 
feudală a mers la Locurile Sfinte spre a le desrobi: greu- 
tăţile care se opuneau ca pelerinii să visiteze Ierusalimul, 
Betleemul şi celelalte locuri unde a pătimit Mîntuitorul. 
au îndemnat pe foarte mulți membri ai societăţii roma- 
nice, ca şi pe cîțiva cari nu tăceau parte din această so- 
cietate romanică, să-şi puie crucea pe veșmiînt şi să meargă 
în regiunile acestea orientale ca să lupte împotriva ne- 
credincioșilor musulmani. 

Atiţia au plecat de acasă fără niciun fel de orîndu- 
ială, fără niciun plan; nu formau măcar — ceia ce 
se va întîmpla mai tărziu — o singură oaste, ci numai 
cete armate, alcătuite după provincii, de multe ori chiar 
după categorii sociale: unele cete fiind din ţerani altele 
numai din feudali. Se ştie cîtă nedumerire era în ce 
priveşte drumurile şi ținta de urmărit; unii dintre cru- 

ciaţi, oameni cu desăvirşire simpli, de cite ori vedeau 
o îngrămădire de case, întrebau: nu cumva acesta este 
Ierusalimul? Atiţia sau pierdut, zeci de mii de oameni, 
poate mai mulţi, din causa totalei pecunoştințe a acelei 
ținte şi a drumului de urmat, ca și din causa dușmă- 
niilor: pe care le-au întîmpinat și a primejdiilor peste care 
au trebuit să treacă. 

Cînd au ajuns cruciații la lerusalim, după multe în- 
cercări prin care au trecut, avînd pe Godefroy de Bouillon 
în fruntea lor, un prinț pe trei șferturi frances şi pe 
un șfert german, prin legăturile pe care feuda lui, Lorena, 
le avea eu Imperiul german, sa presintat un cas unic în 
istoria evului mediu. Sînt în această epocă regi de moş- 
tenire, sînt regi de cucerire, cum au fost, de exemplu, 
regii normanzi din Anglia sau șefii normanzi din Sudul lta- 
liei, unde au întemeiat Regatul celor Două Sicilii, 'dar, și 
întrun cas și în acellalt, are cineva a face cu oameni 
cari aparțin unei singure naţii, cuceritoşi cari pleacă din- 
trun singur neam, dintro singură tară sau dintr'o singură 
provincie a unei ţeri şi, pe locurile unde ajung, ei în- 
tilnesc viață, istorică creştină, orînduială europeană, ceva 
care este mai mult sau mai puțin în legătură cu același 
regim feudal pe care-l aduc cuceritorii, și, prin urmare, 
între cei cari vin şi între cei cari sînt găsiţi, cari sînt 
supuşi cu armele, este o asămănare, un mijloc de le- 
gătură. Dar, cînd pelerinii înarmaţi au ajuns la Jerusalim 
şi au cucerit cetatea sfintă, cînd sau hotărît să rămiie 
aici, pentru că, nu puteau fi lăsate părţile cucerite în sama 
cîtorva elemente răzlețe, pentru că trebuia, prin urmare, 
să se asigure această cucerire, a fost de nevoie să se 
alcătuiască un Stat. 

Si această alcătuirea trebuit să se facă în împrejurări 
cu totul necunoscute pînă acum. Erau aici acum oameni 
din mai multe naţii, oameni din clase diferite, venind din 
țeri deosebite, pe drumuri deosebite, prin împrejurări deo- 
sebite. Acei cari dădeau corăbiile nu erau tot aceia cari 
purtau armele: unii erau Italieni, ceilalți Francesi, în cea 
mai mare parte, și pe lîngă ei cîțiva Germani. Pe de altă 

parte, populația supusă navea niciun fel de asămănare 
cu cuceritorii; ea era alcătuită din Evrei, vechi băştinaşi 
în părțile acestea, din Sirieni, din Arabi şi, în stirşit, 
din Turcomani, cari se apăraseră împotriva cuceritorilor 
creştini ai lerusalimului şi cari formau în părțile Mesopota- 
miei, la Mosul, un puternic Stat musulman. Pe de altă 
parte, la Nord era lumea grecească a Imperiului bizantin, 
cu tradiţii așa de bătrîne, care continuau în forme gre- 
cisate şi orientalisate datina, atât de îndărătnică, a Romei. 
Niciodată nu se întemeiase un Stat în astfel de împre= 
jurări. A fost deci o foarte importantă problemă cum se 
va, face Statul acesta. | 

Cruciata fusese predicată de Papa, cînd Urban al II-lea 
se putea, crede biruitor asupra Împăratului. Dar cardinalul- 
legat pe care-l dăduse el nu era în stare să guverneze 
toate locurile acestea, cu preoții, cu călugării săi și chiar, 
cu Ordinele militare întemeiate îndată după aceasta. Nu 
se putea guverna cu ei atît de întinse regiuni, locuite de 
o lume atît de amestecată, supusă, de o parte, putinței 
unei revanșe musulmane, iar, de alta, ambiţiei Impe- 
riului grecesc. Ordinele acestea au un caracter particular, 
national; nu se puteau reuni toate naţiile care luaseră 
parte la cruciată întrun singur Ordin cavaleresc. Germanii, 
cu Ordinul lor al Sfintei Marii a Teutonilor, “Sancta Maria 
Teutonicarum“, de o parte, de altă parte, Francesii cari 
au alcătuit Ordinul Spitalului, al Sfîntului loan al Spita- 
lului din Ierusalim, în sfîrșit alt Ordin, care sa ocupat 
foarte răpede mai mult cu afaceri economice și financiare 
şi a făcut foarte mari bogății, al cavalerilor din Templul 
lui Solomon, de unde numele lor de „Templieri“, fiecare, 
dacă ar fi rămas singur, ar fi putut crea o formă politică. 
Templierii n'au creat un Stat în evul, mediu, dar Teutonii 
au încercat a face unul pe socoteala noastră, a .Ro- 
minilor, cînd s'au așezat, la sfirşitul veacului al XI-lea, 
în Tara Birsei, în regiunea Brașovului, înnaintînd, cu „Ma- 
rienburgurile“ lor, până la Cimpulung: dacă n'ar fi intrat în 
conflict cu regele Ungariei, cars înțelegea că ei să lucreze 
numai pe sama Coroanei lui, aici, în loc să fie o Țară- 
Romănească, din care sa desvoltat Romănia de acum, 

ar fi fost o Teutonie, o provincie naţională. germană, cum 
a ajuns mai tîrziu Prusia. Căci Cavalerii Teutoni, neizbu- 
tind în părțile noastre, sau dus în regiunile Mării Baltice 
ca să facă operă de crestinare împotriva populaţiei slave şi 
a Boruşilor aborigeni. Iar Ospitalierii au fost poftiţi, la un 
anume moment, după năvălirea Tatarilor în părțile noastre, 
printr'o diplomă în toată forma a regelui Ungariei, să se 
așeze în Oltenia, la Severin şi. în părțile vecine pănă la 
Olt, ba chiar dincolo, prin plaiurile Argeşului. De au venit 
aici sau ba, nu se poate spune; vor fi stat foarte puţină 
vreme, dacă au venit. Dar, dacă ar fi rămas în părţile noastre 
de la 1250 înnainte, s'ar fi întemeiat,-după ce o Teutonie 
în Țara Birsei şi la Cîmpulung se dovedise imposibilă, o 
Francie a Ospitalierilor în regiunile Severinului și ale terii 
Oltulu! 

Prin urmare, cînd aceste Ordine de cavaleri erau lăsate 
fiecare în rosturile lor, puteau să întemeieze o țară; dar 
toți laolaltă, în aceiaşi ţară, departe de Papa, fără le- 
gătură cu Statele creștine, era +mposibil să întemeieze o 
lume nouă, | 

ncă mai puţin puteau fi stăpîni ai acestor Ținuturi 
Italienii câri-şi formaseră coloniile lor — de fapt simple 
contoare de negustori — pe coastă. 

Atunci, neputiad să stăpînească legatul papal, nepu- 
tînd fi lăsat teritoriul, sacru pentru creştinătaţe, în mĵ- 
nile acestor Ordine de cavaleri împărţite pe naţiuni și 
rivale între ele, a trebuit să se dea cuceririle în sama prin- 
ților, lăsîndu-se ca acei cari participaseră la expediţia 
cruciată să se înțeleagă între dînşii pentru a crea o nouă 
ordine de lucruri. Ordinea aceasta s'a stabilit: s'a ales dintre 
feudalii cruciați unul care era socotit, pu numai cel-mai 
cu vază şi cel mai puternic, dar, în acelaşi timp, cel mai 
bine aşezat în ce priveşte vatra lui de acasă, raporturile 
lui cu vecinii de acolo, un prinț'legat în același timp și 
cu Francesii şi cu Germanii. A fost ales Godefroy de Bouillon 
care era cunoscut dinnainte, prin amestecul lui în lup- 
tele interioare din Germania; — lui i se atribuia lovitura 
de moarte dâtă lui Rudolf de Suabia, dușmanul Împăra- 
tului Henric al IV-lea Viteazul cunoscut era, pe lingă 

aceasta, un caracter foarte nobil, un prinț foarte evlăvios. 
Căci penttu întâia oară aceste calități creau un șef de 
țară: Gulielm Cuceritorul n'a, ajuns rege al Angliei pentru 
evlavia lui ori pentru calităţile lui militare, nici pentru 
mobleţa caracterului. 

În ce calitat însă urmă să se aşeze el în Ierusalim ? 
A se face cineva rege acolo unde Hristos purtase coroana 
de spini, era pentru pietatea şi delicateța de suflet a lui 
Godefroy de Bouillon o imposibilitate. Cum era să troneze 
el acolo unde Miîntuitorul fusese pus pe cruce şi coborit 
nsîngerat, în mormînt? În orice cas, aceasta a fost scusa 
pe care-a adus-o, cînd tovarășii lui au vrut să-l facă rege, 
— pentru întăia, oară un rege ales de o armată care nu 
ea toată a lui, şi.nu pe basa legăturilor pe care le-ar fi 
avut înnainte de aceasta ĉu toate elementele care com- 
puneau această armată. 

El a rămas rege pentru că aşa a vrut toată lumea, 
dar a declarat că se consideră ca altceva: ca advocat al 
Sfîntului Mormini. 

În vremea aceasta, a secolului al XII-lea, regilor ger- 
mani ajunşi Împărați Biserica, romană li zicea „advocaţii 
Bisericii“, „Advocat“ era vechilul, acel care avea sarcina 
să represinte şi să apere drepturile cuiva. În acest segs 
medieval, față. de Sfintul Mormint al lui Isus Hristos, Go- 
defroy de Bouillon era „advocat“. 

Se mergea astfel din inovaţie în inovație: inovație în ce 
privește alegerea, inovaţie în ce priveşte calitatea care 
impune pe cel ales, inovaţie în ce priveşte o regalitate 
cum nu mai fusese alta pănă atunti, inovaţie în ce pri- 
veşte acest caracter chiar de advocat al Sfintului Mormint. 


Dar nu era de ajuns să existe o armată și un sef pe 
care lumea, să-l creadă rege şi el să se mulțămească cu 
un titlu mai modest: trebuia, o rînduială. Cind ducele Nor- 
mandiei a cucerit Anglia, n'avea nevoie de o nouă rîn- 
duială, ca unul care aducea ordinea: aceia a dreptului 
feudal normand, care a fost aplicată în noua tară fără cea, 
mai mică schimbare. tot ce se va petrece în istoria An- 
gliei de la 1066 înnainte va fi pe basa dreptului noănand. 
Cînd, Normanzii francesi au venit în Regatul celor două 

Sicilii, au creat o ordine feudală întocmai ca acasă la 
dînșii. În Sicilia fusese o veche viață grecească, fusese 
o dominație bizantină, fuseseră influențe arabe foarte pu- 
ternice; cu toate acestea Normanzii au păstrat şi acolo 
ce aveau de acasă, şi, dacă influența indigenă se simte 
supt alt raport, al artei, al moravurilor, sa nu sa exer- 
citat atita şi supt raportul instituţiilor politice. 

Aici însă, la Ierusalim, chestiunea se înfățişa altfel: . 
feudali erau toți aceia cari se găsiau în fruntda expedi- 
tiei, dar unul era dintrun neam, altul dintraltul, unul 
dintro ţară, altul dintr'alta: erau nobili din Sudul Fran- 
ciei şi nobili de la gurile Rinului. Ce asămănare. putea să 
existe între un Provențal şi acela care se chema pe vremea, 
ackia „Frison“, din părţile Belgiei şi Olandei "de astăzi ? 
Ce asămănare putea să existe între cavalerul venit de pe 
malul Oceanului Atlantic şi altul care plecase din Italia 
de Nord?. Fără a mai număra atîția alţii cai se prinse- 
seră în drum din alte Ținuturi. Era mai uşor de ales un 
rege, cu titlu regal sau altfel, decit să se creeze o ordine 
constituţională nouă. Pentru întăia oară evul mediu sa 
văzut silit să o facă. Elementele, evident, erau cele exis- 
tente, dar combinația dintre aceste elemente trebuia să 
fie nouă. 

Şi pe atunci, la 1099, nu era încă acea influență a 
dreptului vechiu, a ordinii imperiale romane: pe atunci se 
găsia, toată lumea în ordinea feudală, influențată, doar de 
concepțiile italiene mai elastice, avind mai -multă adap- 
tabilitate și deschizind mai largi orizonturi. 


În această situaţie şi supt aceste înrîuriri Cruciații cău- 
tară să-și facă „aşezămintele“. Cuvîntul din limba fran- 
cesă — căci aceasta, era limba curentă în Statul întemeiat. 
mai ales de Francesi —, este corespunzător cuvîntului 
nostru de „aşezăminte“, „assises“, însemnînd şi legea şi 
tribunalul care judecă. 

Astfel, din alăturarea, combinarea și unificarea tuturor 
obiceiurilor feudale de pretutindeni s'a ajuns la vestitele 
-aşezăminte din Ierusalim, „Assises de Jérusalem“, făcute 
cu multă grijă, redactate într’o formă precisă, — şi acesta 
era un avantagiu față Je așezămintele de acasă, care 

nu erau încă scrise. Ele au fost depuse, cum depuneau 
Evreii vechi cărţile lor în Templu, în însăși Biserica Sfin- 
tului Mormînt, şi de aceia li sa zis şi „Les livres du 
Saint Sepulcre“ („cărţile Sfintului Mormiînt“). Cînd trebuia 
să se.recurgă la legile acestea, se întrebuinţau ceremonii 
dsosebite | 

Asezămintele Ierusalimului, redactate întăiu acolo, la 
1099, au trecut în insula Cipru, cînd ea a fost cuce- 
itä de cruciați, după izgonirea lor din Siria, înlătu- 
rîndu-se dominaţia grecească a Împăratului separatist 
de acolo. La, 1204, cum vom vedea, ele au fost introduse 
şi în Imperiul latin de Constantinopol. Şi la 1453 încă ele 
erau întrebuințate în insula Negroponte, colonie veneţiană!. 

Premergătoare, cu atîta timp, ale prescriptiilor din „Magna 
Charta“, Asise/e sînt legi scrise, asigurătoare contra abu- 
gurilor în mult mai mare măsură decît actul engles îm- 
potriva unor abusuri speciale; ele represintă o normă de 
drept nesfirşit superioară, şi prin întindere, și prin formă, 
şi prin armonia elementelor ce le cuprinde, „Chartei“ en- 
glese. Şi e posibilă chiar o derivație a uneia, din celelalte, 
căci cei cari s'au ridicat împotriva lui loan fără-de-Țară, 
impuindu-i să revină la legea dreaptă, erau deprinși de 
un veat întreg cu toate rosturile acestea din Răsărit: doar 
cruciați mergeau necontenit şi din Anglia la I acurile Sfinte 
şi, cât timp petreceau acolo, ei vedeau judecîndu-se după 
acele „Assises de Jérusalem“. Chiar „Magna Charta” a 
tost acordată în momentul cînd Anglia toată era preocu- 
pată, de ideia cruciatelor, îmbrăţișată încă de Henric al 
II-lea şi servită apoi de Ricard Inimă-de-leu. 

Dar în regiunile acestea, răsăritene afară de legi mai eră. 
ceva! tribunalele menita să le aplice, tribunale care pre- 
cedă cu multe pe acela, care cu atîta greutate sa impus 
în Franţa Sfintului Ludovic, Este întăiu o Curte pentru 
vasalii cei mari, Curtea, baronilor: între aceasta şi ce au 
vru? să facă Englesii în veacul al XII lea, legătura este 
destul de limpede; sînt tocmai elementele Parlamentului 





1 Acum o jumătate de veac deosebitele forme ala „Asidelori au fost cu- 
lese : cartea iai Jean d'Ybelin, „Cartea Regelui“, ete., şi tipărit laolaltă, 

insular. Alături de aceasta, pe care o presida regele însuși, 
era și o altă Curte de judecată, cea presidată de vicontele 
de lerusalim, cu un caracter judecătoresc în rîndul în- 
tăiu. Aici ca membri nu sîat numai nobilii, ci şi bur- 
ghesi aleși de orașe, deputaţi ai oraşelor. Judecata lor 
se face după principiul feudal că nimeni nu poate fi ju- 
decat decît de cine stă pe aceiaşi treaptă socială cu dînsul, 
de pairii lui. Îu sfirşit era un ultim tribunal, supt reisi, 
care judeca pe Evrei, pe Sirieni, Arabi şi Turci, după da- 
tinele locale, cum, mai tărziu, în Cipru, era un tribunal 
care judeca pe Grecii localnici, pe Sirienii cari veniau de 
aiurea, avînd alt drept decit al clasei stăpînitâare, 


Venim acum la cucerirea Constantinopolului de Latini 
şi la ordinea specială care a fost ereată aici în legătură, 
cu desvoltarea, firească a dreptului feudal în Europa şi cu 
exemplul pe care-l daseră înnainte aceste Locuri Sfinte. 

La începutul secolului al XIII-lea, după trei expediţii 
cruciate nenorocite, una a lui Frederic Barbă-Roșie, altele 
ale lui Filip-August, regele Franciei, și lui Ricard Inimă- 
de-Leu, Papa decretează el o nouă expediţie. Expeditia 
aceasta a Papei Inocenţiu al III-lea, cuprinde — celelalte 
elemente fiind obosite acum de participarea la războiuT 
sfint — numai elemente feudale, am zice, de mîna a doua: 
niciun Împărat, niciun rege nu jea crucea, ci acei cari 
pornesc către Ierusalim sînt în cea mai mare parte teu- 
datari din Nordul Italiei, cari însă, cum am arătat, erau 
mai mult Francesi de graiu şi obiceiuri decit Italieni. 
Afară de aceasta, din cellalt colţ al Europei feudale, pu- 
ternicul conte al Flandrei, Balduin, se înscrie în ceata 
sacră, 

Cu colaborarea Vereţiei, se încape expediția. Cruciații 
mergeau spre Orient, pe corăbii puse la disposiția lor în 
condiţii foarte oneroase. Pe drum însă, Venețienii sau 
gîndit că ar putea să întrebuinţeze aceste trupe de viteji 
pentru desăvirşirea cuceririi Dalmației în dauna regelui 
Ungariti: ei fură convinşi să cucerească, deci, Zara, Ca- 
pitala provinciei noi. Era în &rmata aceasta şi legatul 
Papei, care ştia bine că Ungaria este o feudă a Sfîntului 

Scaun, că regele e misionarul armat_al catolicismului și 
a spus, deci, că sar face un mare păcat dacă sar lovi 
în dreptul aceluia; dar sfaturile i-au rămas zădarnice. ` 
După aceia, în loc să se ducă, la Jerusalim, cruciații 
Sau lăsat atrași de prinţul bizantin Alexie, fiul Împăra- 
tului Isaac Anghelul, care fusese scos din Domnie și 
orbit de fratele său, Alexie cel Bătrîn. Încheindu-se o nouă 
învoială, foarte negustorească, Constantinopolul a fost 
asediat, Împăratul Isaac scos din închisoare şi așezat din 
nou pe tron. A venit însă momentul plăţii serviciului adus 
de cruciați, şi, chiar dacă feudalii ar fi uitat de aceasta, 
erau Venețienii, contabili emeriţi, în stare să li aducă 
aminte. Isaac însă n'avea bani, şi, pe de-asupra, el a răs- 
puns cruciaților într'o formă care i-a jignit. Oameni de 
onoare, cari judecau asemenea chestiuni după un anume 
cod, ei șfidează pe Împărat. Sa ajuns la un conflict, şi 
Apusenii pătrund în Constantinopol, unde era acum un 
adevărat haos, prin usurpaţia lui Ducas Sprincenatul 
(Murtzuphlos) şi a atîtor altora. Astfel cea mai frumoasă 
cetate de pe faţa pămîntului ajunse în stăpînirea, lor. 
Dacă Venețienii cunoşteau bine Bizanțul, căci însăși cetatea 
lor era ọ adevărată contrafacere în mai mic a lui, — aceşti 
nobili din Montferrat, din Flandra nu văzuseră vre-odată, 
o splendoare ca aceasta. Acel eare a descris luptele pentru 
cucerirea Constantinopolului, mareșalul ~de Champagne, 
Geoffroy de Villehardouin, e numai o uimire de la început, 
pănă la sfîrşit față de lucrurile care au fost găsite acolo. 
Dar și aici a trebuit să se creeze o pouă ordine de 
lucruri ca şi la cucerirea Ierusalimului de cruciați. Oastea, 
era compusă mai mult din elemente feudale, pe de o parte, 
din auxiliari italieni, pe de alta; plus un legat pontifical, 
puțin cam supărat pentru luarea Zarei, care nu putea 
guverna. Papa Inocenţiu îşi făcuse speranțe mari din 
această, cruciată, crezind că va putea stăpîni şi în Roma 
aceasta nouă, Însă, cum el dădea numai sfaturi şi nici 
bani, nici corăbii, nici contingente, militare, influenţa lui 
a rămas foarte răpede pe planul al doilea. 
Dar, de data aceasta, fiindcă totuși Constantinopolul 
e mai aproape de Veneţia, nu numai supt raportul geo- 

grafic, decit lerusalimul de Roma, Venețienii au avut, alt 
rost aici la 1204 decit; rostul pe care l-au avut Italienii 
din toate cetăţile la sfirşitul veacului ak XI-lea, cînd cu 
întăia cruciată. fiindcă ei dăduseră corăbiile, cucerirea tre- 
buia împărţită, după cele mai bune norme de contabili- 
tate. Atunci, cum nu se ţinea samă nici de viața politică, 
nici de consideraţiile naţionale, sa împărţit Imperiul bi- 
gantin ca o pradă oarecare.. Potrivit cu cheltuiala, lor, Ve- 
neţienii au luat „un şfert și jumătate“ din cucerire, do- 
gele intitulîndu-se de acum înnainte şi: „stăpiînitor al unui 
şfert şi jumătate din Împărăţia Romaniei“. 

Feudalii, din partea lor, au trebuit să-și aleagă un şef. 
La Ierusalim nu se aflase o ordine creştină mai veche, pe. 
care s'o imite; aici însă era Imperiul, Imperiul roman de- 
venit bizantin. Regele era să fie deci un Împărat. Se pre- 
sint Balduin de Flandra. Pentru alegere tot Venețienii 
au dat sistemul obișnuit la ei pentru alegerea magistra- 
ţilor: în felul acesta Balduin a fost aleș. 

Între alegerea lui Balduin de Flandra prin sistemul 
acesta venețian și între alegerile prevăzute în articolele 
din Oxford, nu este oare o legătură? 

Pe urmă, în ce privește pompa Curţii, solemnităţile, tot 
ce yepresinta splendoarea și fastul, „erau lucruţi care 
existau de multe veacuri, decît care nu se putea face 
mai bine, la Constantinopol chiar. Prin urmare, ceia, ce 
se făcuse în Bizanțul grecesa's'a făcut și în Bizanțul lor 
cel nou, latin, în cei cincizeci şi cîţiva ani cît au stă- 
pînit Latinii la Constantinopol, de la 1204 la 1261: totul 
ma fost decît o contrafacere săracă a Imperiului bizantin. 
Săracă, între altele, şi fiindcă feudalii ceilalți şi-au îm- 
părțit provinciile: Bonifaciu de Montferrat s'a făcuţ rege 
de Salonic, Villehardouin, cronicarul, ajuns mareșal de 
Romania, cu alt nobil frances, Guillaume de Champlitte, 
s'a aşezat îh interior, întemeindu-se principatul Moreii; la 
Filipopol era un duce, un alt duce feudal frances s'a 
aşezat în cutare loc din Asia Mică. Tot ce existase în 
Vestul Europei sa strămutat, într'o formă puţin caricâ- 
“turală, în regiunile acestea bizantine. 

Trebuia însă pentru aceste locuri deosebite un așeză- 

mint comun, şi aşezămîntul adoptat la 1204 a fost cel 
din Jerusalim, Cruciații çruciatei a patra nu au ajuns la 
Locurile Sfinte, dar normele de drept de acolo, era foarte 
natural să le adopte şi ei, cari nici nu considerau Con- 
stantinopolul ca o aşezare definitivă, 

În felul acesta pentru a doua oară se întemeiează, în 
desvoltarea evului mediu, un Stat pe base nouă, care 
creiază de la sine așezăminte. 


XII. 


Desvoltarea dreptului constituţional engles. 





Să ne întoarcem în Apus, în Anglia, pentru a vedea 
cum se desvoltă starea de lucruri constituțională stabilită. 
prin Magna Charta. 

De pe urma nemulțămirii baronilor cu loan, care re- 
greta pasul ce făcuse, a fost chemat, în puterea, unor le- 
gâturi de familie !, chiar fiul regelui Franciei, care era să, 
fie pe urmă Ludovic al VII-lea, şi el a găsit un număr 
de aderenţi, însă nu atiția încit să rămiie el rege. loan- 
fără-țară a mușit în cursul chiar al acestor lupte. 

În Ipcul lui a venit fiul lui, regele Henric al Ill-lea, şi 
supt acesta se continuă desvoltarea, constituțională englesă, 
ajongindu-se, pe încetul, de la ceia ce era numai 0 con- 
firmare de privilegii feudale la ceva avînd cu mult mai 
mult caracterul unei represintațiuni naționale, cum se 
zice acum, de și terminul, evident, nu se poate întrebuința. 
pentru evul mediu. Astfel începutul „regimului parlamentar “ 
nu în Magna Charta a lui loan trebuie să-l căutăm, ci 
în interpretarea pe care împrejurările din veacul al XIII-lea 
au impus-o privilegiului din 1215, 

Ele, împrejurările, sînt acelea care au desvoltat, într'alt 
înțeles decit cel care se avuse în vedere la început, un 
act constituţional care, cum am spus, nu privia viitorul, 
ci codifica numai imobilisarea trecutului. Căci Magna 
Charta e mult mai mult în legătură cu regele Eduard 
Confesorul, cu regele Alfred, cu ce era mai bun în tre- 


1 Ca soț al Blancei de Castilia, nepoata lui loan. 

cutul anglo-saxon, decît cu perspectivele care se deschi- 
deau asupra viitorului. 


Încă din 1213, deci trei înnainte de hotărirea regelui 
loan, se întilneșta cel d'intăiu cas de chemare a repre- 
sintanţilor comitatelor, cîte patru de fiecare, pentru a lua 
parte la sfatul, la adunarea din jurul regelui, hotărînd 
în ce privește subsidiile. Căci lucrul de căpetenie erau şi 
au rămas, multă vreme, subsidiile. Am zice că sînt, deci, 
două mișcări paralele, și cea d'intăiu miscare, care nu 
pornește de la „Magna Charta“, o va întrebuința pe 
aceasta pentru a-și atinge scopurile ei. . 


Prin chemarea aceasta a cavalerilor din comitate se 
inovează faţă de dreptul feudal normand şi iată în ce sens. 

Episcopii, natural, şi după tradiţia anglo-saxonă a wi- 
tenagemotului, și după tradiţia normandă, în calitate de 
căpetenii ale feudalităţii bisericești, câri sînt datori cu 
anume sfaturi și anume slujbe regelui, sînt obligați să-l 
ajute. În ce -priveşte pe nobili, şi după rosturile anglo- 
saxone, ale vechiului witenagemot, şi după rosturile nor- 
mande, principalit represintanți ai feudalității fiind cobo- 
rîtori ai vechiului șef de invasiune și colonisație, şi, după 
instituția 'creată prin năvălirea de la 1066, avîndu-şi pă- 
mîntul de la rege, se găsesc în legături de drept feudal 
cu dînsul și, prin urmare, datoresc sfat gi sprijin su- 
veranului. 

Nu e însă același casul cu cavalerii din comitate. Le- 
gătura feudală este o legătură de pămînt printro per- 
soană, cu tot ceia ce leagă pămîntul cu persoana; din- 
coace însă avem o intervenţie a ieriforiului prin ' cineva, 
care nu e legat totdeauna de acest teritoriu, ci e de- 
legat numai pentru anume scopuri. 

Acesta e lucrul cel nou, de foarte mare însemnătate. 
Apare astfel principiul de electivitate. Cînd venia episcopul, 
venia fiindcă, era episcop; cînd venia feudalul laic, venia 
din caușa legăturilor lui de drept feudal şi numai din această 
causă, nu fiindcă-l delegase cineva. Fiecare represinta pă- 
mîntul, dar pămîntul pe care-l avea, el, pe cînd cavălerul: 

Șo, de Ră”boiu. 11 

din comitate vine, nu în puterea calității lui feudale, cj 
în puterea calității lui efective. El nu vine fepresintînd 
pămîntul care este al lui, ci o mulțime de pămînt care este 
şi al altora. Toată cbştea cavaterilor din comitate l-a ales 
pe dînsul şi l-a trimis în Parlament. Aici este exprimarea 
unei voințe actuale, pe cînd în celelalte casuri este numai 
exprimarea unei tradiţii permanente, care-şi are" rădă- 
cinile în trecut. Episcopul, seniorul se înfățișează în Sfatul 
regelui pe el, pe cînd ceilalți înfățișează o situație care 
li-a fost; încredinţată pentru acel Parlament, pentru acea 
Adunare, pentru acel Sfat. Altă dată, cînd o să fie alt 
Parlament, alt Sfat, după isprăvirea lucrărilor acelui Par- 
lament, poate să vie alt delegat. E o situaţie trecătoare, 
momentană, care-şi are originea în altceva, decît în dreptul 
feudal, în altceva chiar decît tradiţia romană înviată în 
Bologna, introdusă, cum vom vedea, în Germania lui Fre- 
deric Barbă-Roșie, în Franţa lui Filip-August şi mai tărziu 
a lui Ludovic-cel-Sfint. Avem a face cu o rînduială de- 
osebită a evului mediu. 

De unde vine ea însă: din trecutul germanic în forma 
lui anglo-saxonă, — de care abia se mai poate vorbi în 
acest moment, căci cine ar putea spune ce este anglo- 
saxon și ce,nu, în Anglia? — sau din viața aceasta nor- 
mandă cu începuturile, totuşi, germanice? La aceasta tre- 
buie să se răspundă că Anglia acum nu e încă englesă, 
ci va deveni englesă sau, mai bine, a fost anglo saxonă 
şi va redeveni englesă, în noua formă a poporului engles, 
așa cum îl cunoaștem astăzi. Pentru moment, Anglia este 
ca o Franţă insulară, precum Franţa cealaltă este numai 
partea eontinentală din viaţa socială, politică şi culturală 
a poporului frances. Cine vede în vremea aceasta o Anglie, 
de o parte, şi o Franţă, de alta, şi cată o explicare a 
lucrurilor, nu în antagonismul dintre două interese di- 
nastice și dintre personalităţile care, la un moment dat, 
represintă o dinastie sau alta, cine vorbeşte de un popor 
engles, de o parte, și de un popor fiances, de alta, acela 
nu înțelege nimic, Niciun popor, nici cellalţ nu existau 
în momentul aegla în formă distinctă, ci erau împleticite, 
încurcate între ele, și abia Războiul de o sută de ani, de 

care o să vorbim pe urmă, are misiunea de a le des- 
pletici. 

Lumea aceasta e confusă, ambiguă, 'am zice mai bine; 
este englesă numai în ce priveşte teritoriul, în ce privește 
dinastia şi anume amintiri din trecut, dar încolo este cu 
totul francesă. Pentru a dovedi aceasta se pot aduce o 
mulțime de fapte: să ni amintim întăiu căsătoria lui 
Henric al Illea cu Eleonora de Aquitania, principesă din 
Sudul Franciei, care, fără a fi Francesă în același sens ca 
în Nord, era mai Francesă decit cei din Paris şi din Pi- 
cardia, căci s'a format aici o societate mai bine definită, 
supt raportul romanic decît în Nord. Fiii lui Henric cu Ele- 
onora de Aquitania au toți mai mult caracterul unor prin- 
cipi frâncesi. Dacă pe unul din copiii lor îl chiamă Arthur, 
în legătură cu o legendă celtică din Anglia, —a regelui 
Arthur fabulosul —, nu trebuie să uite cineva că există 
un ciclu al regelui Arthur în poesia epică francesă, şi că 
acesț nume, deci, nu e în legătură cu legenda celtică de-a 
dreptul, ci cu poesia francesă a ciclului breton. Am văzut 
că Ricard Inimă-de-leu e numit de contimporani cu cu- 
vîntul frances „Coeur de lion“. El era un trubadur, făcînd 
poesii în limba de Sud, limba lui oc. A murit în Franţa, 
atacînd un castel irances, lovit de o săgeată a unui arcaș 
frances, apărător al castelului de Chalus. Chiar loan fără- 
de-țară se simte mai mult Frances decit Engles. 

Personalitatea politică a lui Henric al II-lea e neasămănat 
mai importantă decit a Eleonorei, care și în Anglia își zicea, 
în dialectul ei languedocian, Aliénor, şi care în ultimii 
ani ai vieţii sale a fost legată de pămîntul frances din 
Sud, a căreia capricioasă efiorescență fusese totdeauna. 
Dar temperamentul uman al femeii a fost superior. Fiul 
lui loan nu se anglisase, ci el sa întors încă mai mult 
la ceia ce fusese frances în sîngele și sufletul bunicii 
sale; legăturile lui sînt iarăşi cu partea din Sudul 
frances, care avea în momentul acesta cea mai mare în- 
fiorire. Căci literatura provențală din a doua jumătate a 
veacului al XII-lea și de la începutul secolului al XIII-lea, 
se istoveşte toată în mari porniri creatoare, şi această, li- 
teratură nu e numai a Provenţei, ci, în același timp, şi: 

literatura întregului Nord italian pănă la rîul Pò; ẹste și 
literatura Cataloniei păna la Ebru, unde sa format pe 
urmă literatura catalană, influențată de cea provențală. 

Henric al II-lea luase, am spus, pe Eleonora de Aquitania, 
stăpîna regiunilor Sud-Vestului frances; soția lui loan Isabela, 
care se mărită apoi după contele. de la Marche. Henric al 
II-lea va lua pe Eleonora — deci altă Aliénor — de Pro- 
vența, care represintă regiunea de Sud-Ost a aceleiaşi 
Francii. Ea a venit încunjurată de mulţi Francesi. Henric 
cel nou avea apoi lîngă dinsul pe frații după mamă, şi 
aceştia erau Francesi curaţi: Guy, Jean, Guillaume, care 
poartă, titlul „de Valence“, al unei localităţi 'din acest 
Sud frances. Tutorul lui Henric/ al Ill-lea, este Francesul 
Pierre des Roches, şi el a avut: întrun moment dat o 
influență atot puternică asupra tuturor acţiunilor politice 
din Anglia. Acela care prin calitatea lui de arhiepiscop 
de Canterbury, de şef, prin urmare, al Bisericii englese, 
exercită o altă influență cotropitoare, este Bonifaciu, un- 
chiul Eleonorei. Regele Angliei stăpîniă, de' alminteri, o 
bună parte din acest Sud frances prin moștenirea Eleo- 
norei, avînd Périgord, Limousin, Saintonge, Angoumois, pe 
care le-a păstrat pănă la jumătatea veacului al XIII-lea 
pierzîndu-le, trecător, numai după lupta cu Ludovic-cel- 
Sfint 

De alminteri toată literatura englesă din această vreme 
este numai o anexă a literaturii francese. Francesii rîdeau 
de felul cum Englesii începeau să pronunţe, provincial, 
unele cuvinte, dar, cu toate acestea, literatura englesă 
aparţine, cu desăvirşire, literaturii continentale francese, 
ca un adaus natural ai ei.. 

Chiar cînd sa pornit lupta 'cea mare împotriva lui 
Henric al III-lea pentru „provisiunile de la Oxford“, de 
care ne vom ocupa îndată, în fruntea acestei mişcări a 
fost un personagiu care, cu toată calitatea lui de conte 
de Leicester şi de cumnat al regelui, se numia, în legă- 
tură cu originea lui, cu castelul de unde plecase, Simon 
da Montfort. Un Montfort, tatăl, luptase în Sudul frances 
pentru a-l] cîştiga, cu sau fără voie, regalității francese; 


alt Montfort represintă acum forța activă care tinde către 
viitor în mişcarea interioară din Anglia. 

Dar nu numai că episcopatul cuprinde Francesi, că feu- 
dalitatea. are în rosturile ei de căpetenie, de mai multă įn- 
fluenţă, de mai vioaie mișcare, Francesi, dar tocmai aşa 
este şi în viaţa orășenească şi economică din Anglia. 
Această, viaţă, este dominată întru toate de spiritul frances, 
A zis cineva, cu foarte multă dreptate, — un scriitor mai 
nou —, că Londra era unul din cele mai însemnate orașe 
francese. În această Londră afacerile se găsiau, nu în 
miînile Englesilor, ci ale Francesilor și ale capitaliştilor 
veniți din Viaţa romanică a acestei epoce. Bancherii, întru 
cît nu erau Evrei, veniau şi, din Sudul Franciei, din 
orașul Cahors în special, de unde numele lor obişnuit era, 
cel de „Cahorsiens“, şi importanță lor era, aşa de mare, 
încît adese ori primarul Londrei era ales dintre ei. lată 
două numet: Jean de Gisors, la 1266, apoi altul, la 1267, 
Alain de la Souche; alăturea un Italian este primar al 
Londrei la 1231. 

Londra era plină şi de oameni de afaceri italieni veniți 
din oraşele din Toscana: Florenţa, Lucca, Siena, și pe 
lîngă acești 'Toșcani afiăm pe alţii cari vin din Nordul 
Italiei, din Lombardia, Lombarzii fiind, mult timp, ele- 
mentul orășenesc cel mai aștiv, cel mai priceput în afa- 
ceri. Atît de mare a fost influența lor în evul mediu, încît 
pănă acum, în limbagiul economic, a rămas numele lor 
legat de o anumită operaţie de bancă: „lombardarea“. Și 
în Sudul Franciei, de altfel, coloniile italiene -represintă 
partea cea mai înfloritoare a populaței negustoreşti. 

Aceasta este Anglia din vremea lui Henric al II-lea. 


Prin urmare, dacă vedem petrecîndu-se în ea, o schim- 
bare supt raportul conștiinței politice, nu trebuie să căutăm 
nici originea anglo-saxonă, nici rădăcina normandă, mai 
la suprafaţa pămîntului, nu trebuie să bănuim niciun fel 
de manifestare tîrzie a spiritului german, ci numai, supt 
influența vitalităţii francese cuceritoare, schimbările acelea 
pe care le cere veacul de mijloc el însuși, 


1 V, Brodnitz, o. c. 

Fiindcă, acesta, este lucrul de căpetenie acum: vitalitatea 
cea mare a poporulul frances, de care nu poato scăpa 
nimeni şi nicăiri în Europa. Cînd 'doi Papi se luptă între 
dînşii, acel care hotărește este regele Franciei, care dis- 
pune şi de Anglia şi de Spania; cînd un Papă legitim cată, 
adăpost undeva, el vine în Franţa, de stă la Montpellier, 
la Clermont>sau la Sens ori Paris. Regele Franciei este 
recunoscut ca acela al cărui cuvînt decide în contiover- 
sele ierarhice ale Bisericii romane. Regiunea, Rinului este 
cu totul stăpînită de influenţa francesă, câre e singura, 
determinantă în Statele de cruciată; în Ungaria - regina, 
care va muri la Locurile Sfinte, e sora regelui Franciei 
Filip August.. Si, în mişcările de inovare cari se petrec în 
Biserică'n vremea aceasta, Francesii au cel d'iîntăiu cuvînt. 
Ordinele călugărești noi sau în parte înnoite vin totdeauna, 
din Franţa. De aici porneşte spiritul de la Cluny, care a 
creat pe Grigorie al VII-lea, Hildebrand; de aici vine spi- 
ritul de la Citeaux, de aici spiritul de la Prémontré. Cel 
care a dat viaţă mădăstiuii de la. Citeaux si i-a creat 
gloria este Sfîntul Bernard, cel mai mare om din întreaga 
lume medievală la jumătatea secolului al XII lea; el mînă 
la cruciată pe Ludovic al VII-lea, pe regele german Conrad; 
el face pe Papa Inocențiu al II-lea să se poată întoarce 
în ltalia şi să fie primit la Roma; el întemeiază o sută 
şaizeci de mănăstiri de la un capăt la altul al Europei; 
unul dintre Papii cari au venit după Inocenţiu, era, 
ucenic al Sfîntului Bernard și se chema, înnainte de a 
lua numele său pontifical, tot Bernard. Biografii Papilor 
contimporani ţin sama înnainte de toate de ce se petrece 
în Franţa. Şcoala cea mai însemnată de teologie din 
Europa întreagă este Universitatea din Páris; personali- 
țăţile eminente supt raportul intelectual ale lumii medie- 
vale sînt aici, în acest Paris, cate nu e al regelui Fran- 
ciei, ci, în rîndul întăia, al poporului frances, cù influenţa, 
lui care domină lumea întreagă. 

Cele cuprinse în Magna Charta puteau să rămiie o 
formă, moartă — cîte alte forme moarte nu le înregistrează, 
istoria! —; ele au devenit însă o realitate, nu prin ceia ce 
represinta pe vremea, aceia poporul engles, neformat; încă, 

nedefinit încă, neosebit din lumea, francesă din care cla- 
sele de sus făceau parte, ci prin ceia ce neastimpărul 
frances, putinţa de a crea, de a inova a poporului frances 
a adus, ca şi în alte locuri, aşa şi,la Englesi. 


Instinctul de preservație al poporului engles făcuse a 
se înlătura cândidatura, francesă, mai ales însă pentru că 
el nu ţinea de loc să treacă de la situaţia lui constitu- 
țională deosebită la situaţia constituţională care putea 
să resulte din unirea cu Coroana francesă. Englesii aveau - 
experienţa lor de ca însemna această Coroană, care găsia 
totdeauna mijlocul de a se întinde, şi era tocmai epoca 
în care Filip August isbutește a reuni cea mai mare parte 
din așa-numitele „mari feude“ cu domeniul regal. 

Cînd, după o foarte lungă minoritate, Henric al II-lea 
a fost în virstă de a domni, la 1253, i sa cerut confir- 
marea actului dat de tatăl său, și ea a fost: acordată. 
De la această confirmare însă sa mers mai departe decit 
ar fi vrut regele şi poate decît aveau de gînd să ceară 
aceia chiar cari porniseră mişcarea de nemulțămire. 
„Prin mișcarea condusă de Simon de Montfort se ajunge, 
printr'un Parlament de baroni gata de războiu, la aşa- 
numitele „articole“ sau „provisiuni“ de la Oxford. 

Se alesese o comisiune de douăzeci şi patru: jumă- 
tate din Consiliul regal, care funcționa totdeauna, fiiud 
permanent, jumătate ce ṣe va alege acolo, la Oxford. Cei 
din Parlament se legau prin jurămînt şi, pentru a înlătura, 
toate piedecile, fiecare doisprezece consileri aleg doi din 
oposanți; aceștia numesc cinsprezece pentru Consiliul 
de Sfat. 

Cum se vede, o operaţie foarte complicată, dar tocmai 
această, complicaţie aritmetică e folositoare pentru Că se 
arată de unde vine ideia. În Europa, la jumătatea vea- 
cului al XIII-lea exista un loc în care se constituiau gru- 
puri conducătoare pe această caie: se alegeau un număr 
de indivizi, aceştia alegeau pe alţii, etc. Acest Stat era 
Republica Veneţiei!. 


‘V, cartea mea Cinci conferințe despre Veneţia, Vălenii de Munte, 1914. 

Dar Londra era atunci invadată de Italieni, şi chiar 
Francesii cari veniau din Sud în Anglia erau puternic in- 
fluențați, tocmai fiindcă erau originari din Sud, de această 
viață italiană. În orice, cas, nimic din instituțiile germa- 
nice, nimic -din viata, specială a Angliei nu cuprindea 
esența unor astfel de comisiuni. 

n afară de comisiunea, celor douăzeci și patru, în atară 
de Parlamentul care a funcţionat în momentul acesta, și 
căruia adversarii i-au zis „Parlamentul nebun“, se fixează 
anume măsuri, și iată care: Parlamentul va fi compus 
între altele din cite patru cavaleri aleși de așa-numiții 
„tenants“ din fiecare comitat şi cari vor veni anume pentru 
a aduce înnaintea miniștrilor regelui și a persoanei regale 
înseși cunoştinţa abusurilor făptuite de ofițerii egali Fi 
aveau astfel și un rost informator. Abusurile se făceau la 
fața locului; trebuia, deci să vie oameni de la faţa locului 
ca să aducă în Parlament cunoștința acestor abusuri. Al 
doilea, în seia ce privește administrația comitatelor, se 
prevede un nou şerif care să fie voit de comitat, votat 
de el. Dar toate alegerile aceste sînţ de esenţă orășenească, 
italiană. În faţa Parlamentuiui sînt datori să răspundă 
prin raport anual tesaurariul, cancelariul, justițiariul, ca 
şi șeritul. Controlul parlamentar faţă, de puterea executivă, 
să zicem, se introduce astfel pentru întăia, oară. Aceasta 
e a treia parte a „articolelor“ de la Oxford. 

Punctul 4 decretează, ceia, ce înnainte nu exista, peri- 
odicitatea adunărilor Parlamentului. El nu se va aduna 
cînd îl, va chema, regele, ci la anumite date, în Februar, 
Iunie și Octombre. Regele e dator, deci, să, cheme pe 
episcopi, pe feudatarii mari, pe delegaţii deosebitelor co- 
mitate pentru a lucra împreună cu dînșii. Se va întîmpla, 
une ori că subsidiile — căci acesta era şi scopul adunării, 
Subsidiile, de care regele avea nevoie, căci fără de ele nu se 
puteau plăti mercenarii, corăbierii, nici întreținea Curtea, — 
să nu se voteze dacă nu se ascultau întăiu doleanţele pe 
care le aduceau cavalerii din comitate sau dacă aceste 
doleanțe nu erau ţinute în samă. Adecă nu se dădea, 
budgetul, și regele n'avea dreptul să ridice imposite fără 
această aprobare a Parlamentului. 

Astfel de măsuri nu puteau să fie însă primite bucuros, 
nu atît de Henric al III-lea, altfel un om foarte cum se 
cade, ciţ d Curtea lui, în mare parte formată de străini, 
de Francesi. De aceia sa ivit imediat un conflict 


Cea dintăiu oposiție sa manifestat prin cererea de ar- 
bitragiu către Ludovic-cel-Sfînt, regele Franciei; e vestitul 
arbitragiu din Amiens, la 1264. Regele Franciei a recu- 
noscut că cererile baronilor englesi sînt întemeiate, că 
actul din 1215 măcar nu' se poate înlătura: prin urmare 
sa trimis regele Angliei la respectarea constituţiei po care 
o întărise el însuși. 

La ewes, ajutat şi de burghesii din Londra, Simon 
cîştigă totuși biruinţa, prinzînd pe rege şi pe Moștenitor. 
Ca mulțămită, învingătorul ar fi arătat dorinţa ca şi ora- 
şele să iea parte la adunarea „Obştii“ ţerii. În orice cas, 
i se impunea. lui Henric un comitet de trej pentru a-i alege 
Consiliul de nouă; se fixă Şi numărul de voturi necesar 
pentru o hotărîre: dacă nu se întruniau două treimi, cei 
trei alegători erau întrebâţi. 

Acum, cine ar crede că prin concesiunea aceasta sa 
ajuns lå resolvirea, problemei constituţionale deschise în 
Anglia, sar înșela foarte mult. În noua luptă de la E- 
vesham (1265) moartea lui Simon. de Montfort ridică din 
nou problema. 

Din. fericire pentru Anglia, urmașul lui Henric al II-lea, 
Eduard I-iu, a fost un principe foarte chibzuit, care va şti 
să prefacă, ceia, ce se făcuse pe vremea tatălui său: resul- 
tatul trecător al unei convulsiuni revoluţionare înta”o reali- 
tate acceptată de amîndouă părţile, 





XIII 


Noua concepţie de drept în Regatul celor 
Două Sicilii. 

Înnainta de a sè ajunge la această legislaţie care este 
„Magna Charta“ englesă, de la 1215, întilnim „astfel de 
codificări de drept feudal în deosebite părți ale Franciei, 
ceia, ce scade iarăşi valoarea actului engles, care nu este 
o inovaţie, ci o imitare, o strămutare de drept. Acte de 
felul acesta se observă în Sudul frances, şi aceasta încă 
poate să aibă legături cu codificarea dreptului engles, 
graţie -împrejurărilor pe care le-am arătat mai sus. Întilnim 
astfel de obiceiuri şi în, Nordul franses, care a fost mai 
multă, vreme unit cu Coroana englesă: e vorba de strîn- 
gerea dreptului consuetudinar, a obiceiului pămîntului în 
Normandia. Şi întîlnim_în această Normandie, care e însăși 
basa dinastiei, locul cel mai iubit de regele engles, nu 
numai 0 încercare de codificare de drept, dar și repre- 
sintarea, daosebitelor clase în anume adunări, — ceia ce 
face să se prevadă hotărtrile ce se vor lua mai tărziu în 
Anglia. În sfîrşit, în epoca premergătoare aceleia a lui 
loan-fără-de: ţară, fratele acestuia, — acel care a murit în- 
nainte de vreme, lăsînd fiul, Arthur, de la uciderea, căruia 
a pornit conflictul cu regalitatea francesă şi pierderea 
Normandiei—, Geoffroy, care luase în căsătorie pe moşte- 
nitoarea ducatului de Bretania, guvernînd în aceiași câ- 
litate în care guvernase şi socrul lui, a strîns în provincia 
sa, tot astfel, de drept ale ducatului. 

În afară de aceasta mai este încă un fapt de care tre- 
buie să ținem samă pentru a înțelege Magnă Charta în 

limitele ei adevărate, şi nu dincolo de aceste limite: Şi 
iată care: alături de atitea mișcări care se întilnesc în 
Anglia din a doua jumătate a veacului al Xil-lea, se gă- 
sete, foarte probabil, una, care duce şi aici la studiul 
dreptului, așa cum acest studiu se obişnuia în Italia și în 
Franța de Sud, apoi la Angers şi Orleans. Se ridică, la în- 
ceputul veacului al XII lea, o personalitate eminentă, a, lui 
Henric Bracton, considerat ca o âutoritate încă în secolul 
al XVIl-lea. Lucrarea lui e foarte întinsă, cuprinzind cinci 
cărți care închid un material foarte bogat gi foarte preţios. 
E o codificare a dreptului anglo-normand, alcătuit de un 
om experient, la o vristă matură: născut la 1200, au- 
torul şi-a dat opera la 1240, după ce fusese judecător 
ambulant, itinerant, și avuse prilejul să cunoască obice- 
iurile din deosebitele părți ale ţerii. 

Şi aş releva un lucru: pe cînd Franţa ora de fapt 
numai o aglomerare de provincii, fiecare cu dreptul ei, în 
Anglia, din causa realisării unei unități anglo-saxone, ca 
şi din causa existenţei unei unităţi de cucerire danesă și 
a suprapurerii de unitate cuceritoare normandă, deosebi- 
rile acestea de drept se msi rotunziseră, se mai egalisa- 
seră, aşa încit lui Bracton îi era mult mai ugor de cum 
i-ar fi fost unui „legist“ din Franța să facă o astfel de 
operă. 

1 sa adus de multe ori o critică, întemeiată din punctul 
de vedere al caracterului practic al acestor legi, că a sa- 
crificat prea adese ori obiceiul pămîntului față de nor- 
mele dreptului roman. lată deci că în Anglia din întăja 
jumătate a veacului al XI-lea principiile de drept roman 
ale şcolii din Bologna pătrunseseră, cu tot respectul da- 
torit acelui drept consuetudinar, acelor amintiri istorice 
de drept la care populaţia ținea aşa de mult, încit nici 
nu putea fi vorba să fie schimbate. Evident, un tratat ca, 
acesta, de norme juridice care nu trecuseră prin Parla- 
ment, nu fuseseră aprobate de rege, însemna o lucrare 
personală, pentru care nimeni n'avea răspundere decit au- 
torul, dar, iarăşi, trebuie să se ţină samă că acel care a 
redactat această, carte, fiind el. însuși un judecător itine- 
rant, avînd legătură continuă cu lumea judecătorească, 

era în măsură să facă a se răspîndi tendinţele cuprinse 
în cartea sa, şi, mai ales, el, ridicîndu-se din mijlocul 
acestor judecători itincranţi, se înfăţişează, nu numai pe 
dînsul, dar și tendința clasei din care făcea parte. 

Să venim însă la îdcepătorii însişi ai noii școli de drept 
sprijinită pe concepţia romană și la noile legislații’ care 
pleacă de la această concepţie. 


Cum am spus şi altă dată, nwar putea să afirme cineva 
cîtuşi de puțin că evul mediu a uitat vre-odată dreptul 
roman, şi era un loc unde, oricum, el nu se putea uita: 
era Italia În Roma a fost o transmisiune, neîntreruptă, 
și de autoritate politică: alături de Papă se găsește o 
aristocrație cu castele în jurul Romei, cu case întărite în 
Roma însăși, formînd partide care ; se luptau necontenit 
între ele, ajungind a fi şi foarte bogate —în secolul al 
XII-lea sînt bancheri importanţi, de pildă familia Pier- 
leone —; exista, am zice, o clasă de dregători, de „ju- 
decători“ ereditari, cari naveau numai sarcina, judecății. 

Dar este şi o altă regiune italiană în care conştiinţa 
și usul practic al dreptului roman n'au putut să dispară 
niciodată. Este Sudul italian, unde au fost trei influenţe 
de cultură, ca și trei curente politice, trei situaţii po- 
litice şi, în acelaşi timp, trei forme de drept. De o parte, 
în vechiul lor ducat, Longobarzii, cari aveau un drept 
special pănă în secolul “al XIII-lea. Apoi, de pe urma cu- 
ceririi lui Carol:cel-Mare în Italia și a sfărîmării Statului 
longobard de dînshl, era și în acest Sud o provincie francă, 
ai cării feudatari rămăseseră î în legătură cu tradiția de drept 
a Statului carolingian însuşi. Au venit pe urmă Normanzii, 
cari au adus cu dinşii o mulţime de obiceiuri juridice a- 
sămănătoare celor din Normandia francesă şi din Anglia. 
Mai erau și două drepturi religioase: al Saracinilor my- 
sulmani, sprijinit pe Coran, și al Evreilor. Dar, bucurindu-se 
de recunoaştere din partea tuturora, era gi singurul drept 
de origine romană: acela, pe care-l menținea pe alocuri, în 
„Basilicat“, dominaţia bizantină. Dacă se adaug acum o- 
pera şcolii de drept din Bologna, din care au plecat și Papi 
din secolul al XII-lea, ca vestitul Inocenţiu-al III-lea, cu 


apucăturile împărătești în legătură cu principiile de drept 
primite în tinereţe, înţelegem pe deplin că nu se poate 
spune cum că în evul mediu ar fi existat o vreme ‘cînd 
principiile de drept roman au dispărut cu desăvirșire. 

Lex Romanorum e aceia după care judecă în proce- 
sele politice Împărații. carolingieni din veacul al IX-lea, la 
Roma. Încă din 1098 se găsesc hotăriri de drept sprijinite 
pe Codul lui Iustinian, care e în cea mai mare parte latin 
şi numai în mică parte grecesc. Este adevărat că, cel 
puțin după socoteala, obișnuită, abia la 1137 s'ar fi găsit 
Pandectele; dar nu trebuie să sê uite că nu era nevoie 
de Pandecte spre a judeca după dreptul roman, fiindcă 
în desvoltarea dreptului bizantin s'au întrebuințat resuma- 
tele, „procheire“, „eachiridii“, manuale, care în evul mediu 
erau foarte bine cunoscute, 

În Apus" un astfel de' resumat, pe care Francesii îl 
întrebuințau încă în veacul al XII-lea, era al lui Iulian 
Antecesorul. Si nu odată se fixă în Italia, mai ales în 
acest veac şi în cel următor, principiul că orice juris- 
dictie pleacă de la Imperiu: ab imperio omnis ordo iuris 
descendit; de ìla legile imperiale şi de' la principiile care 
stăpîniau aceste legi. În Franța însăşi, răspîndirea acestui 
drept roman era așa de întinsă, încît represintanții drep- 
tului canonic Sau speriat și sau luat măsuri, la 1163, 
de sinodul de la Tours, interzicînd clericilor să studieze 
şi să întrebuințeze dreptul roman, al lui Iustinian, ceia ce 
nu împiedeca, de loc ca la Angers şi Orléans, cum am 
spus, el să fie studiat. 

Şi, iarăși, aceste opreliști wau împiedecat pe regele 
Filip August — zis Angust fiindcă supt acest nume a fost 
cîntat în limba latină da un poet contemporan, aşa cum 
se cîntau Împărații romani de odinioară, — să se încun-: 
jure, cum vom vedea, în Consiliile sale de legiști. 


După ce sau amintit toate lucrurile acestea, trecem la 


1 Chiar noi am ut principii de drept roman, mai mult sau mai puţin 
observate în veacul al XVli-lea, supt influența resumatului lui Harmenopol, 
care formează autoritate de drept pănă în momentul de faţă în Basarabia. 
Pravilele, şi canonice şi civile, ale lui Vasile Lupu şi Matei Basarab sint 
în legătură cu Basiliealele, cu legislaţia bizantină a Împăratulai Vasile. 

cea d'intăiu legislaţie, care este prea mult lăsată la 0 
parte în expunerea, istoriei universale: a lui Frederic al 
II-lea, Împărat, pe de o parte, dar, pe de altă parte, şi în 
rîndul întăiu al preocupaţiilor sale de căpetenie, regele 
Celor două Sicilii. 

Roger-Frederic, fiul lui Henric al V-lea și al Constanţei, 
creşte pe un teritoriu de drept roman, Tutela lui, exer- 
citată întăiw de nobili germani, a fost înlăturată de re- 
presintantul Papei care nu suferia pe aceşti rivali, și mama 
lui, Constanţa, care ţinea aşa de mult la caracterul ei 
normand, franco-italian, 'încît pe Henric al VI-lea l-a în- 
gropat în capela din Palermo, lîngă vechii regii normanzi 
din Sicilia ei, l-a crescut în acest spirit, roman, feudal 
şi bizantin. Pe urmă, după ce a murit Constanţa, în- 
grijirea asupra lui Frederic au exărcitat-o cei de acolo, așa 
încît el a rămas înnainte de toate omul acestui Sud ita- 
lian. Foarte ambițios, foarte inteligent şi energic, cu un 
admirabil talent constructiv gi cu o elasticitate de spirit 
care l-a făcut să fie tratat ca eretic: i se atribuia că a 
pus laolaltă pe Mohommed, pe Moise și pe Isus Hristos, 
zicînd că sînt eei trei mari înșelători ai omenirii. Arăta 
o simpatie deosebită pentru Saracini, cari-i serviau ca. 
ostaşit cei mai credincioşi. D minte elastică în stare a 
înțelege tot presentul şi a preveni puțin şi viitorul; un om 
care mergea deci înnaintea timpului șău, —căci Frederic al 
II-lea este un suveran de monarhie absolută înnainte de 
momentul cînd nevoile lumii erau'să ceară această mo- 
narhie. Comparîndu-l cu Ludovic al Xl-lea al Franciei sau 
cu Ferdinand Catolicul de Aragon, el e din aceiași familie, 
dar cu mult superior. Venind înnaintea vremii lui, viaţa 
i-a fost o luptă tragică, miîntuită printruna din cele mai 
cutremurătoare catastrofe pe care le cunoaşte istoria. 

Aşa, fiind în făptura sa sufletească, e firesc că Fre- 
deric al II-lea, a hotărît să stabilească norme de drept. 
A avut la îndemână întru aceasta pe unul din cei mai 
remarcabili oameni ai:evului mediu, pe un Italian din Sud, 
Pier delle Vigne, Petru din Vii, am zice, al cărui nume 
în latineşte se înfăţişează ca, „Petrus de Vineis“. Din tre- 
catul lui două lucruri merită să fie relevate pentru că ele 

fac a se înțelege mai bine partea avută de dînsul în această, 
legislație, fiind pentru Frederic ceia ce a fost pentru Iustinian 
vestitul jurisconsult Tribonian. Intăiu, el era fiul unui 
iudex, unui dregător ocupat înnainte de toate cu jude- 
cățile, al „răposatului Anghel“, nume foarte răspîndit în 
aceste părţi influențate de Răsărit. Pe de altă parte, el învăța 
la Bologna. Supt înrîurirea lui, deci, începîndu-se licrul 
încă de la 1221, se ajunge în zece ani la un cod cum 
Apusul nu-l avuse pănă atunci. El este întru toate influ- 
ențat de legislaţia bizantină. Pe pămîntul amintirilor bi- 
zantine, stăpînind o populaţie care găsia normal ce era 
bizantin, învingînd astfel resistența baronilor de drept 
longobard, franc sau normand, Frederic a putut să sta- 
bilească aici ceia ce aiurea nu sar fi putut. 

În preambul se arată principiile de la care se inspiră. 
„Menirea principilor este de a domoli arbitrariul făcătorilor 
de rău, de a hotărî dreptul de viaţă și de moarte, de a 
fixă fiecăruia. soarta şi situaţia sa“. Această, situaţie, fireşte, 
principele o fixează, ca îndeplinitor al voinţii dumnezeieşti, 
de „să poată da la urmă socoteală lui Dumnezeu de mi- 
siunea ce i s'a încredinţat“. 

Cum se vede, un limbagiu cu totul asemenea cglui al 
regilor absoluţi din secolul „al XV-lea. Frederic vedea în 
faţa lui „popor“ şi „popoare“, şi se simția dator față de 
„popoarele“ lui, cărora e chemat să li dea „pace şi drep- 
tate“. Dar pax şi ius, acestea sînt înseși principiile stă- 
pînirii romane de odinioară, şi apoi — aici este ca un fel 
de licărire de morală politică modernă, trecînd peste con- 
cepția romană, — „aceasta n'o face principele pentru glorie; 
o face pentru a distruge nedreptatea “. El este, deci, marele 
judecător în aceste părţi. 

Pentru a legifera, ce a găsit el, în afară de cele spuse înna- 
inte, în acest regat al Celor Două Sicilii? Întăiu o întreagă viață 
practică influenţată de Răsărit. În acelaşi cuprins al Mării Me- 
diterane se găsia şi Sudul peninsulei italiene ca şi Peninsula 
Balcanică și coasta de Apus a Asiei; moneda care mergea aici 
era moneda bizantină, afară de una singură, tarenul, de ori- 
gine arabă; cea mai obișnuită pe vremea lui Frederic era 
așa-numita „romanata“, adecă moneda romană din Cons- 

tantinopol, din Împărăţia „Romeilor“, apoi „chiparinul“, 
tot de origine bizantină. - 

Si clasa, de jos păstra o mulțime de obiceiuri tare o 
aşezau pa aceiaşi treaptă ca şi clasele muncitoare la: cîmp 
din Imperiul bizantin. Unele samănă cu cele de la noi, şi 
ele influențate de dreptul bizantin, de un drept bizantin 
mai vechiu. De exemplu ţeranii se împart după cîți 
boi au, ca în Principate încă pe vremea Regulamentului 
Organic; dijma care se întîlnia la noi exista şi în regatul 
celor Două Sicilii, nu în forma apuseană, ci în cea răsă- 
riteană: se dădea 10%, din sămănături, 1/.„ din fructele 
livezilor sau viilor, 1/; din produsul grădinilor. Teranul avea 
aci o situaţie mai bună decit în alte părți. Supt multe 
raporturi era asimilat cu nobilul: i se putea cere ajutor 
în aceleași condiţii ca și membrilor societăţii feudale, 
numai în casuri anume prevăzute. Cel care se bucura de 
libertatea întreagă sau de o parte de libertate avea voie 
să între în cler; numai acei cari erau șerbi erau împie- 
decaţi a se face preoţi; acelaşi proces se observa la noi 
încă în veacul al XVII-lea. Pe pămîntul Coroanei șerbia, 
fusese cu totul desființată, de Frederic. 

Dacă feudalii, evident, aparţineau lumii. occidentale, nu 
celei orientale, conducerea superioară a Regatului celor 
două Sicilii e ca la Bizanț; și, iarăşi, este un Bizanț mic 
supt raportul funcţiilor. Un contabil ca și kontostaulos 
din Constantinopol, un general corespunzind sfrafeguiui, 
un Mare-Cancelariu ca şi Marele-Logofăt din Orient; era 
un Mare-Judecător, un Mare-Câmăraş, un protonotariu la 
Curte întocmai ca la Constantinopol. 

Toţi dregătorii aceştia aveau, ca şi în Orientul întreg, 
sarcina de a apăra înnainte de toate pe săraci, așa-nu- 
miţii „miserabiles“, în grija specială a stăpinului. Elemen- 
tele de feudalitate, acelea se luptaseră cu cea mai mare 
energie ca să nu se treacă peste dreptul lor; ele s'au răs- 
culat nu odată împotriva regilor normanzi. Mintea ascu- 
țită a lui Frederic al II-lea a găsit mijlocul să le atragă, 
făcîndu-li concesii pe care nici nu le nădăjduiseră, pentru 
ca, în schimb, pe toți feudalii aceştia să-i pui supt au- 
toritatea Coroanei, care, prin sistemul acesta riou de le- 
gislaţie, ajungea stăpînă asupra terii întregi. 

Dar întăiu ea s'a îndreptat vu cuorgie împotriva drep- 
turilor clerului. În evul mediu acesta avea o jurisdicție 
deossbită, cu alte sentințe, alte pedepse; Frederic a ho- 
tărît, — ceia ce altul mar fi îndrăznit, iar din partea lui 
era o îndrăzneală mare pentru că Biserica-l socotia ca 
ocrotitul ei şi-i amintia necontenit că, de nu l-ar fi sus- 
ţinut ea cînd era copil, nar fi fost rege şi, dacă nu l-ar 
fi ajutat să iea coroana germană, nar fi fost Împărat—, 
ca judecata clericilor să se facă, nu de tribunalul lor 
special, ci de tribunalul laic, pentru crime, procese de 
proprietate, pentru tot ce priveşte feudeie, pentru toate 
datoriile de basi. 

Era de o noutate extraordinară în evul mediu a se crea 
un drent pentru toată lumea, şi aceasta este inovaţia de 
căpetenis a lui Frederic. Un drept pentru toată lumea, pe 
care-l garantă cineva mai mare peste toată lumea, pe 
cînd înnainte era un drept pentru fiecare, după categoria 
lui, și un drept pe care nu-l garantă decit puterea fie- 
căruia, a celui cara judeca, şi în margenile teritoriului asupra 
căruia putea judeca. Iar, de altă parte, se spune că cle- 
ricii nu vor judeca pe laici decît într'un singur cas: cel 
de moravuri stricate, de pe urma cărora se desfac că- 
sătoriile. 

În al treilea rînd, dacă membri ai clerului ar căpăta 
pămînt, dar fără voia regelui, fără recunoaşterea supremă, 
a lui, vor pierde pămîntul cîştigat astfel. Clericii pot să 
aibă, deci, pămînt, dar numai subordonîndu-se regelui. 

De la cler trecem la feudalitatoa laică. 5e recunoaşte 
întăiu, pentru o câştiga, un mars drept: că feudele sînt 
creditare. Prin această recunoaştere a eredității regele pă- 
gubia el ceva? Nu era mai bucuros să aibă, generaţie 
după generaţie, membrii aceleiaşi familii în același los 
decit să se creeze fel de fel de situaţi încurcate pria tre- 
cerea feudei unuia în stăpînirea altuia ? Ereditatea feudelor 
este un motiv de slăbiciune pentru o regalitate slabă, dar 
ea este un motiv de putere pentru o regalitate tare. 
Făciînd pe feudal ereditar, regele-i impunea însă o sume- 
denie de măsuri la care nobilii, în urma avantagiului cîş- 
tigat, nu sau opus: în orice judecată feudaiă se ames- 

tecă judecătorii regelui. Dacă se pronunța o sentință, sen- 
tința aceasta, poate fi apelată la rege. Dacă ar fi trebuit 
să meargă cineva cine ştia în ce colț la Curte, ar fi fost 
mai greu, dar regele îngrijia ca aproape de nemulțămit 
să se găsească organul judecătoresc regal care lua pro- 
cesul și-l resolva după alte principii, iar omul putea să vadă 
deosebirea între judecata arbitrară după dreptul feudal și 
judecata după dreptul roman, totdeauna acelaşi, repre- 
sintat de rege. Casurile criminale le judecă numai el, regelet. 

nnainte, în lumea baronilor, cînd ea o neînțelegere, 
nu numai cu privire la onoare, dar și la proprietate, se 
resolva prin duel. Duelul a fost oprit în casurile civile 
prin legislaţia lui Frederic. Și atît de departe se mergea 
cu imixtiunea regalității în viaţa feudală, încît şi permi- 
siunea de căsătorie trebuia să fie obţinută de la rege, 
aceasta aducînd anume schimbări în feude și regele voind 
să ştie cine va lua stăpînirea moșiei. Dacă rămînea 
un minor, tutorul se numia de rege, pentru ca să nu se 
amestece cineva în contra intereselor regalității. În ge- 
neral nu se putea trece o feudă de la unul la altul fără 
voja regelui. lar, pe lîngă aceasta, toţi feudalii erau datori 
cu serviciu militar faţă de rege. Ereditatea feudei e plă- 
tită astfel cu vîrf și îndesat, şi, pentru ca să nu poată 
fi nicio resistenţă, toate castelele ridicate pănă în Domnia 
lui Frederic se rad, întocmai cum în Anglia se răseseră, 
anumite castele de noul stăpînitor al ţerii. 

In ce privește comunele, orașele avuseră înnainte de 
dînsul o situație mult mai bună. Ele aveau în fruntea 
lor un consul pentru negoț, iar, pe lîngă represintanții 
regelui, așa-numiții „baili“, cîte trei judecători dintre 
burghesi, ca la Mesina, șase sindici sau, cum li se zicea la 
noi, „oameni buni şi bătrîni“. Burghesii căpătaseră încă 
de pe vremea vechiului rege Roger dreptul de a ocupa 
dregătorii şi de a întra chiar în Consiliul legislativ, lucru 
care pentru veacul al Xil-lea era fără îndoială o mare 
inovaţie. Frederic al II-lea . hotărăşte că pretutindeni ju- 
decata o va face bailul, şi nimeni altul, și că nu se va 


1 În ţerile noastre gloaba singură putea fi impusă de tribunalul boierilor. 

face nicio alegere în oraşe, pentru ca să nu existe ală- 
turi de autoritatea lui altă autoritate pe basă electivă. 
Bailul este însărcinat şi cu dreptul de poliţie și cu causele 
fiscale: nimic nu se poate face nicăiri fără amestecul lui. 
Burghesilor li se îngăduia doar o calitate represintativă 
în unele casuri, căci și în regatul acesta al Celor două 
Sicilii era ceva corespanzător Parlamentului engles, cu 
baronii şi clericii lui. În felul acesta oraşele, de voie de 
nevoie, se supun toate regelui. 


Astfel în Sudul Europei, în punctul, cel mai văzut 
al lumii feudale din evul mediu, aici unde se ducea 
lupta cea mare între Papă şi Impărat, se creă o ordine 
de Stat cu totul nouă, basată pe principii care pănă atunci 
nu fuseseră pretinse de nimeni în dauna altora şi pe care 
nimeni mar fi consimţit să le primească în dauna sa. 


XIV. 


Curentul roman în Franţa lui Ludovic-cel-Sfînt 





După ce sa înfățișat în opera lui Frederic al II-lea un 
act „constituțional“ vrednic de toată luarea aminte, cu 
preambul de norme Juridice, cu principii generale, cu 
capitole aplicîndu-se deosebitelor categorii, cu o orînduire 
armonioasă între toate părțile care-l compun, să venim 
la așa-numitele „Établissements“ ale lui Ludovic al IX-lea, 
cel Sfint, care evident sînt şi elen legătură cu legislația şi 
organisarea lui Frederic, cu perpetuarea, dreptului roman 
în regatul Celor două Sicilii, şi nu cu evenimentele con- 
temporane dia Anglia vecină. 

Totuși legăturile dintre Anglia şi Franța erau foarte 
strînse: Ludvic a avut cunoştinţă, de la un capăt la altul, 
de lucrurile care sau petrecut în acea Franţă insulară 
care era dincolo de Canal Nu numai atita, dar el a fost 
chemat, întrun moment, să hotărască, între regele Henric 
al II-lea şi baronii lui, dînd sentința sa arbitrală, cu 
acea lipsă de orice preocupaţie personală sau politică, cu 
acea, sfîntă obiectivitate care formează caracterul lui de 
căpetenie în mijlocul Suveranilor evului mediu. 

Cunoștea astfel şi actul regelui loan fără-de-țară, şi 
adausul din vremea lui Henric al Iil-lea, şi-şi făcuse o 
părere privitoare la dînsele. În „Aşezămintele“ lui însă 
nu e absolut nimic corespunzător împrejurărilor din Anglia. 
Cum spunea foarte bine Guizot, într'un studiu vechiu de 
trei șferturi de veac, în Anglia toate reformele acestea, se 

acordă împotriva, voinței regale, şi regele, cînd putea, re- 
venia asupra lor și izbucnia alt războiu civili. 

Era o codificare parţială, fără rînduială, haotică a drep- 
tului feudal, şi această codificare se făcea numai în mij- 
locul unor frămîniâri și în funcţie de aceste frămîntări, 
pe cînd în Franța do aşa ceva nu poate fi vorba. Situaţia, 
lui Ludovic — devenit cel Sfînt în conștiința generală a 
epocei sale, nu numai în Franţa, dar şi aiurea, şi poate 
recunoscut ca sfint în Franţa şi fiindcă fusese recunoscut 
întăiu aiurea, — este neasămănat superioară și, în esenţa 
sa, cu totul alta decit situaţia regelui engles față de þa- 
ronii săi. In Franţa nu existau aceşti baroni ținînd de-a 
dreptul de Coroană și personificind o cucerire recentă, ci 
feudalitatea de aici venia de la un act făcut, confus, cine 
știe cînd, pe vremea lui Clovis. Între Clovis și Ludovic al 
IX-lea nu exista însă legătura care exista în Anglia. între 
Gulielm Cuceritorul şi Henric al III-lea, rude deosebite una 
de alta cu mai puţin de două sute de ani. 

Astfel nu se poate concepe în Franţa o acţiune solidară 
a nobilimii împotriva regelui: nu se poate concepe nici 
din punctul de vedere al nobilimii, nici din punctul de 
vedere al regelui. Din punctul de vedere al nobilimii, 
pentru că, în loc să se găsească numai cu castele ri- 
sipite pe tot cuprinsul unui teritoriu de Stat, ea și-a creat 
aici însăşi un fel de State pe care regalitatea le in- 
vadează, și, la orice ocasie potrivită, infiltrîndu-se într'în- 
sele, le confiscă pe basa normelor de drept. Baronul din 
Anglia nu ajunge niciodată să fie stăpînul unui comitat; 
în fruntea, comitatului din Anglia este un șerif, dregător 
regal, atîrnînd numai de Coroană. Niciodată nu s'a putut 
forma supt regii engle»i o feudalitate cantonată pe un 
anume teritoriu care să-i aparţie numai ei, pe cînd în Franţa 
cutare e conte de Flandra, altul de Vermandois, altul 
duce da Normandia, conte de Toulouse și așa mai de- 
parte. Aici este o feudalitaie care ss presintă în faţa re- 
gelui de la o ţară la alta, de la o politică la alta, de 








1 Histoire des originea du gouvernement représentatif en Europe, Bruxelles 
1851, 2 vol, 

la o situație mondială la aita, am zice, pe cînd în Anglia 
fiecare nobil are un număr de castele, unul întrun loc, 
altul în altul, — gerifii regelui şi toţi ceilalți dregători 
find amestecați între dingii. În Anglia, dacă se ivește o 
ridicare a feudalității împotriva regelui, este un războiu 
civil în margenile aceluiaşi Stat; în Franța, concepînd-o 
cum fusese odinioară Galia, dacă se ridică ori contele de 
Flandra ori cel de Toulouse, ori ducele Normandiei ori 
ducele Aquitaniei, nu mai este un războiu civil, care pre- 
supune aceleaşi hotare, acelaşi Stat, ci un războiu străin. 
lar regele are pe teritoriul pe care a izbutit să-l cuce- 
rească oameni cari sînt cu mult mai puţin tari şi ca- 
pahili de activitate militară împotriva. lui ori pricepuţi să 
creeze eine ştie ce legături între dinşii, decît cum sînt 
baronii din Anglia. Așa încît nu se poate sili din punctul 
de vedere al feudalităţii regele Franciei să facă şi el con- 
cesii, prin răscoală. 

Dar mai este ceva: pe Henric al III-lea, în Anglia lui, 
nu-l apără nimic alta decît calitatea de moștenitor le- 
gitim, pe care ţara l-a așteptat şi care stăpineşte în 
puterea dreptului său dinastic, Bine înţeles nici pe el nu-l 
apără, cum nu-l] apăra nici pe Ludovic, o armată: regii 
naveau armată pe vremea aceasta, şi însuşi Ludovic, cînd 
a fost să meargă la cruciată, a trebuit să se roage de 
toată lumea să-i dea contingente. 

Niciunul ware un mare tesaur, poate cu deosebirea 
aceasta că Henric nu poate strînge niciun venit fără Par- 
lament, pe cînd Ludovic al IX-lea nare nevoie de Par- 
lament care să-i acorde venituri. Dar pe Ludovic îl 
încunjură o atmosferă morală care nu exista în jurul lui 
Henric, Acesta vine după un foarte puternic suveran, cum 
a fost Henric al II-lea, care a avut însă conflictul cu Bi- 
serica romană pentru casul lui Thomas Becket, a fost 
excomunicat, a trebuit să facă amendă onorabilă şi a, lăsat 
din punctul de vedere al pietăţii lui, al vieţii morale o 
amintire dubioasă; vine pe urma lui Ricard Inimă-de-leu, 
rege engles poate mai mult cu sila, care înseamnă ceva pentru | 
cavalerismul universal, dar pentru Anglia foarte puţin lucru; 
apoi loan fără-de-țară, a fost un om de nimic, a cărui stăpi- 

nire întreagă nu e decît o umilință; Henric însuși a avut, în 
sfîrşit, o minoritate desastroasă. Ludovic însă e urmaşul sfint 
al unor înnaintaşi respectaţi. Mai curînd se poate ridica un 
Frances împotriva episcopului sau arhiepiscopului care-i face 
pagubă, mai curînd se poate declara îfnpotriva cutării măsuri 
a Papei, decît să se ridice împotriva aceluia care, prin 
calităţile lui personale, prin felul cum aceste calităţi au 
iatervenit în împrejurările timpului, prin nevoile mari pe 
care sufletul lui a știut să le mulțămească, ajunsese a f, 
pentru Franţa, ca și pentru toată Europa contimporană, 
un îndreptariu moral, omul de acţiunea căruia putea fi 
oricine sigur oricînd, capabil de-a părăsi toate interesele 
sale, ba chiar și interesele ţerii sale, cînd era vorba de 
a se face o operă de dreptatel. 

Să mai notăm un lucru: ceia ce a hotărît în conflictul 
dintre Henric al AIl-lea, şi baronii lui a fost dreptul feudal 
normand. Nu trebuie să se uite însă că între Normandia 
şi restul Franciei a fost totdeauna o rivalitate. Fiecare 
provincie francesă apoi, cum am văzut, îşi avea dreptul 
său: ca şi Normandia, Bretania; tot aşa comiţatul de 
Toulouse. Dar nu era nevoie .ca regalitatea să se adreseze 
la asemenea, codificăii də provincii, pentru că ea însăși 
începuse, încă din veacul al XII- lea, înnaintă de Magna 
Charta, opera sa proprie. 

Pe la jumătatea acelui veac, Ludovic al Vil-lea făcuse 
o cruciată şi în cursul ei lăsase regatul în stăpînirea a- 
batelui din Saint-Denis, mănăstirea cea mai reputată a 
țerii, Suger, care îngrijește cîțiva ani de rosturile regatului. 

Acum, cînd regele era în ţară, putea mai uşor să se 
lipsească cineva de anume norme de drept, pentru că el 
e socotit ca oglindă de izvor al dreptului; dar, cînd regele 
lipseşte, trebuie, în locul regelui, măcar dreptatea regelui. 
Atunci încep să se impuie din ce în ce mai mult tribu- 
bunalele regale. În locul vechiului obiceiu ca fiecare feudal 
să-şi resolve acasă la el procesele lui şi, cînd altul îi stă 
în faţă, să-l provoace la duel, „vidînd“ în felul acesta, 
chestia, în locul „judecății lui Dumnezeu“ prin arme, 


1 V., Istoria poporului frances, p. 164 gi urm, 

în locul judecății locale și violente, începe lumea a se ju- 
deca la plaids de la porie, judecăţile de la „poarta“ 
regelui. 

Ceva, mai tărziu, după, trecere de o jumătate de veac, 
pe la 1190, Filip August hotărăşte prin „testamentul“ 
său anume măsuri care arată că Franţa din această 
epocă merge și ea înnaintea Angliei contimporane, că 
m'avea nimic de învăţat de la șegii normanzi. Se de- 
cide că pe lîngă prepositul (prévôt) din Paris, care ád- 
ministra orașul, va funcţiona un Consiliu de burghesi. 
n fiecare lună vor fi apeluri la rege, la tribunalul regal, 
asămănătoare celor pe care le-am găsit în regatul celor 
două Sicilii. În al treilea rînd, funcţionarii regali, cari erau 
răspîndiți în tot cuprihsul ţerii, și cari se chemau sene- 
şali sau baillis, corespunzînd balivilor normanzi din Italia- 
de Sud, vor fi anchetați în fiecare lună. Peste acești 
„baillis“ mai mici, se fixează marii „baillis“, al căror 
număr e foarte restrîns: patru în Nord, doi în Sud. 

O serie de măsuri în deosebite domenii care arată că 
ceia ce sa căpătat în Anglia prin Magna Charta și în- 
treaga. desvoltare constituţională din veacul al XIII-lea 
începuse a se introduce în Franța cu cîtăva vreme în- 
nainte. În Sud, de alminterea, încă de la 1050 era obiceiul 
să se adune cele trei Ordine ale regatului: cler, nobili, 
burghesi, pentru a lua anume hotăriri. 


Venind la Ludovic al IX-lea, și el se găsește în situaţia 
de șef de cruciată care-și părăsește regatul şi prin urmare 
caută să-l lase în ordine stabilă. Trebuie, deci, să legife- 
reze pentru Franţa rămasă fără stăpîn întocmai ca acei 
doi predecesori ai săi. Încă din 1254 găsim în Franţa 
lui tribunalele speciale, permanente, ale căror hotăriri se 
numesc „olim“ („cîndva“, „odinioară“), fiind trecute în jre- 
gistre de olim“, ce creau jurisprudenţă, ca, şi decisiile Curţii 
de Casaţie astăzi, pentru a suplinj lipsurils existînd în le- 
gile înseși. La aceste tribunale se întîlnesc judecători a 
căror compunere este întradevăr interesantă: trei baroni, 
trei prelați, șeptesprezece cavaleri, şeptesprezece clerici și, 
pe lingă aceștia, toţi, un număr de legiști —, aceștia oameni 

speciali cari judecă toate lucrurile din punctul da vedere, 
nu al dreptului feudal, ci al dreptului care se învăţa în 
Bologna, al dreptului romant. 

Astfel, încă de la jumătatea veacului al XI-lea, găsim 
în Franţa tribunale care se ridică peste dreptul feudal, 
creînd legislații care au la origine dreptul roman, legis- 
laţii din ce în ce mai mult necunoscute vechiului drept 
feudal. 


Mai departe, tot în acest moment regele iea măsuri ad- 
ministrative care corespund perfect cu măsurile adminis- 
trative ale lui Frederic al II-lea. Se hotărăşte 'rostul bai- 
lilor şi al seneșalilor cari ţineau locul acestora în Sud; 
se determină mai de apoape măsurile de control care 
am văzut că se înntilnesc şi înnainte de aceasta, în viaţa 
administvativă francesă. lar la 1264 regalitatea alege 
oameni de încredâre, „saiges hommes et bons clers“, pe 
cari-i însărcinează a face cercetări locale, așa-numiții „en~ 
quâteurs“, corespunzînd perfect, pe o vreme cînd amin- 
tirea lui Carol-cel-Mare începea din nou să fie foarte vie, 
cu vechii „missi dominici“ pe cari Carol îi trimetea, să vadă 
ca se petrece în deosebitele provincii. Aceștia fac cerce- 
tările lor şi pot să aducă, apoi, casul înnaintea Parla- 
mentului. Fiindcă, Parlamentul nu este o instituţie englesă, 
ci una a întregii feudalităţi, de origine francesă.. 

În Franţa el era şi Curte de justiție şi Adunare le- 
giuitoare, avînd, în acelaşi timp, şi atribuţii fiscale, căci 
fixă, impositele și controlă culegerea lor. În secolul al 
XHl-lea începea să ss facă o deosebire între atribuţiile de 
un fel și cele de alt fel; așa-numita separaţiurie de pu- 
teri, pe care ss sprijină viaţa publică din timpul nostru: 
putere executivă, putere l&giuitoare, putere judecătorească, 
pornise încă, de atunci. Astfel, pe cînd Parlamentul! engles, 
eflux al Consiliului regal’, devine tot mai mult legislativ, 





i De alminteri, la Bologna, nu funcționau numai profesori italieni, ci, a4ă- 
turi de un Azzo, de un Accorsio, se întilnese Germani gi, fără îndoială, 
un mare număr de Francesi. 

2 Sir Courtenay Ilbert, Parliament, his history, constitution and practice, 
Londra, f. an, p. 7T şi urm. 

fără, să-şi piardă vre-odată cu totul atribuţiile judecăto- 
rești, în Franța rosturile judecătoreşti rămîn cele de că- 
petenie. Dar aceasta nu împiedecă Parlamentul frances, 
devenit, înnainte de toate marâle tribunal al regalității, 
să-și păstreze şi atribuţiile "legislative, creînd şi desvoltînd 
dreptul consuetudinar şi producînd necontenit dreptul cel nou. 


Întun ultim ajun de cruciată, Ludovic al IX-lea, se 
decide a fixă așezămintele de care am vorbit, „Les éta- 
blissements“. 

Iată în ce cuvinte se exprimă, în numele regelui, re- 
dactorul, care scria la Angers, adăpost al dreptului roman: 
în cuvinte care amintesc pe Frederic al Ilea: „Aceste 
aşezăminte, în toate Curțile laice ale regatului şi preposi- 
tale ale Franciei au fost fixate de Sfatul cel mare al oa- 
menilor înţelepţi şi al clericilor celor buni prin corespon- 
dența legilor şi canoanelor și decretalelor“ (prin legi se în- 
teleg legile romane; canoanele erau ale Bisericii, iar de- 
cretalele anume norme de drept bisericesc, între care unele 
autentice, altele falșe). Şi se face: această concordanţă 
„pentru a confirma bunele obiceiuri şi datinele cele vechi 
care sînt ţinute în regatul Franciei“. 

Tot programul Aşezămintelor sfîntului Ludovic este cu- 
prins în acest preambul. Şi un manuscript spune că 
măsura a fost confirmată „en plein parlement par les 
barons du royaume“. Prin urmare erau admise aceste 
măsuri ca legi fundamentale ale regatului Franciei. Cum 
le-a admis lumea, se va vedea imediat, cînd se va 
vorbi de acel jurisconsult frances care îndeplineşte aici 
rolul pe care 'n Anglia îl îndeplinise Bracton. Și se ho- 
tărăşte că regele are de acum înnainte dreptul de a chema, 
la dinsul în apel orice proces (asseurement), că sînt anu- 
mite procese care nu pot fi judecate nici în întăia ins- 
tanţă decît de tribunalul regelui. Exact aceiaşi cale ca şi 
în regatul Celor două Sicilii pentru a atrage tot dreptul de 
la feudali la Coroană, aceasta ajungînd perpetuă, creatoare 
şi desvoltatoare de drept. De acum înnainte tot sînt 
unele casuri cînd se poate face apel la arme pentru a 

hotărî o chestiune, dar aceasta escepțional; de obiceiu 
jurisdicţia toată se găseşte în mînile regelui. 

În același timp se ieau măsuri în ce privește şi orga- 
nisaţia breslelor — pentru Paris, dar puteau servi de model 
pentru celelalte oraşe —, „6tablisements des métiers“. 


lată, acum, ce observă Philippe de Beaumanoir, cel 
mai însemnat legist frances din această, vreme. În da- 
tinile pe care le fixează pentru provincia Beauvais (Cou- 
tume du Beauvoisis), el zice: „Cind așezămiîntul e general, 
el trebuie să aibă circulaţie în tot regatul“. Astfel se crea, 
într'o formă mai definită decît în Sudul italian, pentru 
Franța un teritoriu regal de drept unic, una din cele mai 
mari inovaţii ce se puteau închipui. Iar, în ce priveşte 
capacitatea, regelui de a face astfel de „aşezăminte“ pentru 
judecăţile lui, pentru acele plaids sau „jours“ (grand 
plaid, grand jour; petit plaid, petit jour), se spune că 
el putea să le facă așa cum îi plăcea pentru folosul 
comun: „Le roi peut faire tel établissement comme il lui 
plait pour le commun profit“, 

Deci o lume cu totul deosebită de lumea anterioară. 
Nici măcar noțiunea „folosului comun“ nu exista înnainte. 
E o noţiune absolut romană, în legătură cu acea respu- 
blică ce este Statul, Şi aceasta în mod obligatoriu. 

Si, mai departe, precisîndu-se că este vorba de oamenii 
cei mari cari pănă atunci nu voiseră să se supuie la 
măsurile care nu plecau din dreptul lor: „Şi nu e un 
baron cît de mare care să nu poată fi adus la Curtea, 
regelui pentru lipsă de drept sau pentru judecată falșă“ 
(il ny a grand baron qui ne puisse être tiré en la Cour 
du roi pour faulțes de droit ou pour faux jugement), 


Acum, dacă se adauge la cele spuse despre regatul 
Celor două Sicilii măsura aceasta luată în Franţa, dacă se 
ține samă că în Anglia, pe vremea cînd se luau aceste 
măsuri, Eduard Liu, urmașul lui Henric ai II-lea, nu era 
încă în stare să revie la vechile privilegii regale şi nu 
consimția, să, păstreze ceia, ce i se impunea prin „provisiile“ 
de la Oxford, trebuie să se zică şi în acest cas ceia ce a 

trebuit să zicem de atitea ori în cursul acestor observații: 
că numai pe teritoriile romanice, supuse ideilor vechii so- 
cietăți antice, romane, se elaborează de fapt dreptul 
nou al societăților medievale care va duce la dreptul 
societăților moderne și la viața constituţională de care 
mai tărziu erau să se folosească toți. 


XV, 


Desvoltarea dreptului şi instituţiilor englese în 

veacul al XIV-lea, 

Se spune prea mult că urmașul lui Henric al III-lea, 
Eduard Jiu, ar fi fost o personalitate superioară, un on 
cu înțelegerea viitorului și care-şi dădea sama de cerin- 
tile neapărate ale timpului său!. Avînd aceste calități, el 
ar fi pornit din capul locului să îndeplinească o anumită, 
operă de inovaţie în domeniul instituţiilor, de desvoltare 
a celor bune, de retragere a abusurilor şi de adăugire a 
unor elemente care nar fi existat înnainte de dînsul. 
Pentru aceasta se citează şi un text contemporan, o cro- 
nică a unui călugăr engles, care este întradevăr intere- 
santă, de şi trebuie înțeleasă altfel decît după concep- 
tiile moderne. Ea zice: „Regele a făcut cîteva statute 
(legi) foarte folositoare pentru tot regatul, prin care el 
trezia, din nou legiie vechi, care dormitau ca aţipite, din 
causa turburărilor regatului“ — deci legile vechi ale po- 
porului engles, ale lui Alfred, lui Eduard Confesorul —, 
„iar cîteva, care fuseseră stricate, le-a rechemat la starea, 
cuvenită; pe cîteva, mai puțin clare, le-a lămurit, ci pe 
unele noi, utile și oneste, le-a adaus“, 

Astfel Eduard ar fi fost un fel de Iustinian engles, care 
ar fi răscolit tot ce era în legătură cu legile vechi, lă- 
murind ce era confus, restabilind ce era bun, și ar fi 
creat şi o legislaţie nouă, asămănătoare cu aceia pe care 


' V. Brodnitz, o. c. 

a dat-o vechiul Împărat bizantin prin aşa-numitele No- 
vellae. 

Numai cît între cugetarea unui rege medieval şi a unui 
Iustinian, cu care se asamănă 'mai mult cugetarea, politică 
modernă, pe base încă antice,—căci, în multe privinţi, noi 
dormită,m îr frumosul sepulcru roman, închipuindu-ni că, dacă, 
vom ieşi dintr'însul, ne cufundăm imediat în genunea întu- 
nerecului—, este totuși o deosebire. Nu trebuie să-și închi- 
puie cineva pe Eduard ca pe un ora care şi-a făcut un 
plan, cum l-ar face un om de Stat din secolul al XX-lea; 
regii englesi din această vreme sînt, în general, oameni 
destul de simpli, oportunişti şi schimbători: dacă, li convine 
un lucru întrun moment, e bun; nu li mai convine, se scu- 
tură de dinsul, pentru ca, a doua zi poate, să revie la ce 
li se păruse bun întăiu. Hotărirea celui pătruns de o 
teorie şi care o aplică energic şi stăruitor nu se poate 
admite pentru acea vreme, cînd regele n'avea aproape 
niciun fel de educaţie, și cu atît mai puţin una politică. 
Îi ajungeau cîteva exerciţii fisice, evlavie faţă de Dum- 
nezeu, respect faţă de tradiţii şi atita omenie cîtă o în- 
găduia partea atavică pe care o avea în el. 

Mu este mai puţin adevărat însă că Eduard Liu a în- 
deplinit lucruri foarte importante în Anglia, dar nu fiindcă 
ar fi fost aderent al teoriei parlamentare, de o parte, ori 
susținător al monarhiei absolute, de alta. Căci activitatea, 
lui se întinde în aceste două direcţii: de o parte a con- 
tribuit să consolideze monarhia absolută, de altă parte 
a făcut, în legătură cu împrejurările contimporane, să 
desvolte instituţiile parlamentare. Împrejurările care s'au 
petrecut înnainte de suirea lui pe tron, împrejurările care 
determină, politica lui și anume necesităţi ieşind din des- 
voltarea însăşi a societăţii englese contemporane, aceşti 
trei factori au contribuit ca, supt dînsul, în Anglia, dar 
în măsură mult mai mică şi mai puţin stăpînită de teorii 
decit în Franţa, să se petreacă o însemnată desvoltare. 


Eduard, cînd a moştenit pe tatăl său, nu se găsia în 
Anglia: lipsia de-acolo de doi ani de zile. Un lucru totuşi 
important, în ce priveşte consolidarea englesă după răs- 
coala repetată a baronilor împotriva lui Henric, această, 


eius ÎI Ma 


putinţă ca tronul să nu fie ocupat doi ani întregi și, cu 
toate acestea, liniste desăvirșită să domnească în regat. 
Fusese reținut de cruciata pe care o făcuse ca prinţ în 
Orient, cruciată, de pe urma căreia s'a îators prin Sicilia, 
unde s'a oprit mai multă vreme. Sicilia era legată întru 
cîtva de dinastia englesă prin aceia că se oferise coroana 
ei lui Ricard, fratele, şi apoi lui Edmund, alt fiu al 
lui Ilenric al II-lea, — Sf. Scaun fiind mult mai bucuros să 
facă, rege pe cineva care ţinea de o dinastie cît mai de- 
părtată, în capătul cel mai occidental al Europei. Aici 
el află în plin exerciţiu instituţiile, păstrate şi de noua 
dinastie angevină, ale lui Frederic al Îl-lea. >- 

Ele au putut influența foarte puternic asupra miaţii 
unui 'om încă tînăs, care avea de restabilit o ordine aşa 
de primejduită de domnia haotică a tatălui său acasă, 
în Anglia, 

O întrebare trebuia să se puie de la început: de cine 
va, fi încunjurat? Sa văzut importanţa începătoare a le- 
giştilor şi în Anglia lui Bracton. Eduard aduce în țara sa 
un Italian, pe legistul „Francesco Accursio, a cărui parti- 
cipare în ce privește evoluția dreptului şi așezămintelor 
pare incontestabilă. În acelaşi timp, şi școala, lui Bracton 
este continuată de un legist engles, Robert Burnell. 

Noul rege se găseşte însă de-odată înnaintea unor grele 
necesități de politică externă și de politică internă, 

Fiind în rivalitate faţă de Scoţia, care forma un regat 
deosebit, mult mai feudal, mult mai înnapoiat, mai patriarhal 
decit Anglia, și simțind nevoia de a-și întinde stăpînirea 
în Irlanda, dar mai ales în colțul de Bretanie Mare care 
rămăsese Tara Galilor (Wales), pentru aceasta-i trebuiau 
însă -bani, deşi războiul se purta încă tot cu elemente 
chemate, nu cu cele luate în soldă (schimbarea cea mare 
în viața militară a Angliei sa petrecut cam de la 1340 
pănă la 1350, cînd a început Războiul de o sută de ani). 
Aceste necesități de politică războinică îl silesc pa Eduard 
să iea măsurile trebuitoare pentru a face dintro ţară 
cam risipită în ce privește puterea una în care puterea 
să fie toată strînsă 'n mînile regelui. 

Cea diîntăiu măsură importantă este aceia, care loveşte 

în imunitatea feudalilor. Imunitatea énglesă, după carac- 
terul cuceririi normande, era mult mai restrînsă decît cea 
carolingiană, şi fusese încă mai mult restrînsă de -~la 
Gulielm Cuceritorul. Totuşi ea înfățișa o mare piedecă 
pentru realisarea unei singure ordini politice. Atunci, la 
1274, să iea măsura de a se verifica imunităţile, pentru 
că, pe lîngă vechile imunităţi de drept, erau şi imunităţi 
da abus și pe lîngă acelea care aveau un fel de consacrare 
prin trecerea timpului, era și noul abus de imunitate făcut 
pe vremea turburărilor din secolul al Xirlea şi în ab- 
sența regelui. Eduard cere să se vadă titlul fiecăruia. 

La 1978 apoi, prin statutul Quo warranto, se luau 
măsuri pentru a se îngustă, imunitățile, atingîndu-se dreptul 
de judecată al nobililor, precum se făcuse și în regatul 
Celor două, Sicilii şi îa Franţa. Orice proces care priveşte 
o sumă mai ridicată decît 40 de shillingi trebuie să fie 
adus înnaintea, judecătorului regelui. Suma nu era prea 
importantă şi se înțelege, prin urmare, marele număr de 
procese care se aduceau înnaintea acestui for. Tribunalele 
regale, trebuie să adăugim, chiar în veacul al XIII-lea, 
dar mai ales în al XIV-lea, funcționau foarte bine, așa, 
încât, pentru ultimul veac, s'a făcut socoteala: că în două- 
zeci şi şase de ani la Londra numai, au trecut 9.000 de 
procese. 

Prin urmare iată o măsurâ. Altă măsură este aceia 
că nimeni nu poate fi arestat, jignit în libertatea lui, 
decît atunci cînd un judecător regal recunoaște necesitatea 
acestei arestări. A 

În ceia ce priveşte întregimea imunităţilor, chestiunea s'a 
tranșat îndată după aceia. Anume, la 1290 sa luat de- 
'" cisia ca toate imunităţile pe care şi le arogase cineva de 
la suirea pe tron a lui Ricard Inimă-de-Leu să naibă 
nicio valoare. 

Mai departe, şi feudalitatea, englesă avea un obiceiu pe 
care regalitatea putea să-l judece dăunător intereselor ei: 
se creau necontenite legături feudale nouă. Cine avea un 
pămînt, putea ca pe o parte din acest pămînt să înfeu- 
deze pe un altul şi în felul acesta ajungea să crească 
numărul „tenanţilor“ săi. Atunci, pentru ca obiceiul să 

nu fie continuat, sa hotărît că de la data statutului 
regal se poate vinde moşia — prin aceasta, unu se schimba, 
situația politică în margenile ei —, dar nu se vor putea, 
crea pe pămintul acesta legături care nu erau mai în- 
nainte și care ar fi făcut ca regalitatea să piardă o parte 
din drepturile sale. Tot odată se împiedecau seniorii de a-şi 
da pămîntul, în parte, Bisericii ca să-l jea apoi în arendă 
de la dinsa, ne mai fiind supuși față de rege la îndato- 
ririle la care ar fi fost supuşi dacă rămineau fără acest 
acoperemînt. 

De la acest statut datează comercialisarea pământurilor 
în Anglia, care a avut resultate atit de importantel. 

O consecinţă a acestei comercialisări a fost că nobilii 
au făcut, în locul vechii agriculturii „nesistematice“, o nouă 
agricultură, „Sistematică“, aducînd, am zice, „specialiştii“ 
din alte părţi şi scoţind de pe pămîntul lor bogății mult 
mai mari decit înnainte. Mai tărziu, cînd mîna de operă, 
cînd muncitorul va ajunge foarte scump, din causa ciumii 
celei mari, se va introduce și altă schimbare. După ce se 
va încerca o serie de măsuri de Stat privitoare la salarii, 
văzînd că nu se găsesc muncitori cari să cultive pămîntul, 
ga, trecut la creșterea vitelor, și în special a porcilor, în 
cantitate mult mai mare decit înnainte. La aceasta se 
adăugia şi cererea necontenită de lînă din Anglia pentru 
meșterii de postav din Flandra, cari aveau legături ne- 
contenite cu Britania Mare. Așa încît, de pe o parte, lipsa 
de mînă de operă pentru agricultură, iar, pe de alta, ne- 
contenita cerere de materie primă, de lînă, a contribuit să 
facă pe nobili a trece din situaţia lor de latifundiari agri- 
coli la aceia de exploatatori agricoli sau de crescători de 
vite în vederea comerţului cu străinătatea. Unii dintre 
dînșii sau deprins chiar așa de mult cu împrejurările 
cele nouă, încît au stăruit să fie primiţi în oraşe ca 
membri ai ghildelor. Şi nobil laici şi feudali bisericești 
cer a fi admişi în aceste asociații, 


Modificările acestea, pleacă ele însă dintro teorie? Sar 


1 V. Brodnitz, o. e. 


Şe. de Războia. 13 

putea invoca pentru aceasta anume declaraţii pe care 
le-ar fi făcut regele în cutare sau cutare moment cores- 
punzînd declaraţiilor mult mai precise ale regalității francese? 

Trebuie să se afirme că nu o teorie era aceia care ho- 
tăra astfel de măsuri, ci necesitatea, instinctul de apărare 
al oricărui organism politic, ca și al oricărui organism in- 
dividual. 

Evident că Anglia la sfîrşitul domniei lui Eduard I-iu 
nu mai sămăna cu Anglia de odinioară. Cine mersese? 
Regele sau Anglia? Evident prin rege mersese Anglia, 
mersese necesitatea de viaţă a poporului engles, desvol- 
tarea proprie a sa supt influenţa tuturor lucrurilor care 
lucrau asupra desvoltării sale, 


Va fi, alături, o ridicare a ţerănimii, şi iată de ce. În 
vremurile mai vechi, ea nu fusese supusă birului direct; 
de la o bucată de timp însă, în legătură cu nevoile de 
războiu ale regalității, birul, taxa, se pune și pe ţerani. 

Acești „vilains“ deci ajung să fie un element consti- 
tutiv al Statului. 

Tot în epoca aceasta, încă de la 1225, țeranii sînt 
chemaţi şi ei la oaste Însă chemarea aceasta la oaste 
înseamnă o ridicare morală de urmări incalculabile. Tot 
atît de mult a folosit ţerănimea englesă din veacul al 
XIII-lea prin aceia că a fost chemată la oaste, cît a pă- 
gubit țerănimea noastră, întrun anume moment din istoria, 
Romiînilor, cînd n'am mai purtat războaie sau, dacă le-am 
purtat, am făcut-o cu elemente plătite, străine. 

ntărit în conștiința sa prin această situaţie nouă 
chiar înnainte de ciuma cea mare care a făcut pe cei 
scăpați de flagel să-și ridice pretenţiile în ce privește 
salariile, ţeranul a devenit mai puţin supus, pănă va 
merge chiar către revoluția agrară, la sfîrşitul veacului 
al XIV-lea. El nu mai primeşte situaţia lui cea veche şi 
întrebuinţează toate mijloacele pentru a scăpa de dînsa. 
Din moment ce lua în arendă moșia unui nobil, el nu 
mai era şerb, ci devenia om liber, căpătînd astfel ple- 
nitudinea umanităţii politice și sociale. Alţii întrau în cler, 
mulţi făceau bani pe o cale sau pe alta şi se răscum- 

părau; atîţia dintre dînşii fugiau la oraşe, şi e un fenomen 
general, în tot evul mediu, că ţeranul care a scăpat la 
bariera orașului nu-l mai părăseşte, și, el fiind însuși admis 
lateral în viața orașului, fiul lui, nepotul lui devine burghes 
ca toți ceilalţi. 


lată prin urmare schimbări foarte importante petrecute 
în ordinea socială şi economică a Angliei, 

Dar, cînd într'o ţară se petrec astfel de schimbări, nu 
se poate ca şi în altă ordine, în ordinea instituţiilor po- 
litice, să nu se observe o inovaţie corespunzătoare. Aceasta 
se şi vede foarte răpede. 

Pănă acum se socoate ca un „Parlament-model“ cel 
de la 1295, chemat de regele Eduard I-iu. 

La acesta au luat parte doi arhiepiscopi, toţi episcopii, 
fruntașii societății feudale din Anglia, şepte conți, patru- 
zeci şi unul de baroni. Afară de aceasta, clericii aveau ordin 
să aducă cu dînşii pe arhidiaconi, şefii canonicilor din 
jurul lor; şi nu numai atita, ci din fiecare capitol, din fie- 
care cler de catedrală să aducă un procurator. În acelaşi 
timp, şeriful, funcţionarul administrativ care avea comitatul 
întreg — mai tărziu nobilii au găsit mijlocul de a-i opune 
pe judecătorul ales de dînşii —, a trebuit să trimeată doi 
cavaleri, fiecare oraş doi cetățeni, doi burghesi. 

Cineva care însuşi a fost amestecat în viața politică, 
englesă, într'o cărticică de cuprins foarte restrîns, dar foarte 
luminoasă, cu privire la instituția Parlamentului, lordul 
Courtenay Ilbert, observă că acest Parlament de la 1295 nu 
este un Parlament propriu-zis, ci samănă cu aşa-nu- 
mitele State generale din Franţa. De şi Franţa merge în- 
nâintea Angliei, există totuşi între ce se petrece în Anglia 
şi ce se petrece în Franţa un paralelism perfect. Era, in- 
contestabil, un Parlament chemat, după ce de multă vreme 
nu se făcuse o convocare, un Parlament cu un sistem de 
represintare extraordinar, care nu sa mai repetat pa urmă, 
un Parlament în legătură cu un moment deosebit de im- 
pia cu nişte nevoi neasămănat de mari ale regalității, 
ndată după Parlamentul-model, pe Eduard nu-l mai vedem 
chemînd pe acei cari au fost odată în stare să vorbească, 

în numele deosebitelor clase, și cînd, mai tărziu, se adună 
astfel de Parlarnente, ele sînt totdeauna în relaţie cu aceste 
necesităţi de moment pe care le-am constatat și la 1295. 

Prin urmare vechea prescripţie a lui Henric al III-lea 
că Parlamentul se adună neapărat în anume momente 
ale anului fusese cu desăvirșire dată uitării, Regele nu 
era bucuros să vadă aceste adunări și considera ca ilegală, 
concesia făcută, de părintele său. 

Pănă la Eduard al II-lea şi la Războiul de o sută de ani 
întîlnim numai un singur Parlament cu atribuţii politice. El 
s'a ocupat cu deposiția fiului și urmașului lui Eduard Fiu, 
Eduard al Il-iea, om cu totul nedestoinic, și atunci coa- 
liţia factorilor mai importanţi din Anglia a adus căderea, 
lui. Dar, pentru ca regele să fie depus — căci nu se mai 
întîmplase în Anglia aşa ceva — era nevoie de un act de 
solidaritate, așa încît acel Parlament nu represinta decit 
acest act de solidaritate care se impune celor cari fac 
un lucru foarte nou, foarte greu, plin de foarte mare răs- 
pundere. Acesta este Parlamentul din 1327. După el 
s'a făcut obiceiul, şi, la sfîrşitul veacului al XIV-lea, regele 
Ricard al II lea a fost depus tot într'un Parlament, şi încă, 
în casul acesta, Parlamentul, în mijlocul răscoalei, a fost 
chemat să se pronunțe pentru deposiția regelui. De aici 
a, resultat consecinţa, incalculabilă pentru legătura dintre 
rege şi Parlament, că noua dinastie englesă, dinastia de 
Lancaster, care înlocuise acum dinastia de York, are o 
origine, am zie, „parlamentară“ pe cînd, în Franţa, la 
aşezarea, dinastiei de Valois, s'a hotărît, nu asupra per- 
soanei, ci asuprà criteriului în materie de ereditate disputată. 


Eduard al III-lea însă a avut de purtat un greu răz- 
boiu, unit şi cu teribila crisă produsă de ciuma, cea mare, 
cînd sate întregi au perit. Nu erau forțe pentru oaste, și nu 
erau pentru munca la cîmp. Nevoia de oameni, nevoia de 
bani au adus datoria unei societăţi întregi de a fixă pe 
alte base toate raporturile între factorii economici, 

Din acest motiv a fost necesară în acest timp, și numai 
în acest timp, adunarea deasă, aproape periodică, a Par- 
lamentului 

Prin urmare putem zice că el există numai din vremea. 
lui Eduard al III-lea. Înnairte de dînsul avem sau încer- 
cări de violență prin revoluție, pe care reacţiunea le în- 
lătură, sau State-Generale, în casurile pe cara le-am arătat 
înnainte. 

De câte ori regele nu mai găseşte unde să se împru- 
mute — şi, pe atunci, capitalul fiind rar, împrumutătorul 
avea drepturi mari asupra debitorului; la un moment dat 
Eduard al Ill-lea a lăsat ca zălog întrun oraş din Flandra 
pe soția lui flamandă, Isabela de Hainaut, — și trebuie să 
ceară sume mari, neobișnuite, supușilor săi, el e silit 
să facă orice concesie de ordin intern pentru a ajunge la 
putinţa deși găsi banii de nevoie. Acești bani se cereau 
mai mult de la starea a treia decît da la nobili şi de la 
clerici, şi aşa s'a ajuns ca budgetul să vie în rîndul întăiu 
de la acei cari, în total, erau mai mult taxaţi, cu a~ 
probarea numai a acelora, cari erau taxaţi mai puţin. 
De aici obiceiul, pănă acum continuat, ca legile cu ca- 
racter financiar să treacă întăiu prin Camera deputaţilor și 
apoi prin, Senat. 

La început procedarea era aceasta: în schiinbul banilor 
ceruţi „comunele“ —âşa se chema starea a treia—presintau 
o simplă petiție, în care expuneau abusmile contra că- 
rora protestau, şi Consiliul regal lua o hotărire, potrivit 
acestei petiţii, dar nu cum stătuse scris în petiție. Cu 
timpul membrii Comunelor au protestat contra schimbă- 
rilor, dăunătoare pentru interesele lor, şi s'a hotărît că, 
atunci cînd se iea o măsură legislativă, nu e voie să 
se schimbe terminii petiţiei. Pentru uşurare şi în ve- 
derea garanţiei Parlamentul nu mai presinta petiția, ci 
legea gata făcută, şi de aici, înnainte de 1450, sa trecut la 
obiceiul de a se spune că legea aceasta este „prin auto- 
ritatea Parlamentului“, şi, ea, fiind „prin autoritatea Par- 
lamentului“, a resultat dreptul parlamentar de a face legi. 


Iată cum s'a ajuns, printr”o serie de împrejurări pe care 
nimeni nici nu le-a pregătit, nici nu le-d prevăzut, la ceia 
e a format mai tărziu basa dreptului constituțional. 

Dar în ce priveşte ciisa socială sa procedat mai mult 

prin statute. La 1351 „statutul plugarilor“ prevedea ca 
muncitorul de pămînt să fie plătit cu aceiași plată ca în 
ultimii gase ani înnainte de vremea anormală: toți erau 
datori să muncească pănă la vrista de şeizeci de ani, şi, 
dacă făceau un angajament cu unul, n'aveau voie să treacă, 
la altul. Se impuneau amenzi foarte mari şi celui care 
cerea mai mult și celui care dădea mai mult spre a momi 
pe lucrători. Cum cu amenzile nu sa ajuns la niciun 
capăt, s'a rccurs apoi la pedepse corporale: se punea la 
închisoare acel care cerea salariul mai mare, i se ardea 
în frunte, cu fierul roşu, litera F, în legătură cu cuvîntul 
„falşificare“. Şi cerşirea, a fost oprită de la un capăt la altul 
al regatului. 

Trebuie să adăugim însă că toate aceste măsuri au 
contribuit la o foarte însemnată mișcare revoluţionară în 
Anglia, care a ţinut zece-unsprezece ani, în care timp ţara 
a fost pe mîna bandelor răsculate, și la urmă s'a întîmplat 
ce se întîmplă totdeauna în asemenea casuri: că rănile 
pe care gi le face o societate prin viața ei anormală, le 
drege tot societatea prin viaţa ei normală, iar anume în- 
cercări de a grăbi asanarea samănă foarte mult cu ceia 
ce se întîmplă cu îngrijirea medicală prea atentă a unei 
răni care, dacă n'ar fi macerată mereu de medicamente, 
ar trece și mai răpede şi mai deplin. 


XVI. 


Incercări de noi instituţii în Franţa. 

Să vedem acum ce se petrece în Franţa veacului al 
XIV-lea în ce privește întinderea acelor drepturi noi care 
în Anglia sau desfăcut cu atîta greutate din vechile in- 
stituţii normande. 

Încă de la jumătatea veacului al XII-lea se fixează 
dincoace principiul, care va fi aplicat consecvent — întru 
cît se poate admite consecvenţa pentru evul mediu, care 
nm e o epocă de teorie, ci de autoritate, — în viaţa con 
stituțională francesă din acest veac: anume că la Paris 
domină acum clericii, cărturarii, şi nu în orice înţeles, ci 
în acela al conducătorului de drept. 

Țara, trăise pînă atunci cu așezăminte tradiţionale, cu 
porunci şi abusuri; de acum înnainte se va trăi cu dreptul 
scris, a cărui știință se capătă prin studii făcute în şcoli 
mai înnalte şi în special la Uuiversități. Un poet de la 
1245, Gautier de Metz, scrie : 

<Clergie règne ore a Paris. 
Einsi comme elle fu jadis Athènes, qui siet en Grèce: 
Une cits de gran noblesse.» l 

Am văzut că în Anglia, pe vremea lui Eduard Iiu, se 
aduna numai la anumite împrejurări ceia ce mai tîrziu 
va fi întradevăr Parlamentul. Pentru moment numele nu 
angaja la nimic. Parlamentul este un loc unde se discută 
asupra unor anumite chestiuni şi, prin urmare, fără sensul 
politic constituțional pe care cuvîntul a ajuns să-l aibă 
în timpul nostru, puteau fi Parlamente da tot felul: local, 
special, extraordinar, cu un sistem de reprezintare sau 

altul, sau chiar Parlamente la care să fie numite persoane 
chemate de drept; „Parlament“ însemna, nu atita corpul 
care deliberează, ci sistemul deliberativ el însuși. 

Parlamentul acesta engles, cum am văzut, nu avea 
niciun fel de periodicitate, şi nu exista nicio legătură între 
un Parlament și cel următor; aş zice chiar că el m'avea 
niciun fel de legalitate, căci regalitatea n'a recunoscut 
niciodată în chip expres ceia ce se adăugise „în secolul 
al XIII-lea la Magna Charta. 

În Franţa însă întîlnim lucruri cu un caracter mult 
mai curînd pronunțat şi mult mai important pentru des- 
voltarea constituțională a lumii moderne, care începe să 
se osebească pe vremea aceasta din ceia, ce e mai carac- 
teristic pentru evul mediu. Căci — şi acesta este mo- 
tivul — în Franța se presintă mult mai multe procese 
politice şi mult mai însemnate decit acelea, care se presintă, 
în Anglia. E drept că regele Angliei este un vechiu ple- 
dor, deprins a-şi apăra, procesele pe care desvoltarea is- 
toriei l-au făcut adesea să le și piardă; acel care rămă- 
sese Normand şi după pierderea Normandiei nu se poate 
zice că nu era obsedat de cousideraţiile dreptului. 

Dar în Anglia lui nu se înfățișează pe la sfîrşitul vea- 
cul al XIII-lea și în tot decursul veacului al XIV-lea mai 
nicio chestie pe care puterea politică să n'o poată resolvi 
cu mijloacele obișnuite, pe cînd în Franţa, înainte şi după 
1300, se ivesc o mulțime de chestii, se deschid o mulțime 
de procese, se ridică o mulțime de revendicări, se presintă, 
atîtea. ocasii de intervenire pentru regalitate, și ele sînt 
aşa de delicat unite cu atîta răspundere, încît regele nu 
vrea, să le ieie singur asupră-și. În Anglia am văzut că 
asemenea casuri se constată numai cînd e vorba de a se 
înlătura un Suveran care nu poate guverna sau de a în- 
locui pe unul mai rău prin altul ce se așteaptă a fi 
mai bun: încolo Parlamentele sînt maşini de subsidii. 
Pe cînd în Franţa anumite probleme sînt de aşa na- 
tură încît şi fără atmosfera de drept și mai ales de 
dreptate, legalitate și împăciuire pe care a creat-o Lu- 
dovic al IX-lea, trebuie să fie convocată o represintanţă, 
naţională. 

În Paris era un Parlament, dar de natură judecătorească 
mai mult decit politică, capabil însă, bine înțeles, să fie 
prefâcut şi într'o Adunare legislativă, Regii francesi au 
ținut — şi nu greşiau — să-l păstreze astfel. Sau făcut 
Camere speciale înnăuntrul lui, una pentru cercetări: 
„Chambre des enquêtes“, o alta pentru petiţiuni: „Chambre 
des requêtes“, şi în fruntea lor stăteau toţi legiștii cei mai 
buni ai terii, așa încât, evident, regalitatea, considerată ca 
izvor de drept, a folosit din faptul că dreptatea, supremă, 
incontestabilă, se găsia la rege chiar, nu se dădea, 
numai în numele regelui. 

Dar se ivesc casuri politice pe care Parlamentul nu 
le-ar putea judeca, pe care nu era bine, din punctul de 
vedere al pâstrămi atribuţiilor sale, ca el să judece. La 
1223 moare Alfons de Poitiers, unul din fraţii lui Ludo- 
vic al IX-lea, om bun, care na făcut; să se vorbească 
mult de dinsul. Moștenirea lui era un Ținut întins şi în- 
floritor. Ținutul acesta voia să-l aibă regalitatea; el îi era 
necesar regalității. Dar regele mai avea un frate, Carol, 
acel duce de Anjou și conte de Provența, care a cu- 
cerit regatul de Neapole, ajungînd astfel una din perso- 
nalităţile politice cule mai însemnate din vremea, sa, Foarte 
ambițios, foarte lacom, el ar fi luat ce putea de la alţii, 
fără să dea nimic de la dînsul, nimănui. Atunci iată-l pe 
Ludovic, cel totdeauna legal şi drept, în judecată cu fra- 
tele său cu privire la moștenirea lăsată de Alfons, Un proces 
foarte delicat. Cui să i se înfăţişeze chestia? Judecata se 
face formal la 1283, şi poate nu fără, o oarecare partici- 
pare a «opiniei» înseși, prin Parlament. 

Dar îndată apar alte greutăţi pentru a căror resol- 
vire o solidarisare naţională era absolut necesară: tre- 
buia o convocare a naţiunii, şi ea sa făcut în așa-numi- 
tele State Generale, Etats généraux, 

Pentru aceste State Generale nu exista, bine înţeles, un 
statut special de alegere, ci se urmă conform datinei: se 
alegea întrun loc după un obiceiu, într'alt loc după alt 
obiceiu. Căci aşa de deosebite erau obiceiurile în această, 
vreme, încît, de exemplu, o comună avea un magistrat 
care se alegea în condiţii deosebite de cum se alegea, 

alt magistrat aiurea: întrun loc se făcea alegerea de co- 
muna toată, întralt loc pe cartiere osebit; pe alocurea 
fiecare breaslă avca dreptul så aleagă delegații săi; erau 
şi orașe ai căror șefi se alegeau prin cooptare, cei vechi 
proclamînd pe aceia cari.vor veni după dinşii. 

Şi în ce priveşte Statele Generale, erau, de sigur, astfel 
de deosebiri. in general însă se alegeau delegaţii arătin- 
du-li-se anumite lipsuri, anumite suferinți şi dorinți de 
îndreptare, ca să se ţină samă de ele: mai tîrziu se zicea 
„Cahiers“ acestor instrucții, pe atunci scrise; dar pentru 
vremea, veche era un simplu mandat imperativ. De la o 
bucată de timp cel puţin, sa introdus şi principiul că 
oricine are dreptul, în adunările de felul acesta, să spuie 
ceia ce e însărcinat să aducă înnainte, fără ca aceasta să, 
aibă consecinţe pentru el însuşi; de unde discursuri foarte 
îndrăznețe, suferinţile fiind şi ele foarte mari. Principiul 
era acesta: „la liberté de dire, pour le bien des besongnes, 
ce qui bon leur sembleroit“, absoluta responsabilitate 
penală pentru lucrurile aduse înnaintea Adunării. 

Dar, îndată, după aceasta, în Franța sau ivit acele ca- 
suri în care regele a trebuit să iasă din -definiția obiș- 
nuită a puterii lui: „nous tenons notre royaume de la 
volonté divine“ şi să-l facă a consulta națiunea. Şi iată ce 
a, cerut această consultare: a început conflictul cu Papa. 
Filip-cel-Frumos, om fără scrupule, lacom de bani, ştiind 
să-şi capete aceşti bani prin toate mijloacele, şi pentru 
care nu exista sfințenie atunci cînd 'Tesaurul era în dis- 
cuție, pornește lupta cu Bonifaciu al VIII-lea, care, dacă 
war fi fost provocat, de sigur că n'ar fispus toate lucru- 
rile pe care le-a spus pe urmă. Căci era o vreme de 
adîncă decădere a papalității: Sfîntul Părinte este la dis- 
posiția Angevinilor din Neapole, a familiei lui Carol de 
Anjou, dispunînd el direct doar de cîteva castele Nici 
Roma nu-i mai aparţinea; de o armată, de o Vistieria a 
lui nu putea fi vorba. Totuși Bonifaciu avea şi el nevoie 
de bani, pe cari nu-i putea căpăta din posesiunile lui ita- 
liene şi era, silit deci să-i ceară, în calitate de şef al lumii 
creștine, de la deosebitele regate. Şi regalitățile, avind pre- 
ttindeni nevoie de bani, îndată ce banii ieşiau din țară 

pentru nevoile papalității, ei trebuiau să se opuie. Filip 
a oprit-o, îuțelegîind să nu i se mai amestece Papa în 
venituri decît în măsura, cea mai redusă cu putință. De 
aici conflictul, care s'a mîntuit prin cunoscuta violenţă 
exercitată contra lui Bonifaciu de aliaţii italieni ai re- 
gelui Filip, vechi dușmani ai Papei: un şef de clan 
roman a mers la Papa în Anagni şi l-a amenințat, cu 
mănuşa lui de fier, că-l va pălmui. 

Dar chestiunea nu ne interesează decît în ce priveşte 
repercusiunea asupra desvoltării instituţiilor francase. 


În lupta aceasta cu Papa regele este silit să adune un 
„Parlament“ în sensul nostru de acum, nu în sensul ju- 
decătoresc. Se întrunesc astfel Statele Generale în April 1302 
spre a lua o atitudine faţă de Bonifaciu, gata să fulmineze 
pe rege cu excomunicarea Se chiamă un număr de ba- 
roni, de nobili, de episcopi, de baili și preposiţi şi se pare că 
şi doi, trei represintanţi de fiecare oraş, pentru a li se pune 
întrebarea dacă ei sînt pentru politica regelui faţă de 
Sfintul Scaun. Politica Suveranului a fost pe deplin apro- 
bată, Consultarea era necesară și pentru că o parte din epis- 
copii francesi puteau să fie îndemnați a merge contra 
lui şi pentru adversar. - 

Dar Papa sa ţinut dirz mai multă vreme, şi Statele 
au trebuit să fie adunate nu o dată, ci de trei ori în 
același an 1302. 

După ce sa isprăvit chestiunea aceasta, regele rămi- 
nînd învingător, papalitatea a ajuns să se mute din Italia 
mai la îndemîna regelui Franciei, Clement al V-lea in- 
stalîndu-se la Avignon, fără a se considera ca o unealtă, 
a regelui. 

Sa ivit atunci o altă chestie : era în vremea aceia o 
călugărime decăzută în ce privește moravurile, care nu 
se mai gîndia la cele sfinte, dar prin legăturile sale 
dese şi în Orient și în Occident ajunsese a se așeza între 
marii bancheri ai timpului. Aceștia sînt Cavalerii Tem- 
plieri. Acum, cînd, în Germania medievală, seniorul, Statul 
aveau nevoie de bani, ei strîngeau în mînă buretele finan- 
telor evreieşti, începînd prigonirea Evreilor, Templieri au 
fost considerați de regele Franciei în același fel. Oricum, 

ei purtau crucea pe haine, erau în: legătură cu Ierusa- 
limul, atîtea instituții bisericești atîrnau de dînşii; era ceva 
din cruciate întrupat îu Ordin. Să se apropie un rege de 
anumite instituții, chiar ceva mai nouă, şi încă aceasta 
cuprindea oarecare risc, cu atît mai mult atunci cînd ins- 
tituția era de caracter bisericesc și durà de două sute de ani. 

Prin urmare şi în chestia aceasta a Templierilor, regele 
a avut nevoje să consulte Statele Generale, şi numai după 
aceasta a putut proceda împotriva călugărilor fără niciun 
fel de reservă şi cruţare, dindu'i în judecată ca eretici, 
ca oameni stricaţi, practicînd abusuile şi viciile Orien- 
tului, ca dușmani ai regelui; şi s'a terminat procesul, 
condamnindu-se Ordinul şi cerîndu-se Papei, care a trebuit 
să acorde aceasta, suprimarea. lui: a ajuns astfel să se suie 
pe rug pînă şi Marele Maestru al Ordinului, Jacques 
de Molay. 

Îndată, după acest prilej pentru adunarea Statelor Ge- 
nerale s'au presintat şi altele pentru astfel de adunări. 
Și spiritul public, întru cît se putea vorbi de el, tindea 
către astfel de manifestații. 

Ca să se vadă din cine era alcătuit Parlamentul atunci, 
adăugim că acel din Tours cuprindea „nobili şi renobili 
din toate castelele şi oraşele regatului“. 


Dinastia lui Filip-cel-Frumos însă, asupra căreia, se so- 
cotia că a căzut un blăstăm pentru cele ce acesta fă- 
cuse față de Bonifaciu al VII-lea şi față de Ordinul Tem- 
plierilor, se stinge: cei trei fii ai lui Filip se succedă 
foarte răpede și mor parcă atingi de trăsnetul lui Dumnezeu 
pentru greșeli față de dînsul, cum se întîimplase și cu 
Hohenstaufenii din Italia. Tronul frances ajunge astfel 
liber. E reclamat însă de regele Eduard al lil-lea din 
causa drepturilor mamei sale, fiica lui Filip-cel-Frumos; 
pe de altă parte, se presintă în calitate de moştenitor 
Filip de Valois, care avea şi el legături foarte strînse cu 
dinastia, deşi din punct de vedere genealogic mai aproape 
era regele Angliei. 

Filip trebuia să se legitimeze ca avînd drept la co- 
r6ana Franciei împotriva pretențiilor lui Eduard al III-lea, 

şi era să se înceapă apoi războiul care avea să ţină o 
sută de ani. Atunci, la 1328, se convoacă iarăşi Statele 
Generale pentru a judeca această chestiune, și înna- 
intea lor se pune o întreagă problemă. 

Legiştii au adus argumentele lor, scoase, cum am spus, 
din legea salică, invocată încă de două ori după moartea 
lui Filip-cel-Frumos pentru a opri moștenirea tronului în 
linie  femeiască. Însuşi faptul că se invoca o veche 
lege a Francilor Salieni, de la începutul evului mediu, 
arată cît de de mult era cultivat dreptul în Franţa. 

Pe basa legii salice aplicată în alt domeniu decit al 
pămîntului se instalează astfel Filip de Valois. 

Lucrul este foarte important pentru noi, și iată pentru 
ce: o regalitate care începuse pe- această basă, care-şi 
datorează situaţia ei unei hotărîri a Statelor Generale, o 
astfel de regalitate nu se poate opune, în anume împre- 
jurări, dorinţii generale de a se strînge din nou aceste 
State. 

De aici vine nevoia pentru regalitatea cea nouă a Casei 
de Valois de a avea față de represintanţii poporului în 
toate formele, în forme legale, prin Statele generale, dar 
şi în forme revoluţionare, cum se va vedea, o atitudine 
foarte chibzuită, totdeauna gata de a ceda. 

Nu e fără folos observaţia că, dacă s'ar fi întîmplat 
altfel şi dacă Eduard ar fi fost ales rege al Franciei, re- 
galitatea lui francesă ar fi fost exact de aceaşi calitate 
ca şi regalitatea oricărui rege frances de naştere, cum sa 
întîmplat, de altfel, mai tîrziu cu Suveranii din dinastia, 
de Lancaster, Henric al V-lea şi Henric al VI-lea, cari au 
funcționat ca regi în Franţa — cel din urmă încă din 
leagăn —, dar prin cucerirea lor nau înțeles de loc să 
anglitice regatul. 


Indată după această, alegere ca drept între Eduard al 
HI-lea şi Filip de Valois, a început războiul care era să 
ţie o sută de ani, războiu foarte greu şi în condițiuni ma- 
nifest deosebite de ale războaielor anterioare. Acelea erau 
scurte, consistînd în cîteva, întreprinderi fericite sau ne- 
norocite: se chemau nobilii datori să vie, şi se puteau 
chema şi elemente de la oraşe, din lumea satelor chiar. 

Nu i se pretindea, nimănuia să stea, supt arme un timp mai 
îndelungat. Altele sînt condiţiile în Războiul de o sută 
de ani, care se putea prevedea de la început că va fi lung și greu 
şi la care erau să participe şi elemente străine, de exemplu 
la Francesi arbaletrierii genovesi, aduși să lupte împotriva 
arcașilor englesi, ca şi, pe urmă, elemente și din alte părţi, 
și din Peninsula Iberică, precum Francesul Bertrand Dugues- 
clin, conetabilul lui Carol al V-lea, era să lupte în Spania. 

Trebuia o infanterie de oameni obișnuiți a trage cu arcul, 
iar pentru cavalerie, de la un timp, şi altceva decît ca- 
valerii obișnuiți, cari-şi făceau o distracţie din războiu şi 
cari, cînd se săturau de dînsa, puteau să se întoarcă în- 
napoi în castelele lor. Începea să apară o armată pregă- 
tită, deosebită în ce priveşte felul de a se îmbrăca şi de 
a se conduce, şi armata aceasta cerea bani. 

Regele Angliei, în faţa acestei necontenite nevoi de a, 
găsi bani, a fost silit, cum am văzut, să prefacă instituţia 
sporadică, fară mare importanță, a vechilor Parlamente 
într'o fabrică de necontenite subsidii, în schimbul căror 
ajutoare də bani se acorda înlăturarea abusurilor. Odată 
ce în Franța împrejurările determinate de același războru 
au adus aceleaşi nevoi, evident că a trebuit să se recurgă 
la un mod analog de a se procura mijloacele bănești. Ele 
puteau veni din domeniul regal — cu produsul vădit in- 
suficient —, din averea spersonală a regelui, ori din 
„ajutoarele“ — aşa-numitele „aides“ — care se acordau 
potrivit dreptului feudal și numai în anume împrejurări 
strict prevăzute de acest drept feudal, şi ele nu ajungeau 
pentru o luptă de acest caracter şi de o atit de lungă 
durată. 

Căci, de şi întrerupt de lungi interstiţii de pace şi pur- 
tîndu-se cînd întrun colţ al fțerii şi cînd în altul, răz- 
boiul cerea un venit normal, important, pe care regali- 
tatea francesă trebuia să şi-l creeze. Atunci, la 1345, va 
începe pentru întîia. oară să se încaseze curent așa-nu- 
mita „gabelle“, ajunsă pe urmă o dare foarte cunoscută 
în Franța, şi destul de antipatică. În vremea mai veche, 
în vechiul regim frances au fost mai multe gabele, „ga- 
belle du sel“, gabelle du tonlieu (de la latinul: teloneum, 

vamă), etc; acuma însă se strîngea mai ales, ca o inovație, 
impositul pe sare. Iar mai tărziu, în veacul al XV-lea, pe 
lîngă dînsul se va introduce şi un alt imposit de războiu, 
pentru plata aşa-numitelor „Companii de ordonanță“ ale 
regelui, care formau singura armată, permanentă pe vremea 
lui Carol al VII-lea. 

Din toate aceste motive şi mai ales din trebuinţa fiscală 
sa, simțit nevoia de a se consulta, naţia în forma Statelor 
Generals. Ele au fost chemate astfel pentru întîia oară 
într'un rost foarte important pentru viaţa însăşi, pentru 
independenţa. şi onoarea regatului, la 1351 —, cînd se dis- 
cută, ca în Anglia, suma de acordat regelui, apoi la 1355, 
cînd desbaterile au continuat aproape trei ani de zile, na- 
tural cu întreruperi, pănă la 1358. 


Războiul se începuse de Filip de Valois supt auspicii 
destul de bune, dar de la o bucată de vreme n'a mai 
mers după așteptări. Francesii au fost învinși, pănă sa 
ajuns, după o serie întreagă de înfrîngeri, de la aceia de 
la Crécy, care a uimit lumea prin caracterul zdrobitor al 
victoriei Englesilor, pănă la catastrofa de la Poitiers, unde 
însuşi regele loan-cel-Bun — numit „cel Bun“ în sensul 
de: bun cavaler, bun luptător pentru glorie şi onoare —, 
fiul lui Filip de Valois, a fost prins de Euglesi, ceia ce 
nu echivala cu prinsoarea lui Napoleon al III-lea, la 
Sedan, care a fost, oricum, o jignire pentru un popor 
întreg, pe cînd felul cum a fost prins regele loan era 
simţit ca o mîndrie pentru Francesi, ca și felul cum el 
sa comportat în captivitate. 

Evident că o dinastie nouă, cum era aceasta de Valois, 
al cării titlu de stăpînire putea fi cons derat puţin cam 
discutabil, şi în mijlocul unui războiu care se purta tocmai 
pe basa îndoielii privitoare la dreptul de stăpinire al ei, 
o astfel de dinastie trebuia să se simtă zguduită prin a- 
ceastă serie de nenorociri. Atunci fiul lui Ioan-cel- Bun, 
ducele de Normandia, în curînd Delfinul — cum se chema 
moștenitorul tronului în Franţa, după un titlu, de origine 
mai mult sau mai puţin neexplicabilă, pe care-l purtau 
seniorii cari aveau orașul Vienne şi provincia Viennois, cel 

din urmă din ei, Humbert, vînzîndu-și posesiunile pentru 
a putea face o expediţie în Orient —, Carol, om foarte 
socotit, foarte chibzuit, știind să organiseze o expediţie, 
dar neglijind totdeauna să se puie în fruntea ei, căci îşi 
dădea sama că n'are calităţile trebuitoare pentru a con- 
duce o armată — și i sa zis Cel Înţelept, „le Saige“, 
tocmai pentru aceste înșușiri de chibzuială, — chemase 
Statele Generale. Contra intenţiilor lui însă, ele au luat 
măsuri cum nu se mai luaseră pănă atunci în Franța şi 
nicăiri în Europa, — cu excepții ce se vor arăta în ca- 
pitolele următoare —, măsuri întradevăr revoluționare, pe 
care, în situaţia 'm care se găsia atunci regalitatea fran- 
cesă, a trebuit să le primească. 


Să vedem întăiu ce putea permite asemenea atitudini. 

Parisul devenise un foarte mare oraș, cel mai mare 
oraş din Apus. El avea o numeroasă populaţie industrială, 
Bresleie din Paris erau foarte puternice. Se va „vedea, 
astfel, ce importanţă extraordinară a avut, la începutul 
veacului al XV-lea, corporaţia măcelarilor, oameni brutali, 
obişnuiţi a vărsa sîngele şi capabili, într'o răscoală, de 
lucrurile cele mai atroce, spintecînd femeile îngreunate şi 
făcînd glume asupra „cînilor“ cari mişcau în măruntaiele 
răscolite de fier. 

Între breslele negustoreşti era o legătură, şi prepositul 
negustorilor, le „prâvost des marchands“, ajunsese a fi 
o personalitate foarte importantă, Se întîmplă tocmai în 
acest moment ca locul să fie ocupat de o personalitate 
particular de îndrăzneață, aplecată din însăşi firea ei către 
schimbări subite, către modificări constituționale cuteză- 
toare, Etienne Marcel, a cărui statuie se vede astăzi în 
fața Primăriei din Paris. 

lată deci două fapte: breslele acestea, capabile de a 
face și războiu civil, şi asociaţiile de negustori, în frunte cu 
un preposit avînd însușiri escerționale. Pe lingă aceasta, 
— şi fără de aceasta n'am putea să ni explicăm schim- 
bările care se încearcă a se întroduce pe la jumătatea, 
veacului al XIV-lea în Franţa — trebuie să se ţină -samă 
şi de spiritul răspîndit de Universitatea din Paris, înce- 
pînd încă din secolul al XIII-lea. Universitatea aceasta 

nu era de medicină sau de drept, căci dreptul se învăţa —am 
văzut— aiurea, și nu era de știință propriu-zisă, osebirea între 
ştiinţă şi „litere“ nefăcîndu-se însă, ci era o Universitate 
de teologie și de studii filosofice anexe. Ea ajunsese cu toate 
acestea de la un timp să aibă în ideile sale, în tendinţile 
sale, în acțiunea studenţimii sale, care influență asupra 
mediului în care trăia, un caracter absolut radical, în unele 
casuri chiar nihilist : Dumnezeu trecea pe planul al doilea 
față de Nature, ca în partea a doua, datorită lui Jean 
de Meung, din vestitul Roman de la Rose!, un cleric, 
în care poetul, aproape ateu, aproape republican, urîtor 
al tuturor tradițiilor, al tuturor situaţiilor cîștigate, al 
tuturor drepturilor moştenite, cere în schimb nu știu ce 
organisaţie de libertate, neînfrînată de nicio normă din 
trecut, de nicio lege presentă, avînd în frunte un vag 
control, am zice: al intelectualilor, al oamenilor învăţaţi, 
cari ar avea dreptul să conducă mulțimile cărora, pre- 
dicaţia lor li-ar fi dat drumul. Dacă se adaugă deci spi- 
ritul acesta al Universităţii din Paris, cuprins, de altfel, 
în literatura întreagă a epocei 2, se va înțelege de unde 
a venit în Statele Generale adunate la Paris spiritul ino- 
vator fără reserve. 

Mai era însă ceva: dacă Filip de Valois se impusese, 
mai cu dibăcie, mai cu sila, ca să iea moștenirea fiilor 
morți înnainte de vreme fără moștenitori bărbătești ai 
lui Filip-cel-Frumos, era cineva care, în puterea dreptu- 
rilor de sînge, rivnia coroana francesă: regele Navarei, 
Carol, zis cel Rău. Acest ginere al lui loan-cel-Bun, care 
cuteză să-i ucidă principalul sfetnic, a jucat rolul, care 
nu va putea fi însemnat cu precisiune, dar care lumi- 
nează atîtea lucruri, pe care l-a jucat, peste trei, patru 
veacuri, alt prinț de sînge frances, în ajunul altei revo- 
luţii, avînd și el responsabilitatea de căpetenie pentru tot 
ce sa săvîrşit de teroriștii din acea mișcare provocată 
de el: ducele de Orléans din 1789, care, crezînd să poată 


1 V, Iorga, Istoria literaturilor romanice, 1, capitolul respectiv. 
2 Material, Universitatea n'a luat parte la turburări. 

inlocui pe Ludovic al XVI-lea, ajunse cetățeanul Philippe 
Egalité, numai bun pentru eşafod. 

Fără Navares nu sar fi ucis înnaintea regentului mare- 
galii de Champagne și de Normandia.“Ştiind aceasta, nu 
ne vom mira de ce Statele Generale de la 1355 au putut 
să ceară lucruri ca acelea ce urmează: Finanţele Statului 
să fie supraveghiate de nouă „superintendenţi“, cari să 
fie aleşi de State, ceia ce înseamnă să se ieie din mîna 
regelui finanţele regatului, şi, subsidiar, gabela să apese 
pe toate clasele sociale, să se stabilească definitiv valoa- 
rea monedelor. Afară de aceasta, Statele Generale trebuiau 
să devie o instituţie permanentă, cu două sesiuni pe an 
—o imitaţiune englesă, evident, aceasta—în Mart şi în No- 
vembre, o sesiune de primăvară şi alta de toamnă. 

În Mart 1356, tot în legătură cu finanţele, se prevede o 
serie întreagă de măsuri împotriva abusurilor funcționa- 
rilor, împotriva, vînzării funcțiilor, împotriva, împrumutului 
forțat, împotriva călcării ogoarelor celui sărac cu prilejul 
vînătorii nobililor, Tot odată, în dauna aceleiaşi clase no- 
biliare, s'a hotărît să nu se mai îngăduie războiul privat, 
pe care ordonanțele regale din secolul al XIII-lea nu pu- 
tuseră, deci să le înlăture. Un imposit nou trebuia să 
atingă, după socotinţa Statelor, pe toate cele trei Ordine, 
prin urmare şi pe nobili şi pe cler, ca şi starea a treia. 

Tot în cursul acestui an se prevede apoi o comisiune 
specială de optzeci de membri pentru orice fel de plîngeri 
contra administraţiei, care se lua astfel din mîna regelui; 
un Consiliu de douăzeci şi patru trebuia să încunjure pe 
Suveran pentru a-l sfătui, a-l dirige, de fapt, şi în cele 
politica. Consiliul acesta, a cărui compunere însăşi este 
interesantă, trebuia să cuprindă: patru clerici, zece nobili, 
zece burghesi, — va să zică zece membri ai stării a treia, 
faţă de paisprezece din celelalte două clase. Şi se va ajunge 
la o nouă deputaţie de treizeci și șase, la comisari pen- 
tru provincii,—pănă ce, părăsit de intrigantul Navares, 
Marcel are să fie atacat de forțele regale şi, în desvolta- 
rea lupti, asasinat, la 1359 '. 


1 V, Paul Bondois, Histoire des institutions et des morura de la France, 
I, pp. 113-4. 

Acum măsurile acestea erau susținute, pe lîngă exis- 
tența și creşterea necontenită a factorilor de cari s'a vor- 
bit, şi de o situaţie deosebit de grea în ce priveşte ţeră- 
nimea, Tocmai în anii aceştia de crisă ţerani: declaraseră, 
printr'o mișcare revoluţionară, că nu mai consimt să pri- 
mească, vechea ordine de lucruri, A fost, în 1358, cea 
mai cumplită mișcare agrară ce sa pomenit vre-odată, 
al cării șef, real sau închipuit, își zicea Jacques, şi de la 
acel Jacques, fără importanță politică personală, a rămas 
în vocabulariul privitor la revoluții numele de jacquerie 
pentru orice mişcare a satelor confusă, fără scop bine 
determinat, fără conducere unitară. Castele au fost arse, 
titlurile de proprietate distruse, — ceva analog cu ce sa 
petrecut în Afdeal la 1784, în revolta “lui Horea, Cloşca, 
şi Crișan. 

La 1382 va apărea apoi altă mişcare cu caracter rural: 
a așa-numiţilor „tuschins“, în Sud, care durează mai puțin 
şi are importanță mult mai mică. Mişcarea aceasta a ţeră- 
nimii, în sfirșit, e întovărășită de alte două mişcări, orăşeneşti, 
revolta zisă harelle şi mișcarea aşa-numiţilor maillotins, 
numiți astfel pentru că întrebuințau ca armă nişte mă- 
ciuci, „maillots“, cu care băteau în cap pe adversarii lor 
politici (1380). 

Cu o nobilime prinsă în războiu, nobilime învinsă, adesea 
captivă, cu bande de mercenari, aşa-numitele Grandes 
Compagnies, alăcătuite şi din Spanioli şi din Englesi 
chiar (Hawkwood, pentru Italieni Acuto), cari prădau 
şi în Franţa şi aiurea, cu o lume orășenească nemulţă- 
mită, cu o burghezie ambițioasă, cu pretendenți la tron 
neastimpăraţi, cu revoluţii țerănești atroce, ce nu era în 
stare să cedeze regalitatea, și prin urmare ce pretenţii nu 
se puteau ridica faţă de dînsa! 

Fireşte că, îndată ce lucrurile se îndreptau momentan, 
regii Franciei, ca şi ai Angliei, se grăbiau să-şi retragă 
concesiila. Cînd Delfinul Carol a scăpat de Etienne Marce!, 
de Carol de Navara mai tărziu, cînd, ca rege, a înlăturat, 
pentru un moment, pe Englesi, — Bertrand Duguesclin 
fiind în stare să-i dea o biruinţă ce nu se mai aştepta —, 
sa încercat a se întoarce la vechea ordine de lucruri. 


— 212 — 


Nenorocirea regatului frances a fost însă că fiul lui Carol- 
cel-Înţelept a fost un biet smintit, de o nervositate extra- 
ordinară, incapabil de a guverna ţara. Nenorocirea a 
crescut prin aceia că acest rege nebun, Carol al VI-lea, 
a avut o Domnie foarte lungă, de patruzeci și doi de 
ani, iar acei cari-l puteau sfătui de bine erau înlocuiți 
de soția lui, principesa de Bavaria Isabela, Isabeau, cum 
îi ziceau Francesii, femeie fără simţ pentru bărbatul ei, ori 
pentru regalitatea pe care sărmanul o represinta, ca și pen- 
tru Franţa, iar unchii lui Carol al VI-lea, fraţii lui Carol- 
cel-Înțelept, se, mîncau între dînşii pentru putere.. Mai pe 
urmă, fratele lui Carol, Ludovic de Orléans, a devenit un 
simplu şef de partid, și în față, tot ca şef de partid, sta ne- 
potul de fiu al lui loan-cel-Bun, ducele de Burgundia 
loan. Astfel în chiar dinastia francesă, luptele pentru pu- 
tere creau o împărțire care, mai ales după crimele să- 
vîrşite şi de o parte și de alta (Ludovic de Orléans e 
omorît de ducele de Burgundia, care va fi asasinat la 
rîndul lui, mai tărziu), era ireconciliabilă. La un moment 
dat de la începutul secolului al XV-lea, ducele loan, 
aliat al Englesilor, susținea pe urmaşul lui Eduard al 
III-lea, pe noul rege engles din Casa de Lancaster, în pre- 
tențiile lui la tronul frances, de unde a decurs ó nouă 
serie de înfrîngeri-și umiliri pentru regalitatea, francesă, 
ca înfrîngerea de la Azincourt, la 1415. 

Parisul devine astfel din nou un focar de revoluție. 
Puterea ajunge, la 1413, în mîna măcelarilor din oraș, 
corporație care se chema „écorcheurs“, şi, atunci, 300 
de măcelari, organisaţi milităreşte, sînt stăpînii, timp de 
mai mulți ani de zile, ai Capitalei Regatului, aliați cu 
„Burgunzii“, pantidul ducelui de Burgundia, și cu Englesii, 
cari se desfăceau din ce în ce mai mult ca adversari 
naționali ai poporului frances. 

Studenţimea din Paris s'a grăbit imediat să facă alianță, 
cu acești „écorcheurs“, în fruntea cărora era Simonet 
Caboche. Din unirea acestui „Căpăţină“ cu studenţii Uni- 
versităţii din Paris, cu ducele de Burgundia şi cu Englesii 
a resultat o formidabilă putere revoluţionară. Negustorii 
s'au grăbit, ca și pe vremea lui Étienne Marcel, să participe 

la opera. de răsturnare. Pe rînd ducele de Guyenne, ducele 
de Berri, ducele de Burgundia luară scufia albă, „le chaperon 
blanc“ a măcelarilor, şi s'a mers aşa de departe încît re. 
gele însuși a trebuit să se supuie acestei forme, așa cum 
Ludovic al XVI-lea va fi silit să-și pună în cap, la 
1791, boneta frigiană roşie a revoluţionarilor. 

Caboche, ajungînd stăpîn în Paris, face a se decreta— 
evident nu din capul lui, ci din capul cărturarilor uniţi 
cu diînsul — ordonanța zisă „cabochienne“. Prin a- 
ceastă ordonanță se fixează următoarele puncte de re- 
formă: mai puţini funcționari, lefuri mai mici pentru toată 
lumea. Se întemeiază un Consiliu regal, desemnat, nu de 
Statele Generale represintînd elementul „conservator“, fu- 
vins, ci de populaţia aceasta parisiană. În acelaşi timp 
însă se ieau măsuri bune, creîndu-se Curtea de Conturi şi 
Curtea pentru „aides», care se ocupă de ajutoarele fi 
nanciare date regalității. - 

n tot acest timp însă Statele Generale funcționară. 
Între Étienne Marcel și între @aboche le întilnim la 1359 
discutînd asupra păcii cu-Anglia și refusînd-o ca defavo- 
rabilă țerii ; le întîlnim la 1367, cînd stăruie să se în- 
ceapă din nou războiul contra Englesilor și votează noi 
ajutoare; le întîlnim la 1360, consacrînd războiul început +. 
După aceia, de la o bucată de vreme, au fost numai 
adunări de notabili, la 1380-1, la 1383, la 1409 şi așa 
mai departe. 

Rolul Statelor scade necontenit. Cînd însă Carolal VI-lea 
fiind cu totul scos din viaţa regatului, Henric al V-lea 
al Angliei, apoi Henric al VI-lea sînt consideraţi ca moş- 
tenitori legitimi ai Coroanei Franciei, cînd resistența na- 
ţională francesă se stringe în jurul Delfinului Carol al 
VII-lea, un prinț foarte timid, care se adăpostise la Bour- 
ges, din care causă i s'a zis, desprețuitor „roi de Bourges“ — 
„roi de Paris“ fiind Englesul,— cînd a trebuit mișcarea 
țerănească sau manifestaţia, de patriotism și naționalism 
țerănesc întrupată în Jeanne Darc pentru ca regele să 
fie a dus la Orléans și încoronat, peutru ca astfel să se 

ducă mai tare lupta împotriva Englesilor întru rectşti- 
parea provinciilor pierdute ale regatului său, sa simţit 
nevoie, în opera de recuperare care se începuse, de spri- 
jinul tutulor claselor regatului. S'a recurs, deci, din nou 
la Statele Generale. 

Astfel, pentru recucerirea, teritoriului ocupat de dușmani, 
pentru izgonirea acestora din regat, pentru fixarea din 
nou a vechilor hotare, pentru așezarea, regelului în Capitala 
lui, sau adunat ele la 1429 și 1433. Cînd apoi ducele 
de Burgundia a trebuit să facă pace cu Carol al VIl-lea, la 
Arras, ea a fost supusă Statelor Generale, la 1435. Şi la, 
1439, cînd războiul mergea acum bine, dar se cereau ve- 
nituri normale pentru întreținerea „Companiilor de ordo- 
1anță“, sau ţinut la Orléans State Generale, care au ho- 
tărît impositul nou care se chema „fai//e“,—,„răboj“, am 
zice, fiindcă la început se însemna pe un băț, printr'o 
crestătură, impositul plătit. Această „taille“ a ajuns dela 
o bucată dn vreme impositul permanent din care sa în- 
treţinut toată lupta împotriva Englesilor, şi nu sau mai 
chemat Statele, care-și jucaseră pînă la capăt rolul cons- 
tituțional şi naţional. 

Statele de la 1484, care au rămas vestite, sînt în le- 
gătură, cu o altă stare de spirit, cu alte împrejurări ale 
regatului, și expunerea activităţii lor aparține acum epocei 
moderne. 


XVIL 


Viața constituțională a regatelor spaniole 

Înnainte de a ne apropia de acea jumătate a veacului 
al XV-lea care înseamnă pragul epocei moderne, este bine 
să ne întoarcem la alte ţeri decît acelea de ale căror in- 
stituții, libertăţi şi aşezăminte se vorbește necontenit, 
pentru a vedea ce se întilneşte acolo, fie ca o creaţie 
originală, fie ca elemente de împrumut. Căci ici şi colo o 
să găsim, în ţeri de mai mică însemnătate supt raportul 
desvoltării constituţionale, lucruri care au precedat ino- 
vaţiile din celelalte mai cunoscute ori le-au influenţat 
chiar, Popoarele mari, și în ce priveşte istoria, ocupă mai 
mult loc, şi de aceia se trece de atitea ori peste drepturile 
naţiilor mai mici. 

Să începem cu o ţară unde originea germanică foarte 
depărtată se amestecă cu elementele generale ale evului 
mediu care sînt de origine romanică pentru a da aspectul 
unor foarte interesante instituţii. E vorba deci de cele 
două principale regate spaniole. 

Pentru a înţelege instituţiile care se întîlnesc în Cas- 
tilia şi Aragon încă din vremi mai depărtate, dar în chip 
mai caracterisat prin veacurile al XI-lea pănă la al 
XIV-lea, trebuie să se fixeze unele puncte din istoria mai 
veche a Peninsulei Iberice. 

Aici a existat, în cele mai depărtate timpuri, o viaţă, 
indigenă anteromană, care există şi astăzi în Pirinei. E 
viața Bascilor, cari, în ce privește partea din populaţie 
care locuia dincolo de munte, în Galia, se chemau Vasconi, 
acei Vasconi neastimpăraţi cu cari au avut de lucru re- 

galitatea merovingiană ca gi cea carolingiană și de la, 
cari vine numele de Gascogne, de Gasconi, date provin- 
ciei lor şi locuitorilor ei actuali. În Spania propriu-zisă, 
pe lingă ţinutul basc însuși este şi al Biscaii, al cării 
nume chiar e în legătură cu Bascii. Pe urmă, peste ele- 
mentul acesta, basc și cel lusitan, celtic, de unde numele 
de Celtiberi, sa aşternut — fără a mai vorbi de contoarele 
de comerţ şi colonisările care au exercitat o influenţă 
adincă asupra vieții acestor regiuni, cum a fost influența 
Fenicienilor, a Cartaginesilor, — influenţa romană. Fasa 
aceasta romană a fost foarte importantă, și amintim că 
în acest timp Spania a dat un Împărat de valoarea lui 
Traian, iar la un moment dat ea a căutat să -se ose- 
bească, formînd o provincie deosebită, supt Sertoriu, din 
tabăra lui Pompeiu. Această fasă, care a ţinut mai multe 
secole, a avut acelaşi caracter ca oriunde aiurea. 

Ea a fost întăturată prin năvălirile, de pe la anul 400, 
ale deosebitor populaţii germanice, Au venit atunci Suevii, 
Alanii, Vandalii şi Visigoţii, din regatul de Tulusa. Cînd 
apoi Vandalii sau aşezat în Africa, cînd Suevii s'au refugiat. 
în Nord-Vestul peninsulei; cînd Alanii au dispărut, Visigoţii 
au rămas domni peste Spania, și ei au stăpînit-o pănă la 
năvălirea Arabilor după anul 700. Astfel vre-o trei sute 
de ani Visigoţii au fost dominatorii, de la un timp ex- 
clusivi, ai peninsulei. 

S'ar părea că ei trebuiau să deie nota caracteristică, 
instituţiilor din viitoarele regate spaniole, și astfel alături 
de desvoltările constituţionale care pleacă de la popoarele 
romanice, de la instituţiile romanice, ar fi o altă desvol- 
tare constituțională care ar pleca de la un popor ger- 
manic. Şi de sigur ar fi foarte interesant să se vadă în 
acest colţ de lume, în această peninsulă iberică ce apar- 
ține mai mult Africei, de care e despărțită numai prin 
strimtoarea de Gibraltar, în acest unghiu cu fisionomia 
particulară, aşa, de potrivit pentru isolare, aga de neinflu- 
enţat de alte civilisaţii, o desvoltare de așezăminte care 
vine din fondul propriu germanic, 

Dacă s'ar pune astfel chestiunea, ar fi o greşeală, Evi~ 
dent că tot ce întîlnim în regatele ce se formează aici 

şi se unesc, apoi iarăși se desfac, pănă ajung să se con- 
funde pe vremea lui Ferdinand Catolicul şi a Isabelei de 
Castilia într'o singură Spanie, fără Portugalia, care con- 
tinuă a formă o lume deosebită, evident că toate acestea 
vin dintr'o veche viaţă visigotă. Aceasta este incontestabil. 
Arabii au ocupat provincii foarte importante, au desvoltat 
o viaţă agricolă, una, de meşteşuguri, de comerţ, foarte des- 
voltate, au creat o cultură superioară vrednică de toată 
admiraţia, dar, date fiind deosebirile de religie — cu toate 
că în Spania creștinătatea era influențată de Mohamme- 
dani, şi aceştia erau, la rîndul lor, influenţaţi de creştini, 
alcătuindu-se chiar o populaţie mijlocie mixtă, așa-numiții 
mosarabi —, o înrîurire adiîncă nu sa putut săvirşi. Astfel, 
de la cuceritorii germanici, de la felul cum ei sau așezat 
şi au cîrmuit, pleacă, tot ceia ce în Castilia, şi în Aragon 
mai ales, sa desvoltat în veacurile următoare. 

Dar instituţiile Visigoților nu sînt speciale rasei lor; 
apucăturile sînt evident ale acestei rase, anume porniri 
de temperament de sigur îi aparţin, dar așezămintele sînt 
ale Bisericii creștine de nuanță ariană. Cind Visigoţii au 
pătruns în regiunile dunărene ale Peninsulei Balcanice, ei 
Sau convertit la creştinism supt forma eresiei lui Arie, 
gi principalul represintant al propagandei ariene în mij- 
locul acestor barbari a lucrat chiar în părțile noastre: 
Wulfilas, care a lăsat în părțile Silistrei ca urmaş pe e- 
piscopul Auxenţiu. Cu acest creştinism arian, de care foarte 
multă, vrema nu s'au despărțit, —pănă în secolul al VI-lea—, 
au venit cuceritorii germanici în Spania. 

Însă, creştinismul, și arian, şi ortodox, mai ales în Orient, 
se sprijină pe activitatea sinoadelor şi pe dreptul canonic, 
care se formează în adunările sinoadelor, la care participau 
episcopii, dar pe care le presida Suveranul însuși, avînd 

recare rost arhieresc, şi la care puteau asista, influ- 
ențîndu-le mai mult sau mai puțin, şi represintanţii clasei 
dominante, 

Francii, şi tot aşa şi Burgunzii cînd sau așezat în 
Galia, au găsit, cum am spus-o în de ajuns, o societate ro- 
manică foarte bine organisată, de la care au primit aproape 
totul în ce priveşte așezămintele; în Spania însă, cînd au 


- 218 — 


venit Visigoții, ei nau găsit atîtea veacuri de cultură an- 
tică precum le-au gasit Francii în Galia. Ei înșii n'adu- 
ceau ce ar fi fost necesar pentru a crea din capitalul lor 
o viață nouă constituţională, . și atunci ce a dominat a 
fost Biserica. Aici, în Spania, de oare ce elementul laic 
în 'viaţa populaţiei era mai slab, Biserica a stăpînit cu 
atit mai mult viaţa visigotă, Deci totul sa hotărît în si- 
noade: sinoadele au fost Parlamentele Visigoţilor din cele 
dWîntăiu secole ale așezării lor acolo. Şi întrun sinod tot- 
deauna era libertate absolută, în vorbire, se discutau liber 
toate chestiile și hotăririle se luau cu majoritate; acel 
care presida nu putea impune punctul său de vedere, 
— aşa încît între cele mai libere Parlamente şi aceste 
sinoade nu se vede vre-o deosebire. Pe de altă parte, 
dreptul canonic era legat, dacă nu de dreptul roman, cel 
puțin de disposiţiile sufletești pe care dreptul roman le 
crease la acei cari luau parte la sinoade: prin urmare un 
popor barbar, care primia dreptul canonic întra în or- 
dinea creștină, dar și în ordinea de drept roman. 

Pe vremea lui Iustinian Visigoţii au trecut la catoli- 
cism. Primind această schimbare de dogmă, ei au păstrat 
însă din rosturile lor ariene ceva Cită, vreme erau arieni, 
ei trăiau fără nicio legătură cu Roma, formînd o comu- 
nitate naţională religioasă isolată în lumea creștină a, 
Apusului, şi, chiar cînd au devenit catolici, relaţiile cu 
Roma au fost foarte multă vreme cam slabe, organisaţia 
religioasă a lor păstrind și mái departe un caracter local 
și naţional, care a durat pănă foarte tărziu. 

De aici vin deci pentru toată Peninsula Iberică două, 
elemente: pe de o parte obiceiul de a trata afacerile pu- 
blice în adunări la care ieau parte toate elementele po- 
pulației; pe de altă parte un respect pentru drept mai 
puternic și mai vechiu decît în alte provincii ale crești: 
nătăţii apusene. În Anglia, în momentele cînd lumea era, 
nemulțămită, se vorbia de bunele obiceiuri ale regelui 
Eduard; în Spania totdeauna se recurgea, fe la dreptul 
cel vechiu autentic, fie la un închipuit drept vechiu care 
în unele elemente ale lui era real, dar în altele aparţinea 
legendei: astfel se vorbia de datinele şi instituţiile de la 

Sobrarbe, o regiune în apropiere de Navara, — în realitate 
o instituţie navaresă relativ nouă. Pe de altă parte, acești 
Germani nefăcînd deosebire între dreptul religios şi cel 
politic, toată viaţa lor politică a fost dominată, şi de le- 
gile bisericești şi de așezămintele bisericești. Ei au ela- 
borat astfel cea mai complectă lege pe care au făcut-o 
vre-odată barbarii, o lege întradevăr admirabilă, așa-nu- 
mitul „for al judecătorilor“, „Forum iudicum“, ori, în limba, 
spaniolă de mai tărziu, „Fuero juzgo“. 

Acum, după ce au venit Arabii, elementul visigot ne- 
supus sa refugiat în munte. De aici sa făcut o „descă- 
lecare“, o coborîre a elementelor creştine în legătură cu 
Biserica în spre regiunile mai fertile din Sud, împingîn- 
du-se încetul cu încetul dominaţia musulmană și căutîn- 
du-se, precum sa izbutit foarte tărziu numai, înlăturarea, 
oi desăvîrșită. 

Dar faptul acesta, că formațiunile politice cele nouă au 
resultat dintr'o luptă de mai multe secole, luptă foarte 
grea, făcută cu puteri slabe şi răzlețe, faptul că terenul 
a fost căpătat bucată cu bucată, că acei cari erau cu- 
ceriți — lucru iarăși vrednic de însemnat -- nu se găsiau 
în cine ştie ce stare deosebit de rea, — ba chiar starea 
economică era mai bună supt Arabi, cari represintau o 
civilisaţie mai înnaintată, şi sistemul arab, în Spania ca 
gi în Siria și Africa, era larg democratic, foarte descen- 
tralisat, şi, în sfîrşit, toleranța religioasă, ca la toți mu- 
sulmanii, era foarte largă, — că deci creștinii nu veniau 
ca nişte robi cari ar fi întins mînile spre a li se des- 
lega lanţurile, toate faptele acestea au făcut ca, și față 
de populaţia recîştigată, să se aibă o deosebită îngrijire. 
Se cereau concesiile cele mai întinse, respectarea cea mai 
deplină a tuturor tradițiilor. 

De aici a resultat pentru fiecare din Statele acestea 
care au izbutit să se coboare, supt conți şi regi, de la 
munte — Navara a rămas acolo, dar regatul Asturiilor s'a 
întins pănă l4 Leon, formînd un regat de Leon, apoi din 
acest regat s'a desfăcut, ca un fel de avangardă, Cas- 
tilia, țara castelelor, „castillos“, iar, de partea cealaltă, 
către Ebru, în văile regiunii muntoase, Aragonul, numit 

după rful care curge în părțile acestea, — a resultat, zic, 
necesitatea neapărată a respectării lucrurilor existente, 
admiterea tuturor libertăţilor care se putiuseră, desvolta și 
supt stăpînirea Arabilor, tendinţa către instituţiile libere, 
participarea populației la întreaga viaţă, ca și tendinţa 
cealaltă, către o viață dominată cît mai puternic de no- 
țiunea dreptului. Altceva ar fi fost dacă, într'o cucerire 
răpede, o armată foarte bine organisată, supt un şef as- 
cultat, ar fi desrobit o populaţie care ar fi așteptat cu 
nerăbdare pe desrobitorii săi, pe cînd așa, pe lîngă ele- 
mentele de libertate şi de legalitate mai vechi visigote, 
se adăugia, tot ceia, ce vine fireşte din opera de cucerire. În 
felul acesta, pe o vreme cînd în celelalte teri din Apusul 
Europei pornirea către instituţiile de libertate şi scrupu- 
lele de drept abia se întimpină, ele dominau în viaţa spa- 
niolă, fără, deosebire între Castilia şi Aragon. 

ncă din anul 1020 în regatul de Leon se stabileşte 
o legislaţie politică şi civilă nouă, aşa-numitele „bune 
obiceiuri din Leon“. Dar 1020 înseamnă patruzeci de ani 
înnainte de ceasul cînd Gulielm Cuceritoriul cucerește 
Anglia şi cu mult mai înnainte ca regele Franciei să fi 
avut o influență asupra desvoltării interne a poporului său. 

Tot în acest secol al XI-lea se stabilesc datinele într'o 
formă scrisă în altă parte a Spaniei, care avea și atunci 
o viaţă deosebită şi a păstrat-o, capabilă de a influenţă 
şi provinciile vecine, — Catalonia. Aragonul represinta în 
mare parte vechea marcă carolingiană, provincia pe care, 
dincolo de Pirinei, o crease Carol-cel-Mare; Catalonia era 
însă locul unde în vremurile vechi se așezaseră colonii 
greci, fenicieni, cartaginesi, şuvița comerciață, de pe coasta, 
răsăriteană a Peninsulei Iberice. Aceste „Usatges“ ale 
Cataloniei sînt redactate deci în acest timp, dar aşa de 
mare era iubirea pentru drept încît, unde Spaniolul nu 
găsia unul codificat în formă autentică, iscodia el un drept, 
o cartă de privilegii care nu exista: de exemplu vestita, 
cartă de privilegii a orașului Oviedo, care sa dovedit a, 
fi o falşificare. 

După ce regatul de Leon cedează cu desăvirşire față 
de Castilia, în acestălalt Stat preocupaţia de căpetenie 

ajunge să fie aceiaşi, a dreptului, şi un rege care n'a avut 
o stăpînire glorioasă supt raportul politic, care a văzut 
țara lui sfişiindu-se supt ochii lui şi în mare parte din 
causa lui, pe fiul lui însuși ridicîndu-se împotrivă-i şi bi- 
ruindu-l, Alfons-cel- Înţelept, — nu supt raportul înţelep- 
ciunii politice, ci supt acela al cunoştinţelor în cărturărie, — 
lasă o operă de drept cum nu mai avuse pănă atunci 
niciun alt popor din Europa. Inspirată din tradiţiile na- 
ționale, influenţată poate şi de lucruri petrecute dincolo 
de hotarul Castiliei sale, această legislaţie, „las siete Par- 
tides“ (Dreptul celor şapte partide“), formează unul din 
cele mai importante monumente juridice ale evului mediu. 


În acest timp, în Aragon începe să se organiseze o 
viaţă, constituțională în forme mai aristocratice decît în 
Castilia, cu o influență mult mai puternică a. baronilor 
decît dincolo, cu o participare mai variată a deosebitelor 
clase ale populaţiei, dar care păstrează această asămănare 
cu Castilia că nimic nu poate exista în afară de drept. 
Şi principiul este formulat cu atîta îndrăzneală, încît ni- 
căiri în Europa contimporană nu se găseşte altul asămă» 
nător. „Eşti rege dacă faci dreptate; dacă nu faci drep- 
tate, nu vei fi rege“, 


Acum, în aceste ţeri spaniole se păstra şi cealaltă, tra- 
diție, a represintării populare în adunările deliberative, care 
se ocupau și de rosturi politice, nu numai de cele finan- 
ciare sau de îndreptarea abusurilor, ca în Anglia, 

Şi în fastilia și în Aragon se întîlnesc deci State Ge- 
nerale cel puțin din veacul al XII-lea, deși se citează și 
un cas dnterior: data obișnuită pentru începutul convo- 
cării regulate a lor se socoteşte a fi pentru Aragon anul 
1134, iar, în ce priveşte Castilia, cea, mai veche adunare 
a Statelor, Cortes, „curţi“, e în 1169, la Burgos. 

La aceste adunări participă nobili mari și mici, cari 
în Castilia se şi înfăţişează deosebit. Pe lîngă aceştia este 
clerul: în Aragon și clerul cel sărac, clerul de sat, par- 
ticipă la adunări. Cit despre nobilime, cînd se zice în 
Spania: nobil, nu trebuie să-și facă cineva ideia că aceasta 
înseamnă numai fruntașii societăţii, Pe lîngă oamenii bo~- 

gaţi era o altă categorie de nobili cari asistau la „cortes“, 
aşa-numiții „infançones“, „fiii oamenilor bogați“ (dimi- 
nutiv. də la infante) şi chiar cavalerii şi aşa-numiții Ai- 
dalgos, „ħii cuiva“. În ce priveşte poporul, „pueblo“, el 
nu era în adevăr represintat în „cortes“, dar, odată ce 
nobilii se întind, ca şi în Polonia, aşa de adînc, poporul 
însuşi, de fapt, participă la aceste adunări, prin chiar 
această nobilime, 

În Castilia, curţile acestea au jucat un rol mai mic. 
Lupta împotriva Maurilor a fost dusă aici în alte împre- 
jurări decît acelea din Aragon. Pe de altă parte, Castilia 
nu era în legătură cu Franța, lucru de care trebuie să 
se țină samă, pe cînd Aragonul, nu numai că este în le- 
gătură cu Provența, dar sînt căsuri cînd aceasta este 
unită chiar cu Aragonul, o dinastie viind dintruna din 
cele două ţeri pentru a stăpîni şi asupra celeilalte. Apoi 
provincii francese, ca Roussillon, Cerdagne, au fost ocupate 
şi menținute de regii Aragonului; şi Montpellier făcea 
parte din posesiunile regale aragonese. Pe de altă parte, 
Aragonul s'a unit cu Catalonia, și de aici venia o pornire 
de viaţă, liberă, din această Catalonie aproape italiană, şi > 
necontenit înrîurită de ceia ce era pe cellalt ferm al Mării 
Mediterane. Faţă de atîtea influențe, în acest Aragon era 
o viață mult mai nervoasă, mai activă şi mai capabilă, 
de transformări. Şi transformările care se îndeplinesc în 
această lume sînt întradevăr importante, şi pentru Ara- 
gonul însuşi, şi pentru a căpăta o apreciere justă a rolului 
deosebit al fiecării ţeri în desvoltarea instituţiilor evului mediu. 


Supt regele Iacob Diu al Aragonului deci, care a stă- 
pînit pe la începutul veacului al XIII-lea, se dă o luptă 
foarte puternică din partea nobilimii, luptă care poate sta, 
alături de aceia care în același timp se ducea în Anglia. 
Regele fusese în tinereță prisonierul lui Simon de Mont- 
fort, a fost apoi crescut de Templieri, şi, chiar după 
ce căpătase coroana, întrun anume moment el ajunge în 
mâînile adversarilor săi, cum s'a întîmplat cu Henric al 
II-lea în Anglia, față de baronii revoltați. El a fost silit 
să consimtă la împărţirea feudelor și să-şi creeze, cum 

a făcut gi Henric, un Consiliu pe care i l-au impus ba- 
ronii. Pe de altă parte, ca să scape de influența acestora, 
regele Jayme sa încunjurat de aceiaşi juriști, — aici 
se numesc învăţaţi, „literați“, /etrados —, cari au jucat 
un rol atît de important în desvoltarea instituţiilor din 
Franţa. 

Dar ceia, ce este mai important şi decît legile pe care 
le-a edictat el la 1247, decît măsurile lui privitoare 
la dreptul privat şi la procedură, este faptul că, mai ales 
pe vremea lui, la începutul veacului al XIII-lea, se des- 
voltă în Aragon, o instituție cum n'a mai avut-o altă 
țară, se creiază un simbol de drept superior tuturora. 
Mai tărziu sa fixat doctrina că acest simbol de drept 
atirnă de „cortes“, şi nu de rege, dar pentru mo- 
ment el era numit de Suveran şi putea să fie schimbat 
de acesta În veacul al XV-lea devine inamovibil, pe 
viață. Acest Justicia avea dreptul să judece orice chestie, 
chiar dacă privia pe rege: un Parlament resumat într'o 
singură persoană și avînd dreptul să dea sentinţe cărora 
regele însuşi era dator să li se supuie, regalitatea neavînd 
nicio putinţă de apel. 

De unde a venit Justicia nu sar putea spune precis, 
A3 crede că această instituţie, care nu se întîlnește, cum 
am spus, la niciunul din popoarele romanice, este datorită 
presenței Maurilor în Spania. Căci la Musulmani există acela 
care represintă dreptul sacru al Coranului, șeriatul, cel 
care dă sentințe cărora gi Sultanul trebuie să se plece. 


Regele Aragonului, în tot decursul veacului al XII-lea, 
a avut, apoi, să facă necontenite cesiuni față de baronii 
săi. La 1250, de exemplu, o comisiune de nobili şi de 
procuratori ai orașelor se ocupă de împărțirea moștenirii 
Suveranului între copiii săi. O chestiune aşa de impor- 
tantă nu se putea hotări decît pe această cale. Îndată, 
după aceasta s'a făcut unirea orașelor împotriva nobililor, 
favorisată de rege, ceia ce a centribuit foarte mult la 
ridicarea vieţii orășenești. Regele, faţă de puterea baro- 
nilor, a încercat să reacționeze, cum sa făcut şi în Ger- 

mania, contra nobilimii, şi el a creat o nobilime de Curte 
şi de servicii ca şi în Germania. Astfel, pe lîngă nobilimea 
care-și datoriă situația numai strămogilor, sau creat alţii 
cari şi-o aveau de la Curte şi pe lîngă Curte. $i pănă 
la sfărșitul veacului al XIII-lea răscoale ale supușilor, cum 
nu se întîlnesc nici în Franţa, nici în Anglia contimpo- 
rane, continuă. 

Supt Petru al III-lea, la 1276, făcîndu-se o uniune 
contra regalității, iată ce îndrăzneţe cereri se presintă: 
Judecarea, tuturor chestiilor politice prin Justicia, partici- 
parea Statelor la hotăririle de războiu şi de pace, numirea 
de judecători indigeni, comerţul liber, suprimarea imposi- 
telor abusive. „Cortes“ să fie convocate în fiecare an la 
Saragosa. Viaţa feudală să fie orînduită pe o basă nouă: 
niciun nobil să nu poată fi ucis fără sentinţă din partea 
lui Justicia, Fiecare stare legală să fie judecată după 
dreptul ei și de represintantul legitim al ei. 

Regele, la un moment dat, a fost crezut că poate să, 
scape de această tutelă, închinînd regatul său Romei, dar 
nobilii nau recunoscut această închinare și au început 
apoi ei, în epoca de care vorbim, negociații cu Roma 
împotriva Suveranului. În acest timp un Justicia pro- 
nunţă o sentință contra, regelui, 

Supt Alfons al III-lea, Consiliul regal e schimbat după 
cererea, baronilor. Regele caută să spargă atunci Statele 
Generale, plecînd de acolo. Atunci însă, lucrînd contra re- 
gelui plecat, sa hotărît a i se opri veniturile. I se impune 
să nu negocieze cu străinătatea fără voia „curților“ sale, 
și, neavîndu-se încredere în cuvîntul lui, i se cer ostateci, 
Se proclaraă principiul că, atunci cînd regele se ridică în 
contra legii, revolutia este legitimă împotriva autorităţii 
regale, Dacă regele ordonă contra supușilor săi moartea 
și închisoarea fără să consulte pe Justicia, regele poate 
fi demis, și nu numai el, dar și dinastia întreagă. Mi- 
niștrii vor fi numiţi de uniunea baronilor sau aleși de 
„Cortes“, care se vor aduna în Novembre al fiecărui an. 

Numai la începutul veacului al XIII-lea, Iacob al II-lea, 
care dispunea acum și de regatul Siciliei, detpe urma 
Vesperelor siciliene, încearcă să pună capăt acestei stări 

de perpetuă revoltă. Atunci, de pe la 1300, se îngustează 
pe încetul privilegiile nobilimii. Însă în casul acesta nu 
este o mişcare ce pleacă din Aragon, ci o influenţă din 
cellalt regat. Şi, nu fără dibăcie, regele Iacob întrebuin- 
țează pe Justicia pentru dinsul, îi primește toate atribu- 
tlile, se închină înnaintea puterii lui; el face ca acest 
dregător, cîștigat persoanei sale, să-şi deie de acum în- 
nainte sentințele în folosul regalității. 

Restul din desvoltarea principalelor instituții spaniole 
aparține epocei moderne. 


So. de Război 15 


XVIII. 


instituţiile scandinave 

Înnainte de a treca la instituțiile constituţionale ale 
Germaniei de la sfîrşitul evului mediu, de la Frederic al 
Il-lea gi pănă la jumătatea veacului al XV-lea, e necesar 
să se înfăţişeze așezămintele şi datinele politice ale ţerilor 
nordice şi slave. 

Suedia, Norvegia şi Danemarca erau menite la un mo- 
ment dat să formeze o singură ţară, şi nu numai ele trei, 
dar împreună şi cu acea țară scandinavă care a fost pre- 
„ făcută pe urmă în ţară bizantină gi slavă, adecă Rusia de 
la Chiev. Căci de fapt Rusia de la Chiev a fost întrun 
moment Stat scandinav întocmai cum au fost Danemarca, 
Norvegia şi Suedia. Dar despre schimbările Statului chie- 
vian va fi vorba mai tărziu. 

Între așezămintele scandinave de la început şi pănă 
la jumătatea veacului al XIV-lea şi între cele spaniole 
ar fi o asămănare, care trebuie relevată chiar de acum. 
La basa instituţiilor spaniole sînt normele politice visigote, 
pe care le-a transformat numai arianismul cu sinoadele 
lui. Ei bine, ceia ce ru sa putut înțimpla, din causa ari- 
anismului şi a primirii, ulterioare, a creştinismului catolic 
la o dată destul de recentă în Peninsula Iberică, sa în- 
deplinit în Scandinavia, unde pănă la anume moment, 
cînd intervine un factor exterior care împiedecă desvol- 
tarea normală şi logică a lucrurilor, totul pleacă de la in- 
stituţiile germanice primitive. 

Căci aici numai foarte tărziu sa stabilit creştinismul 
şi, natural, pănă la stabilirea definitivă a lui, nu poate 

fi vorba de acele aşezăminte care în Europa centrală, și 
occidentală se formează supt influența religiei creștine 
adoptate de barbari sau a populaţiei găsite de năvălitori, 
şi care era, înnainte de toate, creștină, 

Cea dintăiu încercare de a preface Ținuturile de Miază- 
noapte din regiuni păgîne — sau, cum se zicea, mai tărziu, 
de vrăjitori, vrăjitorii păgîni rămiind în foarte mare cinste 
aici pănă dincolo de anul 1000, cu formulele lor miste- 
rioase şi sacrificiile de sînge, rămăşiţi tenebroase din 
cele mai depărtate timpuri — vine de la o mănăstire ger- 
mană din cele mai nouă, făcută pe teritoriul saxon, care 
mănăstire, cum o arată și numele, nu era decît o imi- 
taţie a alteia, mai vechi, din Franţa. E vorba de mănăs- 
tirea Corvey în Vestfalia, creaţie a mănăstirii france 
Corbie. De aici se desface, la un moment dat, pe vremea, 
lui Ludovic Piosul, după încercarea de creştinare a unui 
rege normandic, Harald, Sfîntul Anscar, care se duce în 
Suedia şi începe opera de creștinare în aceste regiuni. 

Regele Biorn primește creștinismul, dar nu în forma 
în care l-a primit Clovis. Regele Francilor, cînd a adoptat 
legea cea nouă, a făcut-o și pentru întreaga lui armată, 
pe cînd Biorn nu se schimbă decît pentru el însuși. De 
altfel, detaliile lucrurilor acestora nu sînt cunoscute cum 
sînt cele despre Franci: ele se știu doar din așa-numitele 
sagas, care înseamnă tradiţiile fabuloase, în care ele- 
mentul istoric este încunjurat de o poesie particulară, ale 
popoarelor scandinave. 

După Anscar sa format un plan, care na izbutit: acela 
de a cuprinde toată Scandinavia în margenile Saxoniei 
creştinate mai de curînd. Dacă aceasta ar fi izbutit, evi- 
dent că o viaţă scandinavă deosebită n'ar fi existat. Odată, 
anexate aceste regiuni supt raportul religios, ele erau 
anexate şi supt raportul militar și politic. Tot aşa Ungurii, 
cînd au pătruns în Ardeal, au început întemeind episcopia, 
şi turnul episcopiei de Alba-Iulia parcă e cea dintăiu su-, 
liţă înfiptă în pămîntul ardelean, căci în jurul episcopiei 
era garnisona militară. 

Din cronica, mai mult scandinavă decît germană, a lui 
Adam de Brema, redactată în secolul al Xl-lea, se vede 

cum intenţia a fost ca Hamburgul să fie metropola: Ham- 
burgul e şi făcut anume pentru Scandinavi, precum Mag- 
deburgul va fi făcut anume pentru Slavi, după ce şi aceştia 
fuseseră înglobaţi în opera de misionari ce pleca de la ` 
Marea, Baltică. 

Din partea lor, Norvegienii, mult mai mult decît Da- 
nesii şi Suedesii, erau în continuă migraţinne. În fiecare 
primăvară, cu luntrile lor ei străbăteau ceia ce se chema 
Marea Britanică, ce ducea la coastele Angliei ca și la ale 
Normandiei francese. Cînd vîntul era favorabil, în trei zile 
piraţii Nordului ajungeau cu luntrile lor uşoare în Anglia. 
Şi aici creştinismul aștepta pe acești duşmani de lege 
mai mult ca de rasă. 

Pe vremea lui Otto I-iu, în a doua jumătate a vea- 
cului al X-lea, sa reluat apoi tradiţia lui Carol-cel- 
Mare, care începuse creștinarea Slavilor-de pe Elba, și 
vau făcut încercări de cîştigare la creştinism, din Saxonia, 
către Danemarca. Atunci era rege în Danemarca Svein, al 
cărui fiu a fost botezat de Otto şi a căpătat numele de 
Svein-Otto, de şi era menit să ajungă însă un dusman al 
religiei creştine. 

Dar a trebuit după aceste două încercări asupra Da- 
nemarcei să vie o a treia, care a pornit din Anglia, de 
atîta vreme adînc creștină, fanatic făcătoare de prose- 
liti. Supt influența misionarilor din Anglia, Olaf Danesul 
sa creștinat, înnainte de asezarea Panesilor săi în Rre- 
tania Mare, deci înnainte de întemeierea Statului care a 
avut în fruntea, sa, şi în Norvegia, si în Danemarca, si 
în Suedia, pe Canut-cel-Mare. 

De la Danesi apoi, Suedesii și-au căpătat din nou re- 
ligia creştină, pe vremea regelui Eric. Cu toate acestea a 
trebuit, ca, după creștinarea lui Olaf, Svein, tatăl lui 
Canut, cuceritorul Angliei, să trimeată episcopi englesi 
pentru ca opera de creştinare să înnainteze, și trimiterea 
aceasta a făcut-o el înnainte de a se așeza statornic în 
Anglia, pe vremea cîid stăpîniă numai un district de 
coastă. Fiul său Canut a fost crescut în tradiţiile creştine, 
din cara causă a ajuns unul din principalii represintanţi 
ai credinței faţă de papalitate, ca unul care a făcut că- 

låtoria la Roma şi a hotărît că Anglia va fi tributară 
față de Sfintul Scaun, asigurindu-i acestuia un venit im- 
portant. Nu se spune de obiceiu amănuntul, foarte inte- 
resant, că acest Knud, cu numele prefăcut apoi în formă 
mai dulce, Canut, avea și un nume creştin: Lambert. 

Knud-Lambert acesta a fost împiedecat în opera lui 
de creștinare prin rivalitatea faţă de Olaf sau Olaus, care 
tepresinta, totuși şi el religia creștină În vremea lui însă, 
cronica, de atitea, ori citată, a lui Adam de Brema spune 
că emisari englesi ai regelui au predicat şi în Suedia, 
în Gotia scandinavă şi în insule. 

Olaf merse aşa de departe cu ura împotriva păginilor, 
încît voi să distrugă centrul principal al vechilor regi, 
Upsala. Atunci supușii lui, cu conştiinţa lor de libertate, 
i se adresară, oferind să facă o împărțire cu el, păginii 
păstrind un ţinut, unde să aibă dreptul de a-și exercita 
religia, iar creștinii dobindind ţinutul lor. Pănă la sfîrşitul 
lui el a rămas strins legat de religia creștină, — un fel 
de creștinism după Vechiul Testament, căci pe un fiu l-a 
botezat Iacob, iar un alt principe nordic ss chema Ab- 
salon, un al treilea Avel. La sfirşitul Domniei lui, Olaf a 
fost apoi martirisat de populația rămasă păgină. 

În ce priveşte pe Canut, nu este locul să revenim la 
marea lui importanţă în istoria universală. Aici intere- 
resează întru atita că personalitatea lui, atit de impor- 
tantă şi care a stăpiînit atîta vreme (el a murit la 1035), 
hotărăşte singură triumful definitiv al creștinismului în 
„aceste regiuni. Marele lui Stat scandinav, care se com- 
punea, şi din Anglia și din lumea, nordică și avea influ- 
enţă şi asupra Rusiei, s'a desfăcut, însă fiecare din bu- 
i ce-l alcătuiau a rămas creştină. Un prinţ danes, 
sa putut vedea' în vremea, aceasta, mergînd la Roma; un 
frate al lui Olaf, Harald, se duce la Constantinopol; o 
fată a lui Canut se mărită cu un Împărat german — şi 
Împăratul era înnainte de toate şaf al creştinilor —, Henric 
al III-lea. 


Din acest moment se poate zice să Scandinavia întră 
în istoria universală. Pănă atunci nu sa cunoștea decit 


— 230 — 


istoria fiecăiui regat, cu nesfirşite amănunte, care cople- 
gesc și desgustă. Pentru istoria universală, din viaţa unui 
“popor interesează numai ceia ce are legătură cu viaţa 
celorlalte popoare și ceia ce influențează viața celorlalte 
popoare; restul e istorie locală. 

Acuma, e alttel. Cît de întinse erau relaţiile scandinave 
în secolul al XI-lea şi chiar al XIl-lea, sar putea vedea 
din cîteva însemnări. Rusia este pomenită în izvoarele 
germanice din această vreme supt numele de „Ruzzia“, 
dar Scandinavii aveau un nume deosebit pentru dinsa: 
Ostrogard, adecă: Grădina de Răsărit. Prin urmare, precum 
între Germani Austria era „Osterreich“, Statul de Răsărit, 
tot aşa pentru Scandinavi Rusia era un fel de Austrie 
scandinavă: „Austrogarâ“. 

Adam de Brema cunoaşte şi el numele acesta, el care 
şi-a scris cronica întrebînd pe Danesi, şi un rege danes 
însuși servindu-i de informator; cunoaşte şi Capitala, pe 
care o numește „Keve“, și splendoarea bizantină a acestei 
reședințe ruseşti. În izvoarele germanice se notează legă- 
turile de familie destul de strînse care existau între prinții 
scandinavi și Rușii de la Chiev. Scandinavii cari înteme- 
iaseră ţara se slavisaseră, dar cu toate acestea un timp 
au păstrat paralel cu numele lor slav și un nume scan- 
dinav. Astfel Guzlaf, care se chema acasă la dînsul Iaroslav, 
şi acesta, iea în căsătorie pe Ingrad, fata regelui Olaf. Mai 
tărziu, cînd fiul cutărui prinţ engles trebuie să părăsească 
Bretania Mare, rudele lui îl trimit în Rusia din Chiev. 
Aș zice chiar că în obştea scandinavă era cuprinsă 
şi Normandia francesă, din care causă sa întîmplat că 
regele frances Henric, din dinastia capeţiană, la începutul 
veacului al XI-lea, a luat pe Ana de Chiev—, nu pentru 
că Franţa avea legături cu Rusia, ci pentru că în Nor- 
mandia trăia o conștiință scandinavă şi Scandinavii pănă 
în stepa Rusiei aveau aceiași conștiință, cu strînse legă- 
turi. De altminteri un Robert de Normandia e soţul Mar- 
garetei, fiica regelui Danemarcei, a vestitului Harald Han- 
drada, care a mers la Constantinopol, a luptat cu 
Saracinii și cu alţi dușmani ai Imperiului bizantin. 
Harald el însuși luase în căsătorie pe fiica lui Iaroslav, 

şi, ca să se vădă cum se întinde influența scandi- 
navă, adaug că altă fată a lui Iaroslav se mărită după 
regele Ungariei; altă soră, apoi, e acea soție a lui Henric de 
Franţa și mamă a lui Filip l-iu, regele acestei ţeri. Pe 
de altă parte, în secolul al XII-lea, regele Canut — altul 
decit Canut-zel-Mare: Canut-cel-Sfint —, e soțul princi- 
pesei rusești Ingeborga (o Ingeborgă, fată de rege danes, 
a fost regină a Franciei lingă Filip-August). 

Acum, și din relaţiile acestea dinastice a resultat un 
foarte lar g orizont pentru Danesi. Ei aveau legături, prin 
secolul al XIl-lea, cum se vede după însemnările pe mar- 
genile cronicei lui Adam de Brema, cu părțile cele mai 
depărtate ale Europei. După ce încetaseră prădăciunile lor, 
care „țin pănă în apropiere de anul 1000, ei aveau re- 
Jaţii cu Saint-Mah6, de pe coasta Franciei, cu Ferrol, 
de pe coasta Spaniei, cu Lisabona, cu „Nioervasund“, care 
e strimtoarea Gibraltar, cu Taragona, cu Barcelona, cu 
Marsilia, cu Mesina, cu Constantinopol şi chiar cu depăr- 
tatul „Accharon“, care este Saint-Jean d'Acre, Ptolemais 
sau Akkon, pe coasta Siriei, oraș de cruciată. 


Acum, după ce am văzut cind sa întins flacăra creş- 
tinismului aici şi cînd, prin influența creștinismului, a 
trecut lumea scandinavă în istoria universală, de care 
fusese isolată pănă atunci, putem înţelege de ce, dată 
fiind această lungă zăbavă, instituţiile germanice primitive 
s'au putut desvolta acolo fără schimbare. Aici na fost 
nici populație romanică supusă, peste care să fi venit 
Germanii, nici influenţă creștină ulterioară, n'a fost nici 
supunere față de Statul carolingian, nici legătură „continuă, 
față de Imperiul care avea basă romană, şi prin urmare 
putem asista la acest fenomen interesant, al unei socie- 
tăți germanice care merge de la sine, pe basele cele vechi. 


Venim astfel la aceste base vechi înseși şi la felul cum 
se înfăţişează ţerile acestea în momentul cînd întră în is- 
toria universală potrivit tradiţiilor gotice şi normande, 

Adam de Brema, vorbind de Suedia, se exprimă în acest 
uuvinte, care cuprind în scurt înfăţişarea vieții constiţ 

ionale suedese: „Suedesii au regi dintrun vechiu neam“ —ei 
se cred coboriţi din Thor și Odin—, „a cărui putere atîrnă 
însă de la voința poporului“. 

Nu se va întilni în nicio ţară din evul mediu exprimată, 
în felul acesta o doctrină care, aplicată sau neaplicată, 
este aceia care stăpineşte viața constituțională a timpu- 
rilor moderne. Avem a face cu un cronicar de la 1000, 
care poate să scrie aşa ceva, —înriurit, trebuie să adăugiun, 
şi de Tacit, care spunea acelaşi lucru despre Germani în 
genere. 

„Ceia ce toţi în de obşte au hotărît trebuie să con- 
firme principele.“ Va să zică, adunarea poporului e lucrul 
de căpetenie: dacă însă regele era foarte dibaciu, el ştia 
să-și strecoare hotărîrile prin adunare. 

„Acasă, ei se bucură de oitotată egalitate.“ Nu există 
class: toți sînt ţerani, toți sînt ostaşi; în Danemarca şi 
Norvegia toți sint navigatori, toți sînt pirați, şi se împăr- 
tăşesc în chip egal de pradă. „La războiu însă e disciplină. “ 
ntr adevăr toate succesele pirateriei nu sar explica fără 
perfecta, disciplină de care erau animați totdeauna. 

Şi aici un amănunt, ce nu este împrumutat fără în- 
doială -din izvoarele france, care povestesc cum de-a ajuns 
Clovis, după încercări zădarnice în altă parte, la „zeul 
Clotildei “, Isus, arată cît de mult sămănau Scandinavii în 
ideile lor despre religie cu ceilalaţi Grmani. Şi aici se spune că 
Suedesii chemau un zeu într'ajutor şi după aceia, dacă 
acela-şi refusa concursul, invocau ps altul, şi astfel ei 
sau stabilit, la capătul mai multor experiențe, în creş- 
tinism. 


Suedia, fiind o ţară de plugari și de păstori, neavînd 
relaţii cu regiunile de mai înnaltă civilisaţie, fiindcă de 
cealaltă parte a Mării Baltice erau Estonii, Aisfii, iar, mai 
departe, Rușii atît de tărziu au ajuns să apară la Marea 
Baltică, a fost ţinută mai departe aşa, încit epoca mo- 
dernă a apucat-o cu instituţiile ei cele vechi: cu adu- 
narea poporului şi participarea domninantă a ţeranilor. 
Prin urmare nu aici o să găsim desvoltări mai impor- 

tante, ci în Danomarca şi Norvegia. Începem cu cea 
d'mtăiu. 


În Danemarca erau sate vechi şi sate de colonisare, şi 
ceia ce ştim despre ele samănă foarte mult cu propria 
noastră viață rurală pănă în momentul cînd unde supe- 
rioare de organisare, venite din Răsăritul slavo-bizantin 
sau din Apusul romanic sau germanic, au înrîurit asupra 
desvoltării noastre. 

Satele cele vechi sînt obşti: de o parte este vatra sā- 
tului, de alta cîmpul, care se numește cu un termin ro- 
manic kamp ; pe urmă pădurea și izlazul, iezerul sau 
heleşteul Cimpul se împarte după putinţa de lucru și ne- 
voia, fiecării familii, întocmai ca la noi pănă pe la 1570. 
Chiar și felul cum erau aşezate locuinţile corespunde cu 
felul cum se presintă la noi şi astăzi. Istoricul Dahlmann 
spune că nu erau lipite casele, ci curţile. În civilisaţia 
mediteraneană, legătura proprietăților se face într6 ziduri; 
în civilisația cealaltă, patriarhală, rurală, din care fac 
parte Slavii, Scandinavii şi noi, ea se face prin garduri 
care deosebesc curţi întinse (curţile se chiamă aci f0f6). 
Satele derivă unul din altul; ua sat crescut prea mult 
îşi desface o patte din populaţie, care se așează aiurea: 
de aici vin la noi o mulțime de sate care repetă cu fi- 
nala „eni“ numele satului. de unde au plecat şi care une 
ori este şi la depărtări mari. La noi satele sau strîns pe 
văi, şi din organisarea, pa văi au răsărit județele, iar din 
judeţe au răsărit Voevodatele, peste care pe urmă sa 
aştcrnut Domnia cu caracter imperial. În Danemarca se 
păstrează ceva din organisarba germanică aşa cum o În- 
tilnim şi in Anglia şi la Visigoţii din Spania, adecă cea 
descrisă de Cesar, pe grupe de sute și mii, şi anume „suta 
deplină“ era 120 (hundreds în Angiia, hundari în Suedia). 
Mai multe „hundari“ se unesc întrun Scaun sau syssel, 
care este judeţul de la noi (SfuAl la Saşi, szék la Secui)!. 





1 Şar putea spune, de şi ar fi o ipotesă îndrăzneață, că în organisaţia 
aceasta este ceva din fondul tracic care a fost la noi, care ne-a intluenţat 
pe noi, şi. de oare ce Goţii au fost pe aici, s'au putut; înrîuri și ei în or- 
ganisaţia lor; așa încît o asămănare ar fi, nu numai în ce priveşte portul, 
dar şi în ce priveşte viața economică gi orgauisaţia socială. * 

O armată propriu zisă nu era: se ridica tot poporul, iarăşi 
ca la noi. Întocmai însă cum Domnii noştri au încercat 
să-şi facă o armată de Curte, a încercat să facă şi Canut, 
creînd pe huSkariii săi, cari se numesc și thinglith, aleşi 
de thing, obştea, poporului. 

„Libertatea şi egalitatea erau depline, și dovada cea mai 
probantă este că nu existau mai multe wehrgelduri. În 
țenile celelalte germanice tariful variă după cum era vorba 
de un nobil sau nu, pe cînd la Danesi exista un singur 
wehrgeld. 


În ce privește Norvegia, şi aici întilhim o sumedenie 
de instituţii care amintesc pe cele de la noi.'De exemplu 
cineva, nu poate vinde moşia lui oricui, ci e dator să în- 
trebe întăiu pe vecin, pentru că tot satul se consideră 
ca o mare familie. La noi ca şi dinşii e tot aşa. Şi la 
dinșii membrii de sînge ai satului formează o comunitate 
deosebită, așa-numitul Aöld. 

Însă între Norvegia şi Danemarca exista o deosebire. 
Norvegia era mult mai unificată, de oare ce ţara însăși 
este despărțit prin văi în mai multe districte, şi fiecare 
district avea un fel de rege, care a devenit mai tărziu 
un simplu conte, „iarl“. Încă din veacul al IX-lea a în- 
ceput să .se concentreze însă regalitatea, şi un rege, Ha- 
rald, a desfiinţat regalităţile mai mici și în acelaşi timp 
a atacat pe „moșneni“ dăruind moșiile confiscate la oameni 
în legătură cu dinsul. Aceasta a dat, fără îndoială, rega- 
lităţii nouă o foarte mare putere. 

Pe de altă parte, Norvegienii, mergînd pănă là Cons- 
tantinopol, au adus obiceiuri de lux, pe cînd Danemarca 
a rămas mai' mult săracă, iar Suedia, foarte săracă, fiind 
isolată. Pompa pe care o desfăşura un rege norvegian în 
secolul al XI-lea era întradevăr impunătoare. Cite unul era 
așa de puternic încît sa gîndit la un moment dat să 
cucerească Anglia împotriva lui Gulielm Cuceritorul. Masa 
lui cea mare se chema „traj eza“, ceia ce arată că şi cu- 
vinte greceşti pătrunseseră în această lume. În sfirgit re- 

galitatea ajunsese atit de depaite, încît, trecînd peste ve- 
chea organisaţie în „popoare“, care şi la noi a existat, 
la vii, ca în părţile Vilcii, sa ajuns la creaţiunea de pro- 
vincii, şi, precum regalitatea, scosese pe regii cei mici şi. 
făcuse dintr'înşii conți, a scos pe proprietarii urbani ere- 
ditari şi a pus în loc țerani bogaţi, ca vasali ai regalității. 

Aceasta, evident, nu s'a făcut fără oarecare oposiţie. 
Populaţia s'a ridicat de multe ori și a cerut să fie gu- 
vernată numai de oameni din partea locului, de „iarli“, 
ca pînă atunci. Cu toate acestea, în Norvegia nu sa 
ajuns niciodată ca din adunările locale să se facă o 
adunare a regalității întregi. A existat /andiingul, adu- 
narea de inut, dar nu un riksting, o adunare a regatului 
întreg, Alegătorii ca şi acei cari luau parte la discuţiile 
acestui Parlament local erau numiţi de funcţionarii regelui. 
Aşa încît, deşi erau 400 de membri, cîte doi preoți de 
fiecare „fylk“, deşi se adunau toti nobilii odată pe an, 
intervenţia, oficialităţii răpia acestui parlament importanța 
pe care ar fi avut-o altfel. De alminteri, regalitatea, 
cîştigînd necontenit drepturi în veacul al XIII-lea, puterea, 
se poate zice, era întreagă în mîna ei. Ea numia pe duci, 
ea numia pe „iarli“, şi ajunse chiar să aibă dreptul de a 
trimite comisari prin provincii pentru a supraveghia pe 
dregătorii ceilalți. i i 

n schimb, Suedia are, fără legătură cu adunarea po- 
porului, care aici se chiamă mot, un lagmann, care e 
socotit, în graiul contimporanilor, ca „gura legii“, acela 
prin care legea vorbeşte. Emulul lui Justicia din Aragon 
era un ţeran, ales de țerani pe viață. De la o bucată de 
vreme au fost mai mulți. În Norvegia însă, cînd a fost 
vorba să se puie un lagmann, el a fost numit de rege. 


Acum, față de această stare de lucruri, dela o bucată 
de vreme o influență străină a intervenit, mai ales prin 
anii 1200-1250. A. intervenit, nu în sensul concentrării re- 
galităţii, care se întilneşte în Norvegia, ci în acela de a face 
să pătrundă în această societate de ţerani liberi obiceiu- 
rile feudalităţii, ca la Germanii continentali. 

Influența germanică sa exercitat întăiu prin oraşe; 

Hansa a stäpînit cu desăvîrşire Marea Baltică. Avea centre 
din care unele sau păstrat, iar altele, care au strălucit 
odinioară, au dispărut. Hansa însă, tocmai fiindcă era ex- 
clusivistă, s'a ferit să creeze orașe dincoace, pe coasta 
scandinavă In Danemarca oraşele toate sînt fundaţiuni 
modeste și noi. Erau la început numai emporii, puncte 
de hotar unde veniau cei din interior cu mărfuri şi unde 
se făcea. schimbul cu negustorii veniți din afară, cari pe 
urmă plecau. 

Însă de la un timp Danemarca a ajuns să colaboreze 
politicește cu provincia care aparținea, în ce priveşte 
populația şi celelalte elemente de organisare, şi Germanici 
saxone. Această provincie a fost Slesvigul. 

Prin urmare de aici, din Slesvig,— ca şi, apoi, din Hol- 
stein, Ținut ereditar de aristocrație, opus Ținutului ţeră- 
nesc vecin al Ditmarsilor, unde ţeranii erau aşezaţi după 
biserici şi satul central avea autoritate asupra satelor 
celorlalte, cu totul libere, neascultînd de nimeni—, a venit 
influența nobililor în Danemarca. Regii danesi de la 1320 
înnainte au ajuns, la fiecare suire pe tron, să facă o de- 
claraţie asămănătoare cu aceia pe cara dogele Veneţiei o 
făcea la aşezarea lui şi prin care făgăduia să observe 
anume puncte constituționale faţă de supușii săi. 


Regele Cristofor al II-lea, astfel, făgăduia, la 1520, 
cele ce urmează: în absolută, contrazicere cu trecutul de 
libertate țerănească pe care-l avuseră Ținuturile scan- 
dinave, el păstra toate privilegiile episcopilor şi clericilor. 
Clerul nu se va judeca înnaintea tribunalului mirean; rè- 
gelo va avea numai o Curte de-apel. Nimeni nu poate fi 
chemat să se judece întăiu de rege, dar, dacă se duce și 
judecata nu-i place, poate să facă apel la Parlament (nu 
mai întîlnim la nicio regalitate medievală un apel de la 
justiția regelui). Mai departe: regele nare dreptul de a 
numi în funcțiuni, bisericești. Episcopii nu se pot prinde, 
nici exila. Mănăstivile nu mai sînt datoare să ţie caii şi 
cînii regelui. Nobilii vor lua venitul lor (mai mare decât 
în trecut). Nu vor servi ca; ostaşi afară din regat. Dacă 

sînt prinși în armata regelui, regele e dator să-i scoată, 
din închisoare. 

Regele nu va începe războiu în contra nimănui decît 
după sfatul prelaților şi nobililor regatului. El nu va mai 
avea dreptul de justiţie superioară şi nici de a hotărî 
chestiunile de războiu şi pace. Va disttuge castelele din 
Tutlanda-de-Nord. Dar prin altă făgăduială li se dă, voie 
nobililor să-şi facă ei castele şi oraşelor să se întărească. 
Exilaţii vor fi chemaţi înnapoi, şi li se ver restitui ave- 
rile. Orașelor nu li se va impune nicio sarcină, şi nu vor 
fi supuse vre unui împrumut forțat. 

Se va ţinea în fiecare an un Parlament în oraşul Neu- 
borg. I se dau acestui Parlament atribuţiuni legislative 
formale, nu ca în Anglia şi în Franţa. Regele Danemarcei 
zice despre legi: „Dacă se va găsi lipsă în ele, trebuie 
să fie întregite de oameni experţi ai regatului“. Mai de- 
parte, ceva asămănâtor. cu habeas corpus din Anglia: 
„Nimeni nu va fi arestat decit după chemarea, legală şi 
după acusaţie publică şi osîndire“. 

De cîte ori un dregător al regelui pleacă, de ţerani se 
va alege înlocuitorul lui. Deci un fel de represintantă te- 
rănească cum nu se întilneşte în nicio altă ţară din 
Europa. Și încă odată se afirmă principiul că legile vin 
din Parlament, nu de la rege, în cuvintele următoare: 
„legi nu sa vor născoci fără învoirea întregului regat, în 
Parlamentul comun care se va ţinea pe urmă.“ 

La 1326 parlamentul din Wiborg va merge şi mai de- 
parte: el va face un rege (la Parlamentul acesta ieau 
parte și delegații oraşelor). Se desființează ereditatea tro- 
nului, pentru ca la fiecare alegere de rege să se poată 
crește privilegiile nobilimii, şi pe alături doar ale comu- 
nelor și ţeranilor. 


Dacă se adauge că opt ani nau fost regi în Danemarca, 
de la 1332-40, că Valdemar al IV-lea, care a izbutit să, 
iea puterea, a admis să se țină Parlamentul în fiecare an 
cu extraordinare atribuţiuni politice, se va înțelege şi 
vestita Uniune de la Calmar, începută, încă pe vremea 
regelui Olaf al Ilie, prin influenţa reginei Margareta, 

mama lui, şi transmisă şi nepotului Margaretei, Eric. 
Această, unire, din 1397, era însă un fenomen pur di- 
nastic, fără consecinţe constituționale și, de fapt deşi reu- 
nite sub aceiași mînă, Suedia rămînea cu patriarhalismul 
ei țerănesc, Norvegia păstra, în minile regelui, ceva din 
autoritatea pe care am văzut cum o cîştigase prin dis- 
ciplina perpetuă pe care o cerea războiul perpetuu, iar Da- 
nemarca, mergea din ce în ce mai departe către o situaţie 
de stăpînire exclusivă a nobilimii. 


XIX. 


Elementul apusean în instituțiile Slavilor din 
Europa orientală. 


Evident că acele eri slave care au stat în continuă 
legătură cu civilisaţia apuseană, latină, în care se petrece 
procesul acesta de alcătuire şi desvoltare a unor anumite 
instituții, nè pot singure interesa. Nam putea cuprinde, 
prin urmare, Rusia între.aceste State, căci în felul cum 
se presintă pănă în veacul al XIV-lea, cînd, prin biru- 
ința de la Culicovo, se liberează abia de jugul mongol, ea 
aparţine unei lumi deosebite, unei lumi răsăritene, care 
nu e măcar întru toate lumea răsăriteană bizantină, ci 
este, cum se va vedea îndată, înnainte de toate, o lume 
mongolică, asiatică. 

Statul rusesc a fost întemeiat în regiunea Niprului de 
Varegi. Aceşti Varegi erau Scandinavi. Am văzut cît de 
strînsă era unitatea scandinavă pînă în veacul al XII-lea 
şi cît de bine era cunoscută Rusia, „Regatul de Răsărit“, la 
Scandinavi. „Rus“ e un cuvint cu care, în vremea ca- 
rolingiană, se înseamnă Normanzii. Este un text formal 
în care se spune că așa-numiții Ruşi nu sînt decit tot 
Normanzi!.” Există o școală istorică în Rusia „care, vrînd 
să înlăture orice împrumut din Apus, pretinde că numele 
ar fi în legătură, cu cele petrecute pe pămîntul chiar al 
Rusiei, în mijlocul seminţiilor slave de acolo, dar părerea, 


1 În Annales Bertiniani la 839 se vorbeşte de o solie greacă împreună 
cu care vin „quidam qui se, id est gentem suum, Rhos vocare dicebant“. 
Mai departe se află: „gentis esse Sueonum“ (a Suedesilor). 

susținută din anumite interese, care nu sînt științifice, nu 
se poate impune. 

De la o bucată de vreme asupra lumii rusesti s'a în- 
tins o îndoită influență venită din Răsăritul bizantin. Una 
a fost exercitată direct din Bizanţ, prin creztinarea, Olgăi 
şi, mai tărziu, a fiului ei Vladimir, care a atras la comu- 
nitatea, acestei religii ortodoxe și pe Slavii de la Nipru, 
întru cit, de sigur, nu lucrase asupra lor creștinismul vechilor 
Goți tetraxiţi și al Chersonului bizantin. Cele d'intăiu bise- 
rici întemeiate la Chiev, cum e catedrala Rusilor de acolo, 
a Sfintei Sofii, sint după imitaţia celor din Constantinopol; 
cele d'intăiu monezi ruseşti au pe de o parte o inscripție 
cu litere slavone, iar pe cealaltă una cu litere grecesti, 
imitînd întru toate formele cele bizantine. 

Alături de această influență s'a exercitat, alta, venită 
tot din părțile acestea rasăritene, şi care este influența 
Bulgarilor, ei însişi avînd cultura lor bizantină. Căci nu 
sə poate vorbi de o cultură bulgară medievală: acei cari 
în timpul nostru întrebuințează acest cuvînt nu-și dau 
sama de esența, de caracterul, de principiul de viaţă, de 
îndreptarea de căpetenie a culturii bulgărești, care este o 
prefacere într'o limbă slovă,—şi nici măcar în cea specifică, 
Bulgarilor, ci într'un dialect macedonean, de lingă Salonic, 
cara nu prin Bulgari a fost făcut limba bisericească si 
literară, ci prin Chiril și Metodiu, în legătură cu regatul 
morav,—a literaturii bizantine; 

Acum, din aceste două influenţe, sau ales Ruşii din 
Chiev cu ortodoxia, de care au rămas legaţi pentru tot- 
deauna şi de care nu sau putut desface cu toate întîra- 
plătoarele cuceriri ale Polonilor şi cu toată influenţa latină 
exercitată, întrun anume moment, foarte puternic asupra 
lor, Sau ales pe lîngă acesta cu anume concepții în ce 
priveşte autoritatea “cneazului, a „marelui-cneaz“ care la 
început era un şef vareg. Şi s'au ales de pe urma legă: 
turilor cu Bulgarii—cînd Ruşii lui Sviatoslav au fost che- 
mați în Peninsula Balcanică contra Statului bulgăresc 
ei nau mai vrut să plece, ci sau aşezat un timp la Si- 
listra, pînă ce şeful lor a fost gonit şi ucis apoi da Pe- 
cenegi —., cu instituţia „boieronatului “. 

Dar în afară de Biserica ortodoxă, în afară de aspira- 
ţiile imperiale ale şefului vareg din Chiev, în afară de e- 
xistenţa clasei boierești cu demnități şi pămînturi, încola 
foarte multă vreme la Ruşi izvorul de viaţă, de activitate 
politică şi militară au rămas Varegii. Secole întregi, Ruşii, 
supt conducerea, șefilor lor scandinavi, cari poartă nume 
caracteristice scandinave, pe care le traduc "mai mult sau 
mai puţin în limba slavă, coboară Niprul, se duc pe 
Marea, Neagră, se îndreaptă către Constantinopol şi pradă, 
cum prădaseră odinioară Ostrogoţii din Crimeia şi cum 
vor prăda mai tărziu Cazacii de la Nipru, cei mai temuţi 
pirați din aceste regiuni. 

Cu toate că şefii nobilimii” războinice din Chiev se 
chiamă „boieri“, după numele bulgăresc, cu toate acestea 
ei represintă foarte multă vreme aşa-numita suită militară, 
„Gefolge“, care se stringe în jurul şefului militar. Numele 
nare totdeauna mare împortanţă; popoarele ţin înnainte 
de toate la aşezămintele lor vechi, și cu o dibăcie extra- 
ordinară ele strecoară lucruri vechi supt nume noi. Boierii 
aceştia multă vreme au rămas deci în tradiția clasei mi- 
litare, a clasei războinice care încunjurase pe Ruric, cel 
d'intăiu întemeietor al Statului din Chiev. 

În ce priveşte situaţia, țerănimii, ea, a fost foarte puţin 
influențată de așezămintele bizantine, cu tot contactul cu 
acest Imperiu, în serviciul căruia au stat mulţi Varegi de 
aici pe lîngă Normanzii întraţi în solda bizantină. Cu 
toată influența care putea veni din această familiarisare cu 
Bizantinii 'şi cu Bulgarii, clasa populară rusească a rămas 
mai departe în tradiţia veche slavă, în patriarhalismul ei 
primitiv, în obiceiul de a hotărî toate lucrurile în adunări 
de sat sau de ţinut, cum era obiceiul Slavilor primitivi, 
cari se aşezaseră pe rîuri, şi, dacă mai multe văi se re- 
uniau, se făceau adunări pentru toate regiunile reunite, 
cum a fost şi la noi, ’ 

Aşa ceva, întîlnim, de altfel, și la Poloni, cari la început 
au avut instituţia numită „wiec“, care a durat pănă în 
secolul al XII-lea. Toate lucrurile de căpetenie se hotărau 
în acest sobor, întocmai cum la Nord, în peandinavia, 
am văzut că thingul lua măsurile de căpetenie privitoare 

la viața poporului întreg. Şi în sovietismul de azi e o 
urmă a acestei datine și a stării de Spirit pe care a 
creat-o. 

Aşa încît ar greşi cineva dacă ar crede că Rusia, pănă 
la năvălirea tătărească, stă supt influența bizantină pro- 
priu-zisă, romano-bizantină, sau supt ceą bizantină indi- 
rectă, de împrumut, bulgaro-bizantină, în alt domeniu decit 
acela în care acest cuvînt pătrunsese. De fapt a rămas 
foarte mult scandinavism liber, în ce priveşte clasa de 
sus, și, în ce priveşte clasa de jos, au rămas foarte multe 
libertăţi populare, după tradiţiile de la început ale vieţii” 
slave. 

Tin să relevez că şi împărțirile necontenite care se fâceau 
între deosebitele provincii ale Chievului după hasardul 
copiilor pe carii avea un cneaz nu sînt de tradiție bi- 
zantină, În Bizanţ, cînd ajunge cineva Împărat, el pri- 
meşte Împărăţia întreagă. Nu i-ar fi trecut prin minte 
unui basileus bizantin, oricare ar fi fost originea lui, să 
fărimițeze Statul aşa încît niciunul dintre copiii lui să nu 
rămînă fără stăpînire. Altfel era însă la Germani în general, 
ca și la Franci în special. Am văzut cum Statul carolingian 
a fost împărțit fără să se gîndească nimeni că săvirşeşte 
o greșeală politică fărîmițindu-l. Cu atît mai mult la 
Normanzi împărțirea era un fenomen din cele mai natu- 
ralo. Şi a durat aşa de tărziu această socotință, încît, 
cînd Margareta, creatoarea, uniunii de la Calmar, a putut 
reuni Danemarca, Norvegia si Suedia în acelaşi Stat, ea 
nu şi-a închipuit că era un lucru durabil; n'a existat 
nicio instituție comună în acest conglomerat, şi, cînd 
uniunea de la Calmar sa desfăcut, na fost niciun fel 
de părere de rău, niciun fel de dorinţă de a se reveni la 
această „unitate naţională“, cum s'ar zice în timpul nostru. 
Sa găsit foarte natural ca, din causa împrejurărilor schim- 
bate, fiecare dintre provincii, Danemarca, Suedia şi Nor- 
vegia, să trăiască iarăși deosebit. 

Prin urmare ce am observat la Francii carolingieni, ce 
am observat și mai tărziu la Scandinavi, se observă şi 
la Rușii din Chiev, cari trăiau în vechea lor tradiția scan- 
dinavă. Războiul e lucrul de căpetenie, cu prada şi îm- 

părțirea ei; în ceia ce priveşte Statul, cu toate doctrinele 
bizantine de care e străbătută şi stăpînită Biserica, nici- 
odată doctrina aceasta bizantină n’a înlocuit ceia ce cons- 
tituia însăşi esența vieții scandinave, ceia cea fost prin- 
cipiul de viață şi de mișcare al acestei societăți veşnic 
neastîmpărate. 


Dar, odată ce lucrurile sînt așa, ni putem închipui că 
o desvoltare de așezăminte cum este aceia pe care am 
observat-o în Europa centrală, apuseană și sudică şi chiar 
şi în Europa Nordică, scandinavă, la Ruși este imposibilă. 
Aici există două elemente, care aparţin unei lumi cu totul 
deosebite şi care trăiesc unul lîngă altul fără să se poată 
influență, sau să poată transforma unul viaţa celuilalt. Va- 
regii, cu toate că pe lîngă ei sau adaus o mulțime de şefi 
slavi, n'au întrat în aceiaşi formă de viaţă ca și acei 
cari-i primiseră în unitatea lor. Varegul n'are nimic comun 
cu ţeranul slav de jos. Acesta ştie că, în afară de casuri 
cu totul excepţionale, niciodată n'o să se poată ridica la 
societatea de sus, care e străină: altă nație, altă cu- 
getare, alte direcţii. Pe de altă parte, între cei de sus şi 
cei de jos nu există o clasă mijlocie care să poată servi 
ca element de legătură, o clasă orășenească, o clasă 
municipală. 

Chievul este o reședință, o „stoliță“, un Scaun de 
stăpînire. Pe lîngă aceasta se ridică unele localităţi ca 
Rostov, Tver, Moscova, Riazan, dar ele nu sînt decit imi- 
taţii als Chievului. Iar orașele de comerț au aparţin nici 
naţiei rusești, nici Statului rusesc. Le întemeiază Hansa: 
astfel „Oraşul Nou“ (Novgorodul). În aceste contoare ale 
Hansei, care au întradevăr o viață populară, la sunetul 
clopotului se adună orășenii; ca și în oraşsle săsești, în 
Braşov, Sibiiu, Bistriţa, este o clădire centrală, cu Sfatul 
oraşului, unde cetăţenii se adună pentru a lua hotăririle 
lor. Orașele acestea încheie tratate de pace, pot să por- 
nească, şi războiu, sînt gata să facă răscoale; un spirit 
foarte vioiu domneşte aici. 

Acuma, în oraşele acestea sînt fără îndoială Slavi, 
Ruşi în număr mare, şi sînt centre unde pulsează puternic 

viaţa; numai, cum am spus, ele aparțin unei mișcări par- 
ticulare care se întinde pe teritoriul rusesc fără să îm- 
prumute elemente de viață rusească, 

În astfel de condiţii cele trei clase funcționau fiecare 
separat, venind fiecare de aiurea. Deci n'avem o societate 
organică, și desvoltări ca, acelea despre care am vorbit 
se pot face numai într'o societate care duce o viaţă or- 
panică, fiind un corp viu în întregimea sa. 

Pe de altă parte, la începutul veacului al 'XIll-lea se 
întemeiază în Asia centrală o colosală putere militară, cu 
o disciplină de fier, împrumutată din Extremul Orient, de 
o cruzime care nu cunoaşte nicio cruțare omenească, de 
o cruzime metodică așa cum se întilnește în lumea chi- 
nesă pănă în momentul de față. Această putere, avînd 
această, disciplină, lipsită fiind de orice scrupul de uma- 
nitate, de orice respect al vieţii altui popor, de orice grijă 
de drept, era în condiţii potrivite pentru a cuprinde ră- 
pede lumea întreagă. Este vorba de mișcarea lui Gin- 
ghiz-Han, a Mongolilor, care, revărsîndu-se asupra părţii de 
stepă europeană, ajunge să supuie pe rînd Statele cele 
mici în care se sfărimase stăpînirea, odată unitară, imi- 
taţie a imperiului bizantin, cu o singură reședință, care 
fusese Statul chievian. Robia Hușilor supt jugul tătăresc 
a durat o sută de ani şi mai bine, cam o sută cinzeci 
de ani pentru anume teritorii rusești, cînd se gîndeşte ci- 
neva că Astrahanul, Cazanul nau fost liberate decit în 
veacul al XVI-lea și Crimeia a rămas în stăpînirea Ha- 
nilor ghiraizi pănă în vremea Ecaterinei a Ila. 

Prin urmare scoaterea Rusiei de supt jugul mongolic a 
fost tărzie gi, în ce privește unele ţinuturi, numai par- 
țială. O astfel de stăpînire însă îngăduie foarte putin des- 
voltarea unui corp naţional. 

Supt dominaţia mongolă, a degenerat orice era noţiune 
de libertate sau demnitate: șefii ruşi se tirăsc la picioa- 
rele Hanilor şi se duc la Hordă ca să-şi apere bogățiile, 
şi, dacă aceste bogății nu sînt suficiente, plătesc cu capul 
și cu chinurile care preced uciderea. În ce privește ora- 
gele, ele trăiesc cum pot, iar, în ce privește viaţa politică, 

și militară, ea este în cea mai mare parte oprită. Rusia 
este anchilosată mult timp. 

Şi nu numai atita, dar de pe urma stăpinirii mongole a 
resultat o influenţă care era de natură să impiedece gi 
desvoltarea, ulterioară a societăţii moscovite, fiindcă, acum, 
centrul sa mutat de Chiev la Moscova, cum era natural. 
Precum, cînd Domnii noștri ţineau cu Turcii, stăteau la 
București şi, cînd. țineau cu Ardelenii, se mutau la Tirgo- 
viște, iar, în Moldova, Iașii represintau legătura cu Turcii, 
jar Suceava tradiţia de neatirnare, tot astfel Chievul pentru 
Rugi însemna legătura cu trecutul, cu ortodoxia, cu amin- 
tirea vechilor cneji varegi, pe cînd Moscova însemna punctul 
mai apropiat de reşedinţa Hanului, prin urmare locul de 
unde se putea vedea mai bine stăpiînul şi acela asupra că- 
ruia influenţa, acestuia, se putea, exercita mai puternic. Cind 
Statul moscovit al lui Ivan Calita şi al celorlalţi iese bi- 
ruitor prin lupta de la Culicovo, care era numai începutul 
desfacerii de Mongoli, căci alți Hani au ars apoi Moscova, tirînd 
atiţia şefi în captivitate, ea scapă de mongolism, am zice, 
mai mult în formă decît în fond: fondul acesta trecuse în 
ei înşii, și, cu toată crusta germanică de pe vremea lui Petru- 
cel-Mare, el va constitui mai departe esenţa însăşi a vieţii 
rusești, a vieţii politice, a vieţii sociale şi militare. Mongolul 
falş, care minte, înșeală, calcă toate învoielile, pîndeste, 
iotrighe:ză, asasinează, acela a rămas în sufletul clasei 
dominante, iar satele, ţinute, supt regimul despotic țarist, 
în patriarhalismul care exista și înnainte 'de întemeievta 
Statului din Chiev, încă nau spus cuvintul lor, nici în 
viața poporului rusesc, nici în viaţa generală a omenirii. 


Acestea lămurite, să ne întoarcem la Polonia, care înfă- 
țişează un proces mult mai interesant decit cel rusesc. 
Ca State slave înrîurite de Apus se pot considera două: 
Boemia, şi Polonia, şi se mai poate considera ca Stat 
semi-slav, cum este, supt alt raport, semi-germanic, Ungaria, 
care a trăit prinsă între ţeri slave, pe lingă că ea are- 
în rasa, ei însăşi un foarte însemnat aport de Slavi din 
Panonia. Şi anume legături, pe care le vom vedea, între 
Ungaria și Polonia la cutare moment din veacul al XIV-lea, 

şi acestea, influențează asupra, vieţii Ungariei şi fac ca 
desvoltarea ei să semene cu desvoltarea Statelor slave 
-din vecinătate. Să se adauge în veacul al XIV-lea influența, 
francesă, caracterul naţional frances, care a cuprins tot 
așa de mult Polonia ca şi Ungaria, cu Carol-Robert şi 
Ludovic-cel-Mare, cum a cuprins și Polonia și a stăpinit 
cu desăvirşire in Boemia lui Carol al IV-lea, care atunci 
era ca o colonie francesă,. ` 

Aceștia sînt Slavii de cari poate fi vorba mai mult. A-fost 
un moment, tînd, în ce priveşte Boemia și Polonia, sa. putut 
crede că aceste două ţeri vor formă un singur regat. La 
început Boemia-şi întinsese influenţa asnpra Poloniei, dar, 
mai tărziu, pe vremea lui Boleslav-cel-Viteaz, întăiul stă- 
pinitor care a primit creştinismul, a venit o influență din 
partea Poloniei asupra Boemiei. A fost un moment, supt 
cellalt Boleslav, al II-lea, cel Îndrăzneţ, cînd trupe polone 
au întrat şi în Boemia ca şi în Chiev, în Rusia Roşie, la 
Haliciu. Și, în afară de influența pe care a exercitat-o o 
țară asupra celeilalte şi a posibilităţii existenţei unui Stat 
boemo-polon, care dacă sar fi organisat, era foarte posibil 
ca Ungaria însăşi să fi întrat ca al treilea membru în 
această tovărăşie de lege catolică, de influenţă germanică 
şi italiană în regiunile acestea, Germania imperială a Otto- 
nilor, care luase asupra sa misiunea de a creştină şi 
Nordul ca și Răsăritul, dincolo de Elba, în care nu vedea, 
decit o singură „Slavie“, a confundat laolaltă pe Boemi 
şi Poloni, cu dutii şi regii lor. Din acest mediu german nu 
se vedeau două regiuni politice bine determinate, avînd 
în frunte două dinastii recunoscute, faţă de care Imperiul 
Ottonilor şi urmașilor lor să poată avea o atitudine par- 
ticulară, una pentru un Stat şi alta psntru alt Stat, ci 
se vorbește în cronici de un Miecislav, de un Boleslav de 
multe ori în așa fel, încît cine nwar cunoaşte istoria sar 
putea întreba dacă ei sînt din Polonia sau din Boemia, 

Succese foarte importante le-au atins, de altfel, Ger- 
manii în propaganda lor religioasă prin aceste regiuni. 
Polonii au fost cîştigați creştinismului cu totul, întocmai 
cum fusese cîștigată și Boemia, La Gnesno odihnesc oasele, 
aduse cu foarte mare cinste și păzite cu deosebită pietate, 

ale Sfîntului Adalbert, Germanul căzut ca mucenic în o- 
pera de răspindire a creștinătății. Centrul cel dintăiu 
polon a fost în acele părți, la Posen şi la Gnesen. Cutare 
rege polon, Vladislav, poartă și numele de Herman, şi le- 
găturile lui cu Ungaria sînt foarte strînse; el are un frate 
care e soțul Iuditej, fiica regelui Ungariei. Predecesorul 
lui Boleslav-cel-Îndrăzneţ, care a întrat în conflict cu şeful 
Bisericii sale, a fost excomunicat și se retrage acolo, în 
Ungaria, unde moare la 1080. 


La 1139 însă dispare Boleslav a III-lea, şi Polonia, 
care abia începe să se osebească de teritoriul slav gi 
slavo-maghiar vecin, este sfărîmată în mai multe ducate. 
Aceasta se presintă, de obiceiu, ca o decădere catastro- 
fală, ca momentul cînd opera adunată de atitea genera- 
iuni este în pericol de a se pierde cu desăvirşire. De 
fapt despărţirea în ducate pentru contemporani nu însemna 
cîtuşi de puţin o decădere şi nici o nenorocire naţională: 
ea era resultatul firesc al vieţii de pănă atunci. Cum 
Polonia n'avea hotare fixate de jur împrejur, ea n'avea o 
unitate bine stabilită înnăuntrul său. Asemenea cu cei de la ` 
Chiev, cari, după vechiul lor sistem varegic, erau oricînd dis- 
puşi să împartă Statul între fiii cneazului, şi în Polonia 
fiii sau rudele regelui erau totdeauna gata să-și împartă 
deosebitele provincii. Provinciile acestea erau regiuni bine de- 
limitate supt raportul geografic, văi de rîuri, întinderi de 
bălți: ele înfățişau prin urmare părţi teritoriale care trăi- 
seră foarte multă vreme o viață deosebită, o viaţă inde- 
pendentă. Nu se poate zice că se desfiinţa o Polonie care 
exista, ci se dovedeşte că la 1139 nu venise încă vremea 
pentru a se întemeia o adevărată Polonie. 

Evident că, odată ce nu mai există o regalitate, ci 
ducate împărţite, ceia ce se ridică acum este viaţa de jos. 
Nu viaţa ţerănimii, fiindcă țeranul, supt influenţa con- 
dițiilor în care se găsiau clasele rurale pe teritoriul cîş- 
tigat de geimanism, care considera pe săteanul slav ca 
pe un animal, ţinîndu-l în robie, pedepsindu-l în chipul cel 
mai crud, nefăcîndu-şi niciun scrupul în ce priveşte 
moartea lui, era considerat ca în afară de viaţa politică, 


— 248 — 


şi de dreptul politic. Nu se ridică deci clasa de jos în 
acest lung interregn, dar se ridică nobilimea, care este 
întocmai ca în Peninsula, Iberică, unde „hidalgo“, de la 
cel mai bogat pănă la cel mai sărac, e o singură unitate so- 
cială, cuprinzînd întrun singur corp şi pe cei mai mărunți. 
stăpinitori liberi de pămînt. Era nobil şi un simplu teran 
cînd n'avea niciun stăpîn și avea, voie să dispună de per- 
soana şi de moşia sa. De-asupra a fost o „şleahtă',>noi 
întrebuințăm cuvîntul acesta în sens rău —, foarte res- 
pectabilă la Poloni, de și a devenit pentru noi o adună- 
tură de oameni trufași și asupritori;, dar de la șleahta 
de sus pănă la cel din umă țeran stăpin pe sine și pe 
pămîntul său era numa: nobilime. După aceasta venia 
încă gi cmetul, săteanul relativ liber, si după el țeranul 
şerb, cate ajunse a fi majoritatea poporului polon iai 
tărziu numai, în epoca de decădere. 

Acum, în momentu! cînd Rusia incape supt Tatari, 
Polonia scapă. Scăpînd însă, resimte și ea dominaţia tă- 
tărească. Trebuie să se fixeze acest punct că, dacă mwar 
fi intervenit stăpînirea tătărească în Est, s'ar fi dat între 
Poloni şi între Ruşi, nu numai lupte pentru întăietate, 
dar lupte pentru realisarea unităţii siave în regiunile 
răsăritene. Numai prin faptul că Rusia de la Chiev a în- 
căput supt Tatari, ea a devenit intangibilă: groaza, de care 
era încunjurat numele lor a făcut ca de la o bucată de 
vreme Polonia să se isoleze de regiunea, rusească. 

Şi s'a mai adaus încă un lucru care a blocat Polonia, 
— fiindcă așezarea Tatarilor- la Chiev, necontenitele lor 
năvăliri în Apus, toate acestea însemnau închiderea, ori- 
zontului Poloniei la Răsărit. În părțile Mării Baltice locuia 
o populație care se întindea de unde încetează Slavii 
pănă în fundul acestei Mări. Acolo erau Prusii, şi ceva 
mai departe Estonii, Livonienii, Finii, — o întreagă lume 
de altă origine. A fost un timp cînd nu era exclus 
ca elementele acestea, foarte vechi, nu tocmai capabile 
de cultură înnaintată, influențate de Germani, frămîn- 
tate cu Slavi, cîștigate de Hansă, să formeze un Stat 
de la dînșii; dar formațiunea acestui Stat deosebit a 
fost împiedecată prin ofensiva Bisericii catolice. În răz- 

boiul cu păgînii în Locurile Sfinte, această Biserică, ne- 
izbutind să cîştige biruinţa deplină şi cruciatele fiind mi- 
siunea principală și condiţiunea de viaţă pentru papa- 
litate, sau căutat aiurea păgini de convertit, pănă sa 
ajuos şi la noi, shismaticii ortodocşi. Sa creat deci 
anume pentru creştinarea acestor regiuni un Ordin cava- 
leresc: al Purtătorilor de Spadă, cari cuceriră coasta bal- 
tıcă în partea care va aparţinea mai tărziu Rusiei. Pe 
de altă parte, un duce polon, avind de suferit de pe urma 
invagiilor prusieue, a chemat pe Cavalerii Teutoni caii 
nu-şi. mai aflau loc în Palestina şi i-a aşezat, cu con- 
tract de iocațiune, în regiunile acestea, pentru ca pe 
urmă, ei să refuse de a pleca. De aici a resultat o luptă 
de două, veacuri între Poloni, cari cereau desfacerea con- 
tractului, şi între Cavalerii Teutoni, cari se îndărătriciau 
să rămînă Aceştia au întemeiat deci în această, regiune 
polonă un Stat nou, blocînd astfel pe Poloni de partea 
cealaltă, 

În acelaşi timp partea, cea mai numeroasă, cea mai 
vie, mai vitează, mai capabilă de progres din rasa aceia 
primitivă, care nu era nici slavă, nici germană, Litvanii, 
se întăresc!. Litvanii so organisează supt Ringold şi Mendog, 
îşi creiază un centru la Novogrodek, apoi altul la Vilna, și, 
faţă de foarte puternicul Stat lituanian, şi Roma s'a arătat 
toarta aplecată: un rege a primit religia creştină, pentru 
ca mai tărziu, ce e drept, cea mai mare parte dintre Lit- 
vani să rămiie în păgînismul lor primitiv. La un moment 
dat, pe la începutul veacului al XIV-lea, Statul acesta, li- 
tuanian e așa de puternic, încît se credea că o să poată 
desrobi el Rusia de supt stăpînirea tătărească, devenind 
regatul creştin al recuperării: un Olgierd, un Keinstut, 
şefii lor, şi îndeplinesc în parte acest resultat. Litvanir 
întră în Smolensc, în Tver, la Moscova, pe care au luat-o 
de trei ori, pătrunzînd şi pănă în Crimea. Chiar și ţerile 


1 Strămoșii noştri, cari n'aveau niciun fel de respect pentru ei, fiindcă 
erau păgini, Îi numiau: „litvă spurcată“, şi aceasta ar avea importanţă pentru 
resolvirea, cheatiei dacă Romînii au rămas totdeauna aici sau nu. Căci încă 
de pe la 1250 o mare parte dintre Litvani trecuseră la religia creştină, 
prin urmare nu mai erau „litve spurcate“, şi aceasta înseamnă că noi eram 
vecini cu dinşii pe vremea cînd ei erau încă păgini. 

noastre au avut cele mai strînse legături cu Litvanii, 
și un coborftor creștin al familiei.lui Olgierd a fost Iurg 
Coriatovici, Domn al Moldovei pe la 1375. 

Statul acesta lituanian n'avea însă elementul moral de 
civilisaţie suficient pentru a dăinui. Clasa nobiliară în- 
cunjura pe „rege“ sau cneaz ca pe un șef de războiu, nu 
ca pe un domnitor în vremuri așezate. Pe de altă parte, 
în Polonia se întîmplă o mare schimbare la începutul 
al XIV-lea: după Leh al VI-lea, cel Negru, care e numai 
duce de Cracovia, de Sandomir și Sieradz — astfel, dacă 
se mută centrul de la Chiev la Moscova în Rusia, aici 
se mută de la Posen la Gnesno, şi apoi tocmai la Cra- 
covia, în apropiere de Rusia Roșie, — după acest duce, 
care avea de adversar vechea dinastie polonă, viața trece 
tot mai departe spre Răsărit, urmînd o tendinţă generală 
în Orient, cars şi pe noi nea dus, nu în Ardealul Făgă- 
rașului, Amlaşului, Bistriţei, ci la Dunăre și Marea Neagră. 

Urmaşul lui este adevăratul creator al Statului polon, 
căci nu se poate zice că exista un Stat polon înnainte 
de dinsul. Dar Polonja pe care o întemeiază el, este cu 
totul deosebită de aceia care existase pănă acum. Vla- 
dislav Piticul (Lokietek) este cel care, în regiunile acesate 
galițiene, ale Rusiei Roşii, care în veacul al Xlll-lea avea, 
o regalitate deosebită, a lui Daniil și a urmaşilor săi, a 
strămutat centrul de greutate al Statului polon. În același 
timp, precum Litvania tindea să înlocuiască pe Tatari, o 
a doua linie de înnaintare împotriva acestora se desemna, 
prin Polonia, din regiunile acestea ale Rusiei Roșii. Sa 
mai întîmplat că Vladislav şi urmașul său, Casimir, au 
fost oameni mult superiori celor din ţara şi dinastia lui 
Ghedimin, lui Olgierd şi Keinstut. Şi legăturile Polonilor 
cu vecinii lor au fost mai puternice decit legăturile pe 
care putea să le aibă necreştinul șef al Litvanilor: sora lui 
Casimir a fost soția lui Carol-Robert, regele Ungariei; Ca- 
simir el "însuşi fusese crescut în Ungaria, care pe vremea, 


* De alminteri, de pe vremea cruciatelor, încă de la sfîrgitul veacului al 
XI-lea, începuse să se desemneze şi un curent de cruciată şi un curent de 
culonisare către părţile Răsăritului, 

aceia avea o dinastie angevină din Neapole, de origine 
francesă, urmașă a Arpadienilor. 

Se creiază din ce în ce mai mult o comunitate ungaro- 
polonă, care nu e nici pe basă polonă, nici pe basă un- 
gurească, ci pe basa acelui fapt esenţial din veacul al 
XIV-lea care este întinderea influenţei apusene în formă 
fiancesă, cavalerească, asupra Europei orientale întregi. 
Astfel în spiritul timpului nu erau Litvanii cei isolaţi, ci 
Polonii din Statul nou cracovian. 

Pe de altă parte, orașele litvaniene au rămas totdeauna, 
un fel de tîrguri sălbatece pentru țerani necomplect des- 
voltaţi. Regii poloni din regiunile acestea din nou cucerite, 
de unde înlăturaseră pe Tatari, au izbutit să cîştige însă, 
alt element al veacului al XIV-lea, adecă burghesia ger- 
mană în necontenită expansiune, ca întemeietori de orașe. 
Ceia ce făcuseră regii Ungariei în secolul al Xillea cu 
Saşii, au făcut, în întăia Jumătate a veacului al XIV-lea, 
Polonii cu Germanii, ca şi cu Armenii din Caffa Crimeii. 
Atunci Lembergul și Cracovia au ajuns la foarte mare 
importanță, şi, regalitatea polonă a putut dispune de mij- 
loace extraordinare. Cu aceste mijloace regatul a apucat 
drumul către Răsărit pe care-l apucaseră Lituanienii: în- 
lăturat de la Marea Baltică, el s'a îndreptat către Marea 
Neagră, şi legăturile pe care le avuse cu Germanii le are 
acum cu lumea aceastălaltă, cu noi, cu Moldova şi Mun- 
tenia, pe care le considerau în anumite momente ca pro- 
vincii, ca Palatinate ale lor. 

Supt raportul instituțiilor, de oare ce regalitatea, fran- 
cesă, cu toate atacurile împotriva ei, determinate de ne- 
voile Războiului de o sută de ani, represintă totuși o 
concentrare monarhică foarte importantă, de oare ce ea 
va ajunge în veacul al XV-lea să dea cel dintăiu 
Stat monarhic bine organisat, capabil de a se menținea, 
supt Ludovic al Xl-lea, de ce nu se întîmplă acelaşi. 
lucru în regiunile acestea răsăritene, care sînt toate 
supt influenţa culturii şi politicei francese? Căci Boemia 
lui Carol ai IV-lea, din Casa francesă de Luxenburg, 
înrudit cu dinastia de Valois, crescut la Paris, care cre- 
iază la Praga o Universitate cu profesori francesi, ur- 

mind tradiția tatălui său, loan, mort în bătălia de la 
Crécy în armata, francesă, şi Angevinii din Ungaria, Carol- 
Robert şi Ludovic-cel-Mare, aduc tot aceleași tradiţii. 

De ce Polonia, influenţată şi ea de spiritul frances, nu tinde 
la o concentrare monarhică, ci la un regim de oligarhie, 
cu o nobilime foarte puternică, care rînd pe rînd răpește 
privilegiile regale? De ce se ajunge, la 1404, de exemplu, 
a se da dietelor de district atribuţii care înnainte erau 
ale puterii regale? De ce la 1430 se decretează o adevă- 
rată imunitate parlamentară, Polonia fiind condusă de 
Dietă, compusă din Senat, foarte vechiu ca instituţie, şi, 
pe da altă parte, din Camera Nunciilor, intangibili, orice 
ar spune? De ce, tot în întăia jumătate a veacului al 
XV lea, se prevede că numai Dieta poate hotărî pacea 
şi războiul, lucru asămănător cu cel văzut în Danemarca? 
De ce nu se pot culege imposite decît numai după voia 
Dietei? De ce, la 1467, nuncii aceştia, vin cu adevărata 

„caiete“, cu delegaţii formale din partea aleşilor ca să 
facă a triumfa anume puncte în Adunare” De ce, în 
sfîrşit, încă de la 1422, principiul de „habeas corpus“, de 
mult introdus în Anglia, capătă putere și în Polonia? 
De ce o regalitate puternică, nouă, plină de energie, re- 
presintată prin doi oameni superiori, cum aù fost Vladislav 
şi Casimir-cel-Mare, nu-și poate menținea puterea ? 


Motivele sînt două: întăiu, cînd moare Casimir fără 
urmaşi gi vine la tron fiul surorii sale, Ludovic-cel-Mare, 
acesta nu stăpîneşte nici zece ani în Polonia, ci în acest 
timp el residă în Ungaria, dincoace stînd mama lui, Eli- 
sabeta. Regimul acestei femei nu echivalează cu ener- 
gicul regim pe care ar fi ştiut să-l păstreze un adevărat 
succesor al lui Casimir-cel-Mare. 

n vremea aceasta nobilimea începe să se miște. Mai 
departe: cînd Ludovic-cel-Mare moare, prea curînd, el lasă, 
numai două fete, Hedviga şi Maria. Cea mai mică, Hed- 
viga, moşteneşte Polonia. Dar Polonii, cari se temeau de 
Litvani, împiedecă pe regină să ieie pe cel iubit de dînsa, 
un prinț de Austria, și-i impun să se mărite cu teribilul 
păgîn care era șeful Litvanilor, Iagello. Acesta se botează 
gi devine Vladislav. 

De fapt, Hedviga este „regele“ Poloniei; cellalt, numai 
un „prinţ consort“. Dar Hedviga na trăit mult, şi vă- 
duvul, care iea apoi în căsătorie o principesă de Chiev, 
se substituie în drepturile soției dintăiu, de şi n'avuse 
urmași din căsătoria cu fiica lui Ludovic-cel-Mare. 

Dacă Hedviga ar fi trăit, dacă sar fi născut un moş- 
tenitor al tronului, ceva din spiritul lui Casimir sar fi 
păstrat, dar spiritului vechii regalităţi polone i sa substi- 
tuit acum spiritul lituanian. Acest spirit însemna însă, 
cea mai teribilă disciplină în războiu, dar cea mai liberă 
anarhie în vreme de pace, nobilii lituanieni tratînd pro- 
pria lor ţară în vreme de pace ca un teritoriu cucerit. 

Prin urmare spiritul lituanian al lagellonilor este acela 
care îngăduie desvoltarea nobilimii, deși Litvania nu sa 
unit decit dinastic cu Polonia, fiecare ţară păstrîndu-şi 
normele constituționale, pănă la actul formal din 1568. 
Aceasta, nu împiedeca însă încuscririle între nobili şi cre- 
area unei singure clase dominante. 


Dar a mai fost un alt motiv: și în Boemia și în Un- 
garia și în Polonia nu exista, o viaţă orășenească cu ca- 
racter naţional, ca și în Scandinavia, unde viaţa orășe- 
nească e represintată prin Hansa germană. Ceia ce a făcut 
- “însă ca regalitatea, francesă să treacă subit de la nein- 
semnătatea totală, de la discreditul absolut al lui Carol 
al VI-lea şi Carol al VI-lea la concentrarea, monarhică 
extraordinară, a lui Ludovic al Xl-lea a fost voinţa ora- 
şelor, a cetățenilor, cari la începutul evului mediu impu- 
seseră, ideilor lor Francilor năvălitori şi la sfîrşitul evului 
mediu impun interesul lor clasei nobiliare. Cetățile au 
nevoie de liniște şi de organisare pentru a se îmbogăţi, 
și pentru a menținea aceste bogății sînt gata să facă 
jertfa veniturilor, ba chiar a libertăţii lor. Nu regalitatea 
din Franţa a creat burghesia francesă, ci burghesia fran- 
cesă a creat regalitatea, și, cînd regalitatea a dovedit, 
veac după veac, că nu se poartă bine, că transformă, 
viața naţională în viaţa de Curte, care nu convenia bur- 
ghesiei, aceasta a revenit la 1789 asupra concesiunilor 
acordate lui Ludovic al XI-lea. 

Aceasta e originea, regalității francese, Deci, pentru ca 

într'o ţară să se poată săvirşi același proces de concen- 
trare monarhică, trebuia să existe o clasă mijlocie cu 
caracter naţional. De oare ce Polonia are o clasă mij- 
locie compusă din Germani, Armeni, Evrei, de oare ce în 
Ungaria era o clasă mijlocie compusă. din Sași şi Germani 
propriu-ziși, din această causă nici o ţară, nici alta n'a 
putut presinta procesul de concentrare monarhică cons- 
tatat în Franţa. 

lată explicările care singure sînt suficiente pentru ca 
să explice de ce Polonia, în momentul chiar cînd rega- 
litatea era mai strălucitoare în aparenţă, cădea în anarhia 
luptelor dintre partide și dintre individualităţile aristocra- 
tiei sale. 


XX. 


Desvoltarea constituţională a Germaniei în veacul 
al XIII-lea și al XIV-lea 


——— 


S'a arătat cum Frederic al II-lea, care se mai chema 
şi Roger, se simţia mai mult Normand decit German, ur- 
mărind interesele sale esenţiale în Italia şi preocupîndu-se 
foarte puţin de Germania. În cursul lungii stăpîniri, de 
aproape jumătate de secol, a lui Frederic, s'ar părea deci 
că Germania a rămas liberă să-şi urmeze desvoltarea ei 
aproape în afară de orice influenţă a puterii centrale, 

E drept că Împăratul-rege a stat o bucată de vreme din 
această îndelungată stăpînire a lui şi în Germania, însă 
el a fost acolo totdeauna mai mult ca oaspete. Avea le- 
gături de familie şi grija intereselor Coroanei imperiale, 
fără a fi gospodarul aici. 

Dar, pentru a nu-l judeca prea aspru pe omul acesta de 
o superioară inteligență, de o energie nedomolită și care 
este una din marile figuri ale evului mediu, trebuie să 
se țină samă încă de un fapt. Frederic al Il-lea, dacă 
nu consimte să fie servitorul Bisericii romane, simplul în- 
deplinitor al poruncilor acestei Biserici, trebuie să se spri- 
jine pe ceva împotriva ei: mai ales în ce priveşte situaţia 
din Germania, el trebuie să se sprijine pe aceia pe cari 
altfel papalitatea i-ar fi întrebuințat contra lui. Astfel 
pe clerul superior germanic trebuia să-l încunjure de toate 
măgulirile, să-i sacrifice chiar toate interesele lui, pentru 
ca nu cumva Biserica Romei, în unire cu acest cler, să 
ajungă a-i frînge toată puterea. 

Dacă însă a fost o putere care, în Germania, să 


— 256 — 


exercite o influență mare asupra desvoltării oraşelor, o 
mare influență negativă, au fost fără îndoială abații şi 
episcopii. Nu trebuie să se uite niciodată, cînd vorbeşte 
cineva de aceste regiuni, — înțeleg: de Germania cen- 
trală şi mai ales de cea veche saxonă, cucerită de 
Carol-cel-Mare —, că totul sa făcut aici pe basa bise- 
ricească; cucerirea săvirșită în vremea carolingiană s'a 
făcut în numele lui Hristos, şi cel dintăiu care a fost așezat 
în noile cuceriri a fost un episcop cu clerul lui; a venit, 
bine înţeles, şi oastea, dar numai după ce altarul era 
aşezat solid, veniau ostașii şi celelalte organisaţii. Prin 
urmare nicăiri clerul n'a avut atita stăpînire de „mînă 
moartă“, şi nicăiri o atît de mare influență asupra afa- 
cerilor publice ca în Germania. Și una din causele care 
au provocat chiar conflictul dintre Papă şi Împărat a fost 
aceasta: cine era să aibă o influență mai mare asupra 
episcopatului şi a mănăstirilor germane, aşa de bogate, 
așa de importante supt toate raporturile: Papa, de care 
ele atirnau supt raportul duhovnicesc, sau Împăratul, pe 
teritoriul jurisdicției superioare a căruia se găsiau acești 
episcopi gi abaţi. Aşa încît a face politică italiană și, în 
acelaşi timp, a lupta împotriva Papei, împotriva tendinței 
lui de stăpînire universală, cum făcea Frederic, ridicînd şi 
pe aceşti puternici ai Bisericii din împotriva lui, era lucru 
imposibil. Deci, în necontenitul conflict care exista între 
episcopi și abați, de o parte, și între orăşeni, cari-şi fă- 
cuseră casele lor în cea mai mare parte 'n umbra unei 
vechi catedrale sau unui vechiu castel, Hohenstaufenul a 
fost silit să se declare de partea celor d'intăiu şi să facă, 
politica cea mai bisericeşte conservativă în această Ger- 
manie a lui, ceia ce cuprindea pentru viitorul ei cea mai 
mare primejdie. 

Din evoluţia orașelor din Franța a resultat — am 
spus-o — toată desvoltarea epocei moderne pentru poporul 
frances. Dar aici, în Germania, tocmai de pe urma stă- 
pînirii lui Frederic al II-lea, care umbla după doi iepuri 
în același timp, viaţa orăşenească a fost împiedecată. 
Sint atîtea hotăriri de ale lui, atitea intervenţii în con- 
flictele dintre feudalitatea bisericească și oraşe, din care 

lucrul acesta se vede foarte bine. Şi nu numai Frederic, 
dar și fiii lui pe cari i-a lăsat să administreze Germania, 
cînd el era ocupat în ltalia, Henric și Conrad, au hotăuit 
totdeauna contra comunelor, adecă şi contra viitorului în- 
suşi al poporului german. 

La 1916, Frederic declară că cedează dreptul jurisdic= 
ţiei imperiale fată de cea seniorală, 'deci și a clerului cu 
situaţia analogă, și aceasta tocmai într'o vreme cind în 
Franța începe procesul cellalt și cînd în Anglia se iea ju- 
decata proceselor de la seniori, fie ei laici, fie bisericești 
şi se dă regalității. 

La 1218, Împăratul îşi interzice dreptul de a stabil 
sfaturi orășenești. lată ce înseamnă aceasta: în Franţa, 
d. ex, de cînd au început să se întemeieze obștile oră- 
şenegti, care se desfăceau din stăpînirea seniorului, folo- 
sindu-se de faptul că el mergea la Locurile Sfinte şi se 
prăpădia acolo, ori că altul se împrumuta ca să poată 
merge la cruciată şi banii îi lua, de la comună în schimbul 
renunţării la drepturile sale, ori că unii seniori nu se 
puteau apăra împotriva orășenilor cari nu-i suferiau și 
asistau atunci fără resistentă la întemeierea, comunei, faţă, 
de mișcarea aceasta „regele se presintă totdeauna favo- 
rabil şi dă une ori acestor obşti orăşeneşti norme de or- 
ganisare deosebite: cutare cartă municipală aprobată de 
rege, admisă pe pămînturile sale, are mai multă autori- 
tate decît altă formulă de libertate orășenească, care nu 
se întîlneste pe pămîntul regelui. În orice cas, regele este 
un fel de notar superior al regatului său, şi, precum no- 
tarul particular întăreşte actul care i se presintă şi din 
momentul acela actul are valoare publică, tot aşa, pentru 
ca o situaţie să fie considerată legală, trebuie să treacă 
supt aprobarea regelui. liste şi unul din motivele pentrn 
care autoritatea regală progresează aşa de mult în evul 
mediu: regele n'avea atita pămînt, atita armată, atita 
talent personal adesea, cum avea cutare din seniorii săi: 
cu toate acestea ceia ce făcea sehiorul navea valoare 
decît dacă regele declara că fenomenul social sau politic 
e legal și prin urmare durabil, pe cînd ceia ce hotăra 

regele prin sine însuși rămiînea fără să mai trebuiască à 
fi supus unei autorități superioare!. 

Dar Frederic al Îl-lea a pierdut, prin hotăririle lui for- 
male, acest drept; el a renunțat să aprobe orice cartă 
municipală, şi au fost unele casuri în care desvoltarea 
cutărui oraş a fost împiedecată foarte multă vreme din 
causa atitudinii regalității. Astfel Leipzigul, menit la o 
așa de mare desvoltare economică și culturală, dar care 
nu ajunge să joace un rol mai mare decît abia în veacul 
al XVi-lea, îşi doria autonomia încă de pe la 1200 şi 
pentru aceasta întrase în conflict evident cu episcopul. 
In cearta aceasta. violentă, ducînd pănă la tumulturi şi 
vărsări de sînge, intervine regele german şi hotărăşte 
că dreptatea o are episcopul, iar orăşenii să-i rămînă su- 
puşi. Orașul a fost atacat și de trupe cu învoirea lui Fre- 
deric, spre a i se Oyri organisarea liberă. La Goslar, care 
astăzi nu mai joacă un rol, dar odată adăpostia în anume 
momente din an pe Împărat, începuseră a se orgănisa ghilda. 
Şi iată că şi aici se amestecă regalitatea, pentru a hotărî 
ca Goslarul să rămînă și mai departe în atîrnare de pu- 
terea bisericească, căci orăşenii nau dreptul să se orga: 
niseze deosebit. Si sa mers în această direcție așa de 
departe, încît la 1220 găsim o hotărire formală, care in- 
terzice orice creaţiune de comună nouă. 

Prin urmare mişcarea comunală, care era însăşi miş- 
carea înnainte, prin care erau să se formeze și talentele 
artistice și însușirile politice și bogăţiile ce erau să sus- 
țină noua ordine socială a viitorului, a fost absolut oprită 
în Germania. 


Cine cunoaşte Hansa sar putea mira de această con- 
clusie, fiindcă Hansa a însemnat o asociaţie de oraşe ger- 
mane, foarte bogată, cu mult sentiment al libertăţii și 
înțelegere a scopurilor care pot duce la exercitarea ei: 
ea formează cea mai mare asociaţie de comerţ cunoscută, 
în evul mediu, cuprinzind, pe lîngă oraşele Mării Baltice, 
Liibeckul, Hamburgul și Brema, atitea centre din interior. 
Menite fără îndoială să cadă, fără asociaţia dintre dînsele, 


l Și întăririle necontenite ale Domnilor noştri au, de altfel, acelaşi sens, 

supt influența regilor Danemarcei, cari, pe vremea lui Fre- 
deric al II-lea, purtau titlul extraordinar de „regi al Da- 
niei, ai Slavilor și domni ai Nordalbingiei“ (adecă ai teri- 
toriului la Nord de Elba)— ca şi, de altfel, ai lumii slave, 
din care se formase pe atunci Polonia — ori să sufere în- 
călcări și din partea regalității „Suediei și Goţilor“, care 
avea, și insulele din partea de mijloc a Balticei, aceste 
cetăţi au biruit şi au înflorit, scăpînd și de cotropirea 
străină, dar şi de curentul acesta de conservatism tiranic 
pe care-l represinta Împăratul- rege, 

Dar Hansa există, nu în Germania, prin Germania și 
pentru Germania, ci în afară de Germania, pentru sco- 
purile sale proprii și independent de viitorul poporului 
german, sprijinindu-se pe de o parte pe Anglia — și Londra 
însăşi era aproape afiliată Hansei —iar, în Răsărit,. mer- 
gînd pănă la Novgorod. Yom zice mai mult: cu cît Hansa, 
va. fi mai mare, cu atit va stoarce mai mult din vlaga 
unui trup care nu se va folosi niciodată de progresele ei, 
cu atit Germania orășenească va slăbi. 

Acuma, evident, o regalitate care ar fi rămas în Ger- 
mania, care ar fi iubit Germania, care sar fi preocupat 
de viitorul ei, simțindu-se înrădăcinată aici, ar fi știut să 
dea [ansei altă îndreptare. Era posibilă o politică ger- 
mană, care, în loc să o lase între primejdia scandinavă 
şi între tirania episcopilor şi abaţilor germani, ar fi, în- 
cercat s'o cîştige pentru mişcarea însăși a poporului german, 
Dar acesta na fost casul. Așa s'a întîmplat şi cu cultura 
frances în secolul al XVII-lea, întărită pe vremea lui 
Ludovic al XIV-lea şi căpătindu-şi toate caracterele ose- 
bitoare, foarte simpatice, foarte ispititoare pentru alte na- 
țiuni, în secolul al XVII-lea, care, apoi, a trecut în toată 
Europa, pănă în Rusia Ecaterinei a I-a, prin Berlinul lui 
Frederic al Prusiei şi prin Viena Mariei-Teresei, ba pănă în 
Iașii și Bucureștii Fanarioţilor şi în Constantinopolul Sul- 
tanului Selim al II-lea: de la Lisabona la Moscova şi de 
la Stockholmul lui Gustav al III-lea, prietenul Mariei-An- 
toinettei, pănă la Neapolul unde domniă sora Mariei-An- 
toinettei, aceiași cultură francesă, care, de alminterea, 
provoacă şi întemeierea Statelor Unite. Pentru poporul 

frances ar fi fost mai bine dacă torțele acestea, în loc så 
se risipească în largul lumii, făză legături naţionale, ar fi 
rămas în cuprinsul regatului frances, Dar în acest regat 
era un Ludovic al XV-lea, un Ludovic al XVI-lea, oameni 
cari nu puteau să guverneze țara lor cum cereau împrejură- 
rile, întocmai cum în Germania veacului al XI-lea Fre- 
deric al II-lea nu îngiijia de țara lui şi lăsa ca principala 
manifestare de vitalitate a poporului german să fie, .pe 
de o parte, împiedecată de politica miniştrilor săi, iar, pe 
de altă parte, lăsată să umple lumea cu puteri germa 
nice răzleţe!. 


Că se putea fac6 alta politică față de oraşe decit a lui 
Frederic al II-lea şi că aceialaltă politică putea să aducă 
resultate foarte importante, se poate constata intrun colţ 
din lume care astăzi este fundamental ge man, dar pe 
vremea, aceasta, se crea abia în ceia, ce priveşte legăturile 
cu pop rul german. Este vorba de Prusia. Aici se aşeza- 
seră, cum am văzut, Cavalerii Teutoni în calitate de lo- 
catari ai unui prinţ polon şi ei se îndărătniciseră să rămiie. 
Cînd sau fundat primele așezări ale Ordinulu în această, 
regiune prusiană, a fost întăiu un burg, cae amint şte 
foarte bine ceia ce se făcuse pe vremea lui Carol-cel-Mare 
cu Saxonii. Și după numele localităţilor, ca Marienburg 
(cf. Marienburg-Feldioara, în Ardeal), se poate vedea aceasta, 
și pănă astazi 

Dar, în dorința lor de a colonisa ţara, aș zice chiar în 
nevoia de a colonisa această ţară, de a avea un element 
pe care să se razime, în frica lor față de populaţia pru- 
siană, care dădea cu c'omagul în cap îndată ce se jigniau 


1 De alminten putem observacă soarta acea ta a avut-o G rmama de 
multe ori, Dacă. în loc ca ea să trimeată pe Saşi în A deal, pe Cavalerii 
Teutoni la Locurile Sfinte, apoi şi în ara Bir e, pănă ce, după atitea ră- 
tăciri, își găse c un loc n Prusia, dacă înnante de ada orăşeni Un: 
gariei, Boem 'ei, Polon ei ar fi îngrijt „ă întrebu nigze orțele acestea pentru 
ea însăși, de sigur că desvoltarea poporulu' german ar fi fost alta, ȘI acer 
cari, ca raposa ul mieu profe r Karl lamprecit, recomandă Germania 
„tentaculară“, care se june pănă î Sudul Arg ntinei, păna la margenea 
Groenlandei, Statu german fiind dator să apere pe fiecare conațional care 
s'ar aşeza cine ştie unde, nu gi dau samă în destul de ce rebue să 
facă un popor, Numai cînd el a mîntunt tot ceia ce trebuie în gospodăia 
lui proprie, cînd prisosul de viaţă îl ameninţă cu un fel de apoplexie, numai 


atunci are voie ă practice a upra lui o lăsare de sînge ca aceia despre 
care am vorbit, 

superstițule ei — şi o mulțime de martiri creştinr au fost 
sacrificați în această regiune—, cavalerii au chemat orășeni 
şi i-au stabilit în preajma, acelor castele şi acelor catedrale 
Cel d'intăiu oraş care a căpătat privilegiu a fost Culm, 
și acest privilegiu a servit de model celorlalte. 

Aşa încît putem zice că sînt, supt raportul oraşelor, 
trei Germanii: una în care oraşul este persecutat formal, 
umpiedecat în desvoltarea sa: Germania veche; este apoi 
o regiune, germană în ce priveşte rasa şi limba, dar nu 
şi în ce priveşte tendințele, una expulsată, am zice, din 
Germania, tocmai pentru spiritul ei de libertate: regiunea 
hanseatica, şi, alături de acestea, este și regiunea de des- 
voltare normală, în care oraşe nouă se întemeiază, pe 
teritorii pentru moment străine, cu populație germană, 
pentru urmărirea de scopuri germanice. 


Acum, orașele germane, prigonite de Frederic al II-lea, 
au încercat să se apere, Sau alcăturt atunci ligi. Astfel 
Liga Renană, Liga Vestfalică, uniuni pentru pacea terii, 
ca unele ce aveau nevoie de altceva decît de războaiele 
private, care am văzut prin ce mijloace au fost înlăturate 
de alte regalităţi. Frederic, nefiind present acolo, neavînd 
destulă, influentă în (Germania, ferindu-se, apoi, de a jigni 
susceptibilitățile care i-ar fi primejduit situaţia, wa în- 
cercat cîtuşi de puţin să oprească acele lupte private, 
care vor ajunge un adevărat obice'u rău la poporul german. 

Evident însă că mijloacele de care dispun oraşele sînt, 
prea slabe: li lipseşte prea mult susținerea în afară de 
dînsele, aşa încît, cu toate aceste ligi şi uniuni pentru 
pace, situația nu se schimbă esenţial. Întrun moment, 
cînd Wilhelm de Olanda a fost proclamat rege german 
împotriva lui Frederic, șaptezeci de oraşe germane lau 
susținut. Era un act de desperare, pentru dobîndirea păcii, 
pe care oamenii o vedeau în vecinătatea lor, dar în ţara 
lor nu puteau încă s'o aibă 

În loc să se ajungă însă la resultatul pe care-l doriau 
orașele, nobilimea, care profita și ea din politica aceasta, 
ce favorisa pe episcopi și abaţi, își vede recunoscut so- 
lemn dreptul ei cu patruzece-cincizeci de ani în urmă. 


— 262 — 


Există deci o racunoaștere oficială că orice era mai nou 
decit atita se poate înlătura, reservindu-se regalității numai 
să judece între domnii de pămînt, am zice, acei cari a- 
vuseră toată, stăpînirea teritorială și în orașe, şi să asi- 
gure soliile care merg la dietă ale oraşelor, — concesiuni 
cu mult prea puțin importante față de politica generală 
urmată în dauna acestor oraşe. 

Cînd Wilhelm de Olanda. moare, oraşele intervin din 
nou, arătînd putinţa lor, îndărătnică, de a trăi. Ele declară 
că au o singură grijă, a liniștii publice, şi că, prin urmare, 
nu vor susținea decit pe acel rega germanic care va ieşi 
singur din voturile electorilor; dacă vor ieşi doi, nu vor 
îi susținuți nici unul, nici altul. După învoiala pe care 
au luat-o oraşele unele faţă de altele, acei orășeni cari ar 
susținea pe un partid împotriva celuilalt vor fi declaraţi 
şi fără cinste şi sperjuri, şi vor fi expuşi la osînda de a 
vedea distrus orașul lor din temelie. Pentru aceasta se 
trimit soli la electori, şi unele castele sînt atacate. 

Din tovărăşia aceasta făceau parte Colonia, Spira, Strass- 
burg, Basel, toată linia Rinului, apoi Wiirzburg, Frank- 
furt-pe-Main și toate alcătuirile orășenești, mai slabe, din 
Alsacia. 

Cînd mai tărziu începe interegnul, orașele osebesc din 
nou politica lor de politica concurenţilor la tron, ca și de 
politica feudalităţii bisericești și laice. Incă o dată, la 
1273, ele declară că nu vreau decît un rege, unul singur. 
Cînd sa ales Rudolf de Habsburg, care n'avea Italia 
în samă, care, pe de altă parte, vedea că nu se poate 
stabili în Germania și căuta ca basă teritorială provincii 
în afară de lumea germanică, instalîndu-se, cum am 
văzut, în Boemia şi în Austria, din care înlătură pe 
Ottokar gi-și adauge provinciile lui, Rudolf, care-şi are me- 
ritul de a fi înțeles, el cel dintăiu, necesitatea ordinii publice 
în regiunile turburate necontenit, cere seniorilor, mari şi 
mici, să fie dată orașelor putinţa, de desvoltare care li fusese 
refusată pănă atunci. Astfel, de şi, în momentul cînd a fost 
ales, el era dușmanul orașului Basel, pe care era să-l gi 
atace, noul Cesar chiamă la dietele sale oraşele vechi şi, ur- 
mind unor cereri repetate de atita vreme de întreaga oră- 

şenime germană, izbutește să stabilească pacea în ţară. Aṣa 
încît sfîrgitul veacului al XIII-lea poate fi caracterisat 
prin această politică a lui Rudolf de Habsburg, care, 
oricum, se îndreaptă în sens natural. 

Erau însă lupte, nu numai între orașe și nobili, dar, de 
multe ori, lupte, în cuprinsul chiar al oraşului, între oli- 
garhia orășenească, şi breslele noi. Cînd democrația oră- 
genească luptă cu aceste vechi familii, Rudolf se declară, 
pentru bresle. La 1300 avem, în urma acestei încurajări 
oficiale, şi o revoltă a orașelor împotriva seniorilor, Miş- 
cări în acest sens se întețesc. 

Însă dinastia Habsburgilor nu s'a putut consolida: Albert, 
fiul lui Rudolf, este asasinat; Adolf de Nassau, care a luat 
tronul, după alegerea de care a fost vorba, era cu mult 
prea slab ca să încerce o politică proprie. Cînd a trecut 
pe urmă Coroana germană la Casa de Luxemburg, cel 
dintăiu rege, Henric al VIl-lea, a făcut campania în 
Italia. Germania, iarăşi, nu însemna prea mult pentru 
dînsul. Frances de origine, păstra atîtea înrudiri în Franţa, 
unde fiul său loan de Luxemburg va muri în lupta dela 
Crécy, combătind pe Englesi; fiul lui Ioan, Carol al IV-lea, a 
fost crescut în Franţa, şi cea mai mare ambiţie a lui a 
fost să capete din nou regatul de Arles și să joace un 
rol în italia. Deci, cîtă vreme Casa de Luxemburg a 
stăpînit de nume în Germania, orașele au rămas să-și 
poarte procesul lor singure, fără acel puternic „advocat“ 
care ar fi putut să fie regalitatea germană în interesul 
poporului german. 

Cînd a venit pe tron Ludovic de Bavaria, el a avut, 
în cei treizeci şi trei de ani ai stăpiînirii sale, altă grijă 
decit așezămintele germane. A venit fără voia, Papei, care 
a ridicat pe Carol al IV-lea de Luxemburg contra lui. A 
sprijinit împotriva papalității mișcarea Ordinului Francis- 
canilor, al săracilor, al „frătuților“, cari predicau desfa- 
cerea de orice bunuii, de orice ambiţiuni. A fost şi ex- 
comunicat de Papa de la Avignon. Preocupaţiile acestea 
erau atit de importante pentru dinsul, care voiă să creeze 
şi o dinastie, încît, iarăşi, se poate zice că, supt raportul 
desvoltării interne, regalitatea, desertase de la postul său. 


— 264 — 


Orașele, cu toate acestea, i-au arătat multă simpatie, pe 
care na ştiut s'o răsplătească; l-au susținut împotriva 
lui Carol al IV-lea. La dieta de la 1356 este adevărat că 
ele au fost chemate, dar această probă unică de fa- 
voare pentru dinsele n'a fost urmată şi ceva mai tărziu, 
la. 1368, la Augsburg, de “pildă, oraşele fimd silite printr'un 
fel de revoltă să-şi caute dreptul. Din nou se întemeiază, 
o ligă de șaptesprezece orașe” pentru îndeplinirea acestor 
scopuri. 

Cînd Ludovic de Bavaria a fost înlăturat, Carol de 
Luxemburg, care era mai ales rege al Boemiei şi care, 
ca om, se simţia înnainte de toate Frances, un fel de 
Franco- Ceh deci, a luat iniţiativa, unei hotărîri care va in- 
fluențà tot viitorul Germaniei şi care, pecetluită cu o pe- 
cete închisă într'o cutie de aur, e cunoscută supt numele 
de „bula de aur“. Această bulă de aur nu face altceva 
decît să dea Germania întreagă, în dauna oraşelor, in dauna 
regalității înseşi, pe mîna feudalităţii germane, care ajunge 
a stăpîni tot teritoriul, 

Dar în alegerile făcute înnainte de Carol al IV-lea se 
observă un fenomen pe care el, din motive pur dinastice, 
voiă, să-l înlăture: anume că vota şi cine avea dreptul, 
dar mai ales aceia cari se îmbulziau. Carol al IV-lea, 
care credea că întemeiează o dinastie, care avea dor fii, 
amindoi, pe rînd, regi ai Germaniei, — cu dinastia lui n'a 
mers mai departe —, Vericeslav şi Sigismund, (acel care sa 
luptat la Nicopole pe vremea, lui Mircea şi care a fost 
rege al Boemiei, Ungariei şi Împărat al Germaniei), Carol, 
zicem, cu gîndul la viitorul dinastiei sale, se hotarăşte 
să fixeze cari sînt aceia ce au dreptul de a vota. Și 
atunci el așează în această calitate pe feudatarii eclesi- 
astici de pe linia Rinului, prm urmare: Colonia, Ma- 
iența și Trier, și, pe lîngă aceştia, pe Electorul Palatin, 
pe acel prinţ din Casa de Bavaria care avea Aachen și 
regiunea palatului Carolingienilor de odinioară (şi de aceia 
se numia „Palatinatul“, în nemţeşte, „Pfalz“, după torma 
căpătată în limba germană veche de cuvîntul latin 
palatium). Pe lingă aceasta, se recunoaște, natural, dreptul 
acesta Casei de Saxonia, Brandenburgului şi Boemiei. 

Titlul de arhıcancelarıu e, deosebit, pentru Germania, 
Italia şi regatul de Arles; electorii sînt şi funcţio- 
nari şi demnitari tari au misiunea de a da de mincare 
şi băutură, la ocasii solemne, Împăratului. Li se recunoaşte, 
prin urmare, odată cu situaţia lor, locul în pompele mari 
ale Curţii, şi Carol al IV-lea va face într'o ședința, impe- 
rială solemnă, ţinută ?n cîmp deschis, în vreme de iarnă, 
să i se îndeplinească serviciile acestea de Curte de către 
represintanţii de căpetenie ai feudalităţii. 

Dar autoritatea, lui na crescut întru nimic prin în- 
deplinirea acestei ceremonii. Fiindcă, de fapt, iată ce 
înseamnă bula, de aur: înseamnă, că Imperiul vrea să aibă 
linişte, vrea să satisfacă dorinţa de pace, care nu era însă 
numai. a oraşelor, ci şi a bietului țeran, ale cărui re- 
colte erau călcate în picioare de cetele în luptă. Da, 
ar fi vrut şi el, în folosul orașelor, în folosul ţeranului, 
să stabilească liniște în Germania, dar el recunoaşte 
că aceasta nu se poate face de rege, ,și atuncea se dă 
Germania toată feudalităţii, bisericeşti şi laice, acelora 
pe cari-i recunoștea Cesârul ca electori împărătești. 

Apoi Carol se duce în Boemia lui, călătoreşte în 
Franţa, face drumul italian, iar, în ce priveşte Ger- 
mania, ea rămîne patrimoniul electorilor. Era, prin ur- 
„mare, o Republică nobiliară pe care el o consfinția, printie 
rîndumle bulei de aur. 

Qamenii au înțeles foarte bine lucrul acesta, şi fiecare, 
cantonîndu-se în margenile teritoriului său, a ajuns, în 
secolul următor, al XV-lea, să împiedece monarhia ab- 
solută pentru toată Germania, izbutind să creeze monarhii 
absolute pentru fiecare provinoie. 

Nu se poate zice dei, că, astfel, în acest secol, Germania 
n'a avut tendiața către monarhia absolută. A avut-o, numai 
că, în loc să o aibă de la Rin pănă la Vistula și de la 
Marea Baltică şi Marea Nordului pănă la Alpi şi Marea 
Adriatică, a mărgenit-o pentru fiecare din teritoriile defini- 
tive prin bula de aur a lui Carol al IV-lea. O organisaţie 
care nu era înca absolutistă, dar tindea către un abso- 
lutism asemenea cu cel frances, 


Împotriva acestor tendinţe, orașele au resistat o bucată 

de vreme. La 1231, şapte cetăţi de la Rin reînnoiese 
vechea alianță; 33 de delegaţi din Suabia se presintă la 
dieta din Spira, în vederea vechilor scopuri. Contra ligii 
orăşeneşti, Eberhard, principalul represintant al feudali- 
tăţii germanice din regiunea Wiirttembergului, întemeiează 
o contra-ligă, și-l ajută şi regele Venceslas. La 1388, 
oraşele dau o luptă în toată forma contra regimului pe 
care căuta să-l stabilească bula de aur. În lupta aceasta 
ele sint însă învinse. 

Na fost un războiu mare, o luptă strălucitoare, dar 
datoria celui care urmărește curentele în istoria univer- 
sală este să prindă, chiar atunci cînd nu e strălucitor, 
momentul în care se îndeplinește soarta unei mari și 
vechi lupte politice. Germania lui Carol al IV-lea va ră- 
minea Germania timpurilor moderne, şi această Germanie, 
dacă va căuta unitatea sa, va ajunge să o aibă întralt 
domeniu decît cel al vieții politice. Cultura Renaşterii va 
trebui să jeie şi aici locul lucrurilor slăbite fiindcă s'au 
fost îndepărtat de misiunea, lor. 


K 
%* %* 


Italia — care pentru Dante, pe la 1300, însemna doar 
regiunea la Sud de Pad, pentru ca Toma, marchisul de 
Saluzzo, pe la 1400, s'o conceapă întreagă —, trebuia să se 
resimtă şi ea în viața ei, așa de strîns legată de a Ger- 
maniei. Împărații din Casa de Hohenstaufen încercaseră, 
pe de o pante, a o pune în curent cu desvoltarea feuda- 
lităţii germanice, dînd contesei Matilda, sprijinitoarea Papei 
Grigorie al VII-lea și cea mai puternică stăpinitoare de 
teritorii din toată peninsula, nişte urmaşi din Casa bava- 
resă a Welfilor. lar, pe de altă parte, prin „potestaţi“ 
(podestă), stabiliţi, prin grea luptă, contra tândinţelor de 
autonomie ale oraşelor lombarde, reunite într'o celebră ligă, 
ei căutaseră a face ca aceste cetăți să între de-a dreptul 
în legătură de supunere cu Imperiul lor, considarînd re- 
laţiile cu dînsele așa cum credeau, după dreptul roman, 
că fuseseră ale Cesarilor de odinioară cu formațiunile ce- 
tățeneşti din antichitate. 

Oraşele, ca Florența, ajunseră a uri 'astfel de moarte 

pə seniorii din împrejurimi, interzicîndu-li, nu numai orice 
amestec în conducerea afacerilor, dar pănă şi dreptul de 
a locui în cuprinsul zidurilor menite tocmai să apere de 
atacurile ca şi de intrusiunile şi infiltraţiile lor. Dar în 
acel „potestat“, şef al „forței publice“ şi judecător, ele, 
a căror viaţă politică era necontenit tulburată, ca în ce- 
tățile vechii Elade, prin luptele dintre partide (parti) şi 
dintre familii, văzură, un element de asigurare, o garanție 
de pace, un arbitru totdeauna dorit, une ori/cu totul 
necesar. 

Astfel, în lipsa unei căpetenii delegate de Împăratul, şef al 
Ghibelinilor contra Ghefilor prieteni ai Papei şi ai prietenilor 
Papei, anume oraşe îşi căutară aiurea, în străinătate, astfel 
de dregători, după ce făcuseră o experienţă nenorocită 
cu oameni de acasă ori din alte regiuni italiene. Roma 
avu astfel între senatorii pe cari şi-i crease cu asemenea 
atribuţii şi dintre cari unul, Arnaldo de Brescia, încercase 
întoarcerea la vechile republice din antichitate, un prinţ 
aragones. Ea trebui să acorde această situaţie vremelnică 
și acelui frate al Sfîntului Ludovic, Carol de Anjou, care, 
chemaț împotriva ultimilor Hohenstaufeni, după moartea 
lui Frederic al II-lea, luase prin victoria de la Benevent 
prada napoletană pe care i-o confirmă apoi noua victorie 
de la Tagliacozzo. 

Exponent al marii influenţe francese năvălitoare spre 
Răsărit, regele Carol Fiu întinse influența sa asupra Tos- 
canei şi Genovei, cu tendinta, de a cîştiga teren și în 
Lombardia. Aşezarea, prin Vesperele Siciliene, a Casei de 
Aragon în Sicilia, ca şi nedestoinicia lui Carol al Illea 
Șchiopul, urmaș al cuceritorului, zădărniciră aceste proiecte. 
Dar din mijlocul cavaleriei francese în plină înflorire, — 
care dăduse seniori Grecilor şi Sirienilor din regiunile de 
cruciată şi care, de aici, din Regatul celor Două Sicilii, pă- 
trunse și în Albania, introducînd fuudalitatea și în lumea 
sîrbească, din Balcani, în ajunul pătrunderii în Ungaria—, 
se desfac alţii pentru a îndeplini aceiaşi misiune. Astfel 
la Florența un Guy de Montfort se înfipsese după că- 
derea lui Manfred şi înnaintea hegemoniei da zece ani a 
lui Carol de Anjou însuși: peste cîteva decenii Carol de 

Valois se înstăpîneşte acolo, fiind în stare, cu Ghelfi Iw, 
să, resiste Iimpăratului Henric de Luxemburg. lar, pe urmă, 
unul dintre aceşti nobili francesi, care purta numele de 
duce al Atenei, Gautier de Brienne, fu căpitan, apoi un 
fel de suveran pe viaţă în splendida cetate. 

În regatul de Neapole, unde rămaseră, Francesii adu- 
seră şi aşezămintele lor de acasă și, supt un rege care 
urmăreşte în zădar puterea absolută, se desvoltă acei „ba- 
roni“ cari vor fi de fapt stăpînii ţerii. 

Genova primește la 1318 pe Robert de Neapole cu termin 
de zece ani, pentru ca, după încercări cu familiile mari 
locale, să se adreseze regelui Franciei însuși, Carol al 
VI-lea, primind de la dinsul ca guvernator pe mareșalul 
Boucicaut; iar, după nouă încercări cu seniorul semi- 
frances din Montferrat şi cu Muanul,'ea se oferă lui Carol al 
VIl-lea şi ascultă de Ludovic al XI-lea cit voiește acesta, 

Cu toată puternica influență a instituțu lor romane, cu- 
noscute şi iubite încă măcar din epoca lui Petrarca şi 
Boccaccio gi din nou încercate la Roma de un Cola di Rienzo, 
nu se poate vorbi de un curent italian către libertăţi oră- 
geneşti. Veneţia, care, prin „închiderea Marelui Consiliu“ 
(Serrata del Maggior Consiglio), la 1297, a creat o pu- 
ternică oligarhie ce nu se mai poate reînanoi decit în 
anume condiții foarte grele, ea care resumă autoritatea, 
alături de un doge ţinut în fiîu prin „promisiunea“ so- 
lemnă de la instalarea lui, în Consiliul Mic, în Senatul 
celor „chemați“ (Pregadi), în specialiștii cari sînt „În- 
telepții“ (Savî), aparține altei lumi: evident încă tra- 
tradițiilor bizantine, obiceiurilor populare ale Orientului gi 
unei desvoltări proprii care nu se poate imita aiurea. Iar 
Genova, care, la începutul veacului al XIV-lea, împrumută 
de la Veneția cîrmuirea prin dogi, a uitat de mult pe con- 
sulii și senatul său, înlocuit prin Anziani, „Bătrîni“, fără a- 
celaşi prestigiu. Şi Floreùța, care avuse și ea „Anziani“, 
se organisează, ca oraşele germanice, după bresle, arti, mari 
(maggiori), mici (minori), la care se adaugă nou-veniţii 
ciompi, cu priori-staroști, iarăşi ca în lumea de dincolo 
de Alpi: de-asupra tuturora e însă organisația de partid, 

oficială, de care Veneția s'a ştiut feri, påstrînd elementui 
strict roman al interesului general. 


Ordinea cea nouă nu putea să vie de aici, unde tocmai 
trecutul roman era să se întoarcă pentru a da poate al- 
tora aspirații republicane, jar aici mijloacele noilor tiranii, 

